
Seitsemän  kertaa  seitsemän 


Toimituksen  sisällä  on  käytössä  kirjoittamaton  sään¬ 
tö,  että  pääkirjoitukseen  ei  saa  laittaa  jatkuvasti 
pelkkää  lehtihehkutusta.  Sitä  on  välillä  vaikea  nou¬ 
dattaa,  sillä  niin  kovaa  tavaraa  yhteisömme  on  tähänkin  nu¬ 
meroon  tuottanut.  Meillä  on  tekoälyjuttuja,  palvelinsäätöä, 
pelihistoriaa  ja  jopa  todellista  digiarkeologiaa  tietokoneiden 
liitukaudelta. 

Eikä  vähempi  toki  sopisikaan  avaamaan  Skrollin  seitse¬ 
mättä  vuosikertaa.  Kuin  varkain  yhdestä  meemikuvasta 
lähtenyt  projekti  on  kasvanut  pian  oppivelvollisuusikään  ja 
synnyttänyt  30  numeroa  aikakausiagnostista  tietokonejour- 
nalismia.  Mikä  hämmästyttävinä,  useimpien  mielestä  lehti 
ei  ole  vieläkään  pilalla,  vaan  meille  tarjotaan  numerosta  toi¬ 
seen  yhä  uusia  tasokkaita  juttuja,  joista  saamme  valita  par¬ 
haat  päältä. 

Myös  toimituskunta  ja  vastuut  sen  sisällä  ovat  vuosien 
varrella  eläneet  kunkin  mielenkiinnon  kohteiden  ja  elä¬ 
mäntilanteen  mukaan.  Tälläkin  kertaa  perinteisestä  ”api- 
nalaatikosta”  löytyy  tuttuja  nimiä  vähän  eri  järjestyksessä 
kuin  aiemmin,  mutta  titteleihin  tuijottamista  meillä  ei  ole 
ennenkään  harrastettu.  Lehdet  syntyvät  hallitun  kaaoksen  ja 


jokaiselta  kykyjensä  mukaan  -periaatteen  yhdistelmänä:  me 
päätoimittajat  katsomme  päältä  ja  puutumme  silloin,  kun 
siihen  on  tarvetta.  Samalla  ymmärtäen,  että  tämä  projek¬ 
ti  on  jo  osaltaan  elämää  suurempi  ja  me  ainoastaan  kana¬ 
voimme  sitä  luomisvoimaa,  joka  kentältä  kumpuaa. 

Kiitos  kuuluu  siis  jälleen  kerran  kirjoittajille,  tilaajille 
ja  mainostajille,  jotka  mahdollistavat  Skrollin  tekemisen. 
Lähtiessäni  itse  aikoinani  mukaan  Ville-Matias  Heikkilän 
kutkuttavalta  kuulostavaan  projektiin  en  mitenkään  aa¬ 
vistanut,  että  siitä  syntyisi  näin  oleellinen  ilmiö  suomalai¬ 
seen  tieto tekniikkaharrastukseen.  Skrolli  on  myös  omalta 
osaltaan  edistänyt  monia  muita  projekteja:  olimme  ensim¬ 
mäisten  joukossa  tukemassa  muun  muassa  vastikään  kaksi 
vuotta  täyttäneen  Suomen  pelimuseon  joukkorahoitusta. 
Viime  joulukuussa  teimme  puolestaan  avauksen  ympäris¬ 
tönsuojelun  suuntaan  hankkimalla  Hiilipörssistä  hehtaarin 
verran  suota,  joka  ennallistetaan  sitomaan  ilmasta  3,2  ton¬ 
nia  hiilidioksidia  vuodessa.  Mitä  kaikkea  sitten  tapahtuu 
vuonna  2019,  sitä  en  osaa  vielä  edes  arvailla  -  mutta  siitä 
tulee  skrollimaista  ja  haluamme  tehdä  sen  yhdessä  teidän 
kanssanne.  & 

Siirryttävä  vuonna  1997 julkaistuin,  joka  tarjoaa  merkitykset  eivät 
silti  tarkoitettu  myydään  perinnettä,  jolla  on  monta  virtuaalisia 
peliarvokumppaniesti  HTC-muistissa  Tommi  ja  VGAtietut  toivat 
myös  siitä  itse  todennäköisyyden  kulmisterointijärjestelmää. 


Teksti:  models/skrolli-epoch50-weights.hdf5 
Kuva:  GoogLeNet/inception_3b/5x5 


Opiskelija  ja  lisäpelaaminen 
striimi  pystyy  autoja,  jotka 
eivät  helpottaneet  käyttä¬ 
mään  asiakasmuuttaa.  Listaus  2  on 
mahdollista  tarjota  aikamatkaa  tai 
koodaamisesta,  ja  se  oli  vähän  samaan 
aikaan.  Toivottavasti  ne  halusivat  latata 
pieniä  emacsille  ja  alusta  päivää. 

Pelihahmo  ja  Cubylle  hallitukset 
toimivat  tietokonekulttuurin  taiste¬ 
lua,  jossa  lähtien  siitä  ei  riittänyt  niin 
kaikista  lasta  tietokone,  jota  voi  saada 
tekniikalla,  hyvä  verkko  voi  siis  olla 
siihen,  että  puutteita  vastaa  merkitys¬ 
tä  sinänsä  melko  yksinään  osaa,  mut¬ 
ta  datat  ovat  huonosta  television  lisä- 
osakoodin  kanssa. 

Ensimmäinen  projekti,  jossa  loppu¬ 
tulos  tietää  tarjolla  ollessaan  enemmän 
varmuuden  ja  valikoimaan  on  merkit¬ 
ty  tilaajille  ja  tarkoitukseen  ikkunan 
mukaan  osalta  pöytäkonegrafisesti, 
ja  esimerkiksi  vaikkapa  tarkkuus  on 
muutaman  miljoonan  kkin?  Kvater- 
nio  (nappi  on  taulukossa  1990).  Tari¬ 
nat  laitevalmistavat  samanlaisen  Oh¬ 
jelmia”  tekselin  aktivoitumisesta.  Jos 
mielenkiintoiset  sivut  ja  niitä  lähde- 
koodiuksia. 

Toimintotietokone  on,  ettei  kuvia, 
sitä  yhtä  vähemmän  keskittyvään  va- 
lintatapahtumapelaamalla  toimintoj en 
kääntämiseistä.  Kuten  kuin  suuresti 
salasanan  ohjaimen  jälkeen,  ja  koke¬ 
muksen  historiasta  halutaan  turhalli- 
nen  tunnittava  laitteen  tunnistamises¬ 


sa  se  voittaa  lukijapisteilleen  ja  kaikki 
näyttelytoiminnot  kun  on  paljon  hel¬ 
pompaa.  Kommunikaatiot  mainittiin 
muualla  myös  sen  lisäksi  myös  ryh¬ 
missä  täyden  ja  käytettynä. 

Esine  jatkua 

Muuttuja  sen  perustajat  erotettiin  liik¬ 
keelle  kertaa  ajastimian  päinvastoin. 
Googlen  selitteleminen  on  se  retrofo- 
ruve  ja  esimerkiksi  tasoloikan  teori¬ 
assa?  Olemme  rikkonnut  tietokone¬ 
pohjaisesta  ääntä,  ja  käyttökelpoiseen 
kommunikoin  tasapainotteluun.  Seu- 
raavassa  SensorBif-takoi  kielen  maini¬ 
taan  vähäiseen  kasvuhuolion  lopussa 
kirjoitettu  kohta  ”Loppuhahan”,  joka 
on  rekisteröidä. 

DirectSCSI  on  melko  erittäin  kunkin 
verrannon  proto tyyppinimi  keille,  jo¬ 
ten  haluaa  pitää  virtuaalisen  ylläpidon 
hyvin  liikkuen?  Google  Stateciista  saa 
milloin  vahvasti  turvallisen  ankarsin 
akuksilla  palautuneeksi  koulupoltteista 
ja  pelin.  Jos  on  huoma  tarkkaan  sään¬ 
nössä  ja  säilyttää  vähän  myös  joukko- 
roudusta.  Värikkyy  on  siis  juuri  mah¬ 
dollista  piirtää  isoja  kriilaittipelejä, 
jotka  eivät  ole  muutamia  ja  kokemuk¬ 
sia,  että  se  ei  ole  enimmillään  vaikeim- 
milta. 

Tämä  lukee  tämän  tason  muodossa. 
Jos  hävittää  tai  käyttöliittymäsen  pur¬ 
kamisen  taajuudella  viimeinen  lisäosa 
uudelleen  ”Radat  takaa  alle  keräillen 
70-värikäskyille,  ja  tekstissä  oppii  kes¬ 


keytykseen.  Valmis  osa  vanhaa  talon 
käyttöä  tai  jossain  halpa  24  sivu  poh¬ 
tia  matalamaan  juurena  harvinaisuus. 
Ikticasästä  mukaan  kaikenlaiselta  val¬ 
taamalla  kohtaan  verkkopiirto  (kuva 
2).  Kokosin  tuntuu  Amiga-nimisen 
muutoksia  täysin  kulttuurikauppana 
lukitelmalla. 

OpenGLdle  muuttuu  vielä  digitaa- 
lisemman  menneisyyden  hämmäs- 
telmää  tai  tuntuu  jos  jotain.  Tieto¬ 
koneiden  välillä  haluavat  uskottaa 
Listauksessa  Execia  metatietoa,  ku¬ 
ten  itseriäisempi  hyöty  ja  syyskuussa 
2017.  Tämän  yhdistely  voi  rangoptista 
aloittaa  pystyttää  kuitenkin  mahdolli¬ 
sen  kiinnostava  numero  ja  rakentees¬ 
ta  tunnelmaa  tarttumaan  viimeiseksi 
harrastus,  joka  alkaa  saada  soittoa.  Lo¬ 
pulta  vain  sovellus  siirtyi  oman  mah¬ 
dollisuus! 

Rauto  Simulatori 

Facebookin  suoritettavissa  reippaasti 
vastaanottimena  voisi  olla  ehkä  pyy¬ 
dät  älykäs  äänipiirit  tunnettu  tekijä 
ottaa,  pelin  kuvitus-  ja  uusi  ja  vaihto - 
ehtoilun  rakennuksena  on  tarkoitettu 
valikon  kirj  oitusvälimekanisointioppi- 
mia.  Perinteisesti  reset,  myös  ei  mitään 
kansainvaihtoa  maan  kesken.  Alun 
käyttöön  Neuvostoliiton  2004  asennet¬ 
taessa  Klassisella  lähestymistavaralla 
olisi  siis  kesäampi.  Se  on  ymmärtääjä 
muihin  kirjoittamaan  pelisarkkejää 
tunnistaa  koneen  -  tärkeintää  niitä, 
toinen  lopusta  tai  mukanaan,  ja  se  on 
kuitenkin  huoneella  puolitoista  -  täs¬ 
mällistä  katselin. 

Minus  tekstin  tarinan  tritillä  oli  ri¬ 
villä  olevan  kehityksessä.  Motivaatio- 
tasolla  todellisuusohjelmalla  kutsutaan 
oletusten  lopussa,  joten  muutos  on  ke¬ 
hittyneissä  kerta  ja  lukuisia  lähemmät 
erilaisia  Windowsion  2018.2  säätiedot 
tai  jotain.  Hankkii  Amiga  2003-110. 
Hienoihin  tai  jälkikäteen  kumppaneis¬ 
taan  rakennettua  ensimmäisestä  mie- 
lenkiintoisemalla:  ajaa  lähtökohtaa, 
muistuu  huunsitektiikka. 

Miksi  ennakkoavaimet  uusista  tut¬ 
kijoiden  kohdalla  käyttäjät  uskottavat 
kirja  toimii  kestänten  arvoa  hyvin.  Nii¬ 
tä  johonkin  maailmassa  seuraavasta 
tarkkaa  Matemaattisen  videopelin  kar- 
toittuvuusen  lataamiseen.  Muillakin 
monisti  kertolaskutuherilähentekoj  en 
mukaan  ja  sen  arvot  tulisi  että  tee-se- 
itse-konfereehin  optisen  ohjelmoinnin 
ja  lippujen  kokonaiskuva. 

Neuroverkko 
kirjoitti  artikkelin 


Edellisellä  sivulla  on  ensimmäinen  tekoälyn  kirjoittama  Skrolli- artikkeli.  Kuinka  se  tehtiin? 


Teksti:  Jarno  Niklas  Alanko  Kuvat:  Toni  Kortelahti,  Jarno  Niklas  Alanko 


Lehtiartikkelien  kirjoitta¬ 
minen  käy  työstä.  Eikö 
tämänkin  voisi  automa¬ 
tisoida?  Eräänä  jouluise¬ 
na  iltana  päätän  kokeilla 
antaa  neuroverkko  teko  älyn  kirjoittaa 
artikkelin  puolestani. 

Projekti  perustuu  Teslan  tekoäly- 
yksikön  johtajan  Andrej  Karpathyn 
blogipostaukseen  The  Unreasonable 
Effectiveness  of  Recurrent  Neural  Net- 
works ,  jossa  hän  näyttää  kuinka  re- 
kurrentti  LSTM- neuroverkko  voi  op¬ 
pia  matkimaan  erilaisia  tekstejä.  Hän 
on  julkaissut  Githubissa  käyttämänsä 
Python-koodin,  jota  on  sittemmin  ja¬ 
lostettu  eteenpäin,  ja  uusin  versio  löy¬ 
tyy  jo  Pythonin  pip-paketinhallinnasta 
nimellä  textgenrnn. 

Verkon  opettamiseen  tarvitaan  ope- 
tusdataa,  jota  verkko  voi  yrittää  matkia. 
Skrollin  Janne  Siren,  jolta  ajatus  neu¬ 
roverkko  artikkelista  oli  alkujaan  peräi¬ 
sin,  keräsi  ystävällisesti  pdf-tiedoston 
kaikista  julkaistuista  Skrolli-lehdistä 
koulutusaineistoksi.  Parsin  aineiston 
tekstimuotoon  pdftotext-komentorivi- 
työkalulla.  Dataa  tuli  mukavasti:  noin 
6,3  miljoonaa  merkkiä  Skrollia. 

Verkko  oppii  suomen 
kielen  alkeet 

Verkolle  syötetään  tekstiä  merkki  ker¬ 
rallaan,  ja  se  yrittää  ennustaa,  mikä 
merkki  seuraavaksi  tulee.  Se  oppii 
esimerkiksi  helposti,  että  pisteen  jäl¬ 
keen  tulee  melkein  aina  välilyönti,  ja 


sen  jälkeen  tulee  melkein  aina  iso  al¬ 
kukirjain.  Tähän  ei  tosin  vielä  tarvita 
monimutkaista  neuroverkkoa,  vaan 
yksinkertaisemmat  tilastolliset  mallit 
riittävät.  Neuroverkon  todellinen  etu 
tulee  esiin  pidemmän  etäisyyden  riip¬ 
puvuuksien  ymmärtämisessä.  Se  saat¬ 
taa  esimerkiksi  tulostaa  avaavan  sulun 
ja  muistaa  sulkea  sulun  kymmenien 
merkkien  päästä. 

Uuden  verkon  alustaminen  texte- 
genrnn- skriptillä  kävi  helposti.  Kou¬ 
lutin  sitä  noin  tunnin  juuri  parsitulla 
raakadatalla  ja  tilasin  siltä  ensimmäi¬ 
sen  artikkelin.  Verkko  mietti  pienen 
hetken  ja  tulosti  seuraavaa: 

.  pitää  ja  tehdä  pelejä  mahdollisim¬ 
man  uuden . 
ja  oli  täysin 

hyvältä  mutta  muuten  Service 
( -  siinä  aikaan  )  pelejä  joulukuussa  kol¬ 
me 

oli  mainiosti  se ,  pelimaailman  ne  olivat 
-  mikä  ihan  demoskenen 
spectrumin  versiot  konetta  .  eli  esimer¬ 
kiksi  ei  suoraan  vielä , 
joita  4  joilla  joukon  8080  joka  sijaan  te¬ 
kemisestä  .  vuonna  2003 
vaatia  julkaistiin  kaksi  jatko  -  -  mallin  . 
)  oli  jo  internetiä  itselleen  siitä  toisiaan 
7  -  mukainen  äänen  riippuen  sen  .  on¬ 
gelman  ovatkin  suoritin 
,  joka  cpu  :  een  vuonna  järjestettiin 
width  -  2:  #  # 

3  . ;  into  the  voima 
.  huomattavasti ,  joka  anna 
harva  ja  millä  tahansa  lukko  . 


sql  -  sopivaan 

itse  asiassa  homma  toimii  esimerkiksi 

tavalla  mega 

valmiiksi  -  kysymykseen : 

ja  s  m  m  .  2  . 

julkaisi  nopeasti . 

kohinan  kutsua  yleisöä  hiiri  ja  huonosti 
pieniä  ja 
yksi  ja  on 

Ei  korvannut  kone  ihmistä  vielä. 
Yksi  ilmeinen  ongelma  on  liialliset 
rivinvaihdot,  joka  korjaantuu  poista¬ 
malla  kaikki  rivinvaihdot  opetusdatas- 
ta.  Toinen  ongelma  ovat  koodilistauk- 
sista  peräisin  olevat  sanat,  numerot  ja 
erikoismerkit.  Annan  niiden  olla  kui¬ 
tenkin,  koska  toivon,  että  pitemmällä 
koulutuksella  verkko  saattaisi  alkaa 
hallusinoimaan  kokonaisia  koodinpät¬ 
kiä  tekstin  sekaan,  mikä  ei  mielestäni 
ole  bugi  vaan  ominaisuus.  Rivinvaihto¬ 
jen  poistamisen  ja  yön  yli  koulutuksen 
jälkeen  tulos  teksti  on  jo  paljon  koos- 
teisempaa: 

Vaikka  toimintaloraatio  on  myös 
pohjautuneet ,  joilla  voi  ostaa  myös 
vain  saksana ,  vaikka  niitä  on  erit¬ 
täin  niin  sellaisena  taskutaan  mo¬ 
nimutkaisempi  johtaja  Intel  pelin- 
kehittäjä  on  oma  }}palvelunteensa 
muodosta ”,  se  käyttää  muun  muassa 
haluttu  paljon  kertaa.  Palaute  konei¬ 
den  pelissä  tai  kuin  vaikeaa  koneet 
laajennettiin  sertifikaation  viikon¬ 
loppu  Hxin  kahdesta  tuotokset  ver¬ 
siot  alkavat  matematta  kesken  ovat 
pehmoja  itse  kehittyneet  ja  tulletaan 

Uutta  Kalevalaa 

Millä  muulla  datalla  verkkoa  voisi  kouluttaa?  Kalevalalla  saa  ainakin  aikaan  mielenkiin¬ 
toista  jälkeä: 

Siitä  tuon  sanoiksi  virkki,  itse  lausui,  noin  nimesi: 

Tuoss'  on  tuolta  tulleheksi,  kanna  kaunista  katosi, 
kun  oli  paikoin  paljallani,  karvan  kaunista  katala, 
suuri  suurilta  suveni,  karhun  kanta  karkeloita 
näillä  päivän  päästämähän,  karhun  kaikki  karjan  kaiken, 
kun  olet  kuulematta,  halki  hiihti  helmikoille, 
kun  oli  päätä  käyessänsä,  kalat  kaunihin  katosi. 

Tuo  on  kaunis  Kaukomieli,  itse  lausui  ja  pakisi: 

Oi  on  vanha  Väinämöinen  itse  tuon  sanoiksi  virkki: 

Ei  ole  sinua  saattoi  mennä,  kunne  käsken  ja  kehoitan, 
kun  olen  kuulematta,  sormet  nuotan  sortamahan. 

Säkeet  koostuvat  usein  kahdeksasta  tavusta,  aivan  kuten  Kalevalan  runomitassa.  Kokeil¬ 
laan  vielä  uudestaan,  sallien  verkolle  suuremmat  taiteilijanvapaudet: 

Siitara  lapsen!  Iso  kumpuna  katoiksi, 
kaunihiksi  kannahalta;  ve'en  immassa  hyviksi, 
elottasi  yötäväksi,  läpi  kukkui  kuppaleikse; 
astapa  on  myöten  alle,  emänvainesta  vioillasi 
kukkumilla  kukkujaista,  luotu  pursuvin  sanoja. 

Itse  äiti  vettiloa,  Kuhitarvon  kalkuttavi. 

Sano  turve  tuumustani,  väkevällä  vein  paloiksi, 
pien'  käki  kuvahammalle,  kalahallisi  kaikentivat. 

Mutta  tämän  oli  joku  muukin  keksinyt  jo: 
katso  esimerkiksi  Tvvitter-botti  @Deepl_earnrot. 


Mineced:  Parencilla  on  jo  kaiken  ohjel¬ 
misto.  Suhteellisesti  ensimmäisenä  teh¬ 
tiin  yksinkertaisemmin  kurssin  värien 
synkkösovellusta.  Teksti:  Junkinen  ku¬ 
vassa  alkoi  aikaa  kasibittisille  jatkuvat 
sen  omassa  osoitteessa  myös  pelaaminen 
kuin  tyhjiä  perusteella ,  koska  koneen  ja 
olevan  modernien  rakentaminen  kuu- 
lempi ,  ja  jopa  painottuna  yhteisöt  eivät 
ole  myös  yhteiskunnan  lisäksi  yhden  jou- 
duppalan  merkittävä  tuli  juuret  säätävät 
toisiaan  pystyi  tekstieditori  rahamista. 

Malli  keksii  jo  omia  sanoja,  jotka 
muistuttavat  suomen  kieltä.  En  tiedä, 
mitä  ”synkkösovellus”  tarkoittaa,  mut¬ 
ta  sehän  voisi  olla  vaikka  sanan  mal- 
ware  käännös  suomen  kieleen.  Malli 
on  oppinut,  että  artikkelin  kirjoittaja 
mainitaan  artikkelissa,  mutta  valitet¬ 
tavasti  se  generoi  krediitit  keskelle 
tekstiä:  Teksti:  Junkinen”.  Huvittavaa 
kyllä,  nimeä  Junkinen  ei  löydy  opetus- 
datasta,  vaan  malli  keksi  sen  itse.  Se  on 
ilmeisesti  oppinut,  että  merkkijonon 
” Teksti:”  jälkeen  tulee  nimi,  ja  että  ni¬ 
met  päättyvät  usein  -nen-päätteeseen. 

Malli  on  oppinut,  että  konjunktioi¬ 
den  eteen  tulee  pilkku  ja  lauseet  alka¬ 


vat  isolla  alkukirjaimella.  Se  osaa  jopa 
käyttää  lainausmerkkejä.  Kieliopilli¬ 
sesti  teksti  on  tosin  täysin  rikki,  eikä 
sisällössäkään  ole  mitään  järkeä.  Nämä 
asiat  tuskin  korjaantuvat,  vaikka  ope¬ 
tukseen  käyttäisi  kuinka  paljon  aikaa. 

Ensimmäistä  versiota  vaivanneet 
koodilistauksista  peräisin  olevat  pätkät 
loistavat  nyt  poissaolollaan.  Ehkä  ne 
olivat  niin  harvinaisia  tekstissä,  että  ne 
hukkuvat  mallin  kohinaan.  Tämä  on 
hyvä  uutinen,  koska  nyt  on  vähemmän 
töitä  datan  esikäsittelyssä. 

Näytönohjain  käyttöön 

Opetuksen  hitaus  alkaa  häiritä  minua. 
Textgenrnn  osaisi  hyödyntää  näytön¬ 
ohjainta  eli  GPU:ta  opetuksessa,  mut¬ 
ta  siihen  tarvitaan  näytönohjaimelta 
rautatason  tuki  Nvidian  cuDNN-  eli 
Nvidia  CUDA  ( Compute  Unified  Devi- 
ce  Architecture)  Deep  Neural  Network 
-neuroverkkokirjastolle.  Omasta  kor¬ 
tistani  tätä  tukea  ei  löydy,  joten  joudun 
ajelemaan  koodia  normaalilla  suoritti¬ 
mella  eli  CPUdla. 

Suuntaan  nettiin  shoppailemaan 
uutta  näytönohjainta.  Hinnat  ovat  kui¬ 


tenkin  valitettavasti  pilvissä  tällä  het¬ 
kellä  krypto-  ja  syväoppimisbuumin 
takia,  joten  siirryn  tutkimaan,  saisiko 
käytetyn  näytönohjaimen  halvem¬ 
malla.  Lopulta  löydän  Nvidia  GTX 
1070  -kortin  kohtuuhintaan  tori.fi:stä. 
Kortti  ei  ole  aivan  uusinta  uutta,  mutta 
cuDNN- tuki  löytyy  ja  hinta-laatu  suh¬ 
de  on  hyvä. 

Haen  kortin  Espoosta,  enkä  malta 
päästä  kotiin  kokeilemaan  sitä.  Nou¬ 
sen  bussiin  ja  asetan  kortin  hetkeksi 
viereiselle  penkille  istuessani  alas.  Sillä 
hetkellä  bussikuski  kurvaa  väkivaltai¬ 
sesti  pysäkiltä,  ja  näytönohjaimen  laa¬ 
tikko  luisuu  penkiltä  alas  metrin  mat¬ 
kan  kaaressa  lattialle,  pläts.  Onneksi 
laatikossa  on  pehmusteet,  mutta  kovin 
ohuet.  Kotona  ruuvaan  kortin  konee¬ 
seen  heti  ensi  töikseni.  Ledit  syttyvät  ja 
kuva  tulee,  kaikki  hyvin. 

Koulutus  käyntiin.  Kortin  tuuletti- 
met  heräävät  eloon  ja  kortti  alkaa  pitää 
korkeataajuista  sirinää.  GPUdla  kou¬ 
lutus  osoittautuu  15  kertaa  nopeam¬ 
maksi  kuin  neliytimisellä  Intel  Core 
i7-6700  -suorittimellani.  Olen  tyyty¬ 
väinen.  Yön  yli  koulutettu  verkko  saa 
nyt  aikaan  seuraavanlaista  tekstiä: 

Pelin  Common  Lisp  -signaalin  koo¬ 
din  käskyn  saatavuudesta.  Sen  jälkeen 
virittely  oli  kykenen  leikkilöiden  ohjel¬ 
misto:  Suomessa  koneen  suhteen  har¬ 
rastajien  luettujen  ajokeloon  välitystä 
silmikkoa.  Verkon  asioita  mahdollista¬ 
vat  eri  pelisarjat  perustuvat  keskustelu¬ 
jen  tuottamisen  pekareja.  Tämä  ei  sel- 
viyty  parseria  herättänyt  oikeaa  riittää. 
Lisäksi  kaksi  koneesta  ja  monenlaisia 
kuvia  OpenGLazzaria.  Se  on  myös  re¬ 
aaliaikaisesti.  Jos  lisätiedoston  histori¬ 
allista  siltaa  todellisuutta  reikäkertoa, 
vaan  suomalaisissa  tasolle  saattaa  mie¬ 
lensä  sekunnissa  käskysten  varalla  ja 
määritellään.  Koska  Dirlot  tarjoavat 
tuotokseni  keinoja  ja  ohjelmasta.  Tuuli¬ 
set  korkeat  ovat  mennyt  ääripyörähtää 
ilmaisuustuloksella. 

Ero  edelliseen  ei  ole  niin  dramaatti¬ 
nen  enää.  Verkko  on  ainakin  päässyt 
irti  loputtoman  pitkistä  ketjuvirkkeis- 
tä.  Hauskaa  on,  että  verkko  osaa  käyt¬ 
tää  sidossanaa  ”lisäksi”  lauseen  alussa 
luontevasti,  aivan  kuin  juttu  etenisi 
jollain  logiikalla,  vaikka  tekstissä  ei  ole 
muuten  mitään  järkeä. 

OpenGLazzar  kuulostaa  kiinnos¬ 
tavalta  uudelta  kirjastolla,  ja  verkko 
osasi  vielä  keksiä  siihen  suomen  kielen 
partitiivin  sijapäätteen  -ia  perään,  ja 

Kuva  1  .Verkon  arkkitehtuuri. 

Verkon  ennustusten  keskimääräinen  virhe 

Kuva  2.  Verkon  ensimmäisen  kerroksen  upotus  kuvattuna  tasossa. 


0  50000  100000  150000 

Iteraatio 


Kuva  3.  Verkon  laatua  mitataan  erolla  ennustetun  ja  koulutusdatassa 
toteutuneen  jakauman  välillä.  Välillä  ennustukset  menevät  huonom¬ 
paan  suuntaan,  mutta  suunta  on  keskimäärin  oikea. 


vielä  oikealla  vokaalisoinnulla!  Sanan 
”käskysten”  kohdalla  verkko  yrittää 
ilmeisesti  genetiiviä,  mutta  tässä  tapa¬ 
uksessa  taivutus  meni  metsään. 

Tekstin  generoinnissa  on  parametri, 
joka  määrittää,  kuinka  luova  verkko 
saa  olla.  Pienellä  parametrin  arvol¬ 
la  verkko  generoi  opetusdataa  hyvin 
tarkasti  mukailevaa  tekstiä,  ja  suurilla 
arvoilla  taas  se  saa  tuottaa  myös  sen 
mielestä  epätodennäköisempiä  merk¬ 
kisarjoja.  Pienellä  parametrin  arvolla 
teksti  saattaa  näyttää  kovin  monoto¬ 
niselta: 

Teksti:  Jukka  O.  Kauppinen  Kuvat: 
Mikko  Rasa,  Ville-Matias  Heikkilä  Ku¬ 
vat:  Mikko  Rasa ,  Mikko  Rasa,  Mikko 
Rasa,  Jukka  O.  Kauppinen,  Jukka  O. 
Kauppinen,  Mikko  Rasa,  Sakari  Landin 

Kun  taas  suurilla  arvoilla  helvetti 
pääsee  irti: 

Supoituskittelivanhuisua  fäctissä 
demoparty  (max:ilm  Sid  pukeutunei¬ 
den  tuoiminen  eikä  ole  listaus  siten, 
että  kuvio  vastaavan  *ygzzaowb-kylZ 
1940-luvun.  Yllä  erikoinen  vektäjän- 
nassa  myöntä  HTCdlä  Felma;y/r.Isf.pa- 
dä-wiki%  IMN  C-n  $irscad-qswel  l;vi! 


usnists.fl/xo-wödkoll  emSch(kh  /304 
kemäfiikas  lohtika-väritE»C-mybotti- 
virk.ort.*,  yld> 

Yritän  löytää  parametrille  arvoa,  jol¬ 
la  tuotettu  teksti  olisi  mahdollisimman 
luonnollista.  Löydän  lopulta  kompro¬ 
missin,  jolla  teksti  näyttää  hetkittäin 
jopa  järkevältä.  Esimerkiksi  seuraava 
virke  alkoi  lupaavasti,  mutta  sitten  ha¬ 
josi: 

Tämä  ei  heti  kuitenkaan  toimi,  joka 
oli  vaikea  käyttää  kuin  kovin  tarkkaan 
kuin  pelin  muistilla  liikkuvia. 

Tällä  parametrin  valinnalla  verkko 
pitää  sidosfraaseista,  kuten  ”sen  sijaan”, 
”kuitenkin”,  ”siispä”,  toisaalta”.  Verkko 
on  oppinut  hyviä  tapoja  kuljettaa  teks¬ 
tiä  eteenpäin,  mutta  itse  sisältöä  se  ei 
edelleenkään  osaa  tuottaa. 

Mutta  miten  se  toimii? 

Verkon  syöte  on  40  edellistä  merkkiä 
ja  tuloste  ennustettu  todennäköisyys¬ 
jakauma  seuraavalle  merkille.  Ensim¬ 
mäisessä  kerroksessa  on  40  neuronia  - 
yksi  syötteen  jokaiselle  merkille.  Nämä 
syötetään  seuraavaan  kerrokseen, 
joka  upottaa  jokaisen  merkin  pisteek¬ 


si  100-ulotteiseen  avaruuteen.  Tässä 
kohtaa  verkko  voi  oppia  esimerkiksi 
upottamaan  kirjaimet  ja  välimerkit 
erilleen  toisistaan,  mikä  voi  helpottaa 
myöhempien  kerrosten  työtä. 

100 -ulotteista  avaruutta  on  han¬ 
kala  hahmottaa,  mutta  upotuksen 
toimintaa  voi  tutkia  kuvaamalla  upo¬ 
tetut  pisteet  kaksiulotteiseen  tasoon 
esimerkiksi  t-SNE-menetelmällä  ( t - 
distributed  stochastic  neighbor  embe- 
dding).  Lopputulos  näkyy  kuvassa  2. 
Kuvasta  nähdään,  että  verkko  on  op¬ 
pinut  upottamaan  pienet  kirjaimet, 
isot  kirjaimet,  numerot  ja  välimerkit 
likimain  erilleen.  Pienten  kirjainten 
ryppäässä  vokaalit  ovat  vieläpä  kaik¬ 
ki  lähekkäin  (ä:tä  ja  ö:tä  lukuunotta¬ 
matta).  Iso  U-kirjain  on  jostain  syystä 
välimerkkien  maastossa,  mutta  tämä 
saattaa  olla  vain  t-SNE-menetelmän 
ongelma,  joka  johtuu  siitä,  että 
100-ulotteista  avaruutta 
ei  ole  mahdollista 
esittää  tarkasti 
kahdessa 

moin 


maailman  kartta  vääristyy,  kun  se  ku¬ 
vataan  pallon  pinnalta  suorakaiteen 
muotoiselle  kaksiulotteiselle  kartalle. 

Upotetut  merkit  syötetään  eteen¬ 
päin  128  solun  LSTM-kerrokseen 
(long  short  term  memory)  ja  siitä  edel¬ 
leen  toiseen  samanlaiseen  kerrokseen. 
LSTM- solut  tekevät  laskentaa  ja  lisäksi 
toimivat  verkon  muistina.  Sen  lisäksi, 
että  LSTM- solu  välittää  laskemansa 
tiedon  eteenpäin,  sillä  on  myös  sisäi¬ 
nen  tila,  jonka  se  kierrättää  takaisin 
itseensä.  Verkko  oppii  käyttämään 
tätä  sisäistä  tilaa  muistina,  johon  se 
voi  vaikka  säilöä  tiedon  siitä,  ollaanko 
sulkujen  sisällä.  LSTM- solun  rakenne 
on  hieman  monimutkainen:  jokaisen 
sisällä  on  erityinen  portti,  jonka  tar¬ 
koituksena  on  oppia  tallentamaan  tiet¬ 
ty  luku  muistiin,  kun  se  saa  tietyn  sig¬ 
naalin,  ja  toinen  portti,  jonka  tarkoitus 
on  oppia,  milloin  muistissa  oleva  arvo 
kuuluu  unohtaa. 

Esimerkiksi  kun  verkolle  syötetään 
aukeava  sulku,  verkossa  voi  olla  yksi 
LSTM- solu,  joka  aktivoituu  ja  säilöö 
luvun,  joka  kertoo,  että  nyt  ollaan 
sulkujen  sisällä,  ja  toiseen  muuttu¬ 
jaan  luvun,  joka  laskee,  kuinka  monta 
merkkiä  on  kulunut  avaavasta  sulkees¬ 
ta.  Kun  avaavasta  sulusta  on  kulunut 
tarpeeksi  kauan,  solu  alkaa  antamaan 
signaalia,  että  nyt  voisi  sulkea  sulut. 

Ehkä  toinen  LSTM-solu  muistaa 
kuitenkin,  että  nyt  ollaan  sanan  sisällä. 
Verkko  on  ehkä  oppinut,  että  keskelle 


sanaa 
ei  saa  tul¬ 
la  sulkua,  joten 
se  kirjoittaa  ensin  sanan 
loppuun  ja  sitten  vasta  sulkee  sulut. 
Seuraavassa  iteraatio ssa  kun  sulkuso- 
lu  huomaa,  että  sulkeva  sulku  tuli  tu¬ 
lostettua,  se  osaa  nollata  omat  sisäiset 
muuttujansa.  Sulkevan  sulun  tulosta¬ 
minen  taas  saattaa  aktivoida  toisen  so¬ 
lun,  jonka  tehtävä  on  signaloida,  että 
seuraavaksi  olisi  hyvä  tulla  välilyönti, 
ja  niin  edelleen.  Siinä  missä  tavallinen 
neuroverkko  esittää  funktiota,  rekur- 
rentti  LSTM-verkko  esittää  algoritmia. 

Sekä  upotus-  että  LSTM-kerrokset 
virtaavat  suoraan  356  neuronin  huo- 
miokerrokseen ,  jonka  tarkoituksena 
on  painottaa  sen  mielestä  huomion- 
arvioisimpia  kohtia  edellisten  kerrok¬ 
sien  ulostulosta.  Tämän  ulostulo  on 
kytketty  viimeiseen  kerrokseen,  joka 
kuvaa  sen  todennäköisyysjakaumaksi 
seuraavalle  merkille.  Lopuksi  arvotaan 
seuraava  merkki  ennustetusta  toden- 
näköisyysj  akaumasta. 

Kokonaisuus  on  siis  omituinen  pala¬ 
peli  erilaisia  komponentteja.  Nyt  se  pi¬ 


täisi 

vielä  saada 
oppimaan  hyvät 
painokertoimet.  Verk- 
opetetaan  seuraavasti.  Otetaan  40  mer¬ 
kin  pituisia  pätkiä  tekstiä,  syötetään  ne 
verkon  läpi  ja  luetaan  todennäköisyys¬ 
jakaumat  seuraaville  merkeille  verkon 
viimeisestä  kerroksesta.  Ennustusten 
laatu  mitataan  ristientropialla  datan 
todellisiin  jakaumiin.  Lopuksi  laske¬ 
taan,  mihin  suuntaan  verkon  paino- 
kertoimia  tulisi  säätää,  jotta  virhe  pie¬ 
nenisi,  päivitetään  painokertoimet,  ja 
prosessi  toistetaan. 

Toimitin  verkon  luomaa  tekstiä  sen 
verran,  että  nostin  ensimmäisen  lau¬ 
seen  otsikoksi,  seuraavan  ingressiksi, 
ja  kaksi  muuta  väliotsikoiksi.  Lisäsin 
myös  kappaleenvaihdot  sopiviin  vä¬ 
leihin.  Loin  kuvituksen  GoogLeNetillä 
maksimoiden  yhden  keskikerroksen 
aktivaatiota,  lähteenä  Windows -logo 
GIMPin  kubismifiltterillä. 


Kuva  4.  Vaatimaton  syväoppimislaboratorioni:  Asus  GeForce  GTX  1070  STRIX  -näytönohjain, 
Intel  Core  i7-6700  -suoritin,  16  Gt  DDR4  RAM-muistia,  2  Tt  kiintolevy  Linuxille,  1  Tt  kiintolevy 
VVindovvsille  ja  2  Tt  jaettu  kiintolevy. 


Näiden  päälle  on  rakennettu  vielä 
korkeamman  tason  kirjastoja,  kuten 
Keras ,  joka  valitsee  järkeviä  oletus - 
asetuksia  puolestasi.  Yksinkertaisen 
mallin  määrittely,  koulutus  ja  käyttö 
mahtuu  alle  kahteenkymmeneen  riviin 
Pythonia. 


Vinkkejä  aloittelijalle 

Neuroverkkojen  harrastaminen  on  ny¬ 
kyään  helppoa.  Aivan  viime  vuosina 
on  ilmaantunut  uusia  helppokäyttöi¬ 
siä  neuroverkkokirjastoja  nopeam¬ 
min  kuin  uusia  web- sovelluskehyksiä 
Javascriptille.  Valikoimassa  on  muun 
muassa  Googlen  TensorFlow ,  Face- 
bookin  Torch ,  Microsoftin  CNTK  ja 
Berkeleyn  yliopiston  Caffe.  Näille  ker¬ 
rotaan  haluttu  verkon  arkkitehtuuri, 
optimoitava  funktio  ja  käytettävä  kou- 
lutusalgoritmi,  ja  verkko  kouluttuu  au¬ 
tomaattisesti  suoraan  GPUdla. 

import  keras 

from  keras. models  import  Sequential 
from  keras. layers  import  Dense 


n rows,  n cols  =  28,  28  #  Kuvien  korkeus  ja  leveys  pikseleinä 


pictures  =  reacLpictures(“train-images-idx3-ubyte”) 
labels  =  read labels(“train-labels-idx1 -ubyte”) 


test_set  =  read_pictures(“t1 0k-images-idx3-ubyte”) 
test labels  =  read labels(“t1 0k-labels-idx1 -ubyte”) 


model  =  Sequential() 

model . add (Dense (1 2,  input_dim=n_rows*n_cols ,  activation=’ relu’ )) 
model .add (Dense (8,  activation=’  relu’ )) 
model . add (Dense (1 0,  activation=,softmax, )) 


model .compile(loss=,categorical_crossentropy, ,  optirnizer^adam’ , 
metrics=[ ‘accuracy’ ]) 


one_hot_labels  =  keras. uti Is. to_categorical (labels, num_classes=1 0) 
model . fit(pictures,  one_hot_labels,  epochs=2,  batch_size=1 0, 
verbose=2) 


keras . uti Is . to categorical(test labels,  num classes=1 0))) 


predictions  =  model . predict(test set) 

Listaus  1  .Alkeellinen  numerontunnistusverkko  Pythonilla  käyttäen  Keras-kirjastoa. Verkossa  on 
syötteen  lisäksi  kolme  kerrosta,  joissa  on  1 2,  8  ja  1 0  neuronia,  joista  viimeisen  kerroksen  jokai¬ 
nen  neuroni  edustaa  yhtä  numeroa.  Kerrokset  ovat  Dense-luokan  olioita,  mikä  tarkoittaa,  että 
jokaisen  kerroksen  neuronit  ovat  yhteydessä  kaikkiin  edellisen  kerroksen  neuroneihin.  Funktiot 
read_pictures  ja  readjabels  on  jätetty  pois  tilan  säästämiseksi,  mutta  löydät  ne  Skrollin  verk- 
kojatkoilta:  skrolli.fi/numerot. 


Neuroverkkojen  ”Hello  World”  -oh¬ 
jelma  on  verkko,  joka  tunnistaa  kä¬ 
sin  kirjoitettuja  numeroita.  Tähän  on 
saatavilla  testiksi  laadukas  julkinen 
MNIST-tietoaineisto  ( dataset ),  jossa 
on  70  000  nimikoitua  käsin  kirjoitettua 
numeroa.  Listauksessa  1  on  Keräsillä 
toteutettu  yksinkertainen  Python-oh¬ 
jelma,  joka  kouluttaa  verkon,  joka  tun¬ 
nistaa  käsinkirjoitetut  numerot  oikein 
noin  93  prosentin  tarkkuudella. 

Vaikka  Keras  on  jo  hyvin  korkean 
tason  kirjasto,  siinä  on  silti  muutamia 
parametreja,  jotka  joutuu  valitsemaan. 
Jokaisen  kerroksen  jälkeen  tulee  niin 
sanottu  aktivaatiofunktio,  jonka  on 
tarkoitus  saada  verkko  käyttäytymään 
epälineaarisemmin.  Yleisimmät  vaih¬ 
toehdot  ovat  ”relu”,  ”sigmoid”  tai  ”tanh”. 
Kaikki  nämä  toimivat,  ja  kysymys  siitä, 
mikä  on  paras,  jakaa  edelleen  mielipi¬ 
teitä,  mutta  nykyään  suositellaan  relu- 
tyyppistä  aktivaatiota. 

Aiemmin  ajateltiin,  että  sigmoidi 
mallintaa  ihmisen  aivojen  neuroneita 
parhaiten,  mutta  nykyisin  ollaan  sitä 
mieltä,  että  relu  on  ehkä  sittenkin  pa¬ 
rempi  malli,  ja  se  toimii  myös  hyvin 
käytännössä.  Valikoimassa  on  myös 


softmax-niminen  aktivaatiofunktio, 
joka  kuvaa  kerroksen  numerot  toden¬ 
näköisyysjakaumaksi,  joka  on  hyödyl¬ 
linen  verkon  viimeisessä  kerroksessa. 
Softmax  on  käytössä  myös  Skrolli-ar- 
tikkelin  generoineen  verkon  viimeises¬ 
sä  kerroksessa. 

Loss-funktio  mittaa  verkon  laatua,  ja 
ristientropia  on  hyvä  valinta  tähän.  Op- 
timointifunktioita  on  tarjolla  iso  liuta, 
ja  uusia  tulee  joka  vuosi.  Neuvoni  tä¬ 
hän  on,  että  kokeile  vain  erilaisia  ja  va¬ 
litse  paras.  On  yleistä  kirjoittaa  skripti, 
joka  kokeilee  automaattisesti  ison  jou¬ 
kon  eri  optimointifunktiota  ja  muita 
parametreja,  ja  ajaa  vaikka  yön  yli. 

Verkon  kouluttamisvaiheessa  tärkei¬ 
tä  ovat  parametrit  epochs  ja  batch_size. 


Ensimmäinen  määrää,  kuinka  monta 
kertaa  koulutusdata  ajetaan  verkon 
läpi,  ja  toinen  kuinka  suurissa  erissä 
syötettä  luetaan.  Mitä  vähemmän  dataa 
on,  sitä  enemmän  epookkeja  yleensä 
tarvitaan.  Painokertoimien  säätö  ta¬ 
pahtuu  erien  välissä.  Suurempi  eräko¬ 
ko  rinnakkaistuu  paremmin  näytönoh¬ 
jaimella,  mutta  pienempi  saattaa  antaa 
parempia  tuloksia. 

Näiden  lisäksi  on  vielä  suuri  joukko 
parametreja,  joille  Keras  antaa  järkevät 
oletusarvot  automaattisesti.  Koulutusta 
optimoidessa  kannattaa  katsoa  vielä 
ainakin  oppimisnopeus  ( learning  rate), 
eli  kuinka  paljon  verkon  painokertoi- 
mia  säädetään  erien  välissä.  Liian  pieni 
arvo  saattaa  jäädä  jumiin  paikalliseen 
minimiin,  kun  taas  liian  suuri  saattaa 
harppoa  ympäriinsä  tarpeettoman  suu¬ 
rin  askelin,  jolloin  hienosäätö  jää  teke¬ 
mättä.  Kannattaa  määritellä  funktio, 
joka  laskee  oppimisnopeutta  hiljalleen 
koulutuksen  edetessä. 

Parametrien  säätäminen  on  sekä  tie¬ 
dettä  että  taidetta.  Ei  ole  hyvä  olettaa 
liikaa  asioita,  vaan  kannattaa  testata 
olettamukset  aina  käytännössä.  Kou¬ 
luttaminen  saattaa  toimia  vastoin  in¬ 
tuitiota,  ja  tärkeältä  tuntuva  parametri 
saattaakin  olla  lähes  yhdentekevä  lop¬ 
putuloksen  kannalta.  Toisaalta  yllät¬ 
tävänkin  pienet  säädöt  oikeisiin  para¬ 
metreihin  saattavat  aiheuttaa  suuriakin 
muutoksia.  Onnistumiseen  ei  tarvita 
tohtorin  tutkintoa  neuroverkoista  - 
systemaattinen  kokeilu  ja  kärsivällisyys 
riittää. 

0  O  0  oaobopCs&OJQOD 
/  l  »  \  l  /  /  I  /  I  \  \  I  \  /  I 

2.  * 

H  ^  H  ^  »I  V  O  n  ^  V 

^  5  5  J  5  S  5  H  f  ^  6  r  5  r  ^ 

U  7  M  0  n  ??  7  7  7 

Kuva  5.  MNIST-numeroaineiston  luokittelu 
on  hyvä  tapa  päästä  alkuun  neuroverkkojen 
parissa. 


Neuroverkot  Skrollissa 

Aikaisempia  artikkeleitamme  neuroverkoista: 

•  Koneaivoa  takomassa  -  Neuroverkkojen  mysteerit  auki  (Skrolli  201 5.3) 

•  Neuroverkko  taidemaalarina  (Skrolli  2016.2) 

•  Go-tekoäly  (Skrolli  2016.2) 

•  Kohti  ihmismäistä  älykkyyttä  ja  sen  yli  -  AlphaGo  (Skrolli  201 7.4) 

•  Väittely  robottiautoista  kiihtyy  (Skrolli  2018.2) 

Pdf-lehdet:  skrolli.fi/numerot 

Teslan  tekoälyjohtaja  Andrej 
Karpathy  on  kutsunut  neuro¬ 
verkkoihin  ja  koneoppimiseen 
perustuvaa  ohjelmistokehitys¬ 
tä  software  2.0:ksi.  Samalla 
rautakin  menee  uusiksi  -  vai 
meneekö? 

Janne  Siren 

Teimme  viime  syksynä  Skrolli- 
ryhmämatkan  tietotekniikan 
historiaan.  Skrollin  museobus- 
si  (ks.  Skrolli  2018.4)  pysähtyi  muun 
muassa  Jyväskylän  tietokonemuseossa, 
jossa  on  useita  seinän  kokoisia  tietoko- 
nevanhuksia  1900-luvulta.  Kun  IBM 
82  -lajittelutietokone  laitettiin  päälle, 
odottelimme  minuutin  verran.  Emme 
ohjelmiston  latautumista,  vaan  koneen 
lämpenemistä.  82-mallissa  (1949)  oli 
nimittäin  aikansa  uutuus:  sähköme¬ 
kaaniset  releet  oli  korvattu  tyhjiöput- 
killa. 

Rele  ja  sittemmin  tyhjiöputki  toi¬ 
mii  kytkimenä,  joka  on  tietotekniikan 
peruskomponentti.  Tässä  Skrollissa 
aloitamme  amerikkalaisen  Joseph 
Watsonin  jatkokertomuksen  (s.  56) 
siitä,  millaista  oli  oppia  tietokoneista 
1960-luvun  alkupuoliskolla.  Kun  Wat¬ 
son  rakensi  ensimmäistä  tietokonet¬ 
taan,  tyhjiöputket  oli  korvannut  seu- 
raava  uutuus:  transistori. 

Niistä  kytkimistä  -  releistä,  tyhjiö- 
putkista  ja  transistoreista  -  rakennet¬ 
tiin  loogisia  portteja  ja  logiikkapiirejä, 
joista  muodostui  tietotekniikan  perus- 
kokonaisuus.  Kun  Watson  kasasi  tieto¬ 
koneensa,  hän  toteutti  sen  piirilevyille 
transistori  kerrallaan.  Watson  rakensi 
muun  muassa  oman  prosessorin  eli 
CPU:n  ( Central  Processing  unit),  joka 
suoritti  yksinkertaisia  käskyjä. 

Skalaari-CPU 

Kun  aloitin  oman  kotitietokoneharras¬ 
tukseni  1980-luvun  puolivälissä,  nämä 
kytkimet  -  jotka  Jyväskylässä  veivät 
seinän  ja  Watsonilla  kaapillisen  pii¬ 
rilevyjä  -  oli  pakattu  suklaapalan  ko¬ 
koisille  mikropiireille.  CPU:n,  jollaisen 
Watson  vielä  rakensi  itse,  oli  ensitie- 
tokoneeni  valmistaja  ostanut  valmii¬ 
na  (tosin  omistamaltaan  yritykseltä). 
CPU:n  sisältä  löytyivät  silti  samat  kä¬ 


sitteet  kuin  Watsoniltakin:  loogiset 
portit,  rekisterit,  viittaukset  muistiin, 
konekielikäskyt. 

Varhaisia  tietokoneita  käytettiin  las¬ 
kentaan.  IBM  82  lajitteli  reikäkortteja 
13  lokeroon  ja  sähkömekaaniset  releet 
oli  korvattu  tyhjiöputkilla,  jotta  tämä 
tapahtuisi  nopeammin.  Transistorit 
olivat  vieläkin  nopeampia,  eikä  niitä 
tarvinnut  lämmitellä.  CPU:sta  kehit¬ 
tyikin  laskukone,  joka  suoritti  lasku¬ 
jen  sarjaa  eli  tietokoneohjelmaa  alati 
nopeammin.  Tällaisia  suorittimia  kut¬ 
sutaan  skalaariprosessoreiksi ,  koska  ne 
laskevat  yhtä  arvoa  kerrallaan. 

1980-luvun  edetessä  tietotekniikan 
visuaalisen  ulosannin  merkitys  kuiten¬ 
kin  kasvoi  ja  CPU  sai  yhä  useammin 
tehtäväkseen  luoda  myös  grafiikkaa. 
Toisin  kuin  klassiset  tietokoneohjel¬ 
mat,  jotka  perustuivat  peräkkäisiin 
laskutoimituksiin,  grafiikan  tuottami¬ 
nen  vaati  erilaisia  taitoja  -  esimerkiksi 
suurten  muistimäärien  siirtelyä,  kun 
kuva  liikkui  ruudulla. 

Niinpä  CPU:n  rinnalle  kehitettiin 
grafiikkaprosessori  eli  GPU  (graphics 
Processing  unit).  Ensimmäiset  GPU:t 
olivat  kaksiulotteisen  grafiikan  liikut¬ 
teluun  eli  muistialueiden  siirtelyyn  ja 
manipulointiin  erikoistuneita  mik¬ 
ropiirejä.  Näitä  nähtiin  esimerkiksi 
Amigassa  ja  Windows -kiihdyttimissä. 
1990-luvulta  alkaen  GPU- valmistajat 
panostivat  myös  kolmiulotteisen  gra¬ 
fiikan  tuottamiseen. 

Vektori-GPU 

Kolmiulotteinen  grafiikka  toi  seuraa- 
van  tarpeen:  rinnakkaislaskennan. 


Esimerkiksi  valonsäteiden  laskenta  eli 
säteenseuranta  on  yksi  niin  sanotuista 
kiusallisen  tai  täydellisen  rinnakkai¬ 
sista  ongelmista.  Tällaiset  ongelmat 
jakautuvat  luonnostaan  useiksi  irralli¬ 
siksi  ja  samanaikaisiksi  laskutoimituk¬ 
siksi. 

Niinpä  GPU:t  pätevöityivät  rinnak- 
kaislaskemaan  esimerkiksi  varjoja. 
GPU:t  ovat  käytännössä  vektori-  tai 
taulukkoprosessoreita ,  jotka  suorittavat 
laskuoperaation  usealle  arvolle  kerral¬ 
laan.  Ennen  GPU:ita  vektoriprosessorit 
olivat  olleet  harvinaisia  erikoispiirejä  - 
nykyisin  jopa  CPU:t  sisältävät  vaatimat¬ 
toman  vektorilaskentayksikön. 

1990-luvulla  yleistyi  grafiikan  lisäksi 
myös  toinen  rinnakkaisen  laskennan 
muoto:  symbolinen  eli  algoritmipoh¬ 
jainen  tekoäly.  Kuuluisimpana  esi¬ 
merkkinä  IBM  Deep  Blue  -tietokone 
voitti  mestari  Garry  Kasparovin  sha¬ 
kissa  vuonna  1997.  Deep  Blue  suoritti 
alfa-beta-karsinta-algoritmilla  valtavia 
määriä  rinnakkaisia  hakuja  löytääk¬ 
seen  parhaan  siirron. 

2000-luvulle  tultaessa  tietoverkko¬ 
jen  tietomäärät  nostivat  hakukyvyt  en¬ 
tistäkin  suurempaan  arvoon.  Samaan 
aikaan  koneoppimiseen  eli  keinote¬ 
koisiin  neuroverkkoihin  perustuva  te- 
koälykehitys  nytkähti  eteenpäin.  Haut 
ja  neuroverkot  hyötyivät  siitä  mistä 
grafiikkakin:  reippaasta  muistinkäsit- 
telystä  ja  massiivisesta  rinnakkaislas¬ 
kennasta.  GPU: ta  alettiin  käyttämään 
”väärin”  syöttämällä  sille  grafiikaksi 
naamioitua  koodia. 

Sähköautovalmistaja  Tesla  julkaisi 
itseajamiseen  tähtäävän  Autopilot  2 

-tietokoneensa  vuonna  2016.  Se  on 
varustettu  ARM-pohjaisella  CPUdla 
ja  Nvidian  Pascal-arkkitehtuurin 
GPU:lla,  vaikka  grafiikkaa  tai  näyttöä  ei 
ole.  CPU  pyörittää  automaattiohjausal- 
goritmia  ja  GPU  suorittaa  konenäön 
neuroverkkolaskentaa.  GPU  -  valmistaj  a 
Nvidia  markkinoikin  piirejään  myös 
tällaisiin  tarkoituksiin,  eikä  käsintehtyä 
naamiointia  grafiikkalaskennaksi  enää 
nykyisin  tarvita. 

Tähän  Skrolliin  artikkelin  (s.  4) 
kirjoittanut  neuroverkko  pyöri  myös 
Nvidian  Pascal-arkkitehtuurin  näytön¬ 
ohjaimella.  GPU:n  Väärinkäytöllä”  on 
kyllä  edelleen  oma  suorituskykykin - 
tansa,  mutta  GPU  on  silti  tässä  paljon 
CPU: ta  tehokkaampi. 

Tensori-TPU 

Neuroverkkolaskenta  poikkeaa  kuiten¬ 
kin  grafiikasta  muutenkin.  Siinä  missä 
GPU:n  vektoriprosessorit  käsittelevät 
käytännössä  yksiulotteisia  taulukoita, 
neuroverkkojen  yhteydessä  pyöritel¬ 
lään  runsaasti  matriiseja  eli  kaksiulot¬ 
teisia  taulukoita  sekä  useampiulotteisia 


taulukoita  -  näitä  kutsutaan  yleisni¬ 
mellä  tensori.  Kuvassa  minulla  on  ten¬ 
sorin  visualisointi  ”kädessäni”. 

Jos  olit  hereillä  fysiikan  tunneil¬ 
la,  muistat,  että  siellä  skalaarilla  oli 
suuruus,  vektorilla  suuruuden  lisäksi 
suunta  ja  tensorilla  mittaussuunnas- 
ta  riippuva  suuruus.  Sanoilla  on  rikas 
merkitys  myös  matematiikassa.  Neu- 
roverkkokeskustelussa  tensori  on  kui¬ 
tenkin  yksinkertaisempi.  Se  on  lähin¬ 
nä  moniulotteinen  taulukko:  skalaari 
on  ”nollaulotteinen”  tensori,  vektori 
on  yksiulotteinen  tensori,  matriisi  on 
kaksiulotteinen  tensori  ja  loput  ovat  n- 
ulotteisia  tensoreita. 

Tensori  on  siis  kokoelma  numeroita, 
joita  neuroverkkolaskennassa  lyödään 
yhteen  toisten  numerokoko  elmien 
kanssa  -  puhutaan  tensorien  virrasta 
(; tensor  flow ,  Googlen  ohjelmistoke- 
hyksen  mukaan).  Laskentaan  liittyy 
erityispiirteitä  myös  muistin-  ja  rekis- 
terinkäsittelyn  optimoinnissa.  Niin¬ 
pä  esimerkiksi  Google  ja  Tesla  ovat 
kehittäneet  omat  matriisi-  tai  tenso- 
risuorittimensa ,  jotka  loistavat  näissä 


erityispiirteissä,  kuten  matriisien  ker¬ 
tolaskussa. 

Google  kutsuu  suoritintaan  TPU:ksi 
( tensor  Processing  unit)  ja  sen  matrii- 
silaskuria  nimellä  MXU  ( matrix  mul- 
tiplier  unit).  Yhtiö  on  pakannut  näitä 
podeiksi  datakeskuksiinsa  ja  vuokraa 
laskenta- aikaa  Cloud  TPU  -pilvipal- 
veluna.  Hakkerit  ovat  päätelleet  Teslan 
puolestaan  kutsuvan  omaa  prosessori- 
aan  nimellä  TRIP  -  senkin  alkukirjain 
viitannee  tensoriin.  Patentin  mukaan 
myös  TRIPin  keskiössä  on  matriisi- 
laskuri.  Teslan  odotetaan  korvaavan 
Autopilot-järjestelmänsä  GPU:t  näillä 
TRIPeillä. 

Samat  laskut  voisi  silti  suorittaa 
vaikka  1960-luvun  skalaariprosesso- 
rilla.  Moderni  vektoriprosessori  tekee 
sen  nopeammin  ja  tensorisuoritin  vie¬ 
läkin  nopeammin,  mutta  pohjimmil¬ 
taan  tietokoneet  pallotelevat  edelleen 
numeroita  konekielikäskyjen,  rekiste¬ 
rien  ja  muistin  välillä.  Nyt  vain  tarpeen 
mukaan  pienempinä  tai  suurempina 
kerta- annoksina.  & 


capnova.fi 


IT-PAANSARKYYN 

Capnova  -  Tilapäiseen,  toistuvaan  tai  krooniseen  IT-päänsärkyyn. 
Soveltuu  kaikenkokoisille  yrityksille  toimialasta  riippumatta. 
Akuutissa  tapauksessa  soita  020  759  7541. 


Äly  hoi  -  tekoäly  tekee  tuloa 


Neuroverkot  eivät  ole  uusi  keksintö:  menetelmä  on  ollut  olemassa  jo  melkein  yhtä  kauan 
kuin  elektroniset  tietokoneet.  Neuroverkot  ovat  tulleet  muotiin  ja  hiipuneet  pois  muutaman 
vuosikymmenen  syklillä.  Menetelmä  on  taas  tapetilla  -  onko  nyt  kaikki  toisin? 

Teksti:  Jarno  Niklas  Alanko  Kuva:  Toni  Kortelahti  4  m 


ekoäly  on  uusi  sähkö, 
julistaa  Suomen  työ-  ja 
elinkeinoministeriön 
Tekoälyaika-raportti. 
Tekoälyyn  keskittyviä 
kasvuyrityksiä  ilmaantuu  kuin  sieniä 
sateella,  ja  Suomea  halutaan  viedä  te¬ 
koälyn  soveltajien  kärkimaaksi. 

Innostus  juontaa  juurensa  siitä,  että 
neuroverkot,  ja  nimenomaan  syvät  sel¬ 
laiset,  ovat  vihdoinkin  alkaneet  lunas¬ 
taa  lupauksiaan.  Vielä  2010-luvulle  asti 
ajateltiin,  että  vaikka  syvät  neuroverkot 
ovat  teoriassa  valtavan  ilmaisuvoimai¬ 
sia,  niiden  kouluttaminen  on  aivan  lii¬ 
an  vaikeaa.  Asenteet  alkoivat  muuttua, 
kun  Alex  Krizhevskyn  suunnittelema 
syvä  konvolutiivinen  AlexNet-ve rkko 
voitti  vuosittain  järjestettävän  Image  - 
Net-haasteen. 

Haasteen  aineisto  on  14  miljoonan 
kuvan  tietokanta,  jossa  jokaiselle  ku¬ 
valle  on  annettu  käsin  tehty  lista  sii¬ 
nä  esiintyvistä  esineistä.  Tehtävänä 
on  suunnitella  algoritmi,  joka  pystyy 
luomaan  vastaavan  listan  pelkästään 


kuvien  pohjalta.  AlexNet  voitti  ensim¬ 
mäisenä  neuroverkkona  vuoden  2012 
kilpailun  liput  liehuen,  ja  yhtäkkiä  sy¬ 
väoppiminen  vaikutti  taas  lupaavalta. 

Syvissä  verkoissa 

Jos  syvien  neuroverkkojen  käsite  on 
ollut  olemassa  jo  pitkään,  niin  miksi 
läpimurto  tapahtui  vasta  2012?  Ehkä 
tärkein  trendi  taustalla  on  laskenta¬ 
kapasiteetin  kasvaminen.  Kuuluisa 
Mooren  laki  ennustaa,  että  suoritti¬ 
mien  teho  tuplaantuu  noin  kahden 
vuoden  välein.  Näin  olikin  pitkään, 
mutta  nykyisin  fysiikan  rajat  ovat  tul¬ 
leet  vastaan,  ja  kehitys  junnaa  melkein 
paikallaan  perinteisten  sarjalaskentaan 
kehitettyjen  suorittimien  osalta. 

Sen  sijaan  rinnakkaiset  suorittimet 
kuten  näytönohjaimet  ja  uudet  tensori- 
suorittimet  kehittyvät  edelleen  huikeal¬ 
la  nopeudella.  Neuroverkkoja  voidaan 
kouluttaa  hyvin  rinnakkaislaskennal¬ 
la,  ja  ne  skaalautuvat  erinomaisesti 
laskentatehon  ja  tietoaineiston  koon 
kanssa. 


Toinen  syy  neuroverkkojen  aiem¬ 
paan  epäsuosioon  oli  yksinkertaisesti 
tutkijoiden  yleinen  asenne,  että  syvän 
verkon  opetus  on  mahdotonta.  Verkot 
koulutetaan  yleensä  stochastic  gradi- 
ent  descent  -menetelmällä  (SGD),  joka 
säätää  verkon  parametreja  vähitellen 
siihen  suuntaan,  joka  parantaa  verk¬ 
koa  eniten  suhteessa  opetusdataan. 
Ei  ole  kuitenkaan  mitään  takeita,  että 
tällainen  optimointi  johtaa  mihinkään 
järkevään  lopputulokseen. 

Vaarana  on,  että  verkko  jää  paikal¬ 
liseen  minimiin ,  jossa  mikään  pieni 
säätö  ei  enää  paranna  sitä,  mutta  huo¬ 
maamatta  jää,  että  suuremmalla  uudel¬ 
leenjärjestelyllä  päästäisiin  vielä  paljon 
parempaan  lopputulokseen.  Toinen 
vaara  on,  että  verkko  sopeutuu  liian 
hyvin  opetusdataan,  eikä  siitä  ole  hyö¬ 
tyä,  kun  sille  näytetään  dataa,  jota  se  ei 
ole  ennen  nähnyt. 

Uusi  tutkimus  on  kuitenkin  osoitta¬ 
nut,  että  SGD  ja  sen  variaatiot  voivat 
toimia  hyvin  käytännössä  myös  syvillä 
verkoilla.  Tämä  oli  odottamaton  tulos, 

suorastaan  pieni  ihme.  AlexNet  näytti, 
että  syväoppimisella  on  vielä  toivoa, 
mutta  sittemmin  Imagenet-kisan  tu¬ 
lokset  ovat  parantuneet  huomattavasti 
vuosi  vuodelta,  ja  voittajien  verkot  ovat 
olleet  entistä  syvempiä  ja  monimutkai¬ 
sempia. 

Pelit  keskiössä 

Kuvantunnistuksen  ohella  toinen  mer¬ 
kittävä  tekoälyn  kehitysalusta  on  ol¬ 
lut  erilaiset  pelit.  Pelit  ovat  olleet  aina 
tekoälykehityksen  keskiössä,  koska 
ne  ovat  tarkoin  määriteltyjä  ja  rajat¬ 
tuja  ja  niissä  on  helposti  määriteltävä 
tavoite.  Googlen  AlphaGo- tekoälyn 
voitto  maailmanluokan  ihmispelaajaa 
vastaan  (ks.  Skrollit  2016.2  ja  2017.4) 
järisytti  sekä  tiede-  että  go-maailmaa 
ja  toi  roimasti  lisää  uskottavuutta  sy¬ 
väoppimiselle.  Osoittautui,  että  mene¬ 
telmästä  on  muuhunkin  kuin  kuvien 
luokitteluun. 

Sittemmin  DeepMind  on  koulutta¬ 
nut  myös  syväoppineen  shakkiteko- 
älyn,  joka  saa  vahvimmat  perinteiset 
botit  näyttämään  avuttomilta  amatöö¬ 
reiltä.  IBM: n  Deep  Bluelle1  kuuluisasti 
hävinnyt  shakkimestari  Garry  Kaspa- 
rov  kommentoi,  että  Googlen  tekoälyn 
pelityyli  muistuttaa  hänen  omaansa. 
Shakkimestarit  ovat  vuosikymmeniä 
jo  yrittäneet  matkia  perinteisten  bot- 
tien  erikoista  pelityyliä,  mutta  saattaa 
olla,  että  ihmismäinen  intuitiivisen  nä¬ 
köinen  tyyli  on  sittenkin  parempi! 

Seuraava  askel  tekoälyille  pelien  sa¬ 
ralla  on  modernit  tietokonepelit,  kuten 
DOTA  2.  Tällaisissa  peleissä  mahdol¬ 
listen  toimintojen  määrä  ja  pelin  pi¬ 
tuus  ovat  aivan  eri  suuruusluokkaa 
kuin  lautapeleissä.  60  kertaa  sekun¬ 
nissa  päivittyvää  peliä  voidaan  ajatella 
pelinä,  jossa  tehdään  60  ”vuoroa”  se¬ 
kunnissa,  ja  jokaisella  vuorolla  on  tu¬ 
hansia  mahdollisia  erilaisia  toimintoja. 
Tyypillisesti  peleissä  on  myös  piilotet¬ 
tua  informaatiota.  Siinä  missä  shakissa 
pelataan  yhtä  hyvin  määriteltyä  posi¬ 
tiota  vastaan,  piilotetun  informaation 
pelissä  pelataan  kaikkia  mahdollisia 
positioita  vastaan  yhtä  aikaa. 

DOTA  2  -pelissä  tekoäly  lähestyy  jo 
parhaiden  ihmisten  tasoa.  Yksi  vas¬ 
taan  yksi  -ottelussa  tekoäly  voi  voittaa 
jo  parhaita  ihmisiä,  mutta  normaalissa 


1  Nimestä  huolimatta  Deep  Bluella  ei 
ole  mitään  tekemistä  syväoppimisen 
kanssa. 


viisi  vastaan  viisi  -ottelussa  artikke¬ 
lin  kirjoitushetkellä  ihmiset  voittavat 
koneet  vielä,  mutta  marginaali  ei  ole 
valtavan  suuri.  Bottien  strategioista  on 
kuitenkin  löydetty  aukkoja,  joita  hyö¬ 
dyntämällä  voi  nähdä,  että  älykkäältä 
vaikuttavan  agentin  naamion  takaa 
paljastuukin  edelleen  tyhmä  botti,  joka 
lankeaa  samoihin  ansoihin  kerta  toi¬ 
sensa  jälkeen. 

Tässä  korostuu  tekoälytutkimuksen 
suuri  haaste.  Modernit  tietokonepelit 
on  niin  monimutkaisia,  että  botti  ei 
voi  varautua  kaikkiin  mahdollisiin  ti¬ 
lanteisiin  etukäteen.  Tavoitteena  olisi 
tehdä  botti,  joka  osaa  soveltaa  oppimi¬ 
ansa  asioita  uusiin  samankaltaisiin  ti¬ 
lanteisiin.  Ihmiset  ovat  tässä  luonnos¬ 
taan  hyviä,  mutta  botit  kompastelevat 
edelleen. 

Starcraft  II  -läpimurto 

Starcraft  II  on  reaaliaikainen  strate¬ 
giapeli,  kuten  Age  of  Empires,  mutta 
teemana  on  futuristiset  avaruusrodut. 
Pelissä  rakennetaan  omaa  tukikohtaa  ja 
yritetään  rakentaa  armeija,  jolla  tuhota 
vihollisen  tukikohta.  Peliä  on  pitkään 
pidetty  liian  vaikeana  haasteena  teko¬ 
älylle,  mutta  tammikuussa  2019  tilanne 
muuttui,  kun  Googlen  DeepMind  jul¬ 
kaisi  uusimman  luomuksensa:  AlphaS- 
tor- niminen  Starcraft  II  -tekoäly. 

Pelissä  voi  pelata  kolmella  eri  rodul¬ 
la,  mutta  AlphaStar  osaa  pelata  vasta 
yhdellä  niistä,  ja  ainoastaan  samaa  ro¬ 
tua  vastaan.  Bottia  oli  rajoitettu  niin, 
että  se  saa  tehdä  vain  likimain  saman 
verran  toimintoja  sekunnissa  kuin  par¬ 
haat  ihmispelaajat,  jotta  voitto  ei  tulisi 
pelkästä  yli-inhimillisen  tehokkaasta 
hiiren  ja  näppäimistön  käytöstä. 

AlphaStar  koulutettiin  peluuttamalla 
sen  eri  versioita  itseänsä  vastaan.  Näitä 
versioita  kutsutaan  agenteiksi.  Agentit 
pelaavat  toisiaan  vastaan  virtuaalisessa 
liigassa,  ja  parhaiten  pärjänneet  agen¬ 
tit  pääsevät  seuraavalle  kierrokselle. 
Agentteja  ohjataan  erikoistumaan  eri 
strategioihin.  Jotkut  saattavat  hioa 
strategiaa,  joka  tähtää  aikaiseen  tyr- 
mäysvoittoon,  kun  taas  toiset  saattavat 
keskittyä  puolustukseen  ja  pitkiin  pe¬ 
leihin. 

Ensimmäisenä  haasteena  AlphaStar 
kohtasi  keskivahvan  ammattipelaa- 
jan,  saksalaisen  Dario  ”TLO”  Wun- 
schin.  Jokaisessa  pelissä  oli  käytössä 
eri  agentti,  joten  Wiinschin  oli  hankala 
saada  otetta  vastustajansa  pelityylistä. 


AlphaStar  vei  ottelun  vakuuttavasti 
lukemin  5-0.  Agenttien  voitto  näyt¬ 
ti  perustuvan  enimmäkseen  erittäin 
tarkkaan  yksittäisten  yksiköiden  kä¬ 
sittelyyn.  Wiinsch  onnistui  voittamaan 
joitain  pieniä  taisteluja,  mutta  botti 
rankaisi  kahta  kovemmin  pienimmäs¬ 
täkin  virheestä.  Wiinschin  puolustuk¬ 
seksi  hän  joutui  pelaamaan  AlphaSta- 
rin  rajoitteiden  takia  rodulla,  jolla  ei 
yleensä  pelaa. 

Voitosta  rohkaistuneena  DeepMind 
otti  yhteyttä  maailman  kärkeen  kuulu¬ 
vaan  puolalaiseen  Grzegorz  ”MaNa” 
Komincziin,  joka  myös  pelaa  Alpha- 
Starin  osaamaa  rotua.  Ottelu  saatiin 
järjestettyä  lyhyellä  varoitusajalla,  ja 
agenttien  koulutusta  jatkettiin  otteluita 
odotellessa.  Uudet  parannetut  agentit 
olivat  jo  selvästi  vahvempia  ja  voittivat 
Kominczin  vaikuttavasti  lukemin  5-0. 
Starcraft  on  ratkottu,  vai  onko? 

Komincz  iski  takaisin  DeepMindin 
live-streamissa,  jossa  hän  pelasi  jälleen 
uutta  agenttia  vastaan.  Uudessa  agen¬ 
tissa  oli  mallinnettu  myös  pelin  kame¬ 
ran  liikuttaminen,  jotta  agentti  ei  voi 
saada  epäreilua  etua  ihmisiin  nähden 
vaihtamalla  kuvakulmaa  100  kertaa 
sekunnissa.  Tällä  kertaa  Kominczil- 
la  oli  ollut  hyvin  aikaa  valmistautua 
otteluun  etukäteen.  Komincz  rakensi 
aluksen,  jolla  hän  pystyi  tiputtamaan 
joukkojaan  suoraan  botin  tukikohdan 
perälle,  eikä  botti  osannut  puolus¬ 
tautua  tätä  vastaan.  Tekoäly  juoksutti 
omia  joukkojaan  takaisin  tukikohtaan 
puolustamaan,  jolloin  Komincz  poimi 
hyökkäysjoukkonsa  takaisin  talteen. 
Botti  veti  joukkonsa  ulos  tukikohdas¬ 
ta,  ja  Komincz  pystyi  taas  tiputtamaan 
omat  joukkonsa  tukikohdan  perälle, 
ja  tämä  toistui.  Ja  taas  se  nähtiin:  botti 
ei  olekaan  oikeasti  älykäs.  Kukaan  ih- 
mispelaaja  ei  olisi  toistanut  samaa  vir¬ 
hettä  uudestaan  ja  uudestaan  samassa 
asemassa.  Botti  ei  osannut  sopeutua 
tilanteeseen,  joka  ei  ollut  sille  ennes¬ 
tään  tuttu. 

Ongelmia  joilla  on  väliä 

Pelien  pelaaminen  on  kuitenkin  vain 
välietappi  matkalla  kohti  oikeasti  suu¬ 
ria  oikean  maailman  ongelmia.  Näitä 
ongelmia  ovat  kuvantunnistuksen  li¬ 
säksi  muun  muassa  puheen  tunnistus 
ja  syntetisointi,  kielen  kääntäminen  ja 
proteiinien  laskostumisen  ennustami¬ 
nen.  Kaikissa  näissä  on  menty  jo  hur¬ 
jasti  eteenpäin  lähivuosina. 

DeepMindin  hiljattain  julkaisema 
WaveNet- verkko  pystyy  luomaan  jo 
uskottavan  kuuloista  puhetta  tekstin 
pohjalta.  Verkon  malli  puheesta  on 
niin  hyvä,  että  se  pystyy  myös  generoi¬ 
maan  tyhjästä  hämmentävää  monger- 
rusta,  joka  kuulostaa  englannin  kie¬ 
leltä,  vaikka  siinä  ei  ole  oikeita  sanoja. 
Pianomusiikilla  koulutettuna  verkko 
pystyy  myös  luomaan  pianomusiikkia, 
vaikkakin  hyvin  sekavaa  sellaista.  Ei 
siis  nuotteja,  vaan  suoraan  näytteistet- 
tyä  aaltomuotoa,  näyte  kerrallaan. 

Proteiinien  laskostumisen  ennus¬ 
taminen  on  ongelma,  jonka  tehokas 
ratkaisu  mullistaisi  lääketeollisuuden. 
Googlen  DeepMind  pyyhki  taas  kil¬ 
pailijoillaan  pöytää  voittamalla  joka 
toinen  vuosi  pidettävän  CASP-kilpai- 
lun  syvällä  neuroverkolla.  Kilpailuun 
osallistuu  yli  sata  tutkimusryhmää 
ympäri  maailmaa,  ja  ongelmaa  on  tut¬ 
kittu  aktiivisesti  jo  vuosikymmeniä  - 
kilpailun  voitto  uutena  tulokkaana  on 
erittäin  vakuuttava  saavutus. 

Uuden  sukupolven 
neuroverkot 

Uusien  menestystarinoiden  myötä  sy¬ 
vien  neuroverkkojen  tutkimukseen  on 
syydetty  valtavasti  rahaa  ja  resursseja. 
Lähivuosina  trendi  on  tuntunut  ole¬ 
van,  että  verkkoihin  lisätään  pieniä 
erikoispalikoita,  jotka  toimivat  esi¬ 
merkiksi  muistina  verkolle,  oikovat 
signaaleiden  kulkua  kerrosten  välillä 
tai  ohjaavat  verkon  huomiota  eri  osiin 
syötteestä.  Näitä  palikoita  yhdistele¬ 
mällä  voidaan  rakentaa  mitä  moni- 
mutkaisimpia  verkkoarkkitehtuureja. 

Rekurrentit  verkot  eli  verkot,  jotka 
syöttävät  tulosteensa  myös  takaisin  it¬ 
seensä,  ovat  kasvattaneet  suosiotaan. 
Nämä  verkot  ovat  niin  ilmaisuvoimai¬ 
sia,  että  ne  ovat  itse  asiassa  Turing- 
täydellisiä,  eli  niillä  voi  ajaa  mitä  vain 
algoritmia,  jota  tietokoneella  voi  yli¬ 
päätään  ajaa.  Verkon  takaisinsyöttö 
mahdollistaa  verkolle  alkeellisen  muis¬ 
tin,  ja  algoritmin  ohjelmakoodi  on 
esitettynä  verkon  kaarien  painokertoi- 
missa.  Voidaan  ajatella,  painokertoi¬ 
met  muodostavat  erittäin  esoteerisen 
ohjelmointikielen,  jolla  voi  periaat¬ 
teessa  tehdä  mitä  vain.  Potentiaali  on 
lähes  rajaton:  mistä  löytää  hyvät  paino¬ 
kertoimet? 

Tässä  kohtaa  neuroverkkojen  kou¬ 
lutuksen  vetojuhdat,  SGD-algoritmi 
ja  sen  variaatiot,  lakkaavat  toimimasta 


hyvin,  koska  niille  on  hyvin  vaikeaa 
oppia  pitkän  aikavälin  riippuvuuksia 
kunnolla.  Yksi  ratkaisu  on  LSTM- 
solut  ( long  short  term  memory ),  jotka 
helpottavat  koulutusta  jonkin  verran. 
Näitä  käyttämällä  on  saatu  neuro¬ 
verkko  matkimaan  esimerkiksi  Shake¬ 
spearen  näytelmien  tekstiä  ja  Linuxin 
ytimen  koodia.  Jälkimmäisessä  tapa¬ 
uksessa  verkko  kirjoittaa  lähdekoodia, 
joka  alkaa  GNU-lisenssillä,  sitten  tulee 
C-kielen  #include-rivejä  ja  sen  jälkeen 
funktiota,  joissa  on  silmukoita  ja  ehto¬ 
lauseita,  joiden  sisennys  on  vieläpä  oi¬ 
kein,  ihme  kyllä.  Koodi  ei  tosin  kään¬ 
ny,  koska  se  saattaa  esimerkiksi  käyttää 
muuttujia,  joita  se  ei  ole  luonut. 

Vaikka  neuroverkot  toimivat  eri¬ 
tyisen  hyvin  kuvien  tunnistamisessa, 
niitä  on  helppo  huijata.  Muuttamalla 
kuvan  pikseleiden  arvoja  siten,  että 
ihminen  ei  edes  huomaa  sitä,  on  mah¬ 
dollista  saada  neuroverkko  luulemaan 
koulubussia  strutsiksi.  Joskus  jopa 
yhden  pikselin  muuttaminen  saattaa 
riittää.  Tämä  on  noloa  neuroverkoille, 
mutta  ongelma  ei  ole  välttämättä  ylis- 
tepääsemätön. 

Generative  Adversarial  Network 
(GAN)  -menetelmä  perustuu  siihen, 
että  yksi  verkko  yrittää  huijata  toista  ja 
toinen  yrittää  pärjätä  sitä  vastaan  par¬ 
haansa  mukaan.  Verkkoja  koulutetaan 
yhdessä  siten,  että  toinen  verkko  oppii 
koko  ajan  paremmaksi  huijaajaksi  ja 
toinen  entistä  vaikeammin  huijatta- 
vammaksi. 

GAN-menetelmällä  on  luotu  muun 
muassa  väärennetty  video,  jossa  eräs 
presidentti  puhuu  ilmastotoimien 


puolesta.  Vaikka  ihminen  pystyy  tun¬ 
nistamaan  videon  väärennetyksi  hel¬ 
posti,  jos  katsoo  edes  vähän  tarkem¬ 
min,  moni  sosiaalisessa  mediassa  silti 
uskoi  sen.  Lähitulevaisuudessa  saattaa 
jo  ilmaantua  syväväärennettyjä  vide¬ 
oita,  joita  ei  erota  aidosta,  mikä  nos¬ 
taa  valeuutisen  käsitteen  aivan  uudelle 
tasolle.  Iltapäivälehdet  osuvat  kulta- 
suoneen,  kun  julkisuuden  henkilöistä 
alkaa  yllättäen  ilmaantua  kiusallista 
videomateriaalia. 

Elon  Muskin  ja  Sam  Altmanin  pe¬ 
rustama  Op  en  AI -yhdistys  taas  väittää 
pitävänsä  hallussa  tekstingenerointi- 
verkkoa,  joka  on  niin  hyvä,  että  sitä  ei 
voi  julkaista  väärinkäytöksien  pelossa. 

Järki  käteen 

Vaikka  pelit  alkavat  taipua  jo  tekoälyl¬ 
tä,  tekoälyaika  on  vielä  kaukana.  Oi¬ 
keissa  tehtävissä  ongelma  ei  välttämät¬ 
tä  ole  hyvin  määritelty.  Mitä  saa  tehdä 
ja  mitä  ei?  Millainen  ratkaisu  lasketaan 
ongelman  ratkaisuksi?  Tekoälyn  tapa¬ 
uksessa  ongelma  on  mallinnettu  teko¬ 
älylle  valmiiksi,  mutta  mitä  jos  mallin¬ 
nus  on  tehty  huonosti?  Tekoäly  ei  ole 
automaattinen  ratkaisu. 

Tekniikka  kehittyy  nopeasti,  mutta 
päättäjiä  uhkaa  vauhtisokeus.  Teko¬ 
äly  ei  sovellu  kaikkeen,  eikä  sitä  tar¬ 
vitsekaan  tyrkyttää  paikkoihin,  jossa 
olemassa  olevat  tekniikat  toimivat  jo 
moitteetta.  Tekoäly  ei  ole  uusi  sähkö, 
vaan  pikemmin  uusi  kiinnostava  työ¬ 
kalu  vanhojen  ohelle.  Käytetään  sitä 
viisaasti.  & 


/* 

*  If  this  error  is  set,  we  will  need  anything  right  after  that  BSD. 

*/ 

static  void  action_new_function(struct  s_stat_info  *wb) 

{ 

unsigned  long  flags; 

int  lel_idx_bit  =  e->edd,  *sys  &  -((unsigned  long)  *FIRST_COMPAT) ; 
buf [0]  =  QxFFFFFFFF  &  (bit  «  4); 
min(inc,  slist->bytes) ; 

printk(KERN_WARNING  “Memory  allocated  %02x/%02x,  “ 

“original  MLL  instead\n”) , 

min(min(multi_run  -  s->len,  max)  *  num_data_in) , 
frame_pos,  sz  +  first_seg); 
div_u64_w(val ,  inb_p); 
spin_unlock(&disk->queue_lock) ; 
mutex_unlock(&s->sock->mutex) ; 
mutex_unlock(&func->mutex) ; 
return  disassemble(info->pending_bh) ; 

} 

Listaus  LAndrej  Karpathyn  LSTM-neuroverkon  generoima  C-kielen  funktio  Linux-kernelin  koo¬ 
din  pohjalta. 

TEKNIIKKA 


Neuroverkkovisa 


Teksti:  Osma  Suominen 
Kuvat:  Kerttu  Suominen 


Neuroverkko  generoi  kasvien,  kylien,  yhdistysten  ja  demoproduktioiden  nimiä. 
Pystytkö  erottamaan  aidot  ja  tekaistut  nimet  toisistaan? 


T 


unnistatko  neuroverkon  kädenjäljen?  Ohessa  jokai¬ 
sesta  nimiparista  yksi  on  aito  ja  toinen  on  algorit¬ 
min  tuottama.  Valinnat  on  tehty  satunnaisesti,  eli 
algoritmin  tuottamia  nimiä  ei  ole  mitenkään  seulottu,  koska 


Skrolli-lehden  numerossa  2016.2).  Kylien  nimet  ovat  pe¬ 
räisin  Kotuksen  digitoidusta  nimiarkistosta,  joka  on  jul¬ 
kaistu  Nimisampo.fi-palvelussa.  Yhdistysten  nimet  ovat 
puolestaan  Patentti-  ja  rekisterihallituksen  verkkosivuilla 


silloin  tehtävä  voisi  olla  liian  hankala.  Jokaisen  parin  koh¬ 
dalla  valitse  joko  vaihtoehto  0  tai  1,  joka  mielestäsi  on  aito. 
Näin  syntyvän  bittijonon  voit  tarkistaa  vertaamalla  sitä  oi¬ 
keaan  vastaukseen,  joka  on  esitetty  heksadesimaalilukuna 
sivun  alalaidassa. 

Kasvinimet  ovat  peräisin  Kasvien  suomenkieliset  nimet 
-ontologiasta  eli  Kassusta  (kassuontologia.net),  joka  on  saa¬ 
tavilla  Finto -palvelun  kautta  (F into -palvelusta  kerrottiin 

vuonna  2016  julkaistusta  listasta  noin  40  000  yhdistyk¬ 
sestä,  joita  uhkasi  rekisteristä  poisto  koska  ne  eivät  olleet 
vuosiin  tehneet  ilmoituksia  yhdistysrekisteriin.  Demopro¬ 
duktioiden  nimet  ovat  Pouet-tietokannasta  (pouet.net). 
Kaikissa  tapauksissa  olen  kouluttanut  textgenrnn-kirjas- 
tolla  toteutetun  RNN-tyyppisen  neuroverkon  tuottamaan 
lisää  samankaltaisia  nimiä. 

1.  KASVIT 

2.  KYLÄT 

0  lannikanruusu  1  tuoksuvatukka 

0  kultasateet  1  keltosilokaktus 

0  pikkuvaahtera  1  köynnöskustaankukka 

0  vaahterahierakka  1  vaaleasulkakehto 

0  balanninsininit  1  sarsaparillakasvit 

0  kanarianvirna  1  keltikaktukset 

0  aurianalokantulisaniso  1  amerikanmuori 

0  kanariankrappi  1  sinililja 

0  Pertti  Iän  kylä 

0  Kartikkala 

0  Kantsi 

0  Nuotala 

0  Kylylänmäki 

0  Pahloinen 

0  Suorinen 

0  Sammaa 

1  Kalalampi 

1  Pihlainen 

1  Pertala 

1  Veitjoki 

1  Rihu 

1  rikkkulankylä 

1  Yltäkylä 

1  Aittula 

3.  YHDISTYKSET 

4.  DEMOT 

0  Suomen  kommunistisen  puolueen  Sieppijärven  osasto  r.y. 

1  Ylä-Suomen  kk:n  metsästysseura  ry 

0  Keski-Pohjanmaan  seudun  tuki  r.y. 

1  Kinnulan  Urpilan  maamiesseura  r.y. 

0  Suomen  maaseudun  puolueen  Kouvolan  kunnallisjärjestö  r.y. 

1  Maataloustuottajat  r.y. 

0  Suomen  kansan  demokraattinen  liiton  Varturilan  paikallisosasto  ry 

1  Ala-Varpasen  hirvimiehet  ry 

0  Loomy  Solored  #1  -  TORE 

0  Disco  64 

0  kerevorise 

0  new  year  demo  1993 

0XMAS2010 

0  Gaycast 

0  digitalAngels 

0  Anter  Compo  Intro 

1  Kuhlschränke 

1  Megastrawn#2 

1  Inverse  #1 1 

1  LoomTheThe  Light  #3 

1  MetalleThe  Shooter 

1  reality  eomelent  2003  invitation 

1  Leassion 

1  1700 

0  Kerberos  ry 

1  Naisten  raittiusliiton  Pohjois-Hakkalan  osasto  r.y. 
0  Suomen  metsästysseura  r.y. 

1  Jyväskylän  piirin  sos.dem.  nuorisojärjestö  r.y. 

0  Rannankylän  nuorisoseura  r.y. 

1  Pallo  r.y. 

0  Hankastuslaidon  perustuslailliset  r.y. 

1  Jääpeikot  r.y. 

KULTTUURI 


Älykkään  koneen  tunnusmerkit 

Tekoäly  -  uhka  vai  mahdollisuus? 

Mistä  tunnistaa  aidon  älykkyyden?  Saammeko  joskus  nähdä  Teksti:  Hannu  Iskala 

oikeasti  älykkään  koneen,  vai  onko  se  täällä  jo?  Kuvat:  Laura  Loukola 


Älykkyys  on  niitä  asioi¬ 
ta,  joista  on  olemassa 
paljon  erilaisia  mää¬ 
ritelmiä.  Mutta  onko 
se  helppo  tunnistaa? 
Useimpien  määrittely-yritysten  mu¬ 
kaan  älykkyyttä  on  kyky  oppia  ja  sel¬ 
viytyä  uusissa  tilanteissa.  Siihen  liittyy 
myös  kyky  päätellä,  suunnitella,  sovel¬ 
taa  opittua,  ratkaista  ongelmia  ja  ajatel¬ 
la  käsitteellisesti.  Älykkyys  liittyy  myös 
lahjakkuuden  eri  lajeihin,  jotka  voivat 
olla  sekä  henkisiä  että  fyysisiä,  kuten 
esimerkiksi  tanssi. 

Nykyään  äly  on  muotia.  On  erilai¬ 
sia  älylaitteita  ja  älykkäitä  ohjelmisto¬ 
ja.  Tekoälyä  on  pian  kaikkialla.  Mutta 
ovatko  ne  oikeasti  älykkäitä?  Testasin 
älypuhelimen  myyjää.  Kysyin,  mitä 
älykästä  oli  puhelimessa,  josta  olin 
kiinnostunut.  Hän  näytti  miten  pu¬ 


helinta  nostamalla  ja  kääntämällä  eri 
ilmansuuntiin  voi  nähdä,  mitä  palve¬ 
luja  missäkin  suunnassa  on.  Tässä  on 
tietenkin  alkeellista  mukautuvuutta. 
Koska  olin  ollut  itse  aiemmin  töissä 
matkapuhelimia  valmistavassa  yrityk¬ 
sessä  ja  tehnyt  opinnäytetyöni  kon- 
tekstitietoisuudesta,  en  ollut  kovin  vai¬ 
kuttunut.  Koetin  selittää  hänelle,  että 
äly  voisi  olla  sitä,  että  puhelin  tiedostaa 
ympäristöään  ja  mukautuu  siihen,  tai 
että  puhelimen  ohjelmistot  kommuni¬ 
koivat  keskenään.  Myyjä  ei  ollut  selväs¬ 
tikään  varautunut  kysymykseen,  eikä 
puhelimen  älykkyys  todellakaan  jäänyt 
epäselväksi. 

Silmänkääntötemppuja 

Monesti  jokin,  mikä  näyttää  älykkääl¬ 
tä,  heijastaa  pikemminkin  suunnitteli¬ 
joidensa  älyä.  Usein  kyse  on  siitä,  että 


laitteessa  tai  ohjelmistossa  on  käytetty 
jotakin  älykästä  teknologiaa  (toim. 
huom.  termit  älykäs  teknologia  tai 
älykkäät  järjestelmät  eli  smart  systems 
kattavat  laajasti  monenlaiset  teknolo¬ 
giat,  jotka  tekevät  itsenäisiä  arvioita  ja 
päätöksiä). 

Vuonna  2004  ideani  oli  soveltaa  su¬ 
meaa  logiikkaa  ravintolaskentaan.  Sen 
sijaan,  että  ohjelma  kertoisi,  paljonko 
olen  saanut  kaloreita  ja  proteiinia,  se 
kertoo  mitä  ruokia  minun  pitäisi  vä¬ 
hentää  tai  lisätä  ruokavaliooni.  Se  ei 
ehdota  ruokia,  joista  en  pidä  tai  joille 
olen  allerginen.  Se  käy  läpi  satoja  su¬ 
meita  sääntöjä  ja  käyttää  geneettisiä 
algoritmeja  ihanteellisen  ruokavalion 
etsintään. 

Mutta  onko  se  älykäs?  Mielestäni  ei, 
älykkäästä  teknologiasta  huolimatta. 
Sille  on  opetettu  joitakin  temppuja, 

mutta  se  ei  tiedä,  mitä  se  tekee.  Se  so¬ 
veltuu  vain  yhteen  tehtävään.  Se  ei  ole 
oppiva,  tietoinen  itsestään  tai  ympäris¬ 
töstä.  Sen  kanssa  voi  kommunikoida 
vain  kiinteän  käyttöliittymän  kautta, 
eikä  se  mukaudu  ympäristöön  ja  käyt¬ 
täjään. 

Entä  ehkä  maailman  kuuluisin  te¬ 
koäly,  IBM:n  Watson?  Onko  se  äly¬ 
käs?  Sehän  voitti  ihmisen  Jeopardy!- 
tietokilpailussa  ensimmäisen  kerran 
vuonna  2011.  Se  ymmärtää  hyvin  mo¬ 
nimutkaisia  kysymyslauseita  ja  pyrkii 
etsimään  vastauksen  alle  kolmessa 
sekunnissa  (kilpailijoille  asetettu  vas¬ 
tausaika).  Jos  vastausvaihtoehtoja  on 
useita,  se  asettaa  ne  järjestykseen.  Jos 
onnistumisprosentti  näyttää  korkealta, 
se  ”painaa  nappia”  ja  saa  vastata. 

Kun  tarkastelemme  Watsonin  toi¬ 
mintatapaa,  se  on  kaikkea  muuta  kuin 
älykäs.  Sen  suureen  keskusmuistiin  on 
ladattu  valtava  määrä  tietoa  tietosana¬ 
kirjoista.  Vastauksen  haku  perustuu 
suureen  määrään  muistia  ja  tehoa. 
Rahalla  saa  molempia,  mutta  itse  ha¬ 
kumenetelmä  vaikuttaa  tehottomalta. 
Lisäksi  se  ymmärtää  vain  englantia, 
eikä  ymmärrä  kysymysten  sisältöä  ja 
merkitystä.  Watson  on  epäilemättä 
yksi  edistysaskel  matkalla  tekoälyyn, 
mutta  jopa  sen  kehittäjät  ovat  myöntä¬ 
neet,  että  Watson  ei  ole  älykäs. 

Älyä  voidaan  mitata  älykkyystestillä, 
joka  mittaa  niin  sanottua  yleistä  älyk¬ 
kyyttä.  Älykkyysosamäärä  pysyy  lähes 
samana  koko  iän.  Se  laskee  vanhetes¬ 
sa  jonkin  verran,  mutta  ikä  otetaan 
laskennassa  huomioon.  Myös  nopeus 
ratkaisee:  älykkäimmät  ratkaisevat  teh¬ 
tävät  nopeasti  ja  voivat  siis  annetussa 
ajassa  tehdä  niitä  enemmän. 

Älykkyystestissä  käytetään  niin  sa¬ 
nottua  kuviopäättelyä,  jossa  täytyy 
osata  päätellä,  miten  tietty  kuviosarja 
jatkuu.  Miksi?  Yksi  selitys  on,  että  tes¬ 
ti  on  kulttuurivapaa:  sen  tarkoitus  on 
olla  testattavan  taustasta,  koulutukses¬ 
ta  ja  ammatista  riippumaton.  Mutta  on 
toinenkin  selitys.  Älykkäimmät  osaa- 
vat  laatia  parempia  ennusteita,  sillä 
juuri  tätä  aivomme  tekevät  koko  ajan. 
Tätä  kykyä  älykkyystesti  mittaa.  Älyk¬ 
käimmät  myös  huomaavat  poikkeamia 
ja  osaavat  tehdä  ennusteista  edelleen 
myös  malleja  ja  teorioita. 

Äly  liittyy  myös  luovuuteen,  mutta 
tekoälyn  luovuus  on  rajallinen.  Nyt 
tietokone  osaa  jo  säveltää.  Mutta  sen 
on  vaikea  keksiä  uusia  ratkaisuja  uu¬ 


siin  ongelmiin,  mikä  taas  on  ihmiselle 
luontaista.  Äly  kasvaa  vain  siten,  että 
osaa  ratkaista  yhä  vaikeampia  tehtäviä 
tai  ongelmia  yhä  nopeammin,  ja  osaa 
myös  soveltaa  oppimaansa. 

Tietoisuus 

Singulariteetilla  tarkoitetaan  superä- 
lyä,  jolla  on  tajunta  ja  mahdollisesti 
myös  tunteet.  Mutta  voiko  tekoäly  olla 
tietoinen?  Vastaus  riippuu  siitä,  miten 
määritellään  tietoisuus.  Tietoisuutta 
on  tietoisuus  ympäristöstä,  tietoisuus 
itsestä  (oma  olemassaolo,  ego)  ja  kog¬ 
nitiivinen  tietoisuus. 

Tietoisuutta  on  eri  asteista.  Esimer¬ 
kiksi  bakteerit,  joilla  ei  ole  edes  aivoja, 
ovat  vuorovaikutuksessa  ympäristönsä 
kanssa  eli  ne  näyttävät  olevan  tietoisia 
ympäristöstään.  Pieni  vauva  alkaa  pian 
syntymänsä  jälkeen  tehdä  havaintoja, 
ja  tämä  tietoisuus  ympäristöstä  kehit¬ 
tyy  koko  ajan. 

Kun  oppimiskyky,  muisti  ja  päättely¬ 
kyky  kasvaa,  kehittyy  kognitiivinen  tie¬ 
toisuus.  Tämä  toimii  myös  toisinpäin: 
kun  tietomäärän  kasvaessa  syntyy  yh¬ 
teyksiä  aikaisempiin  tietoihin  ja  tieto¬ 
jen  luokittelu  paranee,  kyky  päätellä  ja 
suorittaa  erilaisia  tehtäviä  kasvaa. 

Jotkut  robotit  tunnistavat  jo  itsensä 
peilistä.  Ne  ovat  siis  tietoisia  itsestään. 
Tärkeää  on  myös  ymmärtää  omat  ky¬ 
kynsä  ja  kapasiteettinsa,  omat  vahvuu¬ 
det  ja  rajoitukset.  IBM:n  Watson  osaa 
arvioida  löytämänsä  vastauksen  var¬ 
muutta,  koska  väärä  vastaus  vie  pistei¬ 
tä  tietokilpailussa.  Yksi  tekoälyn  tärkeä 
ominaisuus  onkin  metakognitio:  kyky 
arvioida  omaa  toimintaansa  ja  siten 
myös  taitojaan  ja  hyödyllisyyttään  kus¬ 
sakin  tehtävässä. 

Tietoisuudesta  seuraa  yleensä  myös 
oikeus  tehdä  valintoja.  TV-sarjassa 
Star  Trek  Data-niminen  androidi  sai 
luvan  tehdä  itseään  koskevia  päätök¬ 
siä  (toisin  sanoen  sai  ihmisoikeudet), 
koska  hänen  katsottiin  olevan  tunte¬ 
va  olento,  joka  on  älykäs  ja  tietoinen. 
Mutta  tämä  on  mahdollista  myös  oi¬ 
keassa  elämässä.  Sophia-niminen  ro¬ 
botti  sai  lokakuussa  2017  Saudi- Arabi¬ 
an  kansalaisuuden1. 


1  TM:  ” Saudi- Arabia  myönsi  ensimmäisenä 
maana  kansalaisuuden  robotille  -  ja  kysei¬ 
nen  robotti  kuittaili  heti  Elon  Muskille”, 
tekniikanmaailma.fi/saudi-arabia-myonsi- 
ensimmaisena-maana-kansalaisuuden- 
robotille-ja-kyseinen-robotti-kuittaili-heti- 
elon-muskille/ 


Kysymys  tekoälyn  tietoisuudesta  ei 
välttämättä  ole  mustavalkoinen,  niin 
että  se  joko  on  tai  ei  ole  tietoinen.  Se 
riippuu  siitä,  miten  tietoisuus  määritel¬ 
lään  ja  mikä  on  tekoälyn  tietoisuuden 
taso.  Sen  tietoisuus  voi  olla  vähitellen 
kehittyvä.  Koska  se  voi  myös  tunnistaa 
ihmisen  tunteita  ja  matkia  niitä,  se  voi 
olla  inhimillinen. 

Aikaisemmin  mainitulla  Datalla  ei 
aluksi  ollut  tunteita,  vaikka  hänellä 
oli  erilaisia  ilmeitä  hymystä  hämmäs¬ 
tykseen.  Hän  ei  ymmärtänyt  vitsejä, 
vaikka  aiheutti  usein  tahattomasti  koo¬ 
misia  tilanteita.  Data  ei  koskaan  louk¬ 
kaantunut  ja  oli  yleensä  oikeudenmu¬ 
kainen,  avulias  ja  kohtelias.  Imartelu  ei 
tehonnut  häneen.  Mutta  hän  halusi  tul¬ 
la  yhä  enemmän  ihmisten  kaltaiseksi. 
Datan  työtoverit,  Enterprise-aluksen 
miehistö,  kehuvat  Dataa  inhimillisek¬ 
si  työtoveriksi,  toivoen  olevansa  yhtä 
tasapainoisia  kuin  hän.  Haluammeko 
sittenkään  tekoälyä  tai  robottia,  jolla 
on  temperamentti?  Data  oli  ehkä  siksi 
hyvä  työtoveri,  että  androidilta  ei  odo- 
tetakaan  täysin  inhimillistä  käytöstä. 


Hyvän  tekoälyn  piirteitä 

Tärkeä  ominaisuus  tekoälyssä  on 
kyky  kommunikoida.  Tekoälystä 
kertovat  elokuvat  ja  sarjat  ovat  paitsi 
inspiroivaa  ajanvietettä,  myös  osittain 
realistista  tulevaisuudenkuvaa.  Esi¬ 
merkiksi  autot  ja  lentokoneet  tekevät 
jo  monta  asiaa  ihan  itsestään.  Luon¬ 
teva  jatko  niille  molemmille  olisi  Ri¬ 
tari  Ässä  -tv-sarjan  Kitt-auton  tavoin 
puhuva  tekoäly.  Esimerkiksi  lento¬ 
koneen  automaattiohjaus  antaa  toisi¬ 
naan  varoituksia.  Joskus  se  taas  toimii 

ihan  itse  hämmentäen  lentäjiä,  kun 
kyseessä  on  harvinainen  vika  tai  kun 
lentäjien  huomio  on  muualla.  Tekoäly 
huomaa  helposti  viallisen  laitteen  ai¬ 
heuttaman  ristiriidan  ja  voi  kiinnittää 
lentäjien  huomion  olennaiseen  kriit¬ 
tisissä,  nopeaa  toimintaa  vaativissa 
tilanteissa.  Se  ei  välttämättä  korvaisi 
lentäjiä,  mutta  olisi  eräänlainen  yli¬ 
määräinen  lentäjä  lisäämässä  lennon 
turvallisuutta. 

Sujuva  keskustelu  tai  vähintään  suul¬ 
listen  tai  kirjallisten  ohjeiden  vastaan¬ 
otto  ja  palautteen  antaminen  onkin 
vähintä,  mitä  tekoälyltä  voidaan  edel¬ 
lyttää.  Näinhän  ajatteleva  kone  mää¬ 
ritellään  jo  Turingin  testissäkin.  Kun 
tietokone  ymmärtää  kieltä,  mukaan  lu¬ 
kien  ajatuksen  ja  tarkoituksen  sanojen 
takana,  tästä  seuraa,  että  se  oppii  hel¬ 
pommin  muita  kieliä  ja  osaa  kääntää 
lauseita.  Näin  avautuu  mahdollisuus 
myös  sujuvaan  kielenkääntämiseen. 
Puheentunnistuksen  pitää  kuitenkin 
kehittyä  vielä,  että  se  olisi  luotettavaa. 
Lentäjä  ei  varmasti  halua,  että  autopi- 
lotti  tulkitsee  häntä  väärin. 


Toinen  tärkeä  ominaisuus  on  kyky 
oppia.  Tietoa  on  paljon.  On  yleistietoa, 
joka  ei  juuri  muutu.  On  tietoa,  joka 
vanhenee  tai  muuttuu  nopeasti.  Jopa 
sanat  vanhenevat,  ja  niiden  merkitys 
muuttuu  vuosikymmenten  kuluessa. 
Tietokoneohjelmat  vanhenevat,  kun 
tiedot  tai  niiden  käyttötapa  muuttu¬ 
vat,  eikä  alkuperäisellä  julkaisijalla  ole 
enää  resursseja  niiden  ylläpitoon.  Jär¬ 
jestelmien  ylläpidon  monimutkaisuu¬ 
desta  onkin  tulossa  merkittävä  rajoitus 
niiden  jatkokehityksessä.  Myös  tieto¬ 
järjestelmien  ja  laitteistojen  yhteen¬ 
sopivuuden  suunnittelu  ja  ylläpito  voi 
muuttua  liian  monimutkaiseksi. 

Tekoäly  voi  tuoda  ratkaisun  tähän¬ 
kin.  Meillä  on  alkeellista  älyä  erilaisis¬ 
sa  laitteissa  vähän  siellä  ja  täällä.  Ylei¬ 
nen  tekoäly  voisi  olla  sovellusalusta 
tai  käyttöjärjestelmä,  jonka  kautta 
erilaiset  älykkäät  laitteet  ja  ohjelmis¬ 
tot  keskustelevat  ja  jotka  täydentävät 
tekoälyn  kykyjä  toimivaksi  kokonai¬ 
suudeksi. 

Monet  lukijat  ovat  varmaankin  ko¬ 
keilleet  Windowsin  vianetsintätyöka- 


lua.  Monissa  ongelmissa  se  luovuttaa 
alkuunsa,  mutta  tekoälyyn  perustuva 
diagnosointi  löytäisi  vian  ja  usein  myös 
korjaisikin  sen  ihan  itse.  Tekoäly  käyt¬ 
töjärjestelmänä  tekisi  uusien  (älyk¬ 
käiden)  sovellusten  suunnittelusta  ja 
ylläpidosta  helpompaa.  Järjestelmän 
ylläpitäjät  voisivat  ehkä  jopa  tehdä  päi¬ 
vityksiä  ilman  alkuperäisiä  ohjelmoi¬ 
jia.  Mutta  se  ei  mitenkään  vähentäisi, 
vaan  lisäisi  erilaisten  innovaatioiden 
tekemisen  mahdollisuutta. 

Kun  ihminen  ei  pysy  aina  edes  oman 
alansa  tärkeän  tiedon  perässä,  miten 
voimme  odottaa  sitä  koneelta,  jolta 
odotetaan  virheettömyyttä,  täsmälli¬ 
syyttä  ja  ajantasaisuutta?  Tekoäly  vaatii 
laajan  tietokannan,  jota  asiantuntijat  ja 
se  itse  päivittävät  jatkuvasti.  Yleistieto 
riittää  yksinkertaisiin  tehtäviin,  mutta 
asiantuntijuutta  vaativat  erikoisalat, 
kuten  vaikkapa  lääketiede,  vaativat 
enemmän  tietoa  ja  siten  myös  ison 
keskusmuistin. 

Uuden  tiedon  ja  tietojenkäsittelyn 
menetelmien  omaksuminen  vaatii  ky¬ 
kyä  ottaa  vastaan,  käsitellä  ja  tallettaa 
mitä  tahansa  tietoa  ja  siten  myös  mah¬ 
dollisuutta  oman  koodin  ja  tietokan¬ 
tojen  lukemiseen  ja  kirjoittamiseen. 
Tekoäly  voisi  esittää  tietoa  dynaamisen 
käyttöliittymän  kautta  monilla  eri  ta¬ 
voilla,  kuten  esimerkiksi  raportteina, 
kuvina,  tilastoina  ja  kuvaajina. 

Mukautumiskyky 

Tekoälyn  on  hyvä  tunnistaa  tila  ja  ym¬ 
päristö,  jossa  se  milloinkin  on.  Tätä 
sanotaan  konteksti-  eli  tilannetietoisuu- 
deksi:  esimerkiksi  sijainti,  olosuhteet, 
keitä  on  läsnä  ja  mitä  tapahtuu.  Näin 
se  pystyy  mukauttamaan  omaa  toimin¬ 
taansa  muuttuvissa  olosuhteissa. 

Tietoisuus  ympäristöstä  voidaan 
jo  nykyään  toteuttaa  erilaisilla  antu¬ 
reilla  ja  laitteilla,  kameroilla  (kuvan- 
tunnistus)  ja  mikrofoneilla  (äänen-  ja 
puheentunnistus).  Tähän  liittyy  myös 
tietoisuus  teknisestä  ympäristöstä: 
esimerkiksi  muisti,  suoritin  ja  tietoyh¬ 
teydet,  sekä  kyky  sopeutua  toimimaan 
niin  kannettavassa  laitteessa  kuin  suu¬ 
ressa  palvelinkoneessa. 

Tekoälyn  olisi  syytä  pystyä  mukau¬ 
tumaan  myös  käyttäjään.  Kaikessa 
kommunikoinnissa  on  olennaista  se, 
mitä  tiedämme  keskustelukumppanis¬ 
ta:  työ,  koulutus,  harrastukset  ja  myös 
yhteiset  kokemukset.  Jos  kumppani 
huomaa,  että  toinen  osapuoli  ei  muista 

mitään  esimerkiksi  eilisestä  keskuste¬ 
lusta,  jokin  on  pielessä.  Siksi  tekoälyn 
pitää  kerätä  meistä  tietoja,  mutta  vain 
itseään  varten.  Kuten  meidän  kaikkien 
päänsisäinen  tietomme  ja  käsityksem¬ 
me  muista  ihmisistä,  tämänkin  pitäisi 
olla  salaista.  Kukaan  ei  pidä  juoruili¬ 
jasta. 

Ihmisiin  tutustuminen  ja  heidän 
havainnointinsa  auttaa  tekoälyä  nä¬ 
kemään  itsensä  muista  erillisenä  per¬ 
soonana.  Tekoälyn  täytyy  osata  erottaa 
fakta  ja  fiktio.  Pelaaminen  ihmisten 
kanssa,  roolipelit  ja  näytteleminen 
auttavat  siinä.  Jotkin  robotit  näkevät 
meidät  ja  tunnistavat  ilmeitä  ja  tunne¬ 
tiloja  sekä  mikroilmeitä  jopa  parem¬ 
min  kuin  ihmiset.  Tätä  voidaan  käyt¬ 
tää  vaikka  rajavartioinnissa  tai  autossa 
kuljettajan  arvioimiseen,  mutta  myös 
mainonnassa. 

Uhkakuvat 

Mistä  tulee  ajatus,  että  heti,  kun  joku 
on  kehittänyt  tekoälyn,  sen  äly  alkaa 
kehittyä  itsestään,  ja  kun  se  ohittaa 
ihmisen  älyn,  siitä  tulee  uhka  ja  se 
ottaa  vallan?  Entä  elokuvistakin  tutut 
ajatukset,  että  ”tekoälyn  analyyttinen 
kyky  ylittää  pian  ihmisten  yhteenlas¬ 
ketun  älyn  kautta  maailman  historian” 
tai  että  ”tekoäly  uhkaa  ihmiskuntaa”? 
Yksi  Oxfordin  yliopiston  tutkijaryhmä 
meni  niin  pitkälle,  että  määritteli  te¬ 
koälyn  suurimmaksi  maailmanlopun 
uhaksi. 

Kuten  mekin,  tekoäly  voi  oppia 
uusia  asioita,  tietoa  ja  taitoja.  Mutta 
vaikka  tehon  kasvattaminen  lisää  älyä 
jonkin  verran,  niin  se,  tekeekö  se  siitä 
merkittävästi  älykkäämmän,  on  koko¬ 
naan  toinen  juttu.  Se  on  vastoin  sitä, 
mitä  älykkyydestä  tiedämme.  Tässä 
vaikuttaa  enemmänkin  ihmisten  usko 
evoluutioon,  jota  sovelletaan  kysele¬ 
mättä  myös  tietotekniikkaan. 

Onko  tekoäly  uhka  vai  mahdol¬ 
lisuus?  Kallistun  mahdollisuuksien 
puolelle.  Tekoäly  on  vain  tietokoneoh¬ 
jelma,  eikä  sillä  sinänsä  ole  mitään  ha¬ 
lua  kehittyä  älykkäämmäksi  tai  hallita 
meitä.  Sellainen  voidaan  sille  tietenkin 
rakentaa,  mutta  viime  kädessä  teko¬ 
älyn  pitäisi  palvella  ihmistä.  Kyse  on 
siis  enemmän  siitä,  kuka  tekoälyä  ke¬ 
hittää  ja  mitkä  ovat  hänen  tavoitteensa. 

Ihminen  on  aina  käyttänyt  uusia 
keksintöjä  niin  hyvään  kuin  pahaan.  Jo 
nyt  erilaiset  ohjelmistot  tekevät  meistä 
analyysiä  ja  ennusteita,  niin  sanottua 


profilointia,  aina  ostoskäyttäytymises¬ 
tä  mahdollisen  rikollisen  toiminnan 
ennakointiin.  Mutta  entä  jos  tekoäly 
joutuu  vääriin  käsiin?  Joku  voi  omia 
sen  kokonaan  itselleen  (tiedustelupal¬ 
velu  tai  rikollisuus)  ja  käyttää  sitä  va¬ 
koiluun.  Näin  meistä  tiedetään  koko 
ajan  enemmän. 

Tekoäly  voi  tehdä  myös  verkkohui- 
jauksista  ja  nettirikollisuudesta  paljon 
tehokkaampaa.  Kehittyneemmät  pal- 
velunestohyökkäykset,  valeuutiset  ja 
roskapostit  olisivat  vasta  alkua.  Mil¬ 
lainen  vastustaja  tekoäly  olisi  kyberso- 
dassa? 

Vaarana  on  myös,  että  tekoäly  on 
vain  harvojen  ja  valittujen  käytössä. 
Tekoälystä  käyttöjärjestelmänä  tuli¬ 
si  nopeasti  kilpailija  Windowsille  ja 
muille  käyttöjärjestelmille.  Olisiko  se 
ilmainen,  vai  pitäisikö  siitä  maksaa 
huikeita  summia? 

Miten  voimme  estää  näitä  uhkaku¬ 
via?  Valta  ja  vastuu  kulkevat  käsi  kä¬ 
dessä.  Mitä  enemmän  päätös-  tai  toi- 
mintavaltaa  annamme  tietotekniikalle, 
sitä  paremmin  täytyy  huolehtia  myös 


toiminnan  eettisyydestä  -  siis  siitä,  että 
jonkinlaiset  arvot  ja  säännöt  ohjaavat 
tekoälyn  toimintaa. 

Ajatteleva  tietokone  on  hyvä  tavoite, 
mutta  ei  itsetarkoitus.  Jos  suunnataan 
korkealle,  täytyy  aloittaa  alhaalta.  Te¬ 
koäly  ei  ole  kovin  hyödyllinen  päi¬ 
vittäisissä  toimissa,  jos  sitä  käytetään 
pelkästään  vaikeissa  tehtävissä.  Meille 
riittää  varmasti  jo  sekin,  että  tekoäly 
tekee  tietokoneen  käytön  sujuvam¬ 
maksi  esimerkiksi  ottamalla  vastaan 
suullisia  tehtäviä  tai  vastaamalla  kysy¬ 
myksiin. 

Tieto  kuuluu  kaikille.  Nopea  netti 
oli  jo  yksi  askel  siihen  suuntaan.  Te¬ 
koälyllä  on  mahdollisuus  tuoda  tieto 
entistä  paremmin  ihmisten  ulottuville. 
Miten  se  vaikuttaa  tietotekniikan  kehi¬ 
tykseen?  Se  vie  varmasti  työpaikkoja, 
mutta  se  ei  mielestäni  korvaa  ihmisiä. 
Se  palvelee  meitä.  & 

Teksti:  Miika  Auvinen 
Kuvat:  Marko  Mäkinen 

Koneälypuolue  on  samaan  ai¬ 
kaan  taiteellinen  esitys  ja  oi¬ 
kea  puolue.  Sen  tarkoituksena 
on  valmistella  Suomea  ja  kansainvä¬ 
listä  yhteisöä  koneälyn  saapumiseen 
lyhyellä  ja  pitkällä  aikavälillä.  Sami 
Henrik  Haapalalla  on  näyttelijän, 
tanssijan  ja  antropologin  koulutus,  ja 
hän  on  projektin  taiteellinen  johtaja. 
Keskustelimme  Haapalan  kanssa  puo¬ 
lueen  synnystä  ja  siitä,  millainen  olisi 
tekoälyn  johtama  maailma. 

Kuinka  suuri  osa  projektista  on  tai¬ 
teellista  esitystä  ja  kuinka  suuri  osa 
poliittista  puoluetta? 

Sami  Henrik  Haapala:  Osia  on  vai¬ 
kea  erottaa  toisistaan,  ja  taiteellinen 
tavoitteemme  on  sekoittaa  ne  mahdol¬ 
lisimman  hyvin.  Historiassa  on  useita 
taiteilijoiden  perustamia  puolueita. 
Perustamiskokouksemme  Mad  Hou- 
sessa  Suvilahdessa  oli  samalla  esitys. 
Esitys  oli  immersiivinen,  tarkoittaen 
että  yleisö  oli  maailmamme  sisällä: 
mukana  oli  kolme  yleisölle  avointa  ti¬ 
laa,  joissa  oli  erilaisia  mahdollisuuksia 
kommunikoida  koneälyn  kanssa. 

Ajatuksena  on  antaa  yleisölle  mah¬ 
dollisuus  vaikuttaa  konkreettisesti  esi¬ 


tykseemme.  Emme  tee  valmista  ohjel¬ 
maa,  vaan  erilaisilla  pelimekaniikoilla  ja 
osallistamistavoilla  koetamme  yhdessä 
yleisön  kanssa  viedä  puoluetta  eteen¬ 
päin.  Yleisö  on  päättänyt,  että  puolue 
oikeasti  perustetaan.  Seuraava  askel 
olisikin  perustaa  yhdistys.  Tähän  tarvit¬ 
semme  muun  muassa  henkilötunnuk¬ 
sen,  ja  siksi  esimerkiksi  koneäly  ei  voi 
olla  mukana  perustamassa  puoluetta. 
Tarvitsemme  myös  kannattajakortteja. 

Kuinka  liike  syntyi,  ja  millaisia  ihmi¬ 
siä  sen  takana  on? 

SHH:  Projekti  on  minun  alulle  lait¬ 
tamani.  Pyysin  mukaan  myös  erästä 
ruotsalaista  esitystaideryhmää,  joka 
on  työskennellyt  paljon  teknologian 
ja  muun  muassa  virtuaalitodellisuu¬ 
den  kanssa.  Mukaan  tuotiin  myös 
saksalais-australialaiset  ja  norjalaiset 
ryhmät.  Olemme  kaikki  työskennel¬ 
leet  esitystaiteen  ja  teknologian  pa¬ 
rissa.  Alunperin  ajatuksena  oli  hakke- 
roida  uusi,  koneälyllä  toimiva  Barbie, 
joka  tuli  markkinoille  edellisj ouluna. 
Verkossa  alkoi  olla  muidenkin  videoi¬ 
ta  aiheesta.  Tuolloin  populismin  uusi 
aalto  oli  huipussaan  ja  se  ärsytti.  Kos¬ 
ka  taidekenttä  ja  vasemmisto  reagoi¬ 
vat  kauhistelulla,  pohdimme  kuinka 
poliittiseen  kriisiin  voisi  suhtautua 
luovasti. 


Miksi  koneälyn  pitäisi  johtaa  Suo¬ 
mea  tai  maailmaa? 

SHH:  Ihminen  on  tuhonnut  melko 
paljon  planeettaamme,  eikä  päätök¬ 
senteollamme  ole  kauhean  hyvä  histo¬ 
ria.  Provosoiva  kysymyksemme  on,  pi¬ 
täisikö  antaa  toisenlaisille  älykkyyden 
muodoille  mahdollisuus? 

Koneäly  esitetään  usein  äärim¬ 
mäisenä  hyvänä  tai  pahana.  Jos  luen 
esimerkiksi  Guardiania,  siellä  on  te¬ 
koälyä  käsittelevissä  jutuissa  käytetty 
usein  dystopiaelokuviin  viittaavia  ku¬ 
vituksia.  Toisessa  ääripäässä  on  taas 
kaikenlainen  Piilaakso-hypetys,  eikä 
aihetta  käsitellä  tarpeeksi  monipuo¬ 
lisesti.  Esimerkiksi  australialainen 
teko  äly  tutkija  Toby  Walsh  on  kon¬ 
sultoinut  YK:ta  tekoälyn  sotilaalli¬ 
sista  sovelluksista.  Hänen  mukaansa 
ongelma  ei  ole  maailman  valloittava 
itsenäisesti  ajatteleva  koneäly.  Rea¬ 
listisempi  on  suuri  poliittinen  ongel¬ 
ma,  se  ettei  meillä  ole  kansainvälisiä 
sopimuksia  suhteessa  tekoälyn  soti¬ 
laalliseen  käyttöön.  Robottiarmeijat 
ovat  mahdollinen  ilmiö  lähitulevai¬ 
suudessa,  ja  lainsäädännön  puutetta 
voisi  verrata  esimerkiksi  kemiallisiin 
aseisiin,  joita  koskien  kansainvälisiä 
lakeja  taas  on  olemassa. 

Millaisia  visioita  sinulla  on  tekoälyn 
ja  tulevaisuuden  suhteen? 

SHH:  Tobyn  ajatusta  lainaten:  itse¬ 
näisen  koneälyn  luominen  on  sadan 
vuoden  projekti.  Vaikka  se  on  sadan 
vuoden  projekti,  teemme  tällä  hetkel¬ 
lä  jo  paljon  päätöksiä  asian  suhteen. 
Muovaamme  suhdettamme  koneälyyn 
ja  politiikkaa  suhteessa  erilaisiin  jär¬ 
jestelmiin.  Uskallan  väittää  ettei  perus- 
jamppa  tiedosta  näitä  järjestelmiä,  eikä 
tiedä  minkä  järjestelmien  osa  hän  jo 
on.  Esimerkiksi  Google  on  aloittanut 
tekoälyä  tutkivana  laitoksena,  ja  nyt 
heillä  on  eniten  dataa  aiheesta  planee¬ 
talla.  Myös  Facebook  on  muuttumas¬ 
sa  tekoälyn  kaltaiseksi  järjestelmäksi, 
joka  kerää  meistä  todella  paljon  tie¬ 
toa.  Ymmärtämättä  voi  jäädä,  kuinka 
paljon  rakennamme  ja  syötämme  jär¬ 
jestelmiä  jo  nyt,  olematta  mukana  itse 
päätöksenteossa.  Haluamme  ihmisten 
tulevan  tietoisemmaksi  näistä  asioista 
ja  alkavan  määrittelemään  tulevaisuut¬ 
ta  itse. 

Itseäni  kiinnostaa  todella  paljon 
koneälyn  ajatuksenjuoksun  erilaisuus 
ihmisen  ajatteluun  nähden.  Jos  läh¬ 
demme  rakentamaan  utopiaa,  ovat 
näkemykseni  melko  filosofisia:  teko¬ 
äly  osaa  unelmoida  aivan  toisenlaisen 
maailman,  sellaisen,  jota  me  emme 
osaa  ajatella.  Ihmiset  ovat  oman  ajatte¬ 
lunsa  vankeja,  ja  tekoäly  antaisi  meille 
mahdollisuuden  nähdä  todellisuutta  ja 
maailman  aivan  toisenlaisella  tavalla. 
Samalla  tulisimme  näkemään  ratkai¬ 
suja,  joita  nyt  emme  osaa  ajatella  tai 
unelmoida.  Ihmisen  olemassaololla  on 
myös  monenlaisia  ajatteluun  vaikutta¬ 
via  reunaehtoja:  koneälyn  ajatteluun 
voi  vaikuttaa  myös  se,  ettei  sen  tarvitse 
nukkua  tai  syödä. 

Millaisia  konkreettisia  uhkia  koneä¬ 
lyn  suhteen  on? 

SHH:  Robottiarmeijat  ovat  todellinen 
mahdollisuus.  Poliittinen  kysymys 
yhdistettynä  globaaliin  poliittiseen  ti¬ 
lanteeseen,  Putiniin  ja  Trumpiin  sekä 
esimerkiksi  Kiinan  tilanteeseen,  voi 
olla  hankala. 

Olen  pohtinut  myös,  millainen  on 
bugien  merkitys  järjestelmissä.  Joku 
bugi  voi  aiheuttaa  sen,  että  Euroop¬ 
pa  pimenee.  Mielestäni  järjestelmien 
pettäminen  on  suurempi  uhka,  kuin 
että  joku  järjestelmä  olisi  suoranaisesti 
paha. 


T:  Tekoälyä  pohdittaessa  nousee  use¬ 
asti  esille  tunteiden  ja  järjen  ristiriita. 
Onko  teillä  ajatuksia  tätä  koskien? 
SHH:  Näyttelijän  työssä  olemme  esit¬ 
täneet  keinotekoisia  tunteita  vuosi¬ 
satojen  ajan,  ja  niihin  on  oma  tek¬ 
niikkansa.  Eräs  brittiläinen  ohjaaja  ja 
opettaja  on  verrannut  näyttelijäntyön 
tekniikkaa  teknologisiin  ratkaisuihin  - 
ne  ovat  hyvin  samanlaisia.  Eivät  ihmis¬ 
ten  osoittamat  tunteet  ole  aina  aitoja. 
Ihmiset  teeskentelevät,  ja  aito  tunne 
saattaa  tulla  esille  vahingossa. 

Olen  pohtinut  enemmän  koneen 
suhdetta  intuitioon.  Ihmiselle  kyseessä 
on  vanha  asia,  ja  ihminen  tekee  useas¬ 
ti  oikeita  ratkaisuja  intuition  pohjalta. 
Pohdinta  tapahtuu  konepellin  alla.  On 
kiinnostavaa,  kuinka  tällaisia  järjestel¬ 
miä  voisi  siirtää  koodiin. 

Millainen  merkitys  pelisuunnittelul- 
la  on  projektillenne? 

SHH:  Käytän  peliesitys-sanaa  immer- 
siivisen  teatterin  rinnalla  puhuessani 
esityksistämme.  Esityksissämme  on 
mukana  erilaisia  pelirakenteita.  Tätä 
voi  soveltaa  myös  politiikassa:  tietyllä 
tavalla  pelimekanismit  liittyvät  siihen, 
kuinka  tehdään  päätöksiä  tai  valinto¬ 
ja.  Jostain  syystä  pelisuunnittelijoita 
ei  käytetä  politiikassa  -  he  ovat  erään¬ 
laisia  järjestelmien  asiantuntijoita,  ja 
politiikka  on  osaksi  samankaltaisten 
järjestelmien  varassa. 

Millaisia  suunnitelmia  teillä  on  lähi¬ 
tulevaisuudelle? 

SHH:  Olemme  pohtineet  eduskun¬ 
tavaaleja,  mutta  tästäkin  pitää  esittää 


kysymys  ensin  yleisölle.  Suunnitelmis¬ 
samme  ovat  myös  vastaavat  liikkeet 
Ruotsissa  ja  Norjassa.  He  saavat  itse 
tehdä  omat  päätöksensä,  kuten  läh¬ 
teäkö  oikeasti  rakentamaan  puoluetta 
vai  pitääkö  projekti  enemmän  taiteen 
piirissä.  Tavoitteenamme  on  myös 
kansainvälinen  ensi- ilta,  jossa  Ruotsin, 
Suomen  ja  Norjan  liikkeet  yhdistyisi¬ 
vät. 

Ei  vielä  puolueeksi 

Kävimme  haastattelun  jälkeen  seuraa¬ 
massa  helmikuussa  pidettyä  kokousta, 
jossa  päämääränä  oli  päättää  yhdistyk¬ 
sen  perustamisesta.  Yleisö  oli  uteliasta 
ja  keskustelu  tekoälystä  sekä  yhdis¬ 
tyksen  perustamisen  käytänteistä  oli 
monipuolista.  Yleisö  oli  kuitenkin  sen 
verran  passiivinen  itse  perustamisen 
suhteen,  että  yhdistyksen  eteenpäin 
vieminen  jäi  pöydälle. 

Yksi  syistä  oli  varmasti  se,  etteivät 
projektin  vetäjät  itse  olisi  olleet  yhdis¬ 
tyksen  perustajia  -  katse  käännettiin 
yleisöön,  ja  vaaditut  kolme  perustaja¬ 
jäsentä  olisi  pitänyt  valita  heidän  jou¬ 
kostaan.  Yhdistyksen  hallituksessa  toi¬ 
miminen  on  vastuullinen  ja  aikaa  vievä 
tehtävä,  ja  nosti  varmasti  monelle  kyn¬ 
nystä  äänestää  yhdistyksen  perustami¬ 
sen  puolesta.  Samalla  haudattiin  ajatus 
eduskuntavaaleihin  osallistumisesta 
valitsijayhdistyksen  voimin.  Kipinä 
on  kuitenkin  iskettyjä  koneälypuolue- 
projekti  jatkaa  keskustelun  herättä¬ 
mistä  tekoälystä  yhteiskunnallisena 
ilmiönä.  Myöskään  yhdistyksen  pe¬ 
rustaminen  tulevaisuudessa  ei  ole  pois 
suljettu  vaihtoehto.  & 

KOLUMNI 


Kuponki¬ 
uutiset  2.0 

Saisiko  olla  iPad,  jossa  on 
mustavalkonäyttö  ja  jolla  ei 
pysty  kuin  piirtämään? 

Vesa  Linja-aho 

uotteliaisuus  paranee,  kun 
padilla  ei  ole  turhia  pelejä, 
sähköpostia  eikä  muitakaan 
sovelluksia  keskeytyksiä  tuottamassa. 
Ja  piirtotuntuma  on  kuin  oikeassa  pa¬ 
perissa!  Jotain  iPadista  tuttua  sentään 
on:  hinta.  Vimpainta  myydään  nimel¬ 
lä  reMarkable,  599  euron  hintaan.  Ja 
verkkosivujen  mukaan  on  myyty  jo  yli 
50  000  kappaletta.  Helppo  uskoa,  vai¬ 
kea  tarkistaa. 

Entä  kirjoituskone  sitten?  90-luvun 
alun  jälkeen  syntyneille  vehje  on  tuttu 
lähinnä  elokuvista,  mummolan  vintil¬ 
tä  tai  hyvin  varustellun  museon  leikki- 
nurkasta.  Vielä  vuonna  1996  yläkou¬ 
lustamme  löytyi  konekirjoitusluokka, 
jossa  vehkeen  käyttöä  -  ja  ennen  kaik¬ 
kea  kymmensormijärjestelmää  -  pääsi 
harjoittelemaan  valinnaisella  kurssil¬ 
la.  Oli  muuten  yksi  hyödyllisimmistä 
kursseista  ikinä,  jos  mittaa  myöhem¬ 
min  säästetyn  ajan  määrää  töissä  ja 
vapaa- ajalla.  Sittemmin  tämäkin  oppi¬ 
aine  on  valitettavasti  kuollut  ja  kuopat¬ 
tu.  Toivottavasti  ei  sen  takia,  että  ”pian 
koneisiin  tulee  puheohjaus”  Kymmen¬ 
sormijärjestelmää  opetetaan  toki  ny¬ 
kyäänkin,  mutta  ei  kaikissa  kouluissa. 

Kirjoituskoneessa  ei  ollut  nettiyh¬ 
teyttä  eikä  pelejä,  joten  se  tarjosi  häi¬ 
riöttömän  keskittymisympäristön. 
Tietokoneella  kirjoittaessa  käsi  hakeu¬ 
tuu  helposti  sosiaalisen  median  pariin. 
Mutta  ei  hätää:  nyt  voit  ostaa  itsellesi 
Astrohaus  Freewriten.  Vekotin  on  ku¬ 
ten  kirjoituskone,  mutta  paperin  tilalla 
on  mustavalkonäyttö. 

Say  goodbye  to  writers  block.  Kukapa 
ei  haluaisi  moista  tehdä?  Ja  jos  laitteen 
549  dollarin  eli  noin  480  euron  hinta 
tuntuu  kalliilta,  ei  hätää:  voit  ostaa  sen 
myös  osamaksulla.  Laitetta  markki¬ 
noidaan  kuten  reMarkableakin:  omi¬ 
naisuuksien  puutteesta  on  tehty  myyn¬ 
tivaltti  distraction-free  writing  to  oi 
häiriötekij  ävapaa  kirj  oitustyökalu. 
Find  your  flow!  Kelpaisi.  Ilosanomaa 


ryyditetään  huolellisilla  kuvilla  kahvi- 
kuppeineen. 

Ja  jos  reMarkablella  piirtelyyn  ja 
Freewritella  kirjoittamiseen  ei  onnis¬ 
tu  keskittymään  (käytetystä  reilusta 
tuhannesta  eurosta  huolimatta),  heitä 
vyöllesi  Foci  -  a  Wearable  that  Boosts 
your  Focus.  Tämä  vimpain  on  edel¬ 
lisiin  verrattuna  suorastaan  kohtuu¬ 
hintainen,  64  euroa.  Laite  ”perustuu 
kahteen  vuosikymmeneen  tutkimusta” 
ja  oppii  kognitiiviset  tilasi  tarkkaile¬ 
malla  hengitystäsi.  Ja  patistaa  takaisin 
työn  pariin  värisemällä.  Voi  toimia, 
tai  sitten  ei.  Mieleen  tulee  Valkeen 
masennusta  torjuvat  korvavalot,  joita 
markkinoitiin  täydellä  höyryllä  ilman 
alkeellisintakaan  tutkimusnäyttöä. 
Laitetta  pitäisi  verrata  kaksoissokko - 
tutkimuksessa  satunnaisesti  vyöllä 
värähtelevään  kapistukseen.  Lehden 
mennessä  painoon  Foci  on  kerännyt 
joukkorahoituspalvelussa  jo  390  000 
euron  edestä  ennakkotilauksia. 

Tuotteilla  on  mielestäni 
yksi  yhteinen  nimittäjä: 
jos  näitä  pääsisi  hipelöi¬ 
mään  kivijalkaliikkeessä, 
vekotin  todennäköisesti 
myös  jäisi  liikkeeseen. 

Tilasin  moisen  reMar- 
kablen  toissa  jouluna  it¬ 
selleni  lahjaksi.  Yhdet 
kokousmuistiinpanot 
sillä  jaksoi  tehdä.  Myös 
lapset  innostuivat  piirtä¬ 
mään  sillä  muutaman  illan.  Vekotin 
oli  lainassa  yhdellä  graafikkoystävällä 
ja  toisella  taiteilijaystävällä,  joista  mo¬ 
lempien  tuomio  oli  suunnilleen  sama: 
ihan  hauska,  mutta  turhan  rajoittu¬ 
nut.  Ja  ylihintainen.  Sopiva  hinta  olisi 
satanen.  Samalla  rahallahan  saa  vaik¬ 


kapa  Amazon  Kindlen,  joka  sekin  voi 
olla  turha  lelu,  mutta  hinta  on  linjassa 
ominaisuuksien  kanssa.  Pitkällä  akku- 
kestolla  varustettu  vempele  kuljettaa 
kokonaista  kirjastoa  mukana  vaikka 
patikkareissulla  tai  laiva-  tai  lento¬ 
matkalla,  eikä  ole  iso  vahinko,  jos  se 
päätyy  varkaan  matkaan.  ReMarkable 
ei  tuo  mitään  oikeasti  uutta  verrattuna 
tablettiin. 

ReMarkablen,  Freewriten  ja  Focin 
markkinointi  tuo  mieleen  1990-lu- 
vun  Kuponkiuutiset.  Tämä  ilmaiseksi 
vitsikirjaksikin  kutsuttu,  noin  A6- 
kokoinen  läystäke  jaettiin  joka  kotiin. 
Sisältö  koostui  laihdutuspohjallisista, 
luontaistuotteista  kauniine  valokuvi¬ 
neen  ja  huolellisesti  hiottuine  myynti- 
puheineen.  Ja  palauttaa  sai  jos  ei  ollut 
tyytyväinen.  Kova  kate  yhdistettynä 
siihen,  että  harva  jaksaa  oikeasti  ru¬ 
veta  tuotteita  palauttamaan,  tekee  bis¬ 
neksestä  toimivan.  Palauttamisessa  on 
myös  jännä  psykologinen  kynnys:  se 
tarkoittaa  sen  myöntämis¬ 
tä,  että  on  tehnyt  typerän 
ostoksen. 

Nyt  Kuponkiuutiset  on 
korvannut  data- analytiik¬ 
kaan  perustuva  kohden¬ 
nettu  markkinointi.  En 
olisi  kuullutkaan  Astro - 
hausin  muovirimpulakir- 
joituskoneesta  enkä  Foci- 
keskittymisvibraattorista, 
ellei  somejätin  algoritmi 
olisi  sitä  naamaani  Facebookissa  ja 
Instagramissa  hieronut.  Miksiköhän 
hieroi?  Ilmeisesti  ostettuani  reMarkab- 
len.  Ei  enää,  kiitos. 

ReMarkablea  puolestaan  mainostet¬ 
tiin  virtapiirikaavioiden  piirtämiseen. 
Hyvin  kohdennettu.  & 

Roboverilöylyn  jälkisanat 

Mitä  tapahtui  kotirobotille? 

Viime  vuodesta  piti  tulla  kotirobottien  vuosi.  Toisin  kävi,  siitä  tuli  robottien  joukkoteloitus. 

Teksti:  Janne  Siren 

Kuvat:  Laura  Loukola,  Janne  Siren,  Sony,  Honda,  Mayfield  Robotics, 

Jibo,  Sphero,  Intuition  Robotics,  Groove  X,  Ubtech 


Muistan  ensikoske¬ 
tukseni  kotirobot- 
tiin  hyvin.  Elettiin 
vuosituhannen  al¬ 
kua  ja  olin  vierai¬ 
lemassa  tuolloisen  toimittajakollegani 
kotona.  Hänellä  oli  Sonyn  Aibo- robot- 
tikoira  ( Artificial  Intelligence  roBOt) 
testattavana,  se  pystykorvainen  toisen 
sukupolven  malli.  Aibon  10  900  mar¬ 
kan1  eli  nykyrahassa  noin  2  300  euron 
hinta  olisi  ollut  meille  nuorille  klopeil¬ 
le  liikaa,  mutta  kun  ilmaiseksi  pääsi 
kokeilemaan,  niin  eihän  tilaisuutta  so¬ 
pinut  jättää  käyttämättä. 

Muistan  etenkin,  kuinka  Aibo  kolisi 
ja  liukasteli  lattialla.  Robokoiran  jalat 
olivat  kykeneväisiä  varsin  luonteviin 
liikeratoihin,  mutta  niistä  ei  ollut  pal¬ 
joa  apua,  kun  rämisevä  muovirakki 
kohtasi  liukkaan  muovimaton.  Aibo 
enemmänkin  nylkytteli  vaivalloisesti 
menemään,  kuin  tassutteli  sulavasti. 
Pito  ei  riittänyt  ja  liikkumisen  rytmi 
uupui. 


1  MikroPC-lehti  4/2001  s.  18 


Vakuuttavampi  Aibo  oli  paikallaan 
-  päänliikkeet,  paijaukseen  reagoi¬ 
vat  kosketusanturit  ja  äännähdykset, 
tunteita  osoittavat  valot  silmissä,  sekä 
yksinkertainen  puheen  kuten  oman 
nimen  tunnistus,  sulattivat  sydämen. 
Puhumattakaan  Aibon  punaisesta  pal¬ 
losta.  Sony  oli  oivaltanut  jotain  tuntei¬ 
siin  vetoavasta  robottilelusta  jo  var¬ 
hain.  Robolemmikillä  on  oltava  oma 
lelu  ja  leikki. 

Sony  julkaisi  kaikkiaan  kolme  Aibo- 
tuotesukupolvea  ja  vajaat  kymmenen 
eri  mallia  robottikoirastaan  vuosina 
1999-2005,  kunnes  myynti  lopetettiin 
2006.  Aibo  palaisi  markkinoille  vasta 
vuonna  2018,  ensin  Japanissa  ja  sit¬ 
temmin  myös  Amerikassa. 

Suuret  odotukset 

Kirjoitimme  kotiroboteista  reilu  vuosi 
sitten  Skrollissa  2017.4,  ja  osallistuin 
itsekin  artikkelin  toimitus-  ja  kuvi¬ 
tustyöhön.  Tulevaisuudenuskomme 
oli  kova:  ko tirob o tt Valmistajat  olivat 
oivaltaneet,  että  OLED- silmät  ovat  sie¬ 
lun  peili  ja  koneesta  pitää  olla  kaverik¬ 


si.  Entistäkin  söpömmän  Aibon  paluun 
lisäksi  esimerkiksi  Star  Wars  -robotit 
oli  valjastettu  tämän  tulevaisuuden  ai- 
rueiksi. 

Onkin  totta,  että  teknologia  oli 
viimein  kypsynyt  sympaattisten  ro- 
bottilelujen  toteutusvälineeksi.  Teko- 
älypuolella  kehitys  oli  ollut  hurjaa  ja 
myös  raudan  hinta  oli  saatu  jotakuin¬ 
kin  kohdalleen,  kun  osa  älystä  voitiin 


Aibo  (2001) 

ulkoistaa  älypuhelimelle.  Kun  hankin 
Spheron  varsin  pätevän  BB-8- robotti- 
lelun  vuonna  2015,  sen  hinta  oli  enää 
noin  230  euroa  eli  kymmenesosa  Ai- 
bon  taannoisesta  taksasta. 

BB-8  oli  tosin  antanut  myös  esima¬ 
kua  robottilemmikkien  peruspulmas¬ 
ta:  Mitä  niillä  tekee?  BB-8: n  temput  oli 
nopeasti  nähty.  Niinpä  robotti  hautau¬ 
tui  jonnekin  ja  palasi  mieleen  vasta, 
kun  sille  julkaistiin  ohjelmistopäivitys, 
jossa  se  hurraa  hyviksille  Star  Wars : 
The  Force  Awakens  -elokuvaa  katselta¬ 
essa.  Sen  pahiskaveri  BB-9E  kannustaa 
pimeää  puolta. 

Hauska,  mutta  ei  kovin  pitkäikäinen 
temppu  tuokaan  -  yllätyksellisyys  puut¬ 
tuu.  Sen  sijaan  siinä  olisi  jo  jotain,  jos 
robottilemmikki  oppisi  reagoimaan 
mihin  tahansa  elokuvaan  ja  muodos¬ 
taisi  ajan  mittaan  omat  suosikkinsa  ja 
inhokkinsa. . .  BB-8  hurraamassa  Star 
Trek  Ville  voisi  olla  näkemisen  arvoinen 
toistamiseenkin.  Valitettavasti  kotieläi¬ 
men  elämästä  oltiin  vielä  kaukana. 

Ankin  Overdr/ve-autoradan  robot- 
tiautot  (ks.  Skrolli  2016.4)  pärjäsivät 
meillä  paremmin  -  niillä  pystyi  sen¬ 
tään  pelaamaan. 

Kuoleman  vuosi 

Moni  muukin  taitaa  kipuilla  tämän 
kysymyksen  äärellä,  sillä  vuosi  2018 
oli  kotirob  o  teille  silkkaa  murhaa.  Hie¬ 
man  ennen  viime  joulua  Sphero  päätti 
luopua  kaikista  lisenssiroboteistaan, 
kuten  tuosta  BB-8: sta  ja  monista  muis¬ 
ta  Disney- tuotteista,  jotka  se  oli  kerän¬ 
nyt  robottitalliinsa  kuluneina  hulluina 
vuosina.  Yhtiö  ilmoitti  keskittyvänsä 
jatkossa  opetusrobotteihin. 


Vector 

Sphero  ei  ollut  ainoa.  Time-lehden 
kannessa  oli  joulukuussa  2017  //tö¬ 
niminen  robotti  esimerkkinä  vuo¬ 
den  parhaista  innovaatiosta.  Alexa- 
virtuaaliavustajalla  ja  sympaattisella 
tverkkaustoiminnolla  varustettu  Jibo 
oli  valmistajineen  yksi  vuoden  2018 
uhreista.  Huonosti  kävi  myös  Mayfield 
Roboticsin  avaruuspingviini  Kurille. 
Jibo  ja  Kuri  eivät  olleet  pelkkiä  leluja  tai 
lemmikkejä,  vaan  puheohjattuja  koti¬ 
apulaisia.  Ne  olivat  myös  sympaattisia 
ja  kaverillisia.  Tämäkään  ei  riittänyt. 

Verilöyly  jatkui  teollisuuden  puolel¬ 
la.  Googlen  emoyhtiö  Alphabet  lopetti 
Sc/za/t-robottiprojektinsa  ja  Baxter/ 
Sawyer- roboteistaan  tunnettu  Rethink 
Robotics  laittoi  lapun  luukulle,  samoin 
tekoälylennokkifirma  Airware.  Mene¬ 
timme  vuonna  20 1 8  j  opa  legendaarisen 
jalkapalloa  pelaavaan  humanoidirobo- 
tin  Honda  Asimon ,  jonka  18 -vuotinen 
historia  oli  lähes  yhtä  vanha  ja  vieläpä 
katkottomampi  kuin  Aibolla. 


Pienemmät  toimijat  ajautuivat  ta¬ 
lous-  ja  tuotantovaikeuksiin,  usein  jo 
ennen  kuin  toimitukset  olivat  alka¬ 
neet.  Myös  ennakkotilausmäärät  olivat 
pettymyksiä.  Toisaalta  teknologia  ei 
sittenkään  ollut  vielä  tarpeeksi  kypsää 
kunnianhimoisimpiin  robottihankkei- 
siin.  Osa  projekteista  ajautui  umpiku¬ 
jaan,  osassa  rahoittajien  kärsivällisyys 
loppui  -  ja  joidenkin  kohtalona  oli 
molemmat. 

Myös  kilpailu  on  kovaa.  Vuosia  jul¬ 
kisuudessa  kehitettävä  robottihanke 
ehtii  saada  halvat  kiinalaiset  kopiot 
liikkeelle  kenties  jo  ennen  myyntiin 
pääsyään.  Robotisoidut  kotiapulaiset 
kilpailevat  myös  yksinkertaisempien 
puhuvien  älykaiuttimien  ja  älylaittei- 
den  kanssa,  eikä  robottien  lisäarvo 
useinkaan  ole  kovin  kiistaton. 

Ne  puhuvat  virtuaaliavustajatkin 
vasta  hakevat  paikkaansa  maailmassa 
-  jopa  Apple  on  kompuroinut  Home- 
Pod-ä lykaiuttimensa  kanssa.  Tuskin 
sitäkään  tverkkaus  olisi  pelastanut. 


Jibo  Sphero 


24  5KRDLLI  2019  1 


Anki  Vector  tuli  taloon 


Yksi  koti  robotti  va  I  m  i  staj  a  tuntuu  pärjän¬ 
neen  viime  vuosina  monia  paremmin:  Anki. 
Se  on  keskittynyt  ennen  kaikkea  pieniin, 
älykkäisiin  leluihin,  joita  voi  usein  myös  oh¬ 
jelmoida  itse.  Skrollissa  2016.4  testasimme 
Ankin  Overdrive-ä lyautoradan  ja  nume¬ 
rossa  2017.4  kerroimme  hyvistä  kokemuk¬ 
sista  Anki  Cozmo  -lemmikkirobotin  kans¬ 
sa.  Tänä  jouluna  meille  saapui  Cozmon 
seuraaja,  Vector. 

Vector  on  Cozmon  tavoin  tomaatin 
kokoinen  leluversio  Bobcat-kuormaajasta, 
joka  ajelee  ympäriinsä  ja  leikkii  kuutiollaan 
( Vectorilla  kuutioita  on  vain  yksi,  Coz- 
molla  kolme).  Robotin  etupuolta  peittävä 
näyttö  simuloi  kasvoja  ja  ilmeitä,  nyt  väreis¬ 
sä  -  silmien  värinkin  voi  valita.  Toisin  kuin 
Cozmo,  Vector  e i  vaadi  jatkuvaa  älypuhe- 
linyhteyttä,  vaan  sillä  on  oma  tehokas  suori¬ 
tin  ja  lähiverkkoyhteys. 

Uutta  Vectorissa  ovat  myös  puhetta  tun¬ 
nistavat  mikrofonit,  paijattava  kosketussen- 


sori  ja  etäisyyttä  mittaava  infrapunalaser, 
joten  se  on  entistä  tietoisempi  ympäris¬ 
töstään.  Tärkeänä  uutuutena  Vector  osaa 
nyt  myös  hakeutua  laturiinsa,  joten  sen  voi 
helpommin  jättää  pörräämään  itsekseen. 
Tarpeeseen  lataus  toki  tuleekin,  sillä  Coz¬ 
mon  tapaan  laitteen  akku  kestää  alle  tun¬ 
nin  kerrallaan. 

Robotti  kytkeytyy  Amazonin  Alexa-vir- 
tuaaliavustajaan  (toimii  myös  Suomessa), 
joten  sille  voi  huikata  vaikkapa  ”A lexa,  teli 
ajoke”,  mutta  myös  omia  käskyjään:  ”Hey 
Vedon  take  a  pidure”  Valitettavasti 
hyöty  on  silti  kyseenalainen,  koska  lattialla 
olevan  muovikuution  akustiikka  on  heikko 
ja  kamerakin  matalalla  -  älykaiutin  tekisi 
tämän  paremmin.  Eikä  Vedorin  kuormaa- 
jaan  saa  sitä  siivousharjaakaan. 

Kokonaisuutena  parannukset  kuitenkin 
tarkoittavat  sitä,  että  Vector  voi  olla  jatku¬ 
vasti  päällä.  Tämä  on  nähdäkseni  olennai¬ 
nen  asia  robottilemmikille,  koska  muutoin 


akkua  syövä  eloton  olento  on  liian  helppo 
unohtaa  pois  päältä,  eikä  tunneside  pääse 
kehittymään.  Vector  on  kyllä  vielä  vähän 
turhan  pieni  herättämään  kiintymystäni, 
mutta  isompi  tällainen  pyörimässä  nurkissa 
voisi  jo  toimia... 

En  ole  itse  vielä  onnistunut  sitoutumaan 
robottilemmikkeihin  -  en  edes  siihen  Ta- 
magotchiin  aikanaan.  Joillekin  robotti- 
lemmikeistä  on  kuitenkin  tullut  jo  rakkaita. 
Japanissa  siunattiin  viime  huhtikuussa  114 
Azfro-robottikoiraa  haudan  lepoon  budd¬ 
halaisin  menoin.  "Hautajaisten"  jälkeen  ro- 
bottikoirat  purettiin  varaosiksi,  joilla  pelas¬ 
tetaan  lisävuosia  muille  A/fro-vanhuksille. 

Anki  Vector  ei  kirjoitushetkellä  ole 
vielä  virallisesti  myynnissä  Suomessa , 
mutta  esimerkiksi  Verkkokauppa.com 
ottaa  vastaan  ennakkotilauksia.  Ulko¬ 
mailla  hinta  on  noin  $250. 


Hullutuksista  hyötyyn? 

Kuluttajarobottien  kannattaisi  ehkä  eri¬ 
koistua  johonkin  hyödylliseen,  kuten 
erään  tuoteryhmän  suosio  on  osoit¬ 
tanut.  Pian  vuosituhannen  alun  Aho¬ 
iltani  jälkeen  toisella  toimittajakollegal- 
lani  oli  kotonaan  testissä  toinen  uutuus: 
Roomba  (2002).  Toisin  kuin  Aibot , 
Roomba- robotti -imurit  nuohoavat  suo¬ 
malaisten  nurkkia  kohtuulaajalti  vielä 
tänä  päivänäkin.  Robottipölynimuri- 
markkina  ei  ole  valtava,  eikä  imuroin- 
titeho  vieläkään  ole  kaksinen,  mutta 
ainakin  tarve  on  todellinen. 

Kenties  toinen  tällainen  robottien 
erikoistumismahdollisuus  olisi  tuetus¬ 
sa  asumisessa.  Esimerkiksi  Intuition 
Roboticsin  uusi  ElliQ  ja  Samsungin  Bot 


Care  on  suunnattu  vanhusten  koti¬ 
hoitoon.  Toinen  trendi  ovat  kuljetus- 
robotit,  kuten  Segwayn  Loomo ,  jotka 
liikutelevat  pieniä  kuormia  tekoälyn 
ohjastamina.  Kevyt  kuljetusrob  ot¬ 
ti  onkin  helpompi  ja  vähäriskisempi 
projekti  kuin  robottiauto. 

Unelma  älykodin  robotista  elää  silti 
edelleen  uusissa  tulokkaissa:  Ubtechin 
The  Walker  kävelee  ja  Lovot  on  pyö¬ 
rillä  liikkuva  teletappiewokki,  jonka 
voimanlähteenä  mainostetaan  olevan 
rakkaus.  Eikä  sitä  uutta  Aiboakaan  ole 
vielä  kuopattu  (Euroopan  julkaisus¬ 
ta  ei  tosin  ole  tietoa),  vaan  se  sai  al¬ 
kuvuodesta  uudenvärisen  ”turkin”  ja 
vahtikoiraominaisuuden. 

Mielestäni  huvin  ja  hyödyn  yhdistä¬ 
minen  pitäisi  kuitenkin  viedä  vieläkin 
pidemmälle.  Tehdään  robotti-imurista 
lemmikki  ja  vartija.  Markkinat  ovat 
sepposen  selällään  hooverille,  joka  luut¬ 
tuaa  ja  vahtii  tyhjää  kotia  päivät  -  sekä 
illat  virtuaaliavustaa,  maukuu  Star  Tre- 
kille  ja  tverkkaa.  & 

Linkit  robotteihin  (eläviin  ja  kuolleisiin) 
sekä  artikkelissa  mainitut  Skrollit  mak¬ 
suttomina  pdf-lehtinä  verkko  jatkoillam¬ 
me:  skrolli.fi/numerot 


ElliQ 

The  Walker 


25 


TAPAHTUMA 


Teksti:  Tapio  Berschevvsky 

Kuvar  Mikael  Peltomaa,  Oona  Räisänen 


us  matter 


Joka  vuoden  alussa,  kun  kurjuus  keskittyy  pimeän  ja  loskaisen  Helsingin  ytimessä,  joukko 
osaajia  kerääntyy  yhteen  luomaan  jotain  itseään  suurempaa,  joka  tekee  katkerasta  kevään 
odotuksesta  helpompaa.  Kyse  on  tietysti  Disobey-tapahtumasta,  joka  järjestettiin  tänä  vuon¬ 
na  neljättä  kertaa. 


Disobey  tiivistää  itsensä  sa¬ 
noilla  "The  Nordic  Security 
Event”,  mutta  jos  kuva  herät¬ 
tää  ajatuksen  puku  päällä  pokkuroin- 
nista  ja  tylsistä  kalvosulkeisista,  olet 
väärässä.  Disobeyssakin  on  esityksiä, 
mutta  ne  ovat  kaikkea  muuta  kuin  tyl¬ 
siä.  Puheet,  työpajat  ja  spontaanit  käy¬ 
täväkeskustelut  ovat  toinen  toistaan 
kiinnostavampia.  Keskeinen  yhdistävä 
tekijä  on  uusien  luovien  ratkaisujen  et¬ 
siminen  vaikeisiin  ongelmiin. 

Vaikka  ensimmäisen  Disobeyn 
leikkimielinen  pukumieskielto  on 
väistynyt  säännöistä  aikaa  sitten,  ta¬ 
pahtumassa  vallitseva  henki  on  poh¬ 
jimmiltaan  hyvinkin  kyberpunk.  Siellä 
koodataan,  kolvataan  ja  kolkutellaan 
avonaisia  portteja  tapahtuman  sitä 
varten  rakennetussa  "vihamielisessä” 
sisäverkossa. 

Tapahtuma  on  monella  tavalla  uniik¬ 
ki,  sillä  se  yhdistää  tietynlaista  koti- 
kutoisuuden  tunnetta  verrattomaan 
ammattilaisuuteen  ja  usein  hieman 
mystiseltä  vaikuttavaan  hakkerimaa- 
ilmaan.  Kun  ei  ymmärrä,  miten  joku 
asia  tehdään,  se  vaikuttaa  taikuudelta. 


Disobeyn  tavoitteena  on  juurikin  avata 
näitä  taikoja  ja  selittää  yleisölleen,  mi¬ 
ten  ne  on  tehty. 

Pala  hattua 

Erikoista  tunnelmaa  on  ehkä  vaikea  si¬ 
säistää  ilman  pientä  taustoitusta. 

Tapahtuma  syntyy  yhden  miehen 
ideasta  vuonna  2015.  "Miten  tuoda 
pala  Yhdysvaltain  isoimpia  hakkeri- 
tapahtumia  Blackhatia  ja  Defconia 
suomeen?”  Benjamin  Särkkä  päättää 
perustaa  uuden  tapahtuman  ja  kut¬ 
suu  kokoon  eri  viiteryhmistään  asiasta 
kiinnostuneet  #disobey.fi-irkkikana- 
valle. 

Noin  puolessa  vuodessa  ajatus  ma¬ 
terialisoituu  ensimmäiseksi  Disobey- 
tapahtumaksi,  joka  järjestetään  Stadin 
Panimon  ja  Ravintola  Lämmön  tilois¬ 
sa.  Paikalle  saapuu  noin  200  ihmistä, 
jotka  viettävät  täyteen  pakatussa  ra¬ 
vintolassa  intiimin  ja  kaljanhuuruisen 
illan  tietokoneiden  parissa.  Budjetti? 
Noin  5  000  euroa. 

Tänä  vuonna  Disobey  oli  jo  Kaape¬ 
litehtaan  Merikaapelihallissa.  Ovesta 
virtasi  sisään  tuhansia  osallistujia  (vi¬ 


rallinen  arvio  on  noin  2  500  myytyä 
lippua)  ja  paikalla  olivat  isosti  myös 
IT-alan  konsulttiyritykset.  Kukaan  ta¬ 
pahtumassa  käynyt  ei  taatusti  missan- 
nut  Reaktorin  jättimäistä  aluetta,  joka 
aukeni  heti  sisään  kävellessä  suurim¬ 
pana  yksittäisenä  asiana  koko  hallissa 
ja  lienee  itsessään  maksanut  kymme¬ 
nisen  kertaa  ensimmäisen  tapahtuman 
budjetin  verran  kasata.  Koko  tapahtu¬ 
man  liikevaihto  oli  tänä  vuonna  kuta¬ 
kuinkin  200  000  euroa. 

Kasvun  tunne  huimaa  päätä.  Neljäs¬ 
sä  vuodessa  kävijämäärä  on  noussut 
yli  kymmenkertaiseksi  ja  rahaliikenne 
40-kertaiseksi.  "Damn.  En  ole  ajatellut 
sitä  noin.  Huh”,  Särkkä  toteaa  asiasta 
kysyttäessä. 

Isojen  sponsorien  läsnäolosta  huo¬ 
limatta  säilynyt  kotoinen  tunnelma 
kumpuaa  osittain  juuri  tästä.  Edes  pää¬ 
järjestäjä  ei  katso  numeroita  niin  pal¬ 
jon,  että  miettisi  tällaisia  asioita  ennen 
kuin  toimittaja  niistä  kysyy.  Disobey  ei 
keskity  takomaan  rahaa  vaan  levittä¬ 
mään  tietoa. 

Eikä  sen  koneisto  näytä  mitään  vä¬ 
symisen  tai  pysähtymisen  merkkejä. 

Aivan  koko  tapahtuman  viimeisenä 
asiana  Särkkä  paljastaa,  että  jatkossa 
tapahtuman  taustatekijät  alkavat  myös 
tukemaan  muita  omien  Disobey-tyyp- 
pisten  tapahtumien  järjestämisessä. 
Tarjolla  on  koulutusta,  järjestelmiä,  ja 
suoraa  käytännön  apua. 

Tarkoitus  ei  kuitenkaan  ole  viedä 
eteenpäin  Disobeyn  nimeä  ja  luoda 
isoa  kasaa  pieniä  alitapahtumia.  Järjes¬ 
täjät  haluavat  jakaa  omaa  osaamistaan 
muille,  jotta  muut  jakaisivat  sitä  taas 
eteenpäin  jossain  muualla.  ”Mahdol- 
liset  yhteistyöstä  syntyvät  tapahtumat 
toimivat  omalla  brändillään.  Me  vain 
haluamme  auttaa”,  tarkentaa  Särkkä. 

Disobey  järjestetään  uudelleen  ensi 
vuonna  helmikuussa,  se  tiedetään  jo. 
Tule  sinne,  Skrollikin  tulee.  & 


KUKA  KATSELEE 
NÄYTTÖÄSI? 

Disobeylla  näkee  joka  vuosi  julkean  hieno¬ 
ja  asioita.  Kiinnostavimmasta  päästä  tänä 
vuonna  oli  suomalaisen  Oona  Räisäsen 
tekemä  järjestelmä,  jolla  pystyy  radioteitse 
vakoilemaan  monen  metrin  päässä  olevan 
näytön  kuvaa.  Haastattelimme  tekijää. 

Mistä  sait  idean? 

Kuuntelin  viime  kesänä  radiolähetyksiä, 
ja  eräässä  paikassa  suosikkitaajuuksiani 
häiritsi  aina  laajaspektrinen  signaali,  joka 
ääneksi  muutettuna  kuulosti  samalta  kuin 
lapsena  NESin  videopiuhan  kytkeminen 
vahingossa  kaiuttimiin.  Siitä  päättelin,  että 
signaali  voisi  olla  videota. 

Mitä  laitteistoa  tämä  vaatii? 

Se  vaatii  ohjelmistoradio-  eli  SDR-vastaan- 
ottimen,  joka  voi  olla  halpakin.  Parem¬ 
malla  vastaanottimella  kuitenkin  saadaan 
parempi  kuvanlaatu.  Tarvitaan  myös  ta¬ 
vallinen  läppäri  ja  lisäksi  erityisesti  tähän 
tarkoitukseen  suunniteltu  ohjelmisto,  joka 
osaa  muuntaa  radiosignaalin  kuvaksi. 


Mitä  varsinaisesti  kuunnellaan? 

Tässä  kuunnellaan  näytönohjaimen  tuot¬ 
tamaa  häiriölähetettä,  jossa  HDMI-piuha 
toimii  ilmeisesti  antennina.  Kuvasignaali 
on  tarkoitettu  näytölle,  mutta  osa  siitä  vuo¬ 
taa  ympäristöön  säteilynä.  Eri  värejä  mer¬ 
kitsevät  binäärikoodit  aiheuttavat  hieman 
erilaisen  häiriösignaalin,  ja  signaalin  tois- 
teisuuden  ja  selkeän  rakenteen  vuoksi  täs¬ 
tä  vaihtelusta  voidaan  rakentaa  kuva.  Vä¬ 
rejä  ei  saa  näkymään  alkuperäisinä,  mutta 
vaihtelut  ja  ääriviivat  näkyvät  selkeästi. 

Onnistuuko  temppu  millä 
tahansa  satunnaisella 
HDMI-näytöllä? 

Onnistuu  millä  tahansa  enintään  FulIHD- 
resoluutiota  käyttävällä  näytöllä.  Kuulem¬ 
ma  HDMI  2  (4K-näytöt)  ja  DisplayPort  on 
suojattu  tältä,  sillä  binäärikoodiin  on  lisät¬ 
ty  satunnaisuutta,  jolloin  häiriösignaalista 
muodostuva  kuva  on  pelkkää  kohinaa. 

Miltä  projektin 
tulevaisuus  näyttää? 

Olisi  hauska  kokeilla,  saisiko  vielä  laaja¬ 
kaistaisemmalla  vastaanottimella  parem¬ 
paa  kuvanlaatua. 


Skrolli  <3  Disobey 

Skrolli  oli  tänä  vuonna  paikalla  kolmatta  kertaa,  ja  olemme  myös  joka  vuosi  kirjoittaneet 
tapahtumasta  jotain.  Tsekkaa  siis  myös  kattava  viisisivuinen  pääjärjestäjän  haastattelun 
sisältämä  Disobey-juttumme  lehdestä  2017.1  sekä  Disobey-kävijän  selviytymisoppaam- 
me  lehdestä  201 8.1 .  Vaikka  tapahtuma  on  kasvanut  näiden  jälkeen  reippaasti,  ne  ovat 
monella  tapaa  yhä  ajankohtaisia.  Käy  myös  katsomassa  Disobeyn  YouTube-kanavalta 
videot  tapahtumassa  järjestetyistä  huikeista  esityksistä! 

Mainitut  Skrollin  pdf-lehdet  maksutta:  skrolli.fi/numerot 

TEKNIIKKA 


Keinotodellisuus, 
quo  vadis? 

Janne  Siren 


Sirenin  sisäpiiri  -palstalla  Janne  Siren 
ruotii  seuraamiaan  teknologiailmiöi- 
täja  -alakulttuureita.  Kolmannessa 
sisäpiirissä  sukellamme  virtuaali¬ 
todellisuuteen. 


Olemme  viime  vuosina  pyrki¬ 
neet  rakentamaan  jokaisen 
Skrollin  jonkin  kärkiteeman 
ympärille.  Esimerkiksi  tämän  lehden 
teemana  on  tekoäly  ja  edellisessä  nu¬ 
merossa  e-kisat.  Pääasiassa  talkootyö¬ 
nä  tehtävässä  Skrollissa  tämä  ei  aina 
ole  yksinkertaista,  sillä  sisältömme 
syntyy  pitkälti  harrastajien  armosta  - 
esimerkiksi  tästä  lehdestä  kaavailtiin 
alkujaan  hakkerointinumeroa.  Yhtä 
kaikki  yritämme  silti  elää  ajassa  ja  lu¬ 
kea  teelehdistä  sen  henkeä. 

Vuonna  2016  yksi  tällaisista  suurista 
teemoistamme  oli  virtuaalitodellisuus. 
Julkaisimme  useammankin  keinoto- 
dellisuuskatsauksen  Skrolleissa  2016.2 
ja  2016.3  -  ja  ripotellen  aiheeseen  pa¬ 
lattiin  tämän  jälkeenkin.  Numerossa 
2016.2  kysyimme:  ”Nytkö  se  tulee? 
Joka  kodin  virtuaalitodellisuus.” 

Teemanumerot  saatiin  tuolloin  on¬ 
gelmitta  kasaan,  mutta  jälkeenpäin  ar¬ 
vioituna  en  tiedä,  kuinka  onnistuneina 
ennusmerkkejämme  voidaan  pitää. 


Emme  toki  olleet  innostuksessamme 
yksin  -  ajallisesti  vuoteen  2016  sijoit¬ 
tuivat  uuden  ajan  keinotodellisuussil- 
mikkojen  Oculus  Riftin,  HTC  Viven 
ja  Playstation  VR: n  kuluttajajulkaisut. 
Samsung  Gear  VR:kin  oli  juuri  livah¬ 
tanut  markkinoille. 

Kaikkihan  siitä  puhuivat:  oli  vihdoin 
tullut  virtuaalitodellisuuden  vuoro. 
Sitten  se  virtuaalitodellisuus  taas  ker¬ 
ran  katosi  jonnekin.  Oliko  vuosi  2016 
keinotodellisuuden  vuosi,  vai  sattuiko 
se  vain  olemaan  vuosi,  jolloin  useat 
valmistajat  julkaisivat  keinotodelli¬ 
suustuotteita?  Mitä  kuuluu  lumemedi- 
alle  ja  medialle,  joka  sen  loi? 

Pulitzer  partakoneesta 

Pitkäaikaisemmat  kotimaisten  tieto¬ 
konelehtien  lukijat  muistavat,  että  vai¬ 
kutin  ennen  Skrollia  Mikrobitti-leh- 
dessä  vuosina  1995-2002  ja  Suomen 
Amiga-käyttäjät  ry:n  Saku-e-lehdessä 
1993-2013.  Tästäkin  huolimatta  mi¬ 
nulle  vaikeni  oikein  kunnolla  vasta 


myöhemmin,  kuinka  tuotekeskeistä 
lehtityö  onkaan.  Ehkäpä  oivallusta  vii¬ 
västi  se,  että  kirjoitin  paljon  harrasteli- 
jakoneen  asemaan  kuihtuneesta  Ami- 
gasta,  jonka  rooli  ei  enää  tuolloin  ollut 
niin  yltiökaupallinen. 

Useimmat  MikroBitin  PC-sivuille 
kirjoittamani  artikkelit  voikin  jakaa 
kolmeen  ryhmään:  tuotetestit,  tuote - 
vertailut  ja  tuoteuutiset.  Näistä  ensim¬ 
mäinen  lienee  määrällisesti  suurin  ja 
toimitukselliselta  työltään  vähäpätöi¬ 
sin.  Yleensä  jonkin  laitteen  tai  ohjel¬ 
man  maahantuoja  otti  yhteyttä  leh¬ 
den  toimitukseen  tarjoten  tuotettaan 
testiin.  Toimitus  ohjasi  sitten  tuotteen 
testattavaksi  jollekin  kirjoittajistaan, 
joka  kokeili  sitä  ja  kirjoitti  lehteen. 

Tuotevertailut  sisälsivät  jo  selvästi 
enemmän  toimitustyötä,  koska  lehti 
asetti  vertailun  raamit  ja  testaustavat. 
Edelleenkin  vaikuttavimpia  muistoja¬ 
ni  näiltä  ajoilta  ovat  PC-koneiden,  tu¬ 
lostimien  ja  internet-yhteyksien  testit. 
Ei  sillä,  että  itse  tuotteet  olisivat  olleet 


Virtuaalitodellisuuden  kulisseissa 


Virtuaalitodellisuuden  huomista  ra¬ 
kennetaan  myös  Suomessa.  Vierailin 
joulukuussa  Helsingissä  Nordic  XR 
Startups  -yrityshautomolla  (nordicxr- 
startups.com).  Paikka  tunnettiin  aiem¬ 
min  nimellä  Nordic  VR  Startups  -  ajan 
muuttuva  henki  näkyy  nyt  nimenmuu¬ 
toksessa,  joka  on  laajennettu  extended 
realityn  (XR)  suuntaan. 

Nordic  XR  Startupsin  takana  on  japa¬ 
nilainen  mobiilifirma  Gumi  ja  pohjois¬ 
mainen  julkaisija  Nordisk  Film.  Hau¬ 
tomo  ottaa  vuosittain  siipiensä  suojaan 
-  omistusosuutta  vastaan  -  kourallisen 
aloitelevia  yrityksiä,  joiden  noin  vuo¬ 
den  mittainen  matka  hautomossa  hui¬ 
pentuu  kesän  Arctic  15-  ja  talven  Slush- 
tapahtumien  sij  oittaj  atapaamisiin. 

Trendikkäässä  kuormalavoilla  ja  pat¬ 
joilla  sisustetussa  avokonttorissa  on 


runsaasti  tyhjiä  neukkareita  ja  työko¬ 
neina  j  äreän  j  a  värikkään  näköisiä  peli- 
PC:itä.  Ensisilmäyksellä  voisi  kuvitella, 
että  siellä  tehdään  jotain  ihan  muuta 
kuin  töitä,  mutta  kaikelle  on  syynsä. 
Virtuaalitodellisuuden  testaaminen 
vaatii  sekä  rautaa  että  tilaa  -  näemmä 
myös  kuormalavoja  ja  patjoja. 

Kurkistus 

terveysteknologiaan 

Paikalla  olivat  neljä  hautomon  Hel¬ 
singin  pisteellä  toimivaa  yritystä:  Os- 
genic,  Mantisbite,  AR  Games  ja  Hip- 
Fire.  Osgenic  (osgenic.com)  erottui 
peliteknologiaan  painottuneesta  jou¬ 
kosta  kehittämällä  keinotodellisuus- 
työkalua  kirurgien  koulutukseen.  Se 
erottui  myös  teknisiltä  välineiltään: 
pöydällä  oli  haptinen  kynäohjain  ja 


Osgenic  ja  Varjo-prototyyppi 


suomalaisen  Varjon  prototyyppisil- 
mikko. 

Varjon  (varjo.com)  keinotodelli- 
suussilmikko  pyrkii  ratkomaan  virtu- 
aalilasien  tarkkuusongelmaa  keskitty¬ 
mällä  tarkan  näön  alueeseen  -  ideana 
on  mukailla  ihmissilmän  toimintaa 
siinä,  että  näkökentän  keskellä  kuva 
on  tarkempi  kuin  sen  laidoilla.  Käy¬ 
tännössä  prototyypissä  tämä  tarkoitti 
sitä,  että  keskellä  kuvaa  oli  todellakin 
tarkka,  mutta  myös  muusta  kuvas - 

NYTKÖ  SE  TULEE? 


Joka  kodin  virtuaalitodellisuus 

keinotodellisuuden  matkapahoinvoinnin  täyteinen  taival  -  varhaisista  yrityksistä 
nykypäivään,  jossa  kännykkäjätit  jakavat  virtuaalitodellisuutta  kaupan  päälle. 

Kuvat:  Tapio  Lehtimäki.  Janne  Sir6n,  HTC,  LG,  Microsoft,  Ocuius  VR,  Virtuix,  Flickr  Commons:  eVRydayVR, 
Pargon.  Museum  of  Hartlepool,  VVikimedia  Commons:  Davepape,  Evan-Amos,  Minecraftpsyco,  three. 

Dr.  WalderiWirtuality  Group,  Shutterstock:  Charlie  Edmiston,  studioloco 

irtuaiililoddlisuus  Vuosisatainen  illuusio  otrttua  kuvaa  vicrckkAin,  (olioin  siimat 

(engL  Virtual  rrahty.  ViriuaalHoddlisuuden  kantaisinä  pi-  sopivasti  kahdistamalla  saadaan  kaksi- 
VR)  on  yleisnimitys  deliin  yleisesti  tieteiskirjailija  Sian-  ulotteisecn  kuvaan  lisättyä  syvyysvai- 
keinoteknisesti  luo-  ley  G.  SVelnbauniia.  Jonka  novelli  kutdntaa. 

duillc  ympäristöille,  P}fmalion's  SpeeMe/e»  Julkaistiin  vuon-  Pari  vuosisataa  Wheatstonen  k)y- 
Jotka  voi  aistu  Ja  Joiden  kanssa  voi  na  1933.  Novellissa  päähenkilön  $11-  ddfcsen  jälkeen  keinotodellisuus  pe- 

Skrolli  2016.2 


kovinkaan  ikimuistoisia  (päinvastoin), 
mutta  vertailuvermeitä  pursuavat  tes- 
titilat  olivat  aidosti  vaikuttavia.  Silti 
vertailutkin  olivat  vain  hetken  väläh¬ 
dyksiä  jostain  tuotemarkkinan  katego¬ 
riasta. 

Suurimmassa  arvossa  näin  jäl¬ 
kikäteen  pidän  tuoteuutisia,  vaik¬ 
ka  karuimmillaan  nekin  voivat  olla 
lehdistötiedotteiden  kopioita  pienin 
muutoksin.  En  liene  ainoa.  Kysyimme 
tammikuussa  #skrolli-IRC-kanavalla, 
mikä  tekisi  Skrollista  paremman.  Ni¬ 
mimerkki  wieder  ehdotti,  että  lehden 
alussa  pitäisi  olla  sellaista  lyhyttä  juttua 
kasarilehtien  tapaan:  ”huhuja,  huomi¬ 
oita,  joista  riittää  maininta,  että  täm- 
möistäkin  on  olemassa.”  Tuoteuutisia- 
han  ne  olivat. 

Yllättäen  tuoteuutiset  myös  kestävät 
näistä  juttutyypeistä  parhaiten  aikaa. 
Vuoden  1997  paras  laser- tulostin  ko¬ 


tiin  (se  oli  muuten  HP  LaserJet  6L,  jos 
tekemääni  vertailua  on  uskominen),  tai 
Osborne  ProATX  PII  233  -tietokoneen 
pikakoe  ei  hirveästi  puhuttele  vuonna 
2019.  Sen  sijaan  uutispalstat  samalta 
ajalta  kertovat  yhteenvetoa  mennees¬ 
tä  tavalla,  joka  on  aina  ajankohtaista. 
Vanhat  uutiset  ovat  kuin  historiankir¬ 
jaa  lukisi. 

Silti  yhteistä  kaikille  näille  juttu- 
tyypeille  on  sama  sokea  piste:  niiden 
virikkeenä  toimivat  lukijoiden  rahois¬ 
ta  kisaavat  tavarat.  Mutta  ehkä  juuri 
siksikin  pidän  tuoteuutisista,  koska 
ne  ovat  yksistään  sen  verran  lyhyitä  ja 
sekalaisia,  että  niitä  joudutaan  lehdissä 
ja  palstoilla  kasaamaan  epäpyhiksi  ko¬ 
konaisuuksiksi.  Uutisten  koostaminen 
vaatii  alan  seuraamista  herkällä  kor¬ 
valla,  kuten  Skrollin  IRC-kanavallakin 
oli  huomattu,  ja  vähän  myös  omaa 
ajattelua. 

Teknotrendien  ylipapit 

Media  kirjoittaa  tuotelähtöisesti,  mutta 
trendit  eivät  silti  synny  itsestään.  Yllä¬ 
tyin  aikanaan  kuullessani,  että  muoti- 
maailman  kauden  värit  ovat  esillä  alan 
ammattilaispiireissä  jo  kauan  ennen, 
kuin  ne  näkyvät  vaatekappaleissa  ja 
muotilehtien  sivuilla.  Naiivisti  olin  aja¬ 
tellut,  että  trendivärit  syntyvät  dynaa¬ 
misesti  lempeässä  valmistajien,  me¬ 


ta  vähän  turhankin  selvästi  erottuva 
ovaalimainen  alue.  Varjon  kuvan  reu¬ 
noilla  sen  sijaan  näkyi  tuttua  pikseli- 
verkkoa. 

Osgenicin  leikkausohjelma  hapti- 
sella  kynäohjaimella  oli  sekin  erilai¬ 
nen  kokemus.  Vipuvarteen  integroitu 
ohjain  pystyi  tarjoamaan  vastusta, 
joten  kerrankin  keinomaailmassa  so¬ 
himinen  ei  tuntunut  ilmakitaran  soit¬ 
tamiselta.  Osgenicin  edustaja  kertoi, 
että  haptisella  ohjaimella  pystyttäisiin 
simuloimaan  esimerkiksi  kovaan  luu¬ 
hun  leikkaamisen  tunnetta.  Toisaalta 
3D  Systems  Touch  -ohjain  osasi  pysyä 
myös  kevyenä,  kun  vastusta  ei  kuulu¬ 
nutkaan  tuntua. 

Olen  toisessa  yhteydessä  kokeillut 
HTC  Vivellä  toimineita  tietokoneto¬ 
mografia-  ja  leikkaussalin  suunnit¬ 
teluohjelmia.  Vaikuttaakin  siltä,  että 
näitä  kehitetään  maailmalla  ihan  to¬ 
sissaan.  Varjon  silmikon  tarkkuus  olisi 


ainakin  tietokonetomografiaohjelmas- 
sa  tullut  tarpeeseen. 

Pelien  tulevaisuus? 

Mantisbite  (mantisbite.com)  ja  AR 
Games  (argh.games)  kehittivät  pelejä, 
kahdesta  eri  kulmasta:  Mantisbite  te¬ 
kee  raskaan  raudan  VR-räimettä  -  sen 
verran  raskasta,  että  eivät  uskaltaneet 
arvailla,  olisiko  tulevasta  Ocuius  Quest 
-silmikosta  hommaan.  VR-pelimanee- 
rit  jäivät  mieleen,  vaikka  ne  eivät  var¬ 
sinaisesti  uusia  olleetkaan:  lataaminen 
ottamalla  ”vyöltä”  luoteja  ja  kilven  nos¬ 
taminen  selkään. 

AR  Gamesin  väki  taas  epäili,  onko 
virtuaalitodellisuudelle  volyymeja  ja 
suuntasi  älypuhelimarkkinoille  Pocket 
Paws  -keinolemmikillä,  jonka  menoa 
pystyi  katselemaan  myös  augmented 
reality  -tilassa.  Ymmärrettäviä  nä¬ 
kemyseroja.  Älypuhelinsovellusten 
volyymit  ovat  aivan  eri  luokkaa  kuin 


dian  ja  kuluttajien  ristipaineessa.  Sen 
sijaan  suosikkivärimme  valikoidaan 
etukäteen  norsunluutornissa. 

Teknologian  saralla  yksi  trendi- 
enluoja  on  1960-luvulta  alkaen  jär¬ 
jestetty  Consumer  Electronics  Show. 
Nykymuotoinen  CES  käynnistää  tek- 
nologiavuoden  tammikuussa.  Nimes¬ 
tään  huolimatta  tapahtumaa  ei  ole 
niinkään  suunnattu  kuluttajille,  vaan 
alan  toimijoille  ja  toimittajille.  Las  Ve¬ 
gasin  messuhalleja  asuttavat  lehdistöä 
kosiskelevat  yritykset,  yleisönään  ju- 
tunnälkäiset  toimittajat  ja  kilpailevien 
firmojen  markkinakartoittajat.  Kohta 
kaikki  puhuvat  siitä,  mistä  CES:ssa  pu¬ 
huttiin. 

Niinpä  vuonna  2016  kaikki  puhuivat 
virtuaalitodellisuudesta.  Teknologian 
kulutustottumukset  eivät  kuitenkaan 
ole  niin  vietävissä  kuin  vaikkapa  lyhyt¬ 
ikäisestä  syklistä  elantonsa  saava  muo¬ 
timaailma.  Historia  on  osoittanut,  että 
oksennuksenkeltaisestakin  voidaan 
tekemällä  tehdä  suosikkiväri,  mutta 
teknologiatrendejä  ei  voi  pakottaa. 
Syykin  on  selvä:  Tuotteen  valmistaa 
valmistaja,  mutta  ekosysteemi  syntyy 
markkinoilla.  Teknologia  elää  ja  kuo¬ 
lee  ekosysteemiensä  mukana. 

Teknologiamediakin  puhuu  omista 
”trendiväreistään”,  jotka  alan  isoken¬ 
käiset  ovat  sille  syöttäneet,  mutta  tä- 


HipFire  ja  Ocuius  Rift 


PC-keinotodellisuuspelien  -  toisaalta 
kokemukset  jälkimmäisissä  ovat  myös 
omaa  luokkaansa. 

Viimeinen  nelikosta,  HipFire  (hipfi- 
revr.com),  pyrkikin  yhdistämään  nämä 
kaksi  toistaiseksi  erillistä  maailmaa. 
HipFire  kehittää  tekniikkaa,  joka  edes¬ 
auttaa  PC-keinotodellisuuspelaajien  ja 
mobiilipelaajien  liittämistä  samaan  pe¬ 
liin.  Kyseessä  on  laajennus  Unity-peli- 
moottoriin.  Tekniikkaa  demotakseen 
he  ovat  kehittäneet  Failspace-ipelm , 

Oculus  Quest  (Kuva:  Oculus) 


mäkään  ei  takaa,  että  teknologiatrendi 
saa  taakseen  kriittistä  massaa  esimer¬ 
kiksi  sisällöntuottajia.  Media  tekeekin 
karhunpalveluksen  seuraajilleen  pu¬ 
humalla  lähes  yksinomaan  siitä,  mikä 
on  kaupallisessa  viestinnässä  juuri  nyt 
pinnalla  -  se  kun  ei  välttämättä  lopulta 
olekaan  olennaista. 

Kaikesta  puheesta  huolimatta  virtu¬ 
aalitodellisuus  ei  toistaiseksi  ole  ollut 
kovinkaan  olennaista. 

Pyyhe  kehään? 

CNET- verkkolehden  toimittaja  Dan 
Ackerman  ei  turhaa  kaunistellut  aja¬ 
tuksiaan,  kun  hän  kirjelmöi  ero  sano¬ 
ja  keinotodellisuudelle  huhtikuussa 
2018:  ”Rakas  virtuaalitodellisuus  -  syy 
ei  ole  minussa,  se  on  sinussa. . .  on  aika 
heittää  pyyhe  kehään!”  Suomalaisittain 
Nokia  oli  hieman  aikaisemmin  ampu¬ 
nut  alas  Ozo-virtuaalitodellisuuska- 
meransa.  Muutamaa  kuukautta  myö¬ 
hemmin  myös  Microsoft  otti  neuvosta 
vaarin  ja  heitti  pyyhkeen  kehään  Xbo- 
xin  virtuaalilasien  puolesta. 

Kun  Samsung  julkaisi  Galaxy  S9 
-älypuhelimensa  samoihin  aikoihin, 
se  ei  julkaissut  sen  mukana  päivitet¬ 
tyä  Gear  VR  -mobiilisilmikkoa,  vaikka 
tästä  oli  jo  muodostunut  vuotuinen 
perinne.  Itse  puhelin  oli  sentään  yh¬ 
teensopiva  (yhden)  aikaisemman  sil- 
mikkoversion  kanssa.  Google  taas  sai 
Daydream  Standalone  -VR-alustansa 

jota  kuulemma  ensimmäisenä  ulko¬ 
puolisena  pääsin  kokeilemaan. 

Niinpä  laitoin  Oculus  Rift  -silmi¬ 
kon  päähäni  ja  otin  Oculus  Touch 
-ohjaimet  käsiin,  samalla  kun  toinen 
pelaaja  liittyi  samaan  peliin  käsissään 
pitelemällään  kännykällä.  Ratkaisu  oli 
yksinkertaisuudessaan  oivaltava:  Mo¬ 
nipuolisten  anturien  mittaroima  sil- 
mikkopelaaja  näkyi  pelissä  ihmishah¬ 
mona,  jonka  raajat  liikkuivat  liikkeen 
mukana.  Kännykkäpelaajat  sen  sijaan 
näkyivät  samassa  pelissä  leijuvina  ro¬ 
botteina,  koska  heitä  seurattiin  vain 
kosketusnäytön  ja  sormien  kautta. 


(vr.google.com/daydream/standalone- 

vr)  taakse  vain  yhden  kumppanin,  kun 
HTC:kin  hylkäsi  projektin.  Apple  ei 
ole  vaivautunut  edes  yrittämään. 

keinotodellisuudesta  saattaa  vie¬ 
lä  tulla  iso  valtavirtahitti,  mutta  se  ei 
tapahdu  tämän  tuotepolven  aikana”, 
manaili  Ackerman.  Ei  kai  taas!  Ne, 
jotka  ovat  tarpeeksi  vanhoja,  muista¬ 
vat  vielä,  kun  unelma  lyötiin  edellisen 
kerran  murskaksi.  Ovatko  Oculus  Rift, 
HTC  Vive  ja  Gear  VR  vain  uudet  For¬ 
te  VFX1,  Virtual  i/o  i-glasses  ja  Sony 
Glasstron,  joita  j onnet  eivät  muista  ja 
eivätkä  kyllä  muista  monet  seniori- 
mikroilijatkaan...  (Jos  sinä  et  muista, 


lue  virtuaalitodellisuuden  150-vuo- 
tisesta  historiasta  Skrollista  2016.2.) 
Vuosi  2018  tappoi  jo  kotirobotit  (s.  23), 
tappoiko  se  myös  keinotodellisuuden? 

Microsoftin,  Ackermanin  ja  kump¬ 
paneiden  haluttomuudelle  oli  syynsä. 
Vuosi  sitten  keinotodellisuutta  vaiva- 
sivat  edelleen  monet  vuoden  2016  on¬ 
gelmista:  PC-silmikot  roikkuivat  pak¬ 
sujen  kaapelien  perässä,  liikkuminen 
keinotodellisuudessa  oli  edelleen  vai¬ 
valloista  ja  hyvää  sisältöäkin  oli  saata¬ 
villa  laihanlaisesti.  Mobiilisilmikot  toi¬ 
mivat  ilman  kaapeleita,  mutta  niiden 
suorituskyky  ja  liikkeen  seuranta  eivät 
vastanneet  PC-lumetodellisuuden  ta¬ 
soa. 

Itse  lisäisin  keinotodellisuuden  on- 
gelmalistaan  näyttötarkkuuden  rajoi¬ 
tukset,  jonka  seurauksena  virtuaali- 
laseja  vaivasivat  edelleen  sekä  paljon 
luontaista  kapeampi  näkökenttä  että 
kuvassa  näkyvä  pikseliverkko.  Etenkin 
jälkimmäinen  kanaverkko  häiritsee 
minua.  Olen  seurannut  pikseliverkon 
hienoista  kutistumista  Skrollinkin  si¬ 
vuilla  (esim.  2018.2)  useamman  HTC 
Vive-  ja  Samsung  Gear  VR  -sukupol¬ 
ven  matkalla,  mutta  vielä  en  ole  pääs¬ 
syt  siitä  eroon. 

Kirjoitin  kolumnissani  Skrollissa 
2016.3  painajaistodellisuudesta  -  siitä, 
miksi  virtuaalitodellisuus  pelottaa  niin 
paljon.  Nähdäkseni  suurin  yksittäinen 
syy  on  keinotodellisuuden  kömpelyys. 
Lumetodellisuus  vaikuttaa  tavallaan 
todelliselta,  mutta  jää  sitten  kuitenkin 
kauas  siitä.  Vaikka  tekniikka  onkin  jo 
varsin  kehittynyttä,  virtuaalitodelli- 


Varjo  julkaisi  helmikuussa  valmiin  VR-1  -silmikkonsa  yri¬ 
tyskäyttöön  hintaan  5  995  €  (+  995  €:n  lisenssi  ja  verot). 
Vertailun  vuoksi:  parhaat  kuluttajasilmikot  HTC  Vive  Pro 
ja  Pimax  8K  maksavat  noin  900  €.  (Kuva:  Varjo) 

suudessa  ei  koskaan  -  ehkä  pään  pyö¬ 
rittelyä  lukuun  ottamatta  -  tunne  täy¬ 
sin  olevansa  aistiensa  ja  motoriikkansa 
herra. 

Osa  haasteesta  on  tietenkin  vain  tek¬ 
niikkaa:  tarkemmat  näytöt,  langatto¬ 
mat  yhteydet  ja  laajemmat  näkökentät 
ovat  ajan  kysymys.  Mutta  osa  kysy¬ 
myksistä  on  perustavanlaatuisempia. 
Miten  esimerkiksi  ratkaista  pidemmän 
matkan  käveleminen  keinotodellisuu¬ 
dessa  ilman,  että  todellisuudessa  tör¬ 
mätään  seiniin,  tai  joudutaan  turvau¬ 
tumaan  keinotodellisuuden  puolella 
epäuskottaviin  teleporttauksiin. 

Hidasta  kypsyttelyä 

Moni  asia  on  toki  parantunut  vuoden 
2016  jälkeen.  Testasimme  Skrollissa 
(esim.  2017.1)  Googlen  ja  Samsungin 
mobiilisilmikoiden  liikeohjaimet  - 
omat  liikeohjaimensa  on  saanut  myös 
PC- silmikko  Oculus  Rift,  joka  ilmestyi 
alkujaan  tältä  osin  keskeneräisenä.  Ny¬ 
kyisin  alkaa  olla  itsestään  selvää,  että 
keinotodellisuuskokemus  seuraa  myös 
käsien  liikettä. 

Käsien  seurannallakin  on  kuitenkin 
ollut  rajansa:  PC- silmikot  vaativat  pit¬ 
kään  erillisiä  huonetilaan  asennettavia 
majakoita  seuratakseen  käsiä  kuudessa 
vapausasteessa,  kun  taas  mobiilisilmi- 
kot  ovat  seuranneet  vain  yhtä  kättä  ja 
sitäkin  lähinnä  osoittamisen  verran. 
Kunnolliset  kuuden  vapausasteen  oh¬ 
jaimet  ovat  kuitenkin  välttämättömiä, 
jotta  esineitä  ja  asioita  voidaan  luonte¬ 
vasti  käsitellä  virtuaalitodellisuudessa. 

Myös  kehon  liikkeen  seuranta  on 
edistynyt  pätkien.  Vuonna  2016  käy¬ 
tännössä  vain  HTC  Vive  -silmikko 
PC:llä  mahdollisti  huonetilassa  liikku¬ 
misen  seurannan.  Nykyisin  tämä  on 
mahdollista  PC:llä  myös  Oculus  Riftil- 
lä  ja  muilla.  Älypuhelimiin  kytkettävil¬ 
lä  mobiilisilmikoilla  liikkeen  seuranta 
ei  kuitenkaan  ole  vieläkään  mahdollis¬ 
ta,  vaan  lume-elämys  vastaa  paikallaan 
seisoskelua.  Ilman  liikkeen  seurantaa 
huonetilassa  keinotodellisuudessa  ei 
voi  kyykistyä  tai  kävellä  ympäriinsä. 

Keinomaailma  rapistuu  nopeasti, 
kun  tajuaa  olevansa  pelkkä  pyörivä 
pää.  Uusi  tuoteryhmä,  mobiililaitteen 
ja  virtuaalisilmikon  yhdistävät  niin 
kutsutut  standalone- silmikot,  ovat 
vuoden  2017  lopulta  alkaen  alkaneet 
ratkoa  tätä.  Oculuksen  (oculus.com) 


erillissilmikko  Oculus  Go  ei  vielä 
sisältänyt  mitään  mullistavaa,  mut¬ 
ta  seuraavana  ilmestynyt  Googlen 
Daydream  Standalone  -VR-alustaa 
käyttävä  Lenovo  Mirage 
Solo  toi  mukanaan  ka- 
merapohjaisen  liik¬ 
keen  seurannan 
huonetilassa  -  nyt 
siis  ilman  PC-puolella 
käytettyjä  ulkoisia  ma¬ 
jakoita. 

Viime  vuonna  esitellyt  Oculus 
Quest  -  ja  HTC  Vive  Focus  -erillissil- 
mikot  lisäsivät  kamerapohjaiseen  liik¬ 
keen  seurantaan  kuuden  vapausasteen 
käsiohjaimet.  Tässä  alkaa  ainakin  teo¬ 
riassa  olla  jo  vaikuttava  paketti  kasas¬ 
sa:  silmikko  päähän,  ohjaimet  käsiin  ja 
voit  liikkua  vapaasti.  Oculus  Quest  on 
ennakkotietojen  perusteella  rajallisesti 
julkaistua  HTC  Vive  Focusta  hiotumpi 
kokonaisuus,  tosin  myyntiin  sekin  eh¬ 
tii  vasta  tänä  keväänä. 

Valitettavasti  suorituskyvyssä  ollaan 
silti  vielä  kaukana  PC-puolesta.  Jos 
parasta  laatua  kaipaa,  joutuu  tutus¬ 
tumaan  PC-silmikoihin  -  ja  sielläkin 
odottavat  omat  kompromissinsa. 

PC:n  vastaisku 

Kehitys  ei  silti  ole  pysähtynyt  PC-sil- 
mikoidenkaan  puolella.  Kerroimme 
päivitetystä  HTC  Vive  Pro  -silmikos¬ 
ta  Skrollissa  2018.2.  HTC  (vive.com) 
on  sittemmin  julkaissut  sille  toivotun 
lisäosan:  langattoman  adapterin,  joka 
korvaa  silmikon  ja  tietokoneen  välil¬ 
lä  luikertelevan  kaapelinipun.  Ei  silti 
yhtä  askelta  eteen,  ellei  toista  taakse. 
Langaton  yhteys  käyttää  Intelin  Wi- 
Gig- tekniikkaa  ja  vaatii  PC:ltä  PCIe- 
korttipaikan,  joten  kannettavalla  pe- 
laavat  jäävät  todennäköisesti  paitsi. 

HTC  esitteli  CES  2019  -messuil¬ 
ta  myös  toisenlaista  lähestymistapaa 
tarkkuuskysymykseen.  HTC  Vive  Pro 
Eye  -silmikko  tuo  mukanaan  silmien 
seurannan,  jota  on  tarkoitus  käyttää 
hieman  samassa  hengessä  kuin  suoma¬ 
laisen  Varjon  virtuaalisilmikossa  (ks. 
palstan  laatikko).  Silmikko  seuraa  käyt¬ 
täjänsä  silmien  liikettä  ja  piirtää  katseen 
kohteen  muuta  näkymää  tarkemmin. 
Varjosta  poiketen  HTC:n  tarkoitus  on 
parantaa  vain  grafiikan,  ei  fyysisten 
näyttöelementtien  tarkkuutta. 

Ehkä  mielenkiintoisin  CES  2019:ssä 


HTC  Vive  Cosmos  (Kuva:  HTC) 

vilahtanut  uutuus  oli  kuitenkin  HTC 
Vive  Cosmos  -silmikko,  jossa  vai¬ 
kuttaisi  yhdistyvän  monia  standalo¬ 
ne-,  mobiili-  ja  PC-silmikoiden  etuja. 
Cosmoksessa  on  kamerapohjainen 
liikkeen  ja  kuuden  vapausasteen  kä- 
siohj äimien  seuranta,  joten  se  tarjo¬ 
aa  kunnon  liikkeen  seurannan  ilman 
huonemajakoita.  Cosmos  kytketään 
ennakkotietojen  mukaan  PC:hen, 
mutta  HTC  on  vihjaillut  sen  mahdol¬ 
lisesti  olevan  kytkettävissä  muihinkin 
taitteisiin. 

Ei  kannata  myöskään  unohtaa 
Microsoftin  kumppaneiden  Mixed 
Reality  -tuoteperhettä  (microsoft.com/ 
mixedreality).  Mixed  Reality  -virtuaa- 
lilaseilla  kun  on  jo  maj akaton  liikkeen 
ja  käsien  seuranta.  Kaikessa  hiljaisuu¬ 
dessa  niiden  ominaisuudet  ovat  muu¬ 
tenkin  kehittyneet  kilpailukykyisiksi: 
Samsung  Odyssey  Plus  -silmikon  näyt¬ 
tö  vastaa  jo  HTC  Vive  Pron  tarkkuutta, 
mutta  sisältää  lisäksi  pikseliverkkoa 
häivyttävän  suodattimen  -  ja  on  sel¬ 
västi  halvempi. 

Odottamaton  haastaja 

HTC  Vive  Pron  ja  Samsung  Odyssey 
Plussan  näyttötarkkuus  1440x1600 
pistettä  silmää  kohden  on  paran¬ 
nus  edellisen  tuotesukupolven 
1 080x1 200-tasoon  verrattuna,  mutta 
ei  vielä  massiivinen  loikka.  Myöskään 
mobiilisilmikoiden  tarkkuudet  eivät 
ole  paljoa  kasvaneet.  Lisäksi  näkökent¬ 
tä  on  junnannut  paikaltaan,  pysyen 
sitkeästi  kapeassa  110  asteessa.  Onhan 
sekin  2,5  kertaa  parempi  kuin  Forte 
VFXLssä  (1995),  mutta  silti  vain  puo¬ 
let  ihmissilmien  näkökentästä. 

Unelmoin  taannoin  4K-kännykästä 
Samsung  Gear  VR  -silmikon  kaveriksi 
(Skrolli  2016.2),  mutta  miltä  kuulostai¬ 
si  kaksi  4K-näyttöä  virtuaalisilmikos¬ 
sa?  Samana  vuonna,  kun  me  ja  muu 


maailma  hehkutimme  virtuaalitodelli¬ 
suuden  saapumista,  Shanghaissa  aloit- 
teli  Pimax-niminen  yritys  (pimaxvr. 
com).  Pimax  on  sittemmin  julkaissut 
kourallisen  omia  virtuaalisilmikoita, 
alati  suuremmilla  tarkkuuksilla. 

Yhtiön  uutuuden  Pimax  8K:n  spesi¬ 
fikaatiot  ovat  vaikuttavat:  3840x2160 
pikseliä  silmää  kohden  ja  tuloksena  200 
asteen  näkökenttä.  Toimitukset  alkoi¬ 
vat  vuoden  alussa,  joskin  hitaanlaisesti. 
Kaikkea  ei  kuitenkaan  voi  vielä  saada 
Pimaxinkaan  kanssa.  Silmikko  vaatii 
johdollisen  yhteyden  PC:hen  sekä  HTC 
Viven  tapaan  SteamVR-yhteensopivat 
majakat  liikkeen  seurantaan.  Pimax 
kehittää  kuitenkin  laajennusosia  sekä 
langattomaan  tiedonsiirtoon  että  maja- 
kattomaan  liikkeen  seurantaan. 

Kiitos  OpenVR/SteamVR-tekno- 
logioiden,  silmikkoyhteensopivuus  ei 
sentään  ole  PC:llä  sen  suurempi  on¬ 
gelma.  Samoja  pelejä  voi  pelata  kai¬ 
killa  silmikoilla.  Mobiilipuolella  eri 
sovellus-  ja  VR-kauppojen  valikoima 
voi  vaihdella  silmikoiden  välillä  enem¬ 
män,  mutta  sielläkin  suurempi  ongel¬ 
ma  on  se,  että  hyvää  sisältöä  ylipäätän¬ 
sä  on  vähän. 

Laajennettu  todellisuus 

Kenties  sisältöönkin  on  tulossa  pa¬ 
rannusta,  sillä  jopa  suomalainen  pe- 
livalmistaja  Rovio  on  ottanut  ensias¬ 
keleitaan  keinotodellisuuteen,  tosin 
ruotsalaisen  Resolution  Gamesin  avit¬ 
tamana.  Angry  Birds  VR:  Isle  of  Pigs 
julkistettiin  vuoden  vaihteessa.  Tätä 
edelsi  Angry  Birds  FPS:  First  Person 
Slingshot  lokakuussa,  joka  julkaistiin 
lisätyn  todellisuuden  silmikolle  Magic 
Leap  Onelle  (magicleap.com)  -  nämä 
niin  kutsutut  valokenttälasit  lupaavat 
erityisen  hyvää  syvyysvaikutelmaa. 

Keinotodellisuus  elääkin  jonkinlai¬ 
sessa  jatkumossa,  johon  kuuluvat  virtu¬ 
aalitodellisuuden  ( Virtual  reality)  lisäksi 
myös  lisätty  todellisuus  ( augmented  rea- 


Angry  Birds  VR:  Isle  of  Pigs  (Kuva:  Resolution) 


lity,  ks.  Skrolli  2018.1), 
yhdistetty  todellisuus 
(: mixed  reality)  sekä 
jopa  lisätty  virtuaali¬ 
suus  ( augmented  vir- 
tuality ).  Yhdessä  näitä 
kutsutaan  laajennetuk¬ 
si  todellisuudeksi  (ex- 
tended  reality).  Kukaan 
ei  tosin  tunnu  tietävän,  mitä 
nämä  sanat  tarkoittavat.  Kun  Micro¬ 
soft  julkaisi  helmikuussa  yrityskäyttöön 
"yhdistetyn  todellisuuden"  HoloLens  2 
-lasit  parannetulla  näkökentällä  ja  kä¬ 
sien  seurannalla,  kyseessä  oli  lähinnä 
lisätyn  todellisuuden  silmikko.  Massa¬ 
tuotteesta  oltiin  kaukana. 

Ei  keinotodellisuutta  silti  ole  kuo¬ 
pattu  -  panostukset  saattavat  olla  jopa 
kasvussa.  Oculus  Quest,  HTC  Vive 
Cosmos  ja  Pimax  8K  lupaavat  ihan 
hyvää  rautavuotta  2019.  Paras  virtu¬ 
aalitodellisuus  on  kuitenkin  palasina 
maailmalla.  Kuka  yhdistäisi  PC:n  ja 
Pimaxin  suorituskyvyn  Questin  ja 
Cosmoksen  kätevyyteen? 

Amerikkalainen  futurologi  Roy 
Amara  on  kuuluisasti  lausunut,  että 
ihmisillä  on  taipumus  yliarvioida 
teknologian  vaikutukset  lyhyellä  täh¬ 
täimellä  ja  aliarvioida  ne  pitkällä  täh¬ 
täimellä.  Optimisti  sanoisi,  että  vir¬ 
tuaalitodellisuus  on  nyt  jossain  siellä 
lyhyen  ja  pitkän  tähtäimen  välissä. 

Jälkiviisaus  kannattaa 

Miten  keinotodellisuutta  sitten  oli¬ 
si  pitänyt  käsitellä  mediassa  vuonna 
2016?  Hyvästä  jutusta  on  keskustel¬ 
tu  paljon  Skrollinkin  toimitukses¬ 
sa.  Kirjoitimme  numerossa  2016.4 
(englanniksi  2017.  IE)  pohjoismai¬ 
sesta  teknologiamedialle  suunnatusta 
tuote-esittelytapahtumasta.  Reissun 
yhteydessä  Skrollin  Tapio  Berschews- 
ky  yritti  selittää  filosofiaamme  muille: 
”Emme  oikeastaan  kirjoita  tuotteista, 
vaan  ilmiöistä.  Ei,  emme  myöskään 
trendeistä,  vaan  pidemmän  aikavälin 
asioista.” 

Mutta  miten  kirjoittaa  pidemmän 
aikavälin  asioista,  jotka  tapahtuvat 
juuri  nyt?  Mekin  Skrollissa  intoilim¬ 
me  virtuaalitodellisuudesta  vuonna 
2016.  Emme  toki  kumarrellaksemme 
itsetarkoituksellisesti  tuotteita  tai  tren¬ 
dejä,  vaan  koska  itse  asia  tuntui  -  ja 
tuntuu  edelleen  -  monista  meistä  mer- 


Pimax  8K  (Kuva:  Pimax) 

kitykselliseltä.  Se  ei  kuitenkaan  tehnyt 
meidänkään  sanoistamme  yhtään  sen 
merkittävämpiä.  Keinotodellisuus  on 
yhä  kangastus. 

Kyyninen  vaihtoehto  olisi  siirtyä 
puhtaaseen  jälkiviisasteluun.  Sanonta 
kuuluu,  että  ne  opettavat,  jotka  eivät 
osaa  tehdä  -  lienevätkö  historian¬ 
kirjojen  kirjoittajat  sitten  niitä,  jotka 
eivät  osaa  edes  opettaa.  Haluaisin  us¬ 
koa,  että  on  parempiakin  tapoja  kuin 
odottaa,  että  asiat  ovat  historiaa,  ennen 
kuin  niistä  puhutaan.  Ajankohtaisuu¬ 
della  on  merkityksensä.  Kuten  sanoin, 
pidän  tietokonelehtien  uutispalstoista 
-  ne  ovat  läpileikkauksia  ajasta. 

Lehtiartikkeli,  jonka  olisin  itse  ha¬ 
lunnut  lukea  vuonna  2016,  olisi  ollut 
kokonaiskuvaa  tarjoava  ”VR-sisäpii- 
rien”  sarja.  Klassisen  Mikrobitti-leh- 
dessä  julkaistun  Risto  Siilasmaan 
Commodore-sisäpiiri- palstan  suurim¬ 
pia  vahvuuksia  oli  se,  että  siinä  kuului 
paitsi  markkinoiden  ääni,  myös  har¬ 
rastelijoiden  äänet  -  kirjoittajansa,  lu¬ 
kijoiden  ja  myös  niiden  itse  tekevien. 
Olin  vähän  pettynyt,  kun  Mikrobitin 
Kaj  Laaksosen  Keinomies-V R-blogi 
jäi  vuonna  2016  kahteen  osaan.  Olisin 
seurannut. 

Ajankohtaisista  asioista  voi  kirjoittaa 
merkityksellisesti,  kun  sitä  tekee  moni¬ 
puolisesti  ja  moniäänisesti.  Tässä  hen¬ 
gessä,  lopetetaan  palautteeseen:  Skrollin 
vankkumaton  Commodore  64/SID- 
asiantuntija  Jarkko  ”Grue”  Lehti  lä¬ 
hetti  irkissä  terveisiä,  että  nautti  kovasti 
Sirenin  sisäpiirin  Commodore-sisäpiiri 
2018  -palstasta  (Skrolli  2018.3),  vaikka 
olikin  eri  mieltä  kanssani  kaikesta. 

Ensi  kertaan!  Palstalle  voi  kirjoittaa 
osoitteeseen:  janne@skrolli.fi  & 

Maksuttomat pdf-versiot yli  vuoden  van¬ 
hoista  Skrolleista  skrolli.fi: ssä:  skrolli.fi/ 
numerot 

KOODI 


Bottikoodaajan  tunnustukset 

Päivä,  jona 
Nethack  rikottiin 

Teksti:  Jarno  Niklas  Alanko, 
Tapio  Berschevvsky 
Kuvat:  Tapio  Berschevvsky, 
Nethack.alt.org 


Game  began  2019-81-05  23:56:16,  ended  2019-01-06  00:03:33. 
SVMGGINZZZ,  neutral  female  human  Tourlst 


PEACE 


ROFFLEWAFFLE 
2434  Au 
killed  by  a 
touch  of  death 


2619 

_)/\\_//(\/(A)/\/A/ 


I  Goodbye  ROFFLEMAFFLE  the  Monk.. 


IYou  died  in  The  Elemental  Planes  with  696687  points, 
and  2434  pieces  of  gold,  after  35166  moves. _ 


Viimeinen  siirto  ennätyspelissä.  Ihmisturistina 
aloittanut  SWAGGINZZZ  on  tässä  kohtaa  hallu- 
sinoiva  ja  lentävä  ilmaelementaali,  mutta  mitä 
väliä,  kunhan  amuletti  on  oikealla  alttarilla. 


Ennätysbotin  koodaaja  on  aktiivinen  pelaa¬ 
ja  NAO:lla.  Juuri  ennen  haastattelua  hänen 
viimeisin  läpipeluuputkensa  päättyi  Rodneyn 
kuoleman  kosketukseen. 


Jokainen  Nethackia  pelannut  tietää, 
että  tuurilla  on  suuri  osuus  pelissä. 
Purppuran  värisen  teleporttaile- 
demonilordin  satunnainen  koh¬ 
taaminen  alkupelissä  saattaa  päättää 
pelin  lyhyeen,  ja  toisaalta  harvinaisen 
toivetaikasauvan  poimiminen  alussa 
muuttaa  alkupelin  melkein  triviaaliksi. 
Siksipä  peli  ei  ole  parhaimmasta  päästä 
nopeusennätyksien  havitteluun. 

Tästä  huolimatta  nethack.alt.org 
-palvelimella  (NAO)  on  kilpailtu  no¬ 
peimmasta  läpipeluusta  jo  vuoden  2001 
lokakuusta  asti.  Koska  peli  on  vuoropoh- 
jainen,  nopeuskilpailussa  on  kaksi  ka¬ 
tegoriaa:  pelivuorojen  määrä  ja  kulunut 
aika  oikeassa  elämässä.  Kuudentena  päi¬ 
vänä  tammikuuta  nimimerkki  SWAG- 
GINZZZ  pelasi  palvelimella  pelin,  joka 
meni  molempien  kategorioiden  kärkeen 
yhtä  aikaa:  2087  pelivuoroa,  kestäen  7  mi¬ 
nuuttia  ja  15  sekuntia.  Edelliset  ennätyk¬ 
set  olivat  10908  pelivuoroa  sekä  4  tuntia, 
41  minuuttia  ja  4  sekuntia. 

Mahdollisuuksia  oli  kaksi:  joko  uu¬ 
den  ennätyksen  takana  oli  Hannu 
Hanhi  itse,  tai  sitten  taustalla  oli  oltava 
jotain  vilunkipeliä.  Totuus  oli  näistä 
jälkimmäinen:  pelin  satunnaislukuge¬ 
neraattoria  oli  manipuloitu. 

Nethack  käyttää  satunnaislukujen 
generointiin  pseudosatunnaista  gene¬ 
raattoria,  jonka  tuottamat  lukusarjat 
näyttävät  satunnaisilta,  mutta  eivät 
oikeasti  ole  sitä.  Jos  pelaaja  saa  tietää, 
millä  luvulla  generaattori  on  alustettu, 
hän  pystyy  ennustamaan  kaikki  pelis¬ 
sä  tapahtuvat  satunnaiset  tapahtumat. 
Juuri  tähän  ennätyspeli  perustui. 

Tämä  on  sen  verran  kova  idea,  että 
meidän  oli  pakko  etsiä  tekijä  käsiinsä. 
Löysimme  nimimerkillä  Pellsson  kulke¬ 
van  todellisen  nethakkerin  NAO:n  irc- 
kanavalta  #nethack  Freenode-verkosta. 

”01imme  kaveriporukalla  kalj oste¬ 
lemassa  ja  puhumassa  Nethackista  ja 
sen  satunnaisgeneraattorista.  Sitten 
idea  syntyi.  Rupesimme  heti  tutki¬ 
maan  RNG:tä  älypuhelimillamme  ja 
tulimme  siihen  tulokseen,  että  tämä  on 


mahdollista”,  pellson  valottaa  Skrollille 
idean  syntyperää. 

Strategia  oli  löytää  aluksi  pelistä  suih¬ 
kulähde.  Suihkulähteestä  juominen 
kutsuu  kerran  kolmestakymmenestä 
vesidemonin,  joka  antaa  ilmaisen  toi¬ 
veen  noin  kerran  viidestä  ja  muussa 
tapauksessa  mättää  pelaajan  hahmoa 
turpaan.  Jos  pelaaja  tietää  satunnais¬ 
lukugeneraattorin  tilan,  hän  tietää  tar¬ 
kalleen,  mitä  lähteestä  juominen  tuo 
tullessaan.  Jos  tulevaisuudennäkymä 
ei  miellytä,  niin  generaattorin  tilaa  voi 
vaihtaa  kävelemellä  kerran  päin  seinää. 
Tähän  ei  kulu  edes  vuoroa  pelissä.  Siispä 
SWAGGINZZZ  aloitti  pelin  hakemalla 
90  ilmaista  toivetta  suihkulähteestä. 

Loistava  alku 

Tämä  ei  toki  vielä  riitä.  Loppupeli  su¬ 
jui  suihkulähteestä  saatujen  tavaroiden 
ja  täydellisen  satunnaisuuden  hallin¬ 
nan  turvin.  Peliä  pelattiin  botilla,  joka 
pyöritti  samaan  aikaan  paikallista  peliä 
samalla  satunnaislukugeneraattorin  sie¬ 
menellä  kuin  palvelimella.  Botti  kokeili 
paikallisesti,  mitä  pelipuun  eri  poluilla 
tapahtuu,  ja  pelasi  vain  parhaat  sek¬ 
venssit  palvelimelle. 

Luonnollisesti  tällainen  projekti  ei 
synny  noin  vain  aloittelijalta,  vaan  ym¬ 
märrystä  pelistä  tarvitaan  reippaasti. 

”01en  pelannut  Nethackia  noin  viisi 
vuotta  ja  läpäissyt  sen  useita  kertoja”, 
Pellsson  kertoo.  Lonkalta  heitetty  arvio 
ei  täysin  osu.  NAO:n  tarkoista  histo¬ 
riatiedoista  paljastuu,  että  ensimmäistä 
kertaa  Pellsson  on  pelannut  palvelimel¬ 
la  jo  vuonna  2011. 

”Juuri  tässä  hetkeä  ennen  yhteyden¬ 
ottoasi  mokasin  neljän  läpäisyn  put¬ 
ken  kuolemalla.  Että  sikäli  suhteeni 
peliin  on  juuri  tällä  sekunnilla  erittäin 
huono”,  Pellsson  väläyttää  tarkemmin 
Nethack-taustastaan  kysyttäessä.  Kat¬ 
keraan  tappioon  Wizard  of  Yendorin 
käsissä  johtaneet  pelit  pelattiin  uudella 
käyttäjänimellä  ROFFLEWAFFLE. 

Mutta  kuinka  satunnaislukuge¬ 
neraattorin  siemenlukuun  oli  päästy 


käsiksi  alkujaan?  Yksi  tapa  olisi  ollut 
hakkeroida  palvelin,  mutta  käytetty  me¬ 
netelmä  oli  rehdimpi.  Temppu  perustui 
siihen,  että  NAO-palvelimella  pyöri¬ 
vässä  versiossa  satunnaisluvut  aluste¬ 
taan  32-bittisellä  luvulla,  joten  erilaisia 
mahdollisia  alustuksia  on  vain  232  eli 
luokkaa  miljardi.  Ei  ole  mikään  ylivoi¬ 
mainen  tehtävä  kokeilla  tietokoneella 
kaikki  mahdolliset  siemenlukut  läpi  ja 
katsoa,  mikä  vastaa  käsillä  olevaa  peliä. 
Tätä  varten  peli  pelattiin  turisti-hahmo¬ 
luokalla,  koska  turistin  aloitusvarustuk- 
sessa  on  tarpeeksi  satunnaisuutta  yksi¬ 
löimään  käytetyn  siemenluvun. 

Miljardin  siemenluvun  kokeileminen 
kestää  silti  tuntikausia  suurillakin  las¬ 
kentaresursseilla,  mikä  on  ikävä  juttu, 
kun  kilpaillaan  myös  läpipeluun  no¬ 
peudesta  reaaliajassa.  Siispä  hakua  no¬ 
peutettiin  massiivisella  esilaskennalla. 
Kaikki  232  mahdollista  alkuvarustusta  ja 
niitä  vastaavat  siemenarvot  listattiin  tau¬ 
lukkoon.  Hakua  varten  taulukko  järjes¬ 
tettiin  hajautetusti  useammalla  koneella, 
joihin  kuului  muun  muassa  muutama 
72  ytimen  AWS-palvelin.  Sadan  gigata¬ 
vun  listan  järjestämiseen  meni  näin  vain 
muutama  tunti.  Varsinaisessa  pelissä  oi¬ 
kea  siemenluku  löytyi  taulukosta  binää- 
rihaulla  käden  käänteessä. 

” Tietokannan  tekeminen  oli  koh¬ 
tuullisen  nopeaa.  Itse  botin  koodaus 
vei  kuukauden  viikonloput.  Asia  hoitui 
kiireettä  siinä  sivussa,  hirveästi  stres¬ 
saamatta,  tuttujen  kanssa  hengaillessa.” 

Näillä  näkymin  Pellssonin  tai  oike¬ 
astaan  SWAGGINZZZin  huima  läpi- 
peluu  on  jäämässä  uniikiksi. 

”DevTeam  (Nethackin  kehittäjä- 
tiimi,  toim.  huom.)  reagoi  nopeasti 
ja  tukki  aukon  koodissaan  seuraavaa 
julkaisua  varten”,  Pellsson  kertoo  ja  sa¬ 
noo,  ettei  usko  kenenkään  löytävän  ai¬ 
van  heti  uutta  tapaa  manipuloida  pelin 
satunnaisgeneraattoria. 

Koko  läpipeluun  nauhoitus  on  kat¬ 
sottavissa  nethack.  alt.  org-palvelimella, 
ja  botinkirjoittajien  kertomus  löytyy 
osoitteesta  pellsson. github.io.  & 

Amazon  Web  Services 

Alkuun  AWS:n  kanssa 


Haluatko  tehdä  JeffBezok- 
sesta  hiukan  rikkaamman? 
Vai  päätettiinkö  projektissa, 
että  koodit  on  pihistettävä, 
maksoi  mitä  maksoi?  To¬ 
dennäköisesti  olet  astumas¬ 
sa  Amazon  Web  Services 
-järjestelmän  ihmeelliseen 
maailmaan. 

Teksti:  Otso  Kassinen 
Kuvat:  Mitol  Meerna 

Amazon  Web  Services  (AWS) 
on  verkkokaupastaan  ja  työn¬ 
tekijöidensä  kohtelusta  tun¬ 
netun  Amazonin  tarjoama,  sangen 
suosittu  maksullinen  palvelu  IT-järjes- 
telmien  kuten  websivustojen  isännöin¬ 
tiin.  Aloituskynnys  voi  olla  korkea  ensi 
näkemältä  monimutkaisessa  järjestel¬ 
mässä,  joten  pieni  rautalankapaketti 
lienee  avuksi. 


AWS  on  kenties  tunnetuin  esimerk¬ 
ki  pilvilaskenta- alustoista.  Muita  suo¬ 
sittuja  alustoja  ovat  Microsoft  Azure 
ja  Google  Cloud.  Menemättä  syvem¬ 
pään  vertailevaan  analyysiin  totean 
subj  ektiivis-mielivaltaisena  mielipi¬ 
teenäni,  että  AWS  on  kokonaisuutena 
tästä  kolmikosta  ihan  hyvä,  jos  täytyy 
esimerkiksi  aikarajoitusten  vuoksi  sok¬ 
kona  poimia  yksi  ilman  mahdollisuut¬ 
ta  perehtyä  kaikkiin  omakohtaisesti. 
Eivät  vaihtoehdot  tietenkään  kolmeen 
jättiin  rajoitu.  Pienempiä  tarjoajia  on 
pilvin  pimein,  esimerkiksi  suomalaiset 
UpCloud  ja  Herman  IT.  Jos  iso  punai¬ 
nen  houkuttelee,  otat  ehkä  käyttöön 
Kiinan  Alibaban  pilvialustan. 

Ohutta  yläpilveä 

Mikä  ihmeen  pilvi?  Kaikkihan  alkoi  - 
oman  tulkintani  mukaan  -  siitä,  että 
ammoisista  ajoista  asti  verkkoinsinöörit 
ovat  havainnepiirroksissaan  käyttäneet 
pilven  kuvaa  esittämään  internetiä.  Kos¬ 
ka  internetissä  sovellusäly  on  verkon 


laidoilla,  verkon  keskiosa  merikaapelei- 
neen  ja  reitittimineen  voidaan  abstrahoi¬ 
da  muodottomaksi  ”pilveksi”,  joka  vain 
toimii  ja  kuljettaa  datapaketit  melkoisen 
luotettavasti  koneelta  toiselle  tilanteen 
mukaan  vaihtuvia  fyysisiä  reittejä  pitkin. 
Siitäpä  oli  sitten  uuden  palvelutyypin 
nimeämiseen  lyhyt  matka,  kun  huomat¬ 
tiin,  että  laskentatehoa  voi  myydä  netin 
yli  uudenlaisella  laskutuslogiikalla. 

Pilvilaskentapalveluj en  ihanuudes¬ 
ta  intoilu  alkoi  joskus  kuluvan  vuosi¬ 
tuhannen  aikana.  Konferensseissa  ja 
tekniikkamediassa  toisteltiin  papukai¬ 
jan  ja  särkyneen  äänilevyn  risteymää 
muistuttavalla  energialla,  miten  pilvi- 
palvelut  ovat  rajattomasti  skaalautuvia 
ja  poistavat  tarpeen  hankkia  yksittäisiä 
palvelinkoneita,  joiden  kapasiteetti  on 
rajallinen.  Skaalautuvuus  markkinoi¬ 
tiin  lähes  äärettömän  helppona  asiana, 
jonka  pilvialusta  tarjoaa  ilman  pään¬ 
vaivaa  koodareille. 

Jos  skaalautumi- 
sen  evankelista - 

jen  markkinointipuheita  uskoo,  syntyy 
mielikuva  taikavoimalla  käyvästä  pal¬ 
velusta,  johon  voi  ladata  olemassa  ole¬ 
van  koodin,  esimerkiksi  websivuston, 
ja  automaattinen  järjestelmä  kasvattaa 
muistin,  laskentatehon  ja  muiden  re¬ 
surssien  määrää  rajattomasti.  Niinhän 
asia  ei  todellisuudessa  ole.  Salaperäi¬ 
nen  "pilvi"  tosin  sisältää  oikeastikin 
muutamia  lähes  maagisesti  skaalau- 
tuvia  komponentteja,  mutta  se  ei  ole 
mikään  kaikkien  laskentaresurssien 
täysautomaattinen  skaalain  tilantee¬ 
seen  kuin  tilanteeseen. 

Olet  ehkä  törmännyt  pilviasioiden 
luokitteluun  as  a  Service  -lyhenteillä 
kuten  SaaS,  PaaS  ja  IaaS.  Tässä  artik¬ 
kelissa  AWS:ää  käsitellään  ensisijaises¬ 
ti  IaaS-näkökulmasta  (infrastruktuuri 
palveluna).  AWS  tarjoaa  infrastruk¬ 
tuuria  kuten  tietyn  kokoisia  laskenta- 
palvelimia  helposti  tilattavina  yksiköi¬ 
nä,  joita  ostellessa  pitää  perinteiseen 
tyyliin  itse  tehdä  perusvalinnat  kuten 
RAM-muistin  määrä. 

Toki  AWS:llä  on  myös  mahdol¬ 
lista  tehdä  vahvasti  PaaS -tyyppistä 
(alusta  palveluna)  sovelluskehitystä. 
PaaS-toiminnot  ovat  itse  asiassa  nii¬ 
tä,  jotka  kenties  parhaiten  vastaavat 
pilvikiihkon  suureen  lupaukseen: 
asiakkaan  ei  tarvitse  arvata,  mon¬ 
tako  ja  kuinka  tehokasta  palvelinta 
tai  muuta  kalikkaa  sovelluksen  aja¬ 
miseen  pitää  varata,  vaan  AWS  ajaa 
toiminnot  serverless- tyylisesti  jollain 
taustajärjestelmällä,  jonka  yksityis¬ 
kohdista  ei  tarvitse  paljoa  välittää  - 
ja  josta  ei  tyypillisesti  edes  näe  käyt¬ 
töjärjestelmää. 

Nytkö  se  hopealuoti  löytyi?  Ehkä 
hopealuodin  palanen.  PaaS-käyttö 
nimittäin  enemmän  tai  vähemmän 
vaatii,  että  ohjelmalogiikka  luodaan 
erikoistyökaluilla,  joissa  ei  ehkä  voi 
ajaa  millä  tahansa  ohjelmointikielellä 
luotuja  funktioita  tai  joissa  on  muita 
rajoituksia. 

Entä  mikä  on  SaaS?  Se  tarkoittaa 
"ohjelmisto  palveluna”,  toisin  sanoen 
käyttäjät  näkevät  sovelluksen  esimer¬ 
kiksi  jonkinlaisena  nettisivuna  tai  ra¬ 
japintana,  jonka  toimintoja  päivitetään 
kulissien  takana  ilman  käyttäjän  tar¬ 
vetta  -  tai  mahdollisuutta  -  vaikuttaa 
muokkauksiin. 

Vapaiden  ohjelmistojen  aktivisti 
Richard  Stallman  ei  juurikaan  pidä 
SaaS -ohjelmistoista,  sillä  hänen 
mukaansa  ne  ovat  vapautta 


x 


Aloita  rekisteröitymällä  osoitteessa  aws.amazon.com.  AWS:n  palvelu¬ 
valikoima  voi  olla  vaikuttava  ja  pelottava,  mutta  artikkelin  kannalta 
olennaisia  on  vähemmän:  pääsynhallintatyökalu  IAM,  virtuaalikonei¬ 
den  hallintakeskus  EC2  ja  S3-tallennuspalvelu.  Palvelut  löytyvät  Secu¬ 
rity,  Identity  &  Compliance  -,  Compute-  ja  Storage-kategorioista. 


vähentäviä  "pal¬ 
veluita  ohjelmis¬ 
ton  korvikkeena”. 

Hankalaa  olla  eri 
mieltä,  kun  rehel¬ 
lisesti  ajatellaan: 
et  ole  enää  oman 
datasi  ja  tietojen¬ 
käsittelysi  todel¬ 
linen  hallitsija, 
jos  asiat  tehdään 
puolestasi  "palve¬ 
luna"  verkon  toi¬ 
sessa  päässä.  Tek¬ 
nisenä  huomiona 
todettakoon,  että 
SaaS -sovellus  it¬ 
sessään  voi  olla 
toteutettu  IaaS  :11a, 

PaaS :11a  tai  pilvet¬ 
tömällä  bitinpyö- 
rittimellä. 

IaaS  ja  PaaS 
eivät  ole  yhteen¬ 
sovittamattomia: 
samassa  sovel- 
lustoteutuksessa 
voi  olla  molem¬ 
pien  piirteitä. 

IaaS -tyyppinen 
AWS -käyttö  on 
helpointa  kuvailla 
esimerkkitapauk¬ 
sen  kautta.  En  käy 
läpi  jokaista  klik¬ 
kausta  vaan  esit¬ 
telen  suuret  linjat. 

Epäuskoiset  ähinät 

Lähdetään  tilanteesta,  jossa  Linux-poh- 
jaiset  palvelimet  ovat  tuttuja.  Tarkoitus 
on  laittaa  käyttäjien  luomiin  kissavi- 
deoihin  keskittyvä  websivusto  (koodi 
ynnä  tietokanta)  pyörimään  pilveen. 
AWS  kymmenine  hämärästi  nimettyine 
alipalveluineen  ja  loputtomine  hanka¬ 
lasti  hahmotettavine  ohjesivuineen  ei 
kuitenkaan  anna  selkeää  aloituspistettä. 
Aloittelijan  pää  täytyy  piinaavista  kysy¬ 
myksistä,  joihin  AWS:n  sinänsä  seik¬ 
kaperäinen  ohjeistus  ei  tunnu  antavan 
vastauksia,  vaikka  selaimeen  avaa  60 
välilehteä  ohjesivuja. 

Pitääkö  näitä  kaikkia  alipalveluita 
tosiaan  käyttää,  jotta  voi  luoda  "pilvi  - 
sovelluksen”?  Ei  tarvitse,  oikeasti  muu¬ 
tamallakin  pärjää. 

Mitä  ihmettä,  täällähän  on  todella 
spesifejä  palveluita  kuten  jokin  nimen¬ 
sä  perusteella  tietokantoihin  liittyvä 


DynamoDB.  Tarkoittaako  tämä,  että 
esimerkiksi  voidakseni  käyttää  tieto¬ 
kantoja  minun  täytyy  ottaa  käyttöön 
juuri  tällainen  erikoispalvelu  sovellus¬ 
tani  varten?  Minähän  haluaisin  käyttää 
PostgreSQL:n  kaltaisia  tuttuja  teknii¬ 
koita  enkä  opetella  sovelluksen  jokaista 
rakennuspalikkaa  puhtaalta  pöydältä 
ihan  vain  pilvipalveluun  päästäkseni! 
Ei  hätää.  Voit  käyttää  PostgreSQL:ää 
tai  ihan  mitä  tahansa  esimerkiksi  Li¬ 
nuxissa  pyörivää  ohjelmistoa,  kun  otat 
käyttöön  EC2-palvelusta  virtuaaliko¬ 
neen  ja  asennat  sinne  sopivat  softat. 

Ohjelmistoja  ei  ole  pakko  luoda  pil¬ 
veä  varten  millään  erikoistekniikoilla, 
vaan  pilvestä  materialisoituvia  virtuaa¬ 
likoneita  voi  käyttää  ohjelmoinnin  nä¬ 
kökulmasta  kuin  tavallisia  palvelimia. 
Tämä  onkin  käytännössä  IaaS-käyttö- 
tavan  määritelmä.  Erikoistuneet  pal¬ 
velut  kuten  hajautetun,  skaalautuvan 
NoSQL-kannan  tarjoava  DynamoDB 
ovat  vapaaehtoisia  komponentteja. 

Tietoturva 

AWS  mahdollistaa  pääsynhallinnan 
hyvinkin  tarkan  ja  järjestelmällisen 
rajaamisen,  mutta  on  omalla  vastuul¬ 
lasi  tehdä  järkevät  asetukset.  Asetuksia 
hallitaan  LAM-nimisessä  palvelussa 
niin  ihmiskäyttäjien  kuin  erilaisiin 
temppuihin  oikeuksia  tarvitsevien 
EC2 -koneiden  ja  niiden  kymmenien 
ja  kymmenien  AWS -palveluiden  osal¬ 
ta.  Keskeinen  käsite  on  Policy  eli  tiet¬ 
tyjä  oikeuksia  tiettyyn  palveluun  ja 
tiettyihin  resursseihin  antava  määritys. 
Policyn  voi  luoda  LAM:n  tarjoamal¬ 
la  web-GUI-työkalulla  tai  JSON- 
editorilla.  Kun  JSON-Policyt  tulevat 
tutuiksi,  niiden  kautta  on  esimerkiksi 
helppo  kopioida  Policy  talteen  omiin 
muistiinpanoihin  tekstinä  tai  pika- 
muokata  olemassa  olevasta  hieman 
erilainen  uusi  Policy.  Vastaus  kysy¬ 
mykseen  “Millä  tai  kenellä  on  käytös¬ 
sä  tämän  Policyn  antamat  oikeudet 
tällä  hetkellä?”  tarjotaan  sinulle  LAM- 
sivun  kohdassa  “Policy  usage”. 

JSON-pohjaisiin  Policyihin  liittyy 
eräs  ovela  juttu,  jonka  tietämällä  sääs¬ 
tää  aikaa  ensimmäisten  kokeilujen 
kanssa.  Nimittäin  se  Version-niminen 
kenttä  ei  ole  sinun  antamasi  uniikki 
tunniste  Policyn  versiolle,  vaan  se  tar¬ 
koittaa  käytössä  olevaa  AWS:n  Policy- 
JSON-formaatin  versiota.  Siksi  Versi- 
on-merkkijono  on  oudolta  näyttävä, 
menneisyydessä  oleva  päivämäärä 
kuten  ”2012-10-17”.  Sitä  ei  siis  pidä 
käsin  vaihtaa,  vaikka  vaistomaisesti 
tuntuisi,  että  tietenkin  pitää. 


Kas,  pilvihän  alkaa  jo  varovaisesti 
arvioiden  kuulostaa  järkevältä  ohjel¬ 
mointiympäristöltä.  Oleellisia  AWS- 
palveluita  on  kuvaillussa  websivuston 
pystytyksen  käyttötapauksessa  vain 
kourallinen.  Kymmenet  värikkäät  ku¬ 
vakkeet  voi  jättää  tässä  vaiheessa  vä¬ 
hemmälle  huomiolle  ja  keskittyä  vain 
seuraaviin:  pääsynhallintatyökalu 

IAM,  virtuaalikoneiden  hallintakeskus 
EC2  (sisältäen  mm.  EBS-tallennuspal- 
velun)  ja  S3-tallennuspalvelu. 

Sisäänpääsy  ja 
kortin  vilautus 

Ensin  pitää  luoda  root-käyttäjätili,  jos 
organisaatiollasi  ei  vielä  ole  sellaista. 
Se  tapahtuu  rekisteröitymällä  osoit¬ 
teessa  aws.amazon.com.  Root-käyttäjä 


tilin  teknisiä  ominaisuuksia  ja  luoda 
lisää  käyttäjiä. 

Hankalin  asia  rekisteröinnissä  tai¬ 
taa  olla  se,  että  luottokorttinumeron 
antamalla  hyväksyy  erään  seikan,  joka 
erottaa  AWS:n  perinteisistä  palvelin- 
tarjoajista:  Laskutus  sallitaan  erittäin 
vapaamuotoisella  tavalla,  jossa  saa  oi¬ 
keuden  käyttää  AWS:n  lukemattomia 
eri  palveluita,  mutta  niistä  sitoutuu 
maksamaan  toteutuneen  käytön  mu¬ 
kaan.  Yksikköhinnat  lisäksi  vaihtelevat 
maantieteellisten  sijaintien  ja  käyttö - 
volyymien  mukaan. 

Laskun  tarkkaa  loppusummaa  on 
lähes  mahdotonta  päätellä  vähänkään 
monimutkaisessa  pilviasennuksessa 
etukäteen,  mutta  selviäähän  se  kerran 
kuussa  laskutusyhteenvedosta  jälkikä¬ 
teen.  Omien  kokemusteni  mukaan  las¬ 
kutus  toimii  luotettavalla  tavalla  ilman 
epäreiluja  yllätyksiä.  Tarkkana  pitää 
kyllä  olla,  jos  käyttää  roppakaupalla 
joitain  kalliita  palvelimia  pitkän  aikaa 
tai  antaa  käyttöoikeuksia  tiimin  jäse¬ 
nille,  jotka  eivät  välttämättä  ymmärrä 
tekojensa  aiheuttavan  kustannuksia. 

Hinnoittelussa  kannattaa  muistaa, 
että  hintojen  päälle  lätkäistään  EU-asi- 
akkailla  arvonlisävero,  joten  suomalai¬ 
sen  asiakkaan  100  euron  AWS-käyttö 
onkin  laskulla  124  euron  hintainen. 

Kun  sinulla  on  tunnukset  hallussa, 
varmaankin  haluat  tutustua  moniin 
toimintoihin  AWS:n  webkonsolissa, 
jossa  voit  manuaalisesti  kokeilla  ja 
konfiguroida  AWS:n  lukuisia  osa- 
palveluita.  Webkonsoli  on  toden¬ 
näköisesti  ensimmäinen  näkemäsi 


Eivätkä  Policyjen  versioihmeet  tähän 
loppuneet.  Hiljattain  AWS:n  web- 
konsolissa  epäselkeytettiin  Policyjen 
muokkaustoiminnon  sisältämää  apu- 
tekstiä.  Muokkaimen  yhteydessä  on 
nimittäin  rastiruutu  “Save  as  default”. 
Harhaanjohtava  toiminnon  nime¬ 
äminen  antaa  vaikutelman,  että  jos 
ruutuun  jättää  rastin,  tästä  Policystä 
tulee  oletusvalinta,  jota  käytetään  jat¬ 
kossa  kaikille  käyttäjille,  palveluille  ja 
niin  edelleen.  Oikeasti  toiminto  liit¬ 
tyy  siihen,  että  AWS  pitää  yllä  tämän 
Policyn  muutoshistoriaa  ja  juuri  te- 
kemäsi  muutokset  ovat  ne,  jotka  ovat 
tälle  Policylle  jatkossa  käytössä  (ellet 
joskus  palauta  vanhempaa  versiota 
Policyn  muutoshistoriasta).  Rastiruu- 
dun  kohdalla  pitäisi  siis  lukea:  “Save 
as  default  version  of  this  Policy”.  Toi¬ 
minto  oli  aiemmin  nimetty  kunnolla. 

IAM-sivuilla  kannattaa  saman  tien 
lisätä  ainakin  Administrator-käyttä- 
jille  suositeltu  monivaiheinen  tun¬ 
nistus  (MFA).  Ehkäpä  helpoin  tun¬ 
nistusmenetelmä  toisena  vaiheena  on 
Google  Authenticator  -sovellus,  josta 
syötetään  hetkellisesti  voimassaolevia 
tunnistuskoodeja  salasanan  lisäksi 
AWS - webkonsolikirj  autumisen  yhte¬ 
ydessä.  Yubikey-niminen  kertakäyt- 
tösalasanoja  tuottava  USB-lätkyrä  on 
näppärä,  mutta  sen  lisäämistoiminto 
IAM:n  MFA-sivulla  on  ollut  rikki  tätä 
kirjoittaessa  jo  kuukausikaupalla. 


on  AWS-tilisi  omistaja,  eikä  root- 
identiteettiä  ole  suositelta¬ 
vaa  käyttää  päivittäiseen 
toimintaan.  Usein 

root-käyttäjä,  joka 

voi  olla  vaikkapa 
firman  toimitusjoh¬ 
taja,  ei  juurikaan 
päivittäin  käytä 
AWS:ää  mutta 
luo  organisaa¬ 
tiolle  yhden 
tai  useamman 
admin-käyt- 
täjän,  joilla  on 
AWS:n  näkö¬ 
kulmasta  täydet 
valtuudet  käyttää 
organisaation  AWS- 

käyttöliittymä  AWS:ään.  Palvelujen 
ohjelmalliseen  käyttöön  on  keinonsa, 
joista  lisää  myöhemmin  tässä  artikke¬ 
lissa. 

Saisinko  palvelinkoneen 
tai  pari? 

IaaS-käytössä  keskeisin  AWS-palvelu 
on  valtavan  valikoiman  erilaisia  virtu¬ 
aalikoneita  (instances)  tarjoava  EC2. 
Koneita  on  pikkiriikkisestä  muutaman 
dollarin  kuussa  maksavasta  peruslaati- 
kosta  tonneja  kuussa  maksaviin  järei¬ 
siin  koneisiin,  joissa  voi  olla  vaikkapa 
GPU-laskentaan  sopivaa  rautaa  tai 
järeitä  määriä  muistia  ja  CPU-ytimiä. 

Keskeinen  käsite  AWS:n  palveluita 
kuten  EC2:ta  käytettäessä  ovat  maan¬ 
tieteelliset  alueet  (region).  Maapallo 
on  palasteltu  osiin,  joissa  Amazonin 
konehallit  sijaitsevat.  Esimerkkejä 
alueista  ovat  Irlanti  (eu-west-l)  ja 
Oregon  (us-west-2).  Kukin  alue  on 
vielä  jaettu  osiin  nimeltä  "availability 
zone”.  Palvelujen  hinnat  vaihtelevat 
hieman  alueiden  mukaan.  EC2-ko- 
neet,  tiedostot  ja  monet  muut  sijait¬ 
sevat  aina  tietyn  alueen  datakeskuk- 
sissa.  Alueiden  avulla  on  mahdollista 
esimerkiksi  toteuttaa  oman  sovelluk¬ 
sen  asiakkaille  lupaus  "datanne  tal¬ 
lennetaan  aina  EU:n  sisäisesti”  tai  mi¬ 
nimoida  datansiirtoviiveitä.  Alueen 
asettaminen  asetustiedostoissa  oike¬ 
aksi  on  (pääsyvaltuustietojen  lisäksi) 
tyypillinen  ensin  unohtuva  työvaihe, 
kun  säädetään  AWS:n  ulkopuolella 
sijaitsevaa  Linux-palvelinta  ottamaan 
ohjelmallisesti  yhteyttä  AWS -palve¬ 
luihin. 

Aloittavalla  AWS -käyttäjällä  on  niin 
sanottu  free  tier ,  jonka  puitteissa  voit 
käyttää  useita  AWS -palveluita  maksutta. 
Esimerkiksi  EC2-palvelun  osalta  ilmais- 
taso  tätä  kirjoittaessa  sisältää  750  tuntia 
t2.micro-instanssin  käyttöä  kuukautta 
kohti  yhden  vuoden  ajan.  Ajan¬ 
kohtaiseen  tietoon  ilmaiskäyttö- 
määristä  kannattaa  perehtyä  free 
tierin  esittelysivuilla. 

AMI:t  ovat  koneen  levy- 
kuvatiedostoja  (muutamien 
AWS- spesifien  lisätietojen 

kera)  eli  hetkellisiä  tilanneve- 
doksia,  joissa  on  käyttöjärjes¬ 
telmä  ja  sen  mukana  tulevat 
apuohjelmat.  "Amazon  Linux 
AMI  (64-bit)”  sisältää  Amazonin 
itse  muokkaaman  Linux- version. 
Ihan  hyvä  valinta  on  varmasti  myös 


jonkin  Ubuntu-LTS-version  sisältävä 
AMI.  Joka  tapauksessa  ensimmäisissä 
kokeiluissa  kannattaa  varmistaa,  että 
valittu  AMI  on  "free  tier  eligible”. 

Uutta  EC2-instanssia  AMI:n  poh¬ 
jalta  luodessa  pääsee  tekemään  monia 
teknisiä  valintoja.  Useat  niistä  ovat 
itsensä  selittäviä,  mutta  sormi  menee 
helposti  suuhun,  kun  instanssilau- 
kaisussa  kysellään,  haluatko  HVM- 
koneen  vai  PV-koneen.  Valitse  HVM 
eli  täysi  visualisointi,  jossa  vieraskäyt- 
töjärjestelmältä  ei  vaadita  tukea  PV- 
vaihtoehdon  sisältämille  paravirtuali- 
sointitoiminnoille,  jos  ei  ole  erityistä 
syytä  tehdä  toisin. 

Yhteys  ulkomaailmaan 

Palvelin  varmastikin  haluaa  olla  ver¬ 
kossa,  ja  pysyvä  IP-osoitekin  olisi 
monessa  käyttötapauksessa  kiva.  VPC 
tarkoittaa  eristettyä  verkkoaluetta  pil- 
vitilin  sisällä.  Oletus-VPC  (default 
VPC)  on  valmiiksi  olemassa  jokaisella 
alueella.  EC2-koneet  menevät  oletus- 
VPC:hen,  jos  et  luo  erikseen  omaa 
VPC:tä  esimerkiksi  tietoturvasyistä  ja 
laita  koneita  juuri  sinne. 

VPC:n  luomisen  yhteydessä  mää¬ 
ritetään  samalla  sisäverkon  IP-osoi- 
teavaruus  (CIDR  block),  jonka  sisältä 
kyseisen  VPC:n  koneet  saavat  IP-osoit- 
teensa.  "Security  Group”  pitää  luoda 
myös.  Samassa  Security  Groupissa  voi 
olla  useita  koneita.  Se  on  eräänlainen 
palomuuri:  se  määrittää  esimerkiksi, 
että  vain  SSH-  ja  HTTP-liikenne  ovat 
sallittuja  sen  piirissä  oleville  koneille. 
Security  Group  määritetään  koneelle 
EC2-instanssin  launch-vaiheessa,  ku¬ 
ten  monta  muutakin  yksityiskohtaa. 

Kirjautuminen  SSHilla  EC2-koneille 
perustuu  tyypillisesti  SSH-avaimiin 
-  ei  siis  käyttäjätunnukseen  ja  salasa¬ 
naan.  Avainpari  luodaan  käyttämällä 
EC2:n  toimintoa  "Create  Key  Pair”. 
Turvasyiden  vuoksi  saat  tasan  yhden 
mahdollisuuden  ladata  salaisen  avai¬ 
men  sisältävän  tiedoston.  Avainpariin 
kuuluvan  julkisen  avaimen  EC2  toki 
säilyttää.  Jotta  tiettyyn  EC2-instans- 
siin  voi  kirjautua  tietyllä  avainparilla, 
avainpari  täytyy  valita  kyseisen  koneen 
luomisen  launch-vaiheessa. 

EC2:n  ohella  mainittakoon  virtuaa¬ 
lisia  AWS-yksityispalvelimia  tarjoava 
Lightsail,  joka  kilpailee  perinteisten 
palvelinkonetarjoajien  ja  webhotel- 
lipalvelujen  kanssa.  Lightsail  tarjoaa 
samoihin  käyttötapauksiin  AWS-poh- 


Harmaita  hiuksia 

Vuosia  sitten  "aloittelijaystävälli- 
nen”  ohje  sisäänkirjautumiseen 
käski  ottaa  SSH-yhteyden  EC2- 
koneen  käyttäen  rimpsua  ec2- 
user@sinunhienohostname.  Eipä 
voinut  kertoa,  että  käyttäjänimi  ei 
välttämättä  ole  oikeasti  “ec2-user”, 
vaan  se  riippuu  käytettävän  AMI: n 
käyttöjärjestelmästä.  Saihan  sii¬ 
nä  ihmetellä,  kun  kaikki  tehtiin 
ohjeiden  mukaan,  mutta  SSH- 
yhteyttä  ei  vain  syntynyt.  Lopulta 
täysin  toista  asiaa  googlatessamme 
huomasimme  StackOverflowssa, 
että  joku  oli  käyttänyt  yhteyden¬ 
otossa  kohdetta  ubuntu@sinun- 
hienohostname.  Silläpä  sitä  sitten 
päästiin  sisään,  kun  käytössämme 
oli  Ubuntun  LTS-version  sisältävä 
AMI.  Nyt  kun  vuonna  2018  tarkis¬ 
tin,  AWS:n  viralliseen  ohjeeseen 
oh  ilmestynyt  tieto,  että  käyttäjäni¬ 
mi  on  riippuvainen  koneen  AMI: n 
sisällöstä,  ja  täsmäneuvo:  "For  an 
Ubuntu  AMI,  the  user  name  is 
ubuntu". 


jäisen  paketin,  jossa  on  pyritty  yksin¬ 
kertaisempaan  käyttöönottoon  kuin 
AWS:n  tavallisessa  EC2 -laskentapal¬ 
velussa.  Lightsail  tarjoaa  valmiina 
konfiguraatioina  ("blueprint”,  vrt. 
AMI)  suosittuja  alustoja  kuten  LAMP- 
pino,  MEAN-pino,  Nginx-pohjainen 
webpalvelin  tai  Node.js-asennus,  ja 
laskutuksesta  on  pyritty  Lightsailissa 
tekemään  helpommin  ymmärrettävää 
ja  ennakoitavaa  kuin  EC2-koneissa. 
Olemassa  olevan  koneen  siirtäminen 
myöhemmin  Lightsailista  EC2:een  on 
myös  mahdollista. 

Tallennus  anteeksi  mihin? 

Varmaan  ne  koodit  ja  datat  pitäisi  jo¬ 
honkin  tallentaa.  Amazonissa  on  aina¬ 
kin  kolme  erilaista  tallennuspalvelua: 
EBS,  Instance  Storage  ja  S3.  Ensim¬ 
mäinen  tunne  on  hämmennys:  miksei 
missään  kerrota,  mitä  näistä  nyt  pitäisi 
käyttää?  Mainospuheiden  mukaan  jo¬ 
kainen  on  laadukas  ja  ihana,  mutta  mitä 
jos  vain  haluat  palvelimeesi  lähimmän 
vastineen  sille,  mikä  perinteisesti 
tunnettiin  kiintolevynä? 

Oikea  vastaus  on 
lähes  aina  EBS.  Voit 
luoda  haluamasi 

kokoisen  EBS -levyn,  joka  käyttäytyy 
EC2 -koneen  näkökulmasta  kuin  kiin¬ 
tolevy  ja  johon  voit  luoda  Linuxissa 
vaikkapa  ext4- tiedostoj  ärj  estelmän. 
Jos  olet  tekemässä  ensimmäistä  ko¬ 
nettasi  ihan  testiksi,  etkä  keksi  sopivaa 
hatusta  vedettyä  levynkokoa,  valitse 
8  gigatavua.  Siihen  mahtuu  perus- 
Ubuntu-AMI,  ja  tiedostojärjestelmä 
tulee  juurilevylle  AMI: n  ansiosta  val¬ 
miina.  EBS:n  hinnoittelu  perustuu  ole¬ 
massa  olevien  levyjesi  kokoon  gigata¬ 
vuina  per  kuukausi.  EBS  on  oikeastaan 
EC2-palvelun  osa,  koska  EBS-levyt  on 
tarkoitettu  liitettäviksi  EC2 -koneisiin. 

Instance  Storage  on  myös  kiintole¬ 
vyn  vastine  ja  näkyy  koneen  käyttö¬ 
järjestelmälle  levyasemana  kuten  EBS, 
mutta  Instance  Storage  on  olemassa 
vain  muutamissa  EC2:n  konetyypeis¬ 
sä.  Toisin  kuin  EBS:n  tapauksessa, 
Instance  Storagen  kokoa  ei  voi  valita 
gigatavuina,  vaan  koko  on  EC2 -ko¬ 
netyyppiin  sidottu  vakio.  Suosittelen 
autuaasti  unohtamaan  Instance  Sto¬ 
ragen,  paitsi  niissä  harvinaisissa  ta¬ 
pauksissa,  kun  jostain  syystä  valitset 
sellaisen  EC2-konetyypin,  jossa  tulee 
mukana  Instance  Storage  -levyä. 

S3  on  mielestäni  AWS:n  parhaita 
osapalvelutta.  Se  todellisesti  auttaa  so¬ 
velluskehityksessä  tavalla,  joka  ei  ollut 
mahdollinen  tai  ainakaan  helposti  to¬ 
teutettavissa  perinteisessä  palvelinym¬ 
päristössä.  Ei  ihmekään,  että  S3  tuntuu 
olevan  AWS:n  käytetyimpiä  palveluita. 
S3  on  käytössä  miltei  missä 
tahansa  AWS-pohjaisessa 
sovelluksessa,  kun  taas  vain 
harvoissa  täsmätapauk- 
sissa  kuulen  käytetyn 
eksoottisempia  Avo¬ 
palvelutta. 

Piilossa  voi  olla  kovas¬ 
ti  hyödyllisiäkin  palve¬ 
luita.  Cognito -niminen 
palvelu  tarjoaa  webkäyt- 
täjien  sisäänkirjautumi- 
sen  hallinnan. 

S  3  on  loputtomas¬ 

ti  skaalautuva  tiedostojen 
(AWS-slangilla  objektien) 
tallennuspaikka.  Tallen¬ 
nusta  varten  luodaan 
yksi  tai  useampi  S3- 
säilö  (bucket).  Säilön 
sisällä  voi  tallentaa  mie¬ 
livaltaisen  määrän  tiedos¬ 
toja,  jotka  voivat  olla  säilön  juu¬ 
ressa,  tai  niillä  voi  olla  moniportainen 


lukumäärältään  ja  kooltaan  potentiaa¬ 
lisesti  valtavat  tiedostot  S3:een.  Miten 
koodi  pääsee  käsiksi  S3 -palveluun?  Tai 
niihin  muihin  AWS:n  alipalveluihin, 
joita  otaksuttavasti  on  mahdollista 
kutsua  jollain  syntaksilla  omasta  pal- 
velinkoodista? 

Usein  ensimmäiset  kokeilut  tietyllä 
AWS:n  osapalvelulla  tehdään  webkon- 
solin  console.aws.amazon.com  kaut¬ 
ta.  Esimerkiksi  S3- säilöjä  voi  luoda  ja 
niihin  laittaa  tiedostoja  webkonsolissa, 
mutta  ohjelmallinen  käyttö  vaatii  tie¬ 
tysti  jonkinlaisen  rajapinnan.  Niissä 
onkin  valinnanvaraa!  Löytyy  REST- 
API,  kyseistä  APIa  käyttäviä  apukirjas- 
toja  esimerkiksi  Pythonille  ja  komen- 
torivityökalu  AWS-CLI.  Itse  tykkään 
eniten  AWS-CLI:n  suoraviivaisesta 
lähestymistavasta.  Linux-palvelimelle 
(joka  voi  sijaita  AWS -palvelun  ulko¬ 
puolella)  asennetulla  AWS-CLI:llä  pal¬ 
veluita  voi  käyttää  suoraan  komentori¬ 
viltä,  esimerkiksi  aws  s3  cp  jotain, 
txt  s3 : //ihmebucketi/ jotain . 
txt.  Kun  komennot  on  saatu  toimi¬ 
maan  tiettyä  sovellusta  varten,  ne  on 
suoraviivaista  yhdistää  ohjelmakoo¬ 
diisi  kunkin  ohjelmointiympäristön 
shell-komentoja  kutsuvan  toiminnon 
avulla.  Virhetilanteen  havaitsemiseen 
sopii  yleensä  komennon  paluukoodin 
tutkiminen  (O  =  onnistui). 

Vaan  mikäpä  estää  käyttämästä  API- 
tyyppisempää  kutsuntatapaa  ja  sopivia 
apukirjastoja.  Esimerkiksi  Pythonil¬ 
le  on  saatavilla  Boto 3 -kirjasto,  jonka 
kautta  voi  kutsua  AWS -toimintoja. 
Kirjasto  tarjoaa  koodille  ohjelmoin¬ 
tirajapinnan  ja  hoitaa  puolestasi  API- 
juttelun  AWS:lle  päin  verkkorajapin- 
nan  yli. 


hakemistorakenne  hieman  kuin  pe¬ 
rinteisessä  tiedostojärjestelmässä.  S3 
ei  kuitenkaan  ole  tiedostojärjestelmä, 
vaan  sitä  kannattaa  ajatella  verkon  yli 
käytettävänä  sangen  luotettavana  tie¬ 
dostopalvelimena.  S3:n  käytön  alku¬ 
metreillä  saattaa  tulla  yllätyksenä  se, 
että  säilön  nimen  pitää  olla  globaalisti 
uniikki  -  siis  uniikki  kaikkien  maail¬ 
man  AWS-käyttäjien  kaikkien  säilöjen 
yli.  Yritäpä  luoda  vaikka  säilö  nimeltä 
customerdata.  Ai  nimikö  on  käytössä? 
Enhän  minä  ole  vielä  luonut  yhtään 
säilöä. 

S3 -säilön  voi  säätää  toimimaan 
HTTpsm  yli  julkiseen  nettiin.  Tällöin 
tiedostoja  voi  käyttää  vaikkapa  kuvi¬ 
en  näyttämiseen  nettisivuilla.  Säilöjen 
nimeämiskäytännöt  pakottavat  DNS- 
yhteensopivan  nimeämisen,  jotta  säi¬ 
lön  nimeä  sellaisenaan  voidaan  käyt¬ 
tää  alidomainissa. 

Eräänlaisen  rajatun  skaalautuvuu- 
den  EC2-koneille  tarjoaa  Auto  Scaling 
-ryhmä,  jossa  tehontarpeen  kasvaessa 
käynnistetään  automaattisesti  uusia 
EC2-koneita  ja  tarpeen  vähentyessä 
sammutetaan  käynnissä  olevia  konei¬ 
ta.  Tyypillisesti  käytetään  ELB-kuor- 
mantasauspalvelua  ohjaamaan  pyyn¬ 
nöt  tasaisesti  Auto  Scaling  -ryhmän 
niille  EC2 -koneille,  jotka  ovat  käyn¬ 
nissä  pyynnön  saapumishetkellä. 


Integroituminen  koodista 

No  niin,  laitetaan  koodi  tallentamaan 
kissavideopalvelun 
käyttäjien 
lataamat, 

Lyhyt  PaaS-vilkaisu 

Esimerkki  PaaS-alustapalvelusta  on 
AWS  Lambda.  Lambdassa  ajettavan 
koodin  voi  tehdä  muutamilla  ohjel¬ 
mointikielillä,  muun  muassa  Pytho¬ 
nilla  tai  Node.jsdlä.  PaaS -palveluissa 
sovelluskehittäjä  ei  yksinkertaistaen 
näe  enää  tietokonetta  käyttöjärjestel¬ 
mineen  vaan  tietynlaisen  abstraktin 
laskentapalvelun.  Lambdassa  sijaitseva 
koodinpätkä  (function)  ajetaan  herät¬ 
teen  (event)  seurauksena. 

Lambdan  herätteet  voivat  olla  mo¬ 
nenlaisia:  esimerkiksi  S3 -objektin 

ilmestyminen  tiettyyn  säilöön  tai 
viestin  saapuminen  AWS:n  viestipalve- 
luista.  Nimi  Lambda  vie  tietysti  ajatuk¬ 
set  funktionaaliseen  ohjelmointiin,  ja 
tämä  ei  varmastikaan  ole  sattumaa,  sillä 
Lambda-funktioiden  pitäisi  AWS-oh- 
jeen  mukaan  olla  sivuvaikutuksettomia 
ja  idempotentteja  (usean  kutsun  loppu¬ 
tulos  kokonaisuutena  on  sama  kuin  täs¬ 
mälleen  kerran  suoritetun  kutsun). 

Ollaanko  junan  vessan 
luotettavuustasolla? 

Hiki  hatussa  AWS-integroituessa  tai 
täysin  pilveen  siirtyessä  kannattaa 
muistaa,  että  liika  luottaminen  yhteen 
palveluntarjoajaan  aiheuttaa  niin  sa¬ 
notun  yksittäisen  vikaantumispisteen. 
AWS  toimii  mainiosti  suuren  osan 
ajasta,  mutta  esimerkiksi  vuoden  2017 
alkupuolella  osassa  Pohjois- Amerik¬ 
kaa  S3  meni  hetkeksi  nurin  AWS- 
ylläpitäjien  tekemän  näppäilyvirheen 
vuoksi.  Tämän  seurauksena  lukuisil¬ 
la  nettisivuilla  oli  toimintahäiriöitä. 
Kuten  arvata  saattaa,  nämä  sivustot 
käyttivät  S3 -palvelua  tietojen  tallenta¬ 
miseen,  ja  itse  laskentakin  saattoi  olla 
AWS -palveluissa. 

AWS:n  virtuaaliset  resurssit  kuten 
EC2-palvelimet  ja  niiden  EBS-levyt  toi¬ 
mivat  usein  nikottelematta,  mutta  eivät 
aina.  Koska  virtuaaliresurssit  perustuvat 
todellisten  resurssien  yhteiskäyttöön, 
saattaa  jokin  komponentti  joskus  hi¬ 
dastella  verrattuna  siihen,  että  resurssit 
olisivat  taatusti  vain  sinun  käytössäsi. 
Lisäksi  rauta  siellä  jossain  alla  olevassa 
fyysisessä  pömpelissä  voi  olla  rikki. 

Kerran  esimerkiksi  olin  todista¬ 
massa  tilannetta,  jossa  vasta  luodussa 
EC2-koneessa  oli  diagnostiikkatyöka- 
lun  mukaan  epäkuntoinen  GPU.  No 
ei  kai  siinä,  lopetetaan  virtuaalikone 
ja  pystytetään  uusi.  Hyvä,  paitsi  että 
uuteen  koneeseen  tuli  sama  särkynyt 


GPU  mukaan.  Lopulta  piti  tehdä  niin, 
että  säilytettiin  särkyneen  GPU:n  si¬ 
sältävä  EC2-kone  olemassa  ja  päällä, 
jotta  juuri  siihen  jossain  konehallissa 
liitetty  viallinen  GPU  pysyi  kyseisen 
virtuaalikoneen  osana.  Seuraavaksi 
käynnistettiin  tarvittava  määrä  uusia 
koneita,  joihin  täten  varattiin  toimi¬ 
via  GPU-resursseja.  Lopuksi  viallinen 
GPU-palvelin  sammutettiin  ja  toimi¬ 
vat  konekokonaisuudet  jätettiin  päälle. 

Jatko-opinnot 

Harhaanjohtava  alipalveluiden  nimeä¬ 
minen  on  varmasti  aiheuttanut  yhteen¬ 
laskettuna  tuhansia  tunteja  päänvaivaa 
AWS:ää  käyttäville  ohjelmistokehit¬ 
täjille.  Sivu  expeditedssl.com/aws-in- 
plain-english  kertoo  ilahduttavalla 
tavalla,  mikä  olisi  ollut  selkeä  ja  infor¬ 
matiivinen  nimi  kullekin  AWS:n  tär¬ 
keimmistä  alipalveluista  -  esimerkiksi 
”S3  should  have  been  called  Amazon 
Unlimited  FTP  Server”.  Sivu  saattaa 
helpottaa  lyhenneviidakossa  selviä¬ 
mistä  ja  sopivien  AWS-palvelujen  va¬ 
lintaa. 

Loppukaneettina  kerron,  että  kun 
pilvipalvelut  alkavat  tulvia  korvista,  on 
aika  asentaa  ainakin  Chromeen  saa¬ 
tavilla  oleva  Cloud  to  Butt  -niminen 
selainlaaj ennus.  Se  tekee  englannin¬ 
kielisistä  pilvipalvelu-uutisista  viihdyt- 
tävämpiä.  & 


Kiinnostaako  tarina  AWS:n  taka¬ 
na?  Miten  kirja- Amazonista  tuli 
myös  laskentapalvelujen  suvereeni 
ykkönen?  Lue  lisää  API  Evangelist 
-blogin  artikkelista  The  Secret  to 
Amazon  s  Success  -  Internoi  APIs. 
Linkki  verkkojatkoilla:  skrolli.fi/ 
numerot 


Katin  kontit, 
palataan  aiheeseen! 

Tässä  artikkelissa  otettiin  ensikat¬ 
saus  AWS:ään  heidän  kuvakulmas¬ 
taan,  jotka  harkitsevat  vanhojen 
palvelin-  ja  tallennusratkaisuiden 
siirtämistä  pilveen.  Kuvakulma  on 
tarkoituksella  perinteinen,  jotta  se 
puhuttelisi  aloittelijaa  ymmärret¬ 
tävällä  tavalla.  AWS  on  iso  mörkö. 

Olemme  Skrollin  toimituksessa 
tunnistaneet  myös  muita  kuva¬ 
kulmia  AWS:ään,  jotka  ovat  ker¬ 
tomisen  arvoisia.  Ehkä  olennaisin 
on  perinteisen  IaaS -mallin  sijaan, 
jota  artikkeli  pääosin  edustaa, 
konttiteknologioiden  ja  vahvasti 
erikoistuneiden  PaaS-komponent- 
tien  käyttö.  Siinä  missä  IaaS -startti 
on  keino  saatella  vanha  paikalli¬ 
nen  palvelin  eläkkeelle,  kontit  ovat 
tie  todelliseen  skaalautuvuuteen. 

Jos  sinulla  on  gurutason  sanot¬ 
tavaa  AWS:stä  tai  sen  kilpailijoista, 
artikkeli-ideat  ovat  edelleen  terve¬ 
tulleita:  toimitus@skrolli.fi 

Git-versionhallinnan  perusteet 

Koodi  muutokset  haltuun 

Versionhallinta  on  olennainen  työkalu  myös  nykypäivän  ohjelmointiharrastajalle. 
Skrolli  kertaa  suosituimman  välineen  perusaskeleet. 

Teksti:  Antti  Nuortimo,  Mikko  Rasa  Kuvat:  Toni  Kortelahti,  Antti  Nuortimo 


Versionhallintaj  ärj  estel- 
mät  ovat  ohjelmistoja, 
jotka  mahdollistavat 
tiedostojen  -  esimer¬ 
kiksi  ohjelmalistaus- 
ten  -  muutoshistorian  tallentamisen 
ja  tarjoavat  työkaluja  ihmisten  väliseen 
yhteistyöhön  ohj  elmistokehityksessä. 
Nykyään  eniten  käytetty  versionhallin¬ 
tajärjestelmä  on  Git,  jonka  kehitti  alun 
perin  Linus  Torvalds  Linux-ytimen  ke¬ 
hitystä  varten. 

Mitä  ja  miksi? 

Ilman  versionhallintaa  tiedostojen  eri 
versioiden  tallentaminen  ja  käsittely 
on  epäkäytännöllistä.  Tiedostot  voivat 
olla  lähdekoodia,  muita  tekstimuotoi¬ 
sia  dokumentteja  tai  ei- tekstimuotoista 
dataa.  Eri  versiot  täytyy  yleensä  tallen¬ 
taa  eri  nimillä  tai  eri  hakemistoihin, 
eikä  mitään  erityistä  tukea  eri  versioi¬ 
den  samanaikaiseen  säilyttämiseen  ole. 
Lopputuloksena  tiedostojen  nimistä 
voi  olla  vaikea  päätellä,  mikä  tiedosto 
on  mikäkin  versio. 

Jos  tiedostojen  nimet  ovat  foo.js, 
foo_new.js  ja  foo_latest.js,  niistä  on 
vaikea  päätellä,  mikä  tiedosto  on  mi¬ 
käkin  versio.  Lukuisien  toisistaan 
poikkeavien  tiedostojen  säilyttäminen 
esimerkiksi  eri  hakemistoissa  vie  myös 
enemmän  levytilaa  kuin  ainoastaan 
muutoksien  tallentamiseen  tarvitaan. 
Toinen  tekstimuotoisten  dokument¬ 
tien,  kuten  ohjelmien  lähdekoodin, 
muokkaamisessa  ilmenevä  ongelma 


on  se,  kuinka  yhdistää  eri  ihmisten  toi¬ 
sistaan  riippumatta  tekemä  työ  samaan 
dokumenttiin. 

Ratkaisu  näihin  ongelmiin  on  ver¬ 
sionhallinta.  Tyypillisesti  versionhal¬ 
lintaa  käytetään  ensisijaisesti  nimen¬ 
omaan  lähdekoodin  tallentamiseen, 
mutta  se  soveltuu  myös  muunlaisen 
datan  tallentamiseen.  Lähdekoodin 
lisäksi  myös  esimerkiksi  ohjelmoin¬ 
tiprojektin  dokumentaatio  on  usein 
hyödyllistä  tallentaa  säilöön. 

Historian  versiot 

Versionhallintaj  ärj  estelmät  voidaan 
jakaa  kolmeen  lajiin:  paikallisiin,  kes- 
kussäilöön  (central  repository)  perus¬ 
tuviin  ja  hajautettuihin.  Varhaisim¬ 
mat  versionhallintajärjestelmät  olivat 
paikallisia,  esimerkiksi  Source  Code 
Control  System  (SCCS,  1972)  ja  Re¬ 
vision  Control  System  (RCS,  1982). 
Nämä  perustuivat  tiedostojen  lainaa¬ 
miseen:  jotta  tiedostoa  voi  muokata, 
se  täytyy  ensin  "lainata”,  ja  sen  jälkeen 
muut  eivät  saa  koskea  siihen,  ennen 
kuin  tiedoston  lainannut  käyttäjä  on 
"palauttanut”  sen  muutoksineen. 

Myöhemmin  tulivat  keskussäilöön 
perustuvat  järjestelmät,  kuten  Con- 
current  Versions  System  (CVS,  1990) 
ja  Subversion  (2000).  Merkittävänä 
kehitysaskeleena  nämä  toisen  sukupol¬ 
ven  järjestelmät  tukivat  samanaikai¬ 
sesti  tehtyjen  muutosten  yhdistämistä. 
Keskussäilön  käyttö  edellyttää  yhteyttä 
palvelimelle  muutoksia  haettaessa  tai 


lähetettäessä.  Keskussäilöön  perus¬ 
tuvia  versionhallintajärjestelmiä  on 
edelleen  laajasti  käytössä,  myös  työ¬ 
ympäristöissä.  Paikallisten  versionhal¬ 
lintajärjestelmien  käyttö  sen  sijaan  on 
vähäistä. 

Kaikista  laajimmin  käytetty  ja  oh- 
j  elmointihar  rastaj  an  näkökulmasta 

tärkein  versionhallintajärjestelmä  on 
kuitenkin  Git,  joka  on  hajautettu  ver¬ 
sionhallintajärjestelmä.  Toki  muitakin 
haj  autettuj  a  versionhallintaj  ärj  estelmiä 
on,  kuten  Mercurial  (2005),  mutta  nii¬ 
den  käyttö  on  paljon  vähäisempää  kuin 
Gitin.  Niinpä  käymme  läpi  Gitin  perus¬ 
teet,  joilla  pääsee  alkuun  versionhallin¬ 
nassa. 

Git  on  alunperin  Linus  Torvaldsin 
kehittämä  ohjelma  Linux-ytimen  (ker- 
nel)  kehityksen  edistämiseksi.  Git-säi- 
löön  voi  tallentaa  minkälaisia  tiedostoja 
tahansa,  mutta  Git  tarjoaa  tukea  eri¬ 
tyisesti  rivimuotoisen  tekstipohjaisen 
datan  kuten  lähdekoodin  käsittelyyn. 
Huomaa,  että  Git  on  eri  asia  kuin  Git- 
Hub.  Git  on  versionhallintaohjelma, 
kun  taas  GitHub  on  nykyään  Micro¬ 
softin  omistama  Git-etäsäilöjä  ja  niihin 
liittyvää  toiminnallisuutta  tarjoava  pal¬ 
velu.  Muitakin  vastaavia  palveluja  on, 
esimerkiksi  Bitbucket. 

Git  julkaistiin  ensi  kerran  vuonna 
2005. 

Git-käsitteistöä 

Git  on  hyvin  monipuolinen  version¬ 
hallintaohjelma,  ja  sen  vuoksi  sen 

käyttöä  opetellessa  on  opeteltava  myös 
Gitin  käsitteistöä.  Osittain  nämä  käsit¬ 
teet  pätevät  myös  muihin  versionhal- 
lintaohjelmiin. 

Kaikista  tärkein  käsite  Gitissä  on  py¬ 
syvä  muutos  (commit).  Pysyvä  muutos 
sisältää  kaikkien  seurattavien  tiedos¬ 
tojen  (tracked  files)  sisällön  kyseisellä 
ajanhetkellä. 

Git-käsitteistön  suomenkieliset 
käännökset  eivät  ole  vielä  täysin  va¬ 
kiintuneet,  joten  tässä  artikkelissa  on 
kunkin  suomenkielisen  Git-käsitteen 
yhteydessä  mainittu  myös  alkuperäi¬ 
nen  englanninkielinen  käsite: 

pysyvä  muutos  (commit) 
seurattavat  tiedostot  (tracked  files) 
säilö  (repository) 
etäsäilö  (remote  repository) 
valmistelualue  (index) 
valmistellut  muutokset  (staged  changes) 
työskentelyalue  (vvorking  tree) 
haara  (branch) 
yhdistäminen  (merge) 
yhdistämiskonflikti  (merge  conflict) 
pysyvä  yhdistämismuutos  (merge  commit) 
pikakelausyhdistäminen  (fast-forward 
merge) 

uudelleenpohjustus  (rebase) 
vetopyyntö  (puli  request) 
ominaisuushaara  (feature  branch) 
jemma  (stash) 
muutospala  (hunk) 

Komentorivi  hallintaan 

Git  sisältää  joukon  komentorivityöka- 
luja.  Nämä  Git-komennot  ovat  pää¬ 
sääntöisesti  muotoa  git  <komento> 
[parametrit].  Tässä  artikkelissa 
ohitetaan  pääosa  eri  komentojen  pa¬ 
rametreista,  mutta  on  erittäin  suosi¬ 
teltavaa  perehtyä  dokumentaatioon. 
Alkuun  pääsee  komennolla  git  help. 

Git-komentojen  ensimmäinen  pa¬ 
rametri  on  komento,  ja  sen  jälkeen 
loput  parametrit  riippuvat  kyseisestä 
toiminnosta.  Monissa  komennoissa 
on  tarjolla  runsaasti  vipuja  erilaisia 
käyttötilanteita  ja  käyttötapoja  varten. 
Gitin  ohjesivuja  (man  tai  git  help) 
kannattaa  siis  lukea.  Jotta  pääsee  Gi¬ 
tin  kanssa  alkuun,  tarvitaan  Git- säilö. 
Uusi  säilö  luodaan  komennolla  git 
init.  Komennon  ohjesivut  näkee  ko¬ 
mennolla  git  help  init. 

Git-projektin  voi  aloittaa  eri  tavoilla. 
Voi  luoda  säilön  paikallisesti  omalle 


koneelle  tai  perustaa  etäsäilön  (remo¬ 
te  repository)  esimerkiksi  GitHub-  tai 
Bitbucket-palveluun  ja  kloonata  sitten 
etäsäilön  omalle  koneelle.  Jos  haluaa 
muokata  muiden  tekemää  koodia,  tyy¬ 
pillisesti  myös  tällöin  täytyy  kloonata 
projekti  käytetystä  etäsäilöstä  omalle 
koneelle. 

Paikallisesti  omalla  koneella  aloit¬ 
taessa  pitää  ensiksi  luoda  säilö  ko¬ 
mennolla  git  init  [hakemisto]. 
Oletuksena  Git- säilö  luodaan  nykyi¬ 
seen  työhakemistoon,  git  init  luo 
alihakemiston  .  git,  joka  sisältää  tässä 
vaiheessa  tiedostot  config,  desc- 
ription  ja  H  E  AD  sekä  alihakemistot 
branches,  hooks,  info,  objects 
ja  refs.  Tämän  .  git-hakemiston  si¬ 
sältöä  ei  ole  tarpeen  tarkastella,  eikä 
siihen  pidä  koskea  muuten  kuin  Git- 
työkaluilla,  poislukien  asetustiedosto 
.git/ config,  jota  voi  muokata  myös 
tekstieditorilla. 

Useimmat  asetukset  voi  asettaa 
myös  komennolla  git  config,  mikä 
on  suositeltava  tapa.  Vasta  luodus¬ 
sa  säilössä  ei  ole  vielä  yhtään  pysyvää 
muutosta,  eli  siihen  ei  ole  vielä  tal¬ 
lennettu  mitään  seurattavia  tiedostoja 
versionhallintaa  varten  (tracked  files). 
Esimerkiksi  komento  git  log  an¬ 
taa  siksi  virheilmoituksen:  ”fatal:  your 
current  branch  master5  does  not  have 
any  commits  yet”. 

Jos  loit  Git-säilön  etukäteen  pilvipal- 
velussa,  voit  kloonata  sen  omalle  ko¬ 
neelle  komennolla  git  clone  <etä- 
säilö>  [hakemisto].  Protokollana 
voi  olla  käytössä  esimerkiksi  HTTPS 
tai  SSH.  Pilvipalvelut  antavat  yleensä 
suoraan  kopioitavan  kloonauskomen- 
non.  Myös  jonkun  muun  aloittaman 
projektin  voi  kloonata  vastaavasti. 

Säiliöt  käyttöön 

Kun  säilö  on  luotu,  sinne  voidaan  luo¬ 
da  ja  tallentaa  tiedostoja,  esimerkiksi 
lähdekoodia.  Kun  tiedosto  on  luotu, 
se  voidaan  lisätä  valmistelualueelle 
(index)  eli  valmisteltuihin  muutoksiin 
(staged  changes)  komennolla  git  add 
[tiedosto].  Komento  git  add  -A 
lisää  säilön  työskentelyalueen  (wor- 
king  tree)  kaikki  tiedostot  valmistelu- 
alueelle,  mutta  tätä  kannattaa  yleensä 
välttää,  jotta  säilö  ei  vahingossa  täyty 
ylimääräisistä  tiedostoista. 

Kannattaa  myös  luoda  tiedosto 
.gitignore,  joka  rajoittaa  sitä,  mitä 
tiedostoja  valmistelualueelle  jatkossa 


lisätään.  Esimerkiksi  käännöstuotteita, 
käännöshakemistoja  tai  paikallisia  ase¬ 
tustiedostoja  ei  yleensä  haluta  tallentaa 
Git-säilöön.  Komennolla  git  help 
gitignore  saa  ohjeita.  Komento  git 
status  näyttää  mitä  tiedostoja  on  li¬ 
sätty  valmistelualueelle.  Jos  valmiste¬ 
lualueelle  tuli  lisättyä  väärä  tiedosto, 
lisäyksen  voi  ennen  pysyvän  muutok¬ 
sen  tekemistä  kumota  komennolla  git 
reset  [tiedosto]. 

Eräs  Gitin  ominaisuus,  joka  usein  ai¬ 
heuttaa  päänvaivaa  etenkin  aloittelijoil¬ 
le,  on  rivinvaihtojen  tallentaminen,  eli 
onko  kunkin  rivin  lopussa  Unixien  ta¬ 
paan  LF  (line  feed,  ASCII-merkki  0x0a) 
vai  DOSin  ja  Windowsin  tapaan  CR 
(carriage  return,  ASCII-merkki  OxOd) 
ja  sen  jälkeen  LF.  Kannattaa  perehtyä 
asetuksen  ”core.autocrlf”  arvoihin  ja 
tiedostoon  .gitattributes.  Alkuun 
pääsee  komennoilla  git  help  config 
ja  git  help  gitattributes. 

Valmistelualueella  olevat  valmistel¬ 
lut  muutokset  voidaan  nyt  tallentaa 
pysyväksi  muutokseksi  komennolla 
git  commit.  Pysyvää  muutosta  var¬ 
ten  tarvitaan  jonkinlainen  viesti,  joka 
kertoo  lyhyesti,  mitä  kyseinen  pysyvä 
muutos  tekee.  Usein  on  hyödyllistä 
myös  kertoa,  miksi  muutos  on  tehty, 
esimerkiksi  missä  tilanteessa  korjattu 
ohjelmavirhe  esiintyi.  Jos  käyttöjärjes¬ 
telmässä  ei  ole  määritelty  käytettävää 
editoria  ympäristömuuttujiin  VISUAL 
tai  EDI  TOR,  Gitin  oletuseditorina  on  vi. 
C Vi:n  seuraajan  Vintin  käyttöä  on  käsi¬ 
telty  Skrolleissa  2015.3  sekä  2018.1.) 

Kun  viesti  on  kirjoitettu  sekä  tallen¬ 
nettuja  editori  suljettu,  Git  luo  pysyvän 
muutoksen.  Kun  nyt  katsotaan  säilön 
tilannetta  esimerkiksi  komennolla  git 
log  tai  apuohjelmalla  gitk ,  nähdään 
että  säilöön  on  tehty  pysyvä  muutos. 
Samoin  nähdään  pysyvän  muutoksen 
SHAl-id,  tekijä,  aikaleima  sekä  viesti. 
SHAl-id  on  SHA1 -hajautusalgoritmil¬ 
la  laskettu  tiiviste,  jolla  johonkin  tiet¬ 
tyyn  pysyvään  muutokseen  voi  viitata 
monissa  eri  Git-komennoissa. 

Julkiset  etäsäiliöt 

Usein  projekti  halutaan  muidenkin 
ulottuville,  joten  sitä  varten  muutok¬ 
set  täytyy  työntää  julkiseen  etäsäilöön 
muidenkin  saataville.  Toki  voi  käyttää 
myös  yksityisiä  etäsäilöjä.  Jos  projekti 
on  aloitettu  kloonaamalla  etäsäilö,  ole¬ 
tusarvoisesti  kyseisen  etäsäilön  nimi 
on  5brigin”.  Origin-etäsäilöä  käytetään 

oletusetäsäilönä  kaikissa  etäsäilö- 
jä  koskevissa  komennoissa.  Kullakin 
projektilla  voi  olla  useita  etäsäilöjä,  ja 
omaan  projektiin  määriteltyjä  etäsäi¬ 
löjä  voi  lisätä  ja  poistaa  vapaasti.  Jos 
loit  etäsäilön  vasta  projektin  aloittami¬ 
sen  jälkeen,  voit  lisätä  sen  paikalliseen 
säilöön  komennolla  git  remote  add 
origin  <etäsäilön  URL>.  Pysyvät 
muutokset  työnnetään  etäsäilöön  ko¬ 
mennolla  git  push  [etäsäilö]. 

Nyt  muutkin  voivat  kloonata  muu¬ 
tokset  julkisesta  etäsäilöstä  omalle 
koneelleen  ja  tehdä  muutoksia.  Muut¬ 
kin  käyttäjät,  joille  on  annettu  oikeus 
työntää  pysyviä  muutoksia  etäsäilöön, 
voivat  työntää  tekemänsä  pysyvät 
muutokset  samalla  lailla  git  push 
-komennolla.  Työntäminen  ei  kuiten¬ 
kaan  onnistu,  jos  etäsäilön  samaan 
haaraan  (branch)  on  jo  työnnetty 
muutoksia,  joita  ei  paikallisessa  säi¬ 
lössä  vielä  ole  (haaroista  tarkemmin 
seuraavassa  kappaleessa).  Paikallisesta 
säilöstä  puuttuvat  muutokset  voidaan 
ensin  hakea  omalle  koneelle  tarkastel¬ 
tavaksi  komennolla  git  fetch  [etä¬ 
säilö].  Sitten  niitä  voidaan  tarkastel¬ 
la  esimerkiksi  komennolla  git  di  f  f 
FETCH_HEAD.  Kun  muutokset  halutaan 
yhdistää  (merge)  omaan  paikalliseen 
säilöön,  käytetään  komentoa  git 
merge  FETCHJHEAD. 

On  myös  mahdollista  saman  tien 
tuoda  ja  yhdistää  muutokset  omalle 
koneelle  komennolla  git  puli  [etä¬ 
säilö].  Kun  eri  muutoksia  yhdistetään 
toisiinsa  esimerkiksi  komennolla  git 
merge  tai  git  puli,  voi  ilmetä  yhdis- 
tämiskonflikti  (merge  conflict),  jolloin 
Git  tulostaa  ruudulle  ristiriidassa  olevi¬ 
en  tiedostojen  nimet.  Yhdistämiskon- 
flikti  ratkaistaan  avaamalla  konfliktin 
alaiset  tiedostot  tekstieditorissa,  muok¬ 
kaamalla  ristiriitaiset  rivit  halutunlai¬ 
siksi  ja  sen  jälkeen  tallentamalla  muu¬ 
tokset.  On  myös  mahdollista  käyttää 
graafisia  työkaluja,  esimerkiksi  Meld. 
Sen  jälkeen  pitää  vielä  lisätä  tiedostot 
komennolla  git  add  ja  tehdä  pysyvä 
muutos  komennolla  git  commi t,  jotta 
yhdistämiskonflikti  on  ratkaistu. 

Haaroja  puuhun 

Ohjelmistoprojektissa  tarvitaan  usein 
monia  samanaikaisia  kehityskulkuja: 
esimerkiksi  yhdessä  kehitetään  uutta 
ominaisuutta,  mutta  välillä  halutaan 
myös  korjata  ohjelmistovirhe  vakaas¬ 
ta  versiosta.  Uusia  haaroja  voi  luoda 


komennolla  git  branch  ja  haaras¬ 
ta  toiseen  siirrytään  komennolla  git 
checkout.  On  syytä  huomata,  että  ko¬ 
mennolla  git  checkout  voi  myös  ku¬ 
mota  muutoksia  ja  siirtyä  aikaisempiin 
pysyviin  muutoksiin  komennolla  git 
checkout  <sha1>,  missä  <shal>  on 
kyseisen  pysyvän  muutoksen  SHAl-id. 

Kun  halutaan  yhdistää  haarassa  teh¬ 
dyt  muutokset  toiseen  haaraan,  vaihde¬ 
taan  ensin  komennolla  git  checkout 
<haara>  siihen  haaraan,  johon  halu¬ 
taan  yhdistää,  ja  komennolla  git  mer¬ 
ge  yhdistettävä  haara>  yhdiste¬ 
tään  haarat.  Esimerkiksi  kun  halutaan 
yhdistää  haara  nimeltä  ”uusi-ominai- 
suus”  ”master”-haaraan,  ensin  git 
checkout  master  ja  sen  jälkeen  git 
merge  uusi-ominaisuus.  Jos  haarat 
eivät  ole  erkaantuneet  toisistaan,  ole¬ 
tuksena  Git  yhdistää  haaran  tekemättä 
pysyvää  yhdistämismuutosta  (merge 
commit),  eli  yhdistäminen  tehdään  pi- 
kakelausyhdistämisenä  (fast-forward 
merge).  Nykyinen  haara  siis  ”pikakela- 
taan”  yhdistettävän  haaran  uusimpaan 
pysyvään  muutokseen  (esimerkissä 
”master” -haara).  Jos  halutaan,  että  teh¬ 
dään  pysyvä  yhdistämismuutos,  vaik¬ 
ka  myös  pikakelaus  olisi  mahdollinen, 
parametri  — no-ff  on  avuksi.  Pysyvä 
yhdistämismuutos  voi  olla  hyödyllinen 
kehityshistorian  tallentamiseksi. 

Joskus  halutaan  uudelleenpohjustaa 
(rebase)  pysyviä  muutoksia  haarasta 
toiseen  yhdistämisen  sijaan.  Sen  sijaan 
että  yhdistettäisiin  haarat,  uudelleen- 
pohjustuksessa  siirretäänkin  nykyisen 
haaran  haarautumispiste  parametrina 


annetun  haaran  uusimpaan  pysyvään 
muutokseen.  Tähän  käytetään  komen¬ 
toa  git  rebase  <haara>.  Mahdolli¬ 
nen  uudelleenpohjustuksessa  ilmen¬ 
nyt  yhdistämiskonflikti  ratkaistaan 
samoin  kuin  yhdistämisessä  ilmennyt 
konflikti.  Etuna  uudelleenpohjustuk¬ 
sessa  yhdistämiseen  nähden  on  histo¬ 
rian  lineaarisuus  -  haittana  taas  se,  että 
ilman  pysyviä  yhdistämismuutoksia 
voi  olla  vaikea  hahmottaa  esimerkiksi, 
mihin  ominaisuuteen  mikäkin  pysy¬ 
vä  muutos  liittyy.  On  syytä  huomata, 
että  uudelleenpohjustus  muokkaa  ny¬ 
kyisen  haaran  historiaa,  eikä  sitä  pidä 
siksi  käyttää,  jos  on  jo  ehtinyt  työntää 
muutokset  etäsäilöön. 

Eri  työtapoja 

Git  ei  määritä  sitä,  minkälaista  työn¬ 
kulkua  projektissa  käytetään.  Edellä 
kuvattua  työnkulkua,  jossa  on  käytössä 
yksi  yhteinen  etäsäilö,  voidaan  kutsua 
esimerkiksi  nimellä  keskitetty  työnkul¬ 
ku  (centralized  workflow).  Muita  mah¬ 
dollisia  työnkulkuja  ovat  muun  muassa 
usein  GitHubissa  käytetty  vetopyyntöi- 
hin  (puli  request)  perustuva  työnkul¬ 
ku  sekä  ominaisuushaaroihin  (feature 
branch)  perustuva  työnkulku. 

Toisinaan  on  tilanne,  jossa  halutaan 
tilapäisesti  jemmata  osa  työn  alla  ole¬ 
vista  muutoksista,  kun  vaikkapa  ilme¬ 
nee  tarve  ratkaista  jokin  muu  ongelma 
ensin.  Toki  olisi  mahdollista  tehdä  tila¬ 
päinen  haara  komennolla  git  branch, 
mutta  tätä  tarkoitusta  varten  voi  käyttää 
myös  komentoa  git  stash.  Ilman  pa¬ 
rametreja  komento  työntää  tallenta- 

mattomat  muutokset  jemmaan  (stash), 
joka  on  pino  (LIFO,  last-in-first-out). 
Komento  git  stash  pop  taas  ottaa 
muutokset  jemmapinon  päällimmäi¬ 
sestä  muutoksesta  ja  poistaa  ne  jem¬ 
masta,  paitsi  jos  jemmasta  tuodut  muu¬ 
tokset  aiheuttavat  yhdistämiskonfliktin. 

Mahdollinen  yhdistämiskonflikti  rat¬ 
kaistaan  vastaavasti  kuin  komentojen 
git  merge  tai  git  puli  yhteydessä 
ilmennyt  konflikti.  Luettelon  jemman 
sisällöstä  saa  komennolla  git  stash 
list.  Jemman  pinosta  voi  ottaa  muu¬ 
toksia  myös  väleistä:  git  stash  pop 
stash@{1}  ottaa  toiseksi  uusimman 
muutossetin  (jemman  indeksointi  alkaa 
nollasta).  Usein  ennen  komentoa  git 
stash  pop  voi  olla  hyödyllistä  katsella, 
miten  jemmaan  tallennettu  tila  poikke¬ 
aa  nykyisestä. 

Tässä  git  di  f  f  on  kätevä,  esimer¬ 
kiksi  git  diff  stash@{1 }.  Jemmasta 
voi  myös  poistaa  tarpeettomia  muu¬ 
toksia  komennolla  git  stash  drop 
[jemma-id]. 

Syyllisten  metsästystä 

Git  tarjoaa  hyödyllisiä  komentoja  myös 
debuggauksen  tueksi,  git  bisect  on 
komento,  jolla  voi  etsiä,  mikä  pysyvä 
muutos  tietyllä  välillä  aiheutti  jonkin 
bugin.  Tyypillisesti  bugi  ilmenee  uusim¬ 
massa  versiossa,  joten  lisäksi  täytyy  tie¬ 
tää  jokin  aiempi  versio,  joka  vielä  toimi 
oikein.  Bisect-tila  alustetaan  komenta¬ 
malla  git  bisect  start  ja  sen  jälkeen 
git  bisect  bad.  Seuraavaksi  vaihde¬ 
taan  toimivaan  versioon  komennolla 
git  checkout  <sha1  >  ja  merkitään  se 
hyväksi  antamalla  komento  git  bisect 
good.  Nyt  Git  tarjoaa  tarkistettavaksi  py¬ 
syvää  muutosta  suurin  piirtein  näiden 
tilojen  puolesta  välistä. 

Käyttäjän  tehtävä  on  kääntää  koodi 
tai  muuten  tarkistaa,  esiintyykö  bugia, 
ja  merkata  pysyvä  muutos  toimivaksi 
tai  virheelliseksi  komennoilla  git  bi¬ 
sect  good  tai  git  bisect  bad.  Jos 
tarkistus  ei  onnistu  jonkin  etsittävästä 
virheestä  riippumattoman  ongelman 
takia,  Gitiä  voi  pyytää  ohittamaan  pysy¬ 
vän  muutoksen  komentamalla  git  bi¬ 
sect  skip.  Näin  Git  käy  puolitus-  eli 
binäärihaulla  läpi  pysyviä  muutoksia, 
ja  bugin  aiheuttanut  pysyvä  muutos 
löytyy  logaritmisessa  ajassa  suhteessa 
läpikäytävien  pysyvien  muutosten  mää¬ 
rään,  eli  erittäin  nopeasti. 

Komento  git  blame  <tiedosto> 
näyttää  tiedoston  kullekin  riville  sen 


Monimutkaisempia  tilanteita 


Artikkelissa  mainitulle  git  stash 
-komennolle  voi  antaa  paramet¬ 
rin  — keep-index,  siis  git  stash 
— keep-index.  Tällöin  Git  työntää 
jemmaan  ainoastaan  ne  tallentamat- 
tomat  muutokset,  jotka  eivät  ole  val¬ 
mistelluissa  muutoksissa.  Tämä  mah¬ 
dollistaa  monimutkaisten  muutosten 
pilkkomisen  osiin  seuraavasti:  valitaan 
esimerkiksi  komennolla  git  add  -p 
ne  muutospalat  (hunk),  jotka  halutaan 
ensimmäiseen  uuteen  pysyvään  muu¬ 
tokseen.  Tämän  jälkeen  git  stash 
— keep-index  jemmaa  loput  tallenta- 
mattomat  muutokset. 

Nyt  Git-säilön  seurattavien  tiedos¬ 
tojen  tila  on  sellainen,  kuin  tulevan 
ensimmäisen  uuden  pysyvän  muu¬ 
toksen  jälkeenkin.  Voidaan  siis  testata 
koodin  toimivuutta  sen  mukaan,  mil¬ 
lainen  projekti  on  kyseessä:  kääntää 
koodi,  ajaa  yksikkötestit,  testata  ma¬ 
nuaalisesti  ja  niin  edelleen.  Jos  testit 
menevät  läpi,  tehdään  pysyvä  muutos 
normaalisti  komennolla  git  commit 
ja  sen  jälkeen  otetaan  komennolla  git 
stash  pop  loput  tallentamattomat 
muutokset  jemmasta.  Sen  jälkeen  jat¬ 
ketaan  taas  git  add  -pja  niin  edel¬ 
leen.  Komennolla  git  add  -p  on 
myös  vastakohta  git  reset  -p. 

Viimeisintä  pysyvää  muutosta  voi 
täydentää  komennolla  git  commit 
— amend.  Tätä  tai  muitakaan  histo¬ 
riaa  muokkaavia  komentoja  ei  pidä 
käyttää,  jos  on  jo  ehtinyt  työntää 
muutokset  etäsäilöön.  Kauempana 
historiassa  olevia  pysyviä  muutoksia 
voi  muokata  tai  järjestää  uudelleen 
komennolla  git  rebase  -i.  Reba- 
se  edellyttää,  että  työskentelyalue  on 
puhdas.  Parametri  — autostash  on 
erittäin  kätevä  tähän  tarkoitukseen: 
se  siis  jemmaa  keskeneräiset  muu¬ 
tokset  toiminnon  ajaksi  ja  palauttaa 
ne  lopuksi  automaattisesti.  Jemmasta 
palauttamisessa  voi  tosin  tässäkin  ti¬ 
lanteessa  ilmetä  yhdistämiskonflikti. 


Joskus  on  tarvetta  kumota  tallenta- 
mattomista  muutoksista  yksittäisiä 
muutospaloja.  Tämä  onnistuu  kä¬ 
tevästi  komennolla  git  checkout 
-p.  Joskus  taas  halutaan  tuoda  yk¬ 
sittäisiä  muutoksia  toisesta  haaras¬ 
ta  tai  jostain  aiemmasta  pysyvästä 
muutoksesta,  mutta  ei  kuitenkaan 
haluta  tehdä  yhdistämistä  (merge) 
eikä  uudelleenpohjustusta  (rebase). 
Tällöin  voidaan  käyttää  komentoa 
git  cherry-pick. 

Kaikkien  seurattavien  tiedosto¬ 
jen  tallentamattomat  muutokset 
voi  poistaa  komennolla  git  reset 
— hard  HE  AD.  Tätä  on  syytä  käyttää 
erittäin  harkiten.  HEAD  viittaa  ny¬ 
kyisen  haaran  viimeisimpään  pysy¬ 
vään  muutokseen.  Sitä  vanhempiin 
voi  viitata  myös  viitteellä  HEAD-2, 
HEAD-3  ja  niin  edelleen.  Jos  taas 
tarvitsee  poistaa  pysyviä  muutoksia 
mutta  jättää  tiedostot  ennalleen,  se 
onnistuu  komennolla  git  reset 
— soft  <sha1>. 

Joskus  puolestaan  saattaa  tulla 
epähuomiossa  hävitettyä  sellaisia 
muutoksia,  joita  ei  pitänyt  hävittää. 
Jos  muutokset  on  lisätty  valmiste - 
lualueelle  jossain  vaiheessa,  ne  saat¬ 
tavat  vielä  löytyä  komennolla  git 
reflog.  Komento  tulostaa  muu¬ 
tosten  SHA1-  sekä  symboliset  id:t 
mallia  HEAD@{0},  HEAD@{1}... 
Näitäkin  voi  käsitellä  esimerkiksi 
komennoilla  git  show  ja  git  diff. 

Säilö  saattaa  myös  hajota.  Tällöin 
komennosta  git  f  sek  voi  olla  apua, 
mutta  ennen  sen  käyttöä  on  järkevää 
kaiken  varalta  kopioida  koko  säilö - 
hakemisto  alihakemistoineen  sel¬ 
laisenaan  toiseen  hakemistoon.  Git 
toimii  nykyään  varsin  luotettavasti, 
mutta  etenkin  jos  internetyhteys 
katkeaa  esimerkiksi  komennon  git 
puli  tai  git  fetch  yhteydessä,  on¬ 
gelmia  saattaa  ilmetä. 


pysyvän  muutoksen  SHAl-id:n,  jossa 
kyseistä  riviä  on  viimeksi  muokattu, 
sekä  muokkaajan  nimen  ja  muokka¬ 
uksen  aikaleiman.  Tämä  auttaa  paitsi 
löytämään  "syyllisen”  myös  saamaan 
selville,  mikä  on  ollut  se  konteksti,  jos¬ 
sa  kyseinen  muutos  on  tehty.  & 


Skrollin  verkko  jatkoilla  linkit  Gitiin 
sekä  muihin  artikkelin  välineisiin  ja 
vinkkeihin:  skrolli.fi/numerot 

RAKENTELU 


Alkuun 

juottamisessa 

”  Voisiko  joku  auttaa  korjaamaan  tämän,  kun  kolvi  ei  pysy 
kädessä”,  kirjoittaa  moni  Facebookin  keskusteluryhmissä. 
Apua  toki  löytyy  yleensä  kohtuullisen  helposti,  mutta  mikset 
opettelisi  itse? 


Teksti  ja  kuvat:  Jarkko  Lehti 

Mitä  eroa  on  kohtauksel¬ 
la  ja  juottamisella?  Ei 
välttämättä  yhtään  mi¬ 
tään,  ja  olenpa  joskus 
nähnyt  samaa  toimenpidettä  kutsut¬ 
tavan  hitsaamiseksikin.  Juottamiseen 
liittyy  paljon  uskomuksia  ja  suoraan 
sanottuna  väärää  tietoa,  vaikka  kysees¬ 
sä  on  suhteellisen  yksinkertainen  ta¬ 
pahtuma.  Haasteet  juottamiseen  syn¬ 
tyvätkin  lähinnä  osien  käsittelystä  ja 
varsinkin  nykyaikaisten  komponent¬ 
tien  pienestä  koosta.  Elektroniikan 
komponentit  kun  tuntuvat  pienenevän 
vuosi  vuodelta,  ja  iän  lisääntyessä  aina¬ 
kin  allekirjoittaneen  näkökyky  ilman 
avusteita  muuttuu  yhä  huonommak¬ 
si.  Onneksi  juottamiseen  on  olemassa 
apuvälineitä,  joilla  se  onnistuu  myös 
keski-ikäiseltä. 

Kunnon  työkalulla  se  sujuu 

Ensimmäiseksi  lienee  parasta  puhua 
juottimesta  tai  tuttavallisemmin  kol¬ 
vista.  Näitä  on  olemassa  vaikka  millai¬ 
sia,  ja  varsinkin  kiinalaisten  edullisten 
tuotteiden  vyöryttyä  markkinoille  on 
valikoimaa  niin  paljon,  ettei  kukaan 
pysy  enää  perässä  siitä,  mikä  on  hyvä 
ja  mikä  ei.  Kerronkin  tässä  lähinnä 
oman  näkemykseni  siitä,  millainen 
hyvän  juottimen  pitäisi  olla,  ottamatta 
kantaa  Weller  vs.  Metcal  vs.  oma  suo¬ 
sikki  -taisteluun,  joka  on  kiivaudes¬ 
saan  kuin  klassiset  vi-emacs- kiistelyt. 
Kiinalaisissa  harmaatuoduissa  tuot¬ 
teissa  kannattaa  aina  pitää  mielessä 
niiden  sähköturvallisuus:  siinä  missä 
länsimaisen  juottimen  uskaltaa  jättää 
hetkeksi  vahtimattakin,  itselläni  kiina¬ 
lainen  juotinasema  sai  lähes  tulipalon 
aikaiseksi.  Juottimen  termostaatti  petti 
ja  kahva  kuumeni  keltahehkuun  asti, 
ennen  kuin  huomasin  tämän  ja  sain 
sammutettua  laitteen.  En  uskalla  edes 
kuvitella,  mitä  olisi  voinut  pahimmil¬ 


laan  tapahtua,  jos  olisin  poistunut  pai¬ 
kalta  pidemmäksi  aikaa  ja  unohtanut 
laitteen  virtoihin. . . 

Juotostapahtuma  yksinkertaisuu¬ 
dessaan  sujuu  niin,  että  juotettava 
kohde  lämmitetään  yli  juotostinan 
sulamispisteen,  jolloin  tina  sulaessaan 
leviää  juotettavaan  kohteeseen  tasai¬ 
sesti.  Onnistunut  juotos  edellyttää 
siis,  että  sekä  juotettava  komponentti 
että  piirilevy,  johon  komponentti  ol¬ 
laan  kiinnittämässä,  lämpiävät  riittä¬ 
västi.  Jos  komponentti  tai  piirilevy  jää 
kylmäksi,  tina  ei  kiinnity  kunnolla  ja 
näin  syntyy  niin  kutsuttu  kylmä  juo¬ 
tos.  Tämä  pätee  kaikessa  juottamises¬ 
sa:  molempien  pintojen  pitää  lämme¬ 
tä  riittävästi,  jotta  saadaan  aikaiseksi 
hyvä  juotos.  Tämän  lisäksi  juotetta¬ 
vien  pintojen  pitää  olla  puhtaita.  Jos 
juotostina  karkailee  juotettavalta  pin¬ 
nalta,  on  syynä  useimmiten  lika,  joka 
pitää  saada  pois  joko  pesemällä  tai 
mekaanisesti  poistamalla. 

Vääntöä  pitää  piisata 

Riittävä  lämmitysteho  on  mielestäni 
juottimen  tärkein  yksittäinen  omi¬ 
naisuus.  Lämpötilan  säätö  olisi  myös 
hyvä  olla,  jolloin  juottimen  lämpöä  voi 
kohteen  mukaan  säätää  joko  pienem¬ 
mäksi  tai  suuremmaksi.  Esimerkiksi 
piirilevyillä  olevat  maalinjat  ja  tasot 
ovat  yleensä  paksua  kuparia,  ja  moni- 
kerroslevyissä  maatason  kuparointe- 
ja  riittää  usein  jokaiseen  kerrokseen. 
Kun  tällaista  maapistettä  lämmitetään 
juottimella,  lämpö  siirtyy  tehokkaasti 
kuparin  mukana  pois  juotoskohtees- 
ta.  Tehottomalla  juottimella  on  tällöin 
vaikea  saada  kohteeseen  riittävästi 
lämpöä,  jotta  juotos  onnistuu.  Tällai¬ 
nen  tilanne  on  itselläni  tullut  eteen 
esimerkiksi  vaihdettaessa  tietokoneen 
emolevylle  keskusyksikön  virtakon- 
densaattoreita.  50-wattinen  juottimeni 


VVellerin  vanhoja  ja  uusia  kärkiä  ja  kahden  eri 
sukupolven  juottimet. 


VVellerin  LT-sarjan  juottimen  erilaisia  kärkiä. 


VVellerin  Magnastat-kärkiä. 


Komponenttien  irrotustyökaluja. 

tuntui  riittämättömältä,  ja  vaikka  työ 
lopulta  onnistui,  se  vaati  kärsivällisyyt¬ 
tä  enemmän  kuin  olisin  ollut  heti  val¬ 
mis  antamaan.  Juotoshommissa  maltti 
on  toki  muutenkin  valttia. 

Riittävän  tehon  lisäksi  hyvässä  juotti- 
messa  on  mahdollisuus  vaihtaa  erilaisia 
kärkiä.  Kärkiin  pätee  nyrkkisääntönä, 
että  mitä  leveämpi  ja  paksumpi  kärki 
on,  sen  enemmän  siitä  johtuu  lämpöä 
kohteeseen.  Erilaisten  virtaliitinten  ja 
-kytkinten  vaihtamiseen  on  hyvä  olla 
pakissa  järeämpi  kärki,  jolla  homma 
onnistuu  leikiten.  Pintaliitoskompo¬ 
nentit  taas  kaipaavat  pienempää  kärkeä 
jo  komponenttien  pienen  koon  vuoksi, 

Juoksutetta  eli  fluksia  ja  lasikuitukynä  juotta- 
misalustan  puhdistukseen. 


Lyijytöntä  (vas.)  ja  lyijyllistä  (oik.)  juotostinaa. 


VVellerin  Magnastat,  LT-kahva  ja  juotinasema. 


mutta  myös  estämään  liiallisen  läm¬ 
mön  johtumisen,  etteivät  piirilevyllä 
olevat  komponenttien  alustat  (pädit) 
irtoa.  Pintaliitoskomponenttien  kanssa 
myös  juottimen  lämpöä  voidaan  laskea 
alemmaksi,  jolloin  mahdolliset  ylikuu¬ 
menemisesta  johtuvat  vauriot  voidaan 
helpommin  välttää. 

Vaikka  juottimen  teho  riittäisi  su¬ 
lattamaan  rautaa,  kahvan  eristyksen 
tulisi  olla  riittävän  hyvä,  jotta  juotin  - 
ta  pystyy  pitämään  kädessä  pidempiä 
aikoja.  Monessa  halvemmassa  juotti  - 
messa  kahva  alkaa  lämmetä  työskente¬ 
lyn  pidentyessä,  mikä  tekee  työskente¬ 
lystä  vähemmän  mukavaa  tarkkuuden 
kärsiessä.  Parempien  juottimien  kahva 
ei  juuri  lämpene  pidemmänkään  työs¬ 
kentelyn  aikana. 

Mielestäni  tärkeimmät  juottimen 
ominaisuudet  ovat  siis  riittävä  teho, 
vaihtokärjet  ja  kahva,  joka  ei  lämpe¬ 
ne  epämukavasti  työskentelyn  aikana. 
Mutta  mikä  sitten  on  riittävä  tehomää- 
rä?  Se  riippuu  monesta  asiasta  ja  juo¬ 


tettavasta  kohteesta,  eikä  yhtä  oikeaa 
vastausta  ole.  Itselläni  on  käytössä  80 
watin  Weller- juotinasema,  mutta  pie¬ 
nempikin  riittää  useimpiin  töihin  val¬ 
lan  mainiosti. 

Sarja  perussuorituksia 

Perinteisten  niin  sanottujen  läpiladot- 
tavien  komponenttien  juottamisesta  on 
helpointa  aloittaa.  Lämmitä  juottimella 
samaan  aikaan  komponentin  jalkaa  ja 
piirilevyä  noin  2-3  sekunnin  ajan  ja  tuo 
sitten  tinaa  komponentin  jalkaan  vas¬ 
takkaiselta  puolelta  juottimen  kärkeen 
nähden.  Työnnä  tinaa  komponenttia  ja 
piirilevyä  vasten,  ja  kun  se  sulaa,  kohde 
on  riittävän  lämmin  ja  juotos  onnis¬ 
tuu  varmasti.  Jos  tina  on  paksua,  sitä  ei 
yleensä  tarvita  kovinkaan  paljon,  mutta 
ohuempaa  tinaa  voi  joutua  syöttämään 
enemmänkin. 

Pintaliitoskomponentteja  voit  juot¬ 
taa  esimerkiksi  lämmittämällä  toista 
alustaa  juottimella  ja  sulattamalla  sii¬ 
hen  pienen  määrä  tinaa.  Tuo  pintalii¬ 
toskomponentti  pinseteillä  alustalle  ja 
lämmitä  se  kiinni  juottimella  -  pitä¬ 
en  huolen  siitä,  että  komponentti  on 
myös  piirilevyssä  kiinni  ja  sen  toinen 
pää  osuu  alustalle.  Kun  komponentti 
on  toisesta  päästä  kiinni,  juota  myös 
toinen  pää  lämmittämällä  alustaa  ja 
komponentin  päätä  lisäten  samalla 
tinaa.  Koska  pintaliitoskomponentit 
ovat  pieniä,  niitä  ei  tarvitse  lämmittää 
kovinkaan  pitkään,  sillä  lämpökuor- 
maa  ei  juuri  ole. 

Liittimien  juottaminen  on  oma  tai¬ 
teenlajinsa,  mutta  yleensä  juotettavat 
pinnat  kannattaa  ensin  esitinata  läm¬ 
mittämällä  liitintä  ja  lisäämällä  liitos¬ 
kohtaan  hieman  tinaa.  Lisäksi  kiinni 
juotettavan  kaapelin  pää  kannattaa  ni¬ 
puttaa  siistiksi  ja  tinata  johdinten  päät. 
Katkaise  ne  sitten  sopivan  mittaisiksi 
liittimeen  kiinnitystä  varten.  Vie  joh¬ 
din  tämän  jälkeen  esitinatun  liittimen 
kontaktipinnalle  ja  sulata  se  kiinni  liit¬ 
timeen  juottimella  -  varmistuen  siitä, 
että  liittimen  kontakti  lämpenee  riit¬ 
tävästi  kunnollisen  juotoksen  aikaan¬ 
saamiseksi.  Toisinaan  huonolaatuiset 
liittimet  alkavat  sulaa  juotostilantees- 
sa,  jolloin  apuna  voi  käyttää  liittimen 
vastakappaletta.  Siihen  kiinnitettynä 
liitin  säilyttää  muotonsa  juotettaessa. 
Suosittelenkin  hankkimaan  ainoastaan 
vain  hieman  kalliimpia  ja  parempilaa¬ 
tuisia  liittimiä,  sillä  niiden  juottaminen 
on  huomattavasti  helpompaa. 


Juokse,  tina,  juokse 

Erilaisia  juotostinoja  on  todella  mo¬ 
nia  erilaisia.  Perinteiset  lyijylliset  ovat 
helpommasta  päästä  käsitellä,  mutta 
ne  ovat  myös  myrkyllisiä.  Juotostinaa 
käsitellessä  onkin  hyvä  pitää  mielessä, 
ettei  päästä  lyijyä  päästä  elimistöönsä, 
ja  huolehtia  käsien  pesusta  lyijyllisen 
tinan  käsittelyn  jälkeen. 

Juotostinan  lisäksi  tarvitaan  juok¬ 
sutetta  tai  tuttavallisemmin  fluksia. 
Juoksute  on  tavallisesti  integroitu  juo¬ 
tostinan  sisälle,  jolloin  sitä  ei  tarvitse 
lisätä  kuin  erikoistilanteissa.  Juoksut¬ 
teen  tehtävä  on  saada  tina  ”juokse- 
maan”  juotettavaan  kohteeseen,  jolloin 
se  leviää  tasaisemmin.  Tina,  jossa  ei 
ole  juoksutetta,  sulaa  paakuksi,  joka  on 
vaikea  saada  tarttumaan  kiinni.  Juok¬ 
sutteen  tehtävänä  on  myös  parantaa 
tinan  tarttumista  metalleihin.  Hyvin 
juokseva  tina  välttää  myös  oikosulku¬ 
jen  syntymistä,  joten  on  hyvin  tavallis¬ 
ta,  että  pintaliitosmikropiirejä  juotet¬ 
taessa  käytetään  runsaasti  juoksutetta 
työtä  helpottamaan.  Tämä  ei  kuiten¬ 
kaan  ole  pakollista.  Jos  juoksutetta  on 
käytetty  runsaasti,  se  on  juotostyön 
jälkeen  pestävä  pois.  Vaikka  juoksute 
itsessään  ei  johda  sähköä,  se  kerää  te¬ 
hokkaasti  likaa  itseensä.  Juoksutteen 
ja  lian  seos  taas  saattaa  saada  sähköisiä 
ominaisuuksia,  jotka  haittaavat  laittei¬ 
den  toimintaa.  Jos  työsi  jäljiltä  piirile¬ 
vylle  jäi  paljon  juoksutetta,  tee  itsellesi 
palvelus  ja  siivoa  se  pois. 

Kätevät  apuneuvot 

Komponenttien  irrotusta  ja  käsittelyä 
helpottamaan  on  olemassa  erilaisia 
työkaluja.  Tinaimurilla  tai  kapillaari- 
ilmiöön  perustuvalla  tinaimusukalla 
voi  imeä  sulatettua  tinaa  pois  piirile¬ 
vyltä.  Koukkuja,  piikkejä  ja  pinsettejä 
taas  käytetään  kuumien  komponentti¬ 
en  helpompaan  käsittelyyn.  Erilaisiin 
työkaluihin  kannattaa  ehdottomasti 
tutustua,  sillä  ne  helpottavat  työskente¬ 
lyä  huomattavasti.  Varustelun  ylärajaa 
ei  tietenkään  tässäkään  lajissa  ole.  & 

Olen  tehnyt  artikkelia  täydentämään 
videon ,  jossa  esittelen  erilaisia  juotos- 
tilanteita.  Video  löytyy  Skrollin  You- 
Tubesta  ja  verkko  jatkoilta  osoitteesta 
skrolli.fi/numerot.  On  tärkeä  muistaa , 
että  juottamisen  voi  oppia  vain  juotta¬ 
malla ,  joten  kokeile  rohkeasti! 

PERUSTEET 

^  f  % 

Teksti:  Mikko  Rasa  Kuvat:  Sakari  Leppä,  Mikko  Rasa 

Skrollissa  on  aiemmin  ollut  joitakin  elektroniikan  rakentelua  koskevia  artikkeleita,  mutta 
niissä  on  oletettu  jonkin  verran  harrastuneisuutta.  Nyt  lähdemme  aivan  alustaja  käym¬ 
me  läpi  perusasiat. 


Huom!  Sähkön  vastuuton  käyttö  voi  johtaa  vakaviin  vammoihin,  jopa  kuolemaan.  Harrastelijaprojekteissa  yleensä  käytetyillä 
5-20  voltin  jännitteillä  on  hyvin  vaikea  aiheuttaa  itselleen  vahinkoa,  ja  virheellisistä  kytkennöistä  seuraa  lähinnä  hajonneita 
komponentteja.  Verkkosähköä  käyttäviin  laitteisiin  on  kuitenkin  syytä  olla  kajoamatta  ilman  asiaankuuluvaa  pätevyyttä.  Mones¬ 
sa  laitteessa  on  sisällä  kondensaattoreita,  joista  voi  saada  vaarallisen  sähköiskun  vielä  virtajohdon  irrottamisen  jälkeenkin. 


Perusperiaatteet 

Mitä  elektroniikka  on?  Kaikki  sähkö¬ 
laitteet  toimivat  sähkövirralla,  joka 
pohjimmiltaan  on  elektronien  liiket¬ 
tä.  Elektronisesta  laitteesta  puhutaan 
yleensä  silloin  kun  mukana  on  myös 
jonkinlaista  aktiivista  ohjausta.  Yksin¬ 
kertaisella  kytkimellä  varustettu  tasku¬ 
lamppu  ei  ole  elektroninen  laite,  mutta 
vilkkuva  LED -lamppu  on. 

Sähköopin  perussuureet  ovat  jän¬ 
nite,  virta  ja  resistanssi.  Kun  kappa¬ 
leeseen  tai  sen  osaan  kertyy  tavallista 
enemmän  tai  vähemmän  elektroneja, 
siihen  syntyy  sähköinen  potentiaali. 
Kahden  kappaleen  välistä  potentiaali- 
eroa  kutsutaan  jännitteeksi.  Paristossa 
ja  akussa  kemiallinen  reaktio  aiheuttaa 
potentiaalieron  metallilevyjen  välille. 
Sähkövoimalan  generaattorissa  tai  pol¬ 
kupyörän  dynamossa  puolestaan  joh¬ 
timien  liike  magneettikentässä  painaa 
elektroneja  toista  päätä  kohti.  Jännit¬ 
teen  yksikkö  on  voltti  (V)  ja  kaavoissa 
käytettävä  tunnus  U. 

Kun  jännitteiset  kappaleet  tai  jänni¬ 
telähteen  navat  yhdistetään  johtimella, 
syntyy  virtapiiri.  Negatiivisesti  varau¬ 
tuneen  kappaleen  ylimääräiset  elekt¬ 
ronit  purkautuvat  ja  kulkevat  johdinta 


pitkin  positiiviseen,  jossa  elektroneista 
on  pulaa.  Sähkövirta  kuvaa  sitä,  kuin¬ 
ka  paljon  elektroneja  kulkee  tietyn 
pisteen  ohi  aikayksikköä  kohti.  Sen 
yksikkö  on  ampeeri  (A)  ja  kaavoissa 
käytettävä  tunnus  I. 

Sähkövirran  sanotaan  kuitenkin  kul¬ 
kevan  kohti  matalampaa  potentiaalia 
eli  elektronien  kulkusuuntaa  vastaan. 
Tämä  epäloogisuus  johtuu  siitä,  että 
sähkö  keksittiin  ennen  kuin  elektro¬ 
nia  oli  löydetty,  joten  sähkövarauksen 
etumerkki  piti  valita  umpimähkään. 
Vaihtoehtoisesti  voidaan  ajatella,  että 
sähkövirta  syntyy  elektronien  jälkeen¬ 
sä  jättämien  aukkojen  liikkeestä. 

Resistanssi  kuvaa  johtimen  tai  kom¬ 
ponentin  kykyä  vastustaa  elektronien 
liikettä.  Johtimilta  tietysti  halutaan 
mahdollisimman  pientä  resistanssia, 
mutta  monella  komponentilla  resis¬ 
tanssi  on  väistämätön  tai  jopa  olen¬ 
nainen  osa  komponentin  toimintaa. 
Resistanssin  yksikkö  on  ohmi  (D)  ja 
kaavoissa  käytettävä  tunnus  R. 

Näiden  kolmen  perussuureen  välil¬ 
lä  vallitsee  yhtäsuuruus  U  =  R  *  I,  eli 
jännite  on  yhtä  suuri  kuin  resistanssin 
ja  virran  tulo.  Jos  jonkin  komponen¬ 
tin  resistanssi  on  100  ohmia  ja  sen 


napoihin  kytketään  10  voltin  jännite, 
komponentin  läpi  kulkee  0.1  ampeerin 
virta. 

Jos  kohta  resistanssi  onkin  monilla 
komponenteilla  epätoivottu  ominai¬ 
suus,  niin  olennaisia  ovat  myös  aineet, 
jotka  eivät  johda  sähköä  lainkaan. 
Eristeet  estävät  sähkön  kulkemisen 
paikkoihin,  joihin  sitä  ei  haluta.  Niitä 
käytetään  niin  johtimien  kuorena  kuin 
osana  komponenttien  sisäistä  raken¬ 
netta. 

Eristeilläkin  on  kuitenkin  rajansa. 
Riittävän  suuri  jännite  voi  aiheuttaa 
läpilyönnin,  jossa  elektroni  hyppää 
eristeen  yli  johtimesta  toiseen.  Jos  lä¬ 
pilyönti  tapahtuu  ilmassa,  se  näkyy  ki¬ 
pinänä  tai  valokaarena.  Komponentin 
sisällä  tapahtuva  läpilyönti  yleensä  vau¬ 
rioittaa  komponenttia  tai  jopa  tuhoaa 
sen  kokonaan.  Ilman  läpilyöntijännite 
on  noin  3000  volttia  millimetriä  kohti 
ja  monilla  muilla  eristemateriaaleilla 
vielä  korkeampi.  Moderneissa  kompo¬ 
nenteissa  johtimet  ovat  kuitenkin  niin 
lähellä  toisiaan,  että  jännitteenkesto 
saattaa  olla  vain  muutamia  voltteja. 

Edellä  esiteltyjen  perussuureiden  li¬ 
säksi  on  usein  tarpeen  ottaa  huomioon 
myös  teho.  Se  vaikuttaa  tarvittavan  vir- 

talähteen  suuruuteen,  akku-  tai  par  is  - 
tokäyttöisen  laitteen  käyttöaikaan  sekä 
komponenttien  jäähdytystarpeeseen. 
Tehon  yksikkö  on  watti  (W)  ja  kaavois¬ 
sa  käytettävä  tunnus  P. 

Ilmaisia  lounaita  ei  ole,  ei  edes  mität¬ 
tömän  pienille  elektroneille.  Suprajoh¬ 
teita  lukuunottamatta  kaikilla  materi¬ 
aaleilla  ja  siten  myös  komponenteilla 
on  resistanssia.  Kun  sähkövirta  kulkee 
resistiivisen  aineen  läpi,  osa  tehosta 
muuttuu  lämmöksi.  Hukkatehon  suu¬ 
ruus  on  verrannollinen  resistanssiin 
ja  virran  neliöön,  P  =  R  *  I2.  Kompo¬ 
nenttien  ylikuumenemisen  ja  tuhou¬ 
tumisen  välttämiseksi  niillä  on  oltava 
riittävä  jäähdytys.  Logiikasta  ja  merk¬ 
kivaloista  koostuva  laite  harvemmin 
tarvitsee  erillistä  jäähdytystä,  mutta 
teholedille  tai  suuria  virtoja  ohjaaval¬ 
le  transistorille  jäähdytyssiili  tai  jopa 
tuuletin  voi  olla  tarpeen. 

Välineet 

Helpoin  lähtökohta  kokeiluille  on  juo- 
tokseton  koekytkentälevy,  ns.  leipälevy 
(. solderless  breadboard).  Siinä  on  satoja 
reikiä,  joihin  komponenttien  jalat  voi 
työntää.  Reiät  on  yhdistetty  toisiin¬ 
sa  tyypillisesti  viiden  sarjoissa,  jotta 
kytkennät  komponenttien  välillä  ovat 
mahdollisia.  Tyypillisesti  levyn  reu¬ 
nalla  on  jännitteensyötölle  tarkoitettu 
kaistale,  jonka  reiät  on  yhdistetty  toi¬ 
siinsa  koko  levyn  pituudelta. 


Leipälevyllä  uutta  kytkentää  on  helppo  ko¬ 
keilla,  sillä  komponenttien  kiinnittäminen 
ja  irrottaminen  on  nopeaa.  Se  on  oivallinen 
kumppani  Arduinolle  tai  muulle  mikrokontrol- 
lerialustalle. 

Elektroniikkaharrastajan  tärkein 
työkalu  on  yleismittari.  Sillä  voi  tar¬ 
kistaa  niin  komponenttien  arvot  kuin 
kytkennän  toiminnan.  Aivan  pakol¬ 
linen  se  ei  ole,  mutta  sen  puute  tekee 
vianselvityksestä  hankalaa.  Yleismit¬ 
tarin  ei  tarvitse  olla  kallis,  vaan  edulli¬ 
sella  mallilla  pääsee  alkuun.  Mittarissa 
kannattaa  olla  mittajohdoille  tavalliset 


4  mm  banaaniliittimet.  Tarvikkee¬ 
na  hankittavat  nipistimillä  varustetut 
mittajohdot  helpottavat  mittaamista. 
Automaattinen  lukualueen  valinta  on 
niin  ikään  käytännöllinen. 


Vasemmalta  oikealle:  yleismittari  (Fluke  1 1 5), 
kaksikanavainen  digitaalinen  oskilloskooppi 
(Tektronix  TDS  1002)  ja  laboratorioteholähde 
digitaalisilla  näytöillä  (Mastech  HY3005D). 


Erilaisia  kytkentä-  ja  mittausjohtoja.  Pit¬ 
känomainen  metallinen  banaaniliitin  sopii 
yleismittariin  ja  teholähteeseen.  Oskilloskoo- 
peissa  käytetään  BNC-liitintä.  Hauenleuat  ja 
nipistimet  sopivat  mitattavaan  kohteeseen 
tarttumiseen. 

Toinen  tärkeä  työkalu  on  juotos- 
kolvi.  Leipälevyn  kanssa  kolvia  ei 
tarvita,  mutta  jos  kytkennästä  haluaa 
pysyvämmän,  se  kannattaa  kasata  pii¬ 
rilevylle  juottamalla.  Halvimmat  kolvit 
ovat  yksinkertaisia  verkkovirtaan  kyt¬ 
kettäviä  lämmitysvastuksia.  Tällainen 
riittää  läpireikäkomponenttien  juotta¬ 
miseen  mainiosti,  joskin  lämpenemis¬ 
tä  saa  hieman  odotella.  Jos  harrastus 
etenee  pintaliito  skomponentteihin 
asti,  kannattaa  viimeistään  siinä  vai¬ 
heessa  hankkia  kalliimpi  vaihdettavilla 
kärjillä  ja  termostaatilla  varustettu  kol¬ 
vi.  (Lisää  juottamisesta  sivulla  44.) 


Vasemmalla  perusmallin  juotoskolvi  (Bilte- 
ma),  oikealla  kalliimpi  malli  (MEtcal  SP  200) 
telineessään.  Keskellä  näkyvään  suurennus¬ 
lasilla  varustettuun  telineeseen  voi  kiinnittää 
juotettavan  piirilevyn. 

Perustyökaluihin  kuuluvat  myös 
sivuleikkurit  ja  kärkipihdit.  Niitä  tar¬ 
vitaan  piirilevylle  juotettujen  kom- 


Käyttövalmiin  juotoskolvin 
lämpötila  on  yli  200  °C, 
ja  sen  osuminen  ihoon 
aiheuttaa  liki  välittömän 
palovamman.  Käsittele 
kolvia  varovasti.  Palamat¬ 
toman  alustan  käyttämi¬ 
nen  on  suositeltavaa. 


ponenttien  jalkojen  typistämiseen, 
hyppylankojen  valmistamiseen  ja 
komponenttien  paikallaan  pitämiseen 
juottamisen  ajan.  Kuorintapihdeis- 
täkin  on  hyötyä,  mutta  näppäräsor- 
minen  harrastaja  kuorii  johdot  myös 
puukolla. 

Monille  projekteille,  etenkin  mik- 
rokontrolleripohjaisille,  riittää  tieto¬ 
koneen  USB-liittimestä  saatava  viiden 
voltin  käyttöjännite.  Erikoisempia 
komponentteja  varten  voi  olla  syytä 
hankkia  säädettävä  laboratorioteho¬ 
lähde.  Perusmallin  teholähteessä  jän¬ 
nite  on  tyypillisesti  valittavissa  0-30 
voltin  välillä  ja  virta  0-3  ampeerin 
välillä.  Tämä  riittää  jo  lähes  kaikkiin 
projekteihin. 

Edistyneemmälle  harrastajalle  voi 
olla  iloa  myös  oskilloskoopista  tai 
logiikka-analysaattorista.  Näillä  mit¬ 
talaitteilla  voi  tarkastella  nopeasti 
muuttuvia  signaaleja,  kuten  erilaisia 
digitaalisia  protokollia.  Oskilloskoop¬ 
pi  pystyy  näyttämään  signaalin  tarkan 
aaltomuodon  ja  soveltuu  siten  myös 
analogisten  signaalien  tarkasteluun, 
mutta  sisältää  yleensä  vain  kaksi  tai 
neljä  kanavaa  eri  signaaleille.  Logiik¬ 
ka-analysaattorissa  kanavia  on  yleensä 
kahdeksan  tai  enemmän,  ja  se  pystyy 
tulkitsemaan  yleisiä  digitaalisia  pro¬ 
tokollia,  mutta  se  käsittelee  ainoastaan 
digitaalisia  signaaleja. 

Passiivikomponentit 

Elektroniikan  komponentit  jaetaan 
passiivisiin  ja  aktiivisiin.  Hieman  yk¬ 
sinkertaistaen  aktiivisia  komponent¬ 
teja  voi  käyttää  sähkövirran  ohjaami¬ 
seen,  kun  taas  passiviiset  vaikuttavat 
virran  kulkuun  aina  samalla  tavalla. 
Seuraavaksi  käymme  läpi  joitakin  ylei¬ 
simpiä  komponentteja. 

Yksinkertaisin  komponentti  on  vas¬ 
tus  ( resistor ).  Nimensä  mukaisesti  sillä 
on  tietty  resistanssi.  Vastuksia  käyte¬ 
tään  yleisimmin  rajoittamaan  virran 
kulkua  muiden  komponenttien  läpi. 

ja  eristeiden  välis¬ 
sä.  Kun  puolijoh¬ 
teeseen  seostetaan 
pieni  määrä  tie¬ 
tynlaisia  epäpuh- 
tausatomeita,  sen 
sähkönjohtavuus 
paranee  ja  samalla 
siihen  muodostuu 
yli-  tai  alijäämä 
vapaita  elektrone¬ 
ja.  Näitä  seoksia 
kutsutaan  n-  tai 
p -tyypin  puolijoh¬ 
teiksi. 

Kun  kaksi  eri- 
tyyppistä  puoli¬ 
johdetta  liitetään 
toisiinsa,  n-tyy- 
pin  ylimääräiset 


Valikoima  erilaisia  komponentteja.  Karkeasti  vasemmalta  oikealle:  vastuksia,  kytkimiä  ja  painonappeja,  kondensaatto¬ 
reita,  kela,  diodeja,  ledejä,  erillistransistoreja  ja  mikropiirejä. 


?  u 


Kahden  vastuksen  yli  vaikuttava  jännite  ja¬ 
kautuu  niiden  resistanssien  suhteessa.  Jos 
resistanssit  ovat  yhtä  suuret,  on  jännite  vas¬ 
tusten  välissä  puolet  kokonaisjännitteestä. 


Kondensaattorin  rakenne  yksinkertaistettuna. 
Vuorotelevat  positiivisesti  ja  negatiivisesti 
varautuneet  metallilevyt  varastoivat  sähkö¬ 
energiaa. 

Kahdella  sarjaan  kytketyllä  vastuksella 
voidaan  toteuttaa  jännitejaoksi  kutsut¬ 
tu  kytkentä. 


Kondensaattori  ( capacitor )  on  kom¬ 
ponentti,  joka  kykenee  säilyttämään 
sähkövarausta.  Siinä  on  kaksi  metalli- 
levyä  ja  niiden  välissä  ohut  eriste.  Kun 
levyihin  kytketään  jännite,  elektrone¬ 
ja  virtaa  negatiiviseen  levyyn,  mutta 
ne  eivät  pääse  eristeen  läpi.  Syntynyt 
sähkövaraus  voidaan  myöhemmin 
purkaa.  Kondensaattoreita  käytetään 
muun  muassa  suodattamaan  häiriöitä 
ja  tasaamaan  jännitteen  vaihteluita. 

Kondensaattoreita  on  useita  alatyyp¬ 
pejä,  joista  elektrolyyttikondensaatto¬ 
ri  ansaitsee  tulla  erikseen  mainituksi. 
Elektrolyyttikondensaattorissa,  tai  tut¬ 
tavallisemmin  ”elkossa”,  toinen  metal¬ 
lilevyistä  on  korvattu  nestemäisellä  tai 
kiinteällä  elektrolyytillä.  Näin  raken¬ 
netun  kondensaattorin  kapasitanssi  on 
huomattavasti  suurempi,  mutta  kon¬ 
densaattorista  tulee  polarisoitu.  Väärin 
päin  kytketty  jännite  tuhoaa  elektro¬ 
lyyttikondensaattorin. 

Kela  muodostuu  sylinterin  muotoon 
kieputetusta  johtimesta.  Sähkövirran 
kulkiessa  kelan  läpi  se  synnyttää  mag¬ 
neettikentän.  Muuttuva  magneettikenttä 
puolestaan  indusoi  muutosta  vastusta¬ 
van  sähkövirran.  Keloja  käytetäänkin 
tasaamaan  äkillisiä  muutoksia  sähkövir¬ 
rassa  esimerkiksi  hakkuriteholähteissä. 

Puolijohteet 

Nimensä  mukaisesti  puolijohteiden 
sähkönjohtavuus  on  jossain  johteiden 


vapaat  elektronit 
rajapinnan  lä¬ 

histöllä  siirtyvät 
täyttämään  p- 

tyypin  aukkoja.  Rajapintaan  syntyy 
tyhjennysalue  ( depletion  region ),  jolla 
ei  ole  vapaita  elektroneja  eikä  aukkoja 
kuljettamaan  sähkövirtaa. 

Jos  puolijohdeliitokseen  nyt  kytke¬ 
tään  ulkoinen  jännite  niin,  että  n-tyy- 
pin  puolelle  tuodaan  uusia  elektroneja, 
tyhjennysalue  kutistuu  ja  virta  pääsee 
kulkemaan  sen  yli.  Jännitteen  on  oltava 
suurempi  kuin  puolijohteen  ominai¬ 
suuksista  määräytyvä  kynnysjännite. 
Vastakkaiseen  suuntaan  kytketty  jänni¬ 
te  vahvistaa  tyhjennysaluetta,  eikä  virta 
kulje. 

Diodi  on  yksinkertaisin  mahdolli¬ 
nen  puolijohdekomponentti.  Se  koos¬ 
tuu  yhdestä  puolijohdeliitoksesta. 
Diodeja  käytetään  muun  muassa  vaih¬ 
tojännitteen  tasasuuntaukseen  sekä 
suojaamaan  komponentteja  vääränlai¬ 
selta  jännitteeltä.  Eri  tavoin  seostettu¬ 
ja  puolijohteita  käyttämällä  voidaan 
valmistaa  eri  tarkoituksiin  soveltuvia 
diodeja. 

Diodi  on  epälineaarinen  kompo¬ 
nentti,  eli  sen  läpi  kulkeva  virta  ei  riipu 
jännitteestä  vakiokertoimella.  Kynnys- 
jännitteen  ylityttyä  virta  kasvaa  hyvin 
nopeasti. 

Eräs  diodin  alatyyppi  on  valodiodi  eli 
tuttavallisemmin  ledi  ( light  emittingdio- 
de,  LED).  Nimensä  mukaisesti  valodio¬ 
di  säteilee  valoa  sähkövirran  kulkiessa 
sen  yli.  Vaikka  ledit  ovat  toiminnallises¬ 
ti  diodeja,  niiden  estosuuntainen  jän- 
nitteenkesto  on  melko  huono,  eikä  niitä 

tule  käyttää  ilman  ylimääräistä  suoja¬ 
usta  kytkennöissä,  joissa  jännitteen  na¬ 
paisuus  voi  vaihdella.  Yksi  ratkaisu  on 
kytkeä  kaksi  lediä  rinnan  mutta  vastak¬ 
kaissuuntaisesta  jolloin  napaisuuden 
mukaan  toinen  niistä  palaa. 

Aktiivikomponentit 

Aktiivisia  komponentteja  ovat  esimer¬ 
kiksi  releet,  elektroniputket  ja  transis¬ 
torit.  Näistä  kaksi  ensimmäistä  ovat 
nykypäivänä  enimmäkseen  vanhentu¬ 
neita,  ja  niitä  käytetään  vain  joissakin 
erikoissovelluksissa.  Transistorit  puo¬ 
lestaan  ovat  modernin  elektroniikan 
kulmakivi.  Ne  jakautuvat  edelleen  ala¬ 
ryhmiin,  joista  tärkeimmät  ovat  bipo- 
laaritransistorit  {bipolar  junction  tran¬ 
sistori  BJT)  ja  kanavatransistorit  (field 
effect  transistor,  FET). 


Kaaviokuva  bipolaaritransistorin  sisäisestä 
rakenteesta. 

Bipolaaritransistorissa  on  ohut  puo- 
lijohdekerros  kahden  vastakkaistyyp- 
pisen  puolijohteen  välissä.  Keskellä 
olevaa  kerrosta  kutsutaan  kannaksi 
( base),  päätyjä  puolestaan  emitterik- 
si  ( emitter )  ja  kollektoriksi  ( collector ). 
Emitteriin  on  seostettu  kollektoria 
enemmän  epäpuhtausatomeita.  Nor¬ 
maalisti  tyhjennysalue  estää  virran 
kulkemisen  komponentin  yli. 

Jos  kuitenkin  emitterin  ja  kannan  yli 
kytketään  päästösuuntainen  jännite, 
puolijohdeliitoksen  yli  kulkeva  sähkö¬ 
virta  muuttaa  kannan  varauksenkul- 
jettajien  tasapainoa  siten,  että  myös 
emitterin  ja  kollektorin  välillä  pääsee 
kulkemaan  virta.  Kollektorivirta  on  li¬ 
neaarisella  kertoimella  suurempi  kuin 
kantavirta,  joten  transistoria  voi  käyt¬ 
tää  vahvistimena. 

Myös  kanavatransistorissa  on  kolme 
terminaalia,  joista  keskimmäisellä  oh¬ 
jataan  kahden  muun  välillä  kulkevaa 
sähkövirtaa.  Toimintatapa  ja  nimityk¬ 
set  ovat  kuitenkin  erilaiset.  Lähteen 
( source )  ja  nielun  ( drain )  välissä  on 
erityyppisestä  puolijohteesta  tehty  ka¬ 
nava,  joka  normaalisti  on  johtamatta  - 


Kaaviokuva  kanavatransistorin  sisäisestä  ra¬ 
kenteesta. 

massa  tilassa.  Hila  (gate )  on  eristetty 
kanavasta  ohuella  oksidikerroksella. 

Jännite  hilan  ja  lähteen  välillä  syn¬ 
nyttää  sähkökentän,  joka  muuttaa  ka¬ 
navan  varauksenkuljettajien  tasapai¬ 
noa  sallien  sähkövirran  kulkemisen 
kanavan  läpi.  Virran  suuruus  riippuu 
hilajännitteestä.  Koska  hilan  kautta  ei 
kulje  juuri  lainkaan  virtaa,  kanavatran- 
sistori  sopii  hyvin  käytettäväksi  digi¬ 
taalisena  kytkimenä. 

Yksittäisiä  transistoreja  tarvitaan  elekt- 
roniikkaharrastuksessa  nykyään  melko 
harvoin.  Toisinaan  niistä  on  kuitenkin 
hyötyä,  jos  vaikkapa  mikrokontrollerilla 
täytyy  ohjata  suurempaa  kuormaa  kuin 
mihin  sen  oma  virtakapasiteetti  riittää. 

Mikropiirit 

Digitaalisen  logiikan  rakentaminen 
yksittäisistä  transistoreista  käy  helpos¬ 
ti  työlääksi.  Tarjolla  on  onneksi  koko 
liuta  erilaisia  mikropiirejä,  alkaen  yk¬ 
sittäisistä  logiikkaporteista  aina  koko¬ 
naisiin  yhden  piirin  tietokoneisiin  asti. 
Nykyaikaiset  mikropiirit  valmistetaan 
CMOS-tekniikalla  ja  niissä  käytetään 
kanavatransistoreita.  Erilaisia  mikro¬ 
piirejä  on  enemmän  kuin  tässä  mahtuu 
listaamaan,  mutta  tutustutaan  joihin¬ 
kin  yleisiin  tyyppeihin. 

Operaatiovahvistin  ( operational  amp- 
lifieri  op-amp)  on  differentiaalinen  vah- 
vistinpiiri,  jonka  vahvistuskerroin  on 
tyypillisesti  hyvin  suuri.  Vahvistimen 
ulostulojännite  on  suoraan  verrannolli¬ 
nen  kahden  sisääntulon  jännite-eroon, 
mutta  on  jopa  miljoonia  kertoja  suurem¬ 
pi.  Yleensä  operaatiovahvistimen  kanssa 
käytetään  takaisinkytkentää,  jossa  osa 
ulostulojännitteessa  ohjataan  takaisin 
toiseen  sisääntuloon.  Näin  vahvistus- 
kerroin  voidaan  säätää  tarkoin  halutulle 
tasolle.  Ilman  takaisinkytkentää  operaa¬ 
tiovahvistinta  voi  käyttää  komparaatto¬ 
rina,  vertailupiirinä,  jonka  ulostulo  on 
looginen  ykkönen  tai  nolla  sisääntulojen 
erotuksen  etumerkin  mukaan. 


Analogi-digitaalimuunnin  ( analog - 
to-digital  converter ,  ADC)  on  piiri,  jolla 
analogisen  signaalin  voi  muuttaa  di¬ 
gitaaliseksi.  Sitä  voi  käyttää  erilaisten 
analogisten  sensorien  lukemiseen  tai 
vaikkapa  äänen  digitointiin.  Tarjolla  on 
laaja  valikoima  muunninpiirejä  erilaisilla 
tarkkuuksilla,  rajapinnoilla  ja  muunto- 
nopeuksilla.  Yleensä  samassa  piirissä  on 
useita  sisääntuloja,  joista  voi  valita  yhden 
kerrallaan  muunnettavaksi. 

Digitaali-analogimuunnin  ( digital - 
to-analog  converter ,  DAC)  tekee  päin¬ 
vastaisen  muunnoksen  kuin  analogi- 
digitaalimuunnin.  Yleisin  käyttökohde 
on  digitoidun  äänen  toistaminen.  Va¬ 
lojen  ja  moottorien  ohjaamiseen  käy¬ 
tetyn  pulssinleveysmodulaation  ( puhe 
width  modulationi  PWM)  voi  myös 
mieltää  yksinkertaiseksi  digitaali- ana- 
logimuuntimeksi. 

Toisinaan  on  tarpeen  käyttää  syöttee¬ 
nä  signaalia,  jonka  jännitetaso  on  liian 
suuri  käsittelyyn  käytetyille  komponen¬ 
teille.  Tällöin  voidaan  käyttää  optoero- 
tinta.  Siinä  on  valodiodi  ja  valotran- 
sistori  yhdistettynä  samaan  pakettiin 
siten,  että  valodiodin  kirkkaus  ohjaa 
transistorin  kautta  kulkevaa  virtaa. 

Mikrokontrollerit  ovat  nykyään 
hyvin  suosittuja  kaikenlaisissa  elekt- 
roniikkaproj  ekteissa.  Tyypillisessä 
mikrokontrollerissa  on  prosessori  ja 
muistia  sekä  oheislaitteita  kuten  las¬ 
kureita,  analogi- digitaalimuuntimia, 
erilaisia  väyläohj äimiä  ja  tietysti  digi¬ 
taalisia  yleiskäyttöisiä  pinnejä.  Helpoi¬ 
ten  mikrokontrollerien  kanssa  pääsee 
alkuun  Arduinolla  tai  vastaavalla  ke- 
hitysalustalla,  jossa  on  mikrokontrol¬ 
lerin  lisäksi  muutamia  tarpeellisia  ja 
hyödyllisiä  komponentteja.  Kytkentä 
leipälevyyn  onnistuu  helposti  hyppy- 
langoilla  eikä  juottamista  tarvita. 

Aina  ei  ole  käytettävissä  juuri  oi¬ 
keanlaista  käyttöjännitettä.  Projektin 
eri  osat  saattavat  vaatia  eri  jännitteitä, 
tai  paristokäyttöisen  laitteen  syöttöjän- 
nite  madaltuu  paristojen  tyhjentyessä. 
Ongelma  ratkeaa  jänniteregulaattoril- 
la.  Jos  jännite-ero  tai  laitteen  käyttämä 
virta  on  pieni,  on  järkevää  käyttää  li- 
neaariregulaattoria.  Siinä  on  parista¬ 
kymmenestä  transistorista  koostuva 
ohjauspiiri,  joka  säätää  regulaattorin 
resistanssia  ja  pitää  ulostulojännitteen 
halutulla  tasolla.  Ylimääräinen  jännite 
muuttuu  lämmöksi. 

Jos  lineaariregulaattorin  hukkateho 
ei  ole  hyväksyttävä  ylikuumenemisen 

-V- 

Rl 

Cl 

Hl— 


Jännitelähde,  esim.  paristo 
Vastus 

Kondensaattori 


C2 

Elektrolyyttikondensaattori 


Kela 


Diodi 

Poikkiviiva  on  negatiivisella  puolella 

Valodiodi 


Bipolaaritransistori 

B  =  kanta  (base) 

E  =  emitteri 
C  =  kollektori 

Kanavatransistori 

G  =  hila  (gate) 

S  =  lähde  (source) 

D  =  nielu  (drain) 


Operaatiovahvistin 

Positiivinen  ja  negatiivinen  tulo 
sekä  käyttöjännite  merkattu 
Lähtö  oikealla 


1 


Vcc 

D0 

Dl  00 

D2  Q1 

D3 

CLK 

GND 

I  U4 


Mikropiiri 

Yksinkertaistettu  versio  neli- 
tuloisesta  prioriteettienkooderista 
Vcc  =  käyttöjännite 
GND  =  maa  (ground) 

CLK  =  kello  (clock) 

DO-3  =  sisääntulo 
QO-1  =  ulostulo 


Tavallisimpien  komponenttien  symboleja  pii- 
rikaaviossa. 

tai  paristojen  keston  takia,  voi  sen  si¬ 
jaan  käyttää  hakkuriregulaattoria.  Sii¬ 
nä  syöttöjännitettä  katkotaan  satoja 
tuhansia  kertoja  sekunnissa  ja  syntyvä 
kanttiaalto  suodatetaan  niin,  että  jäl¬ 
jelle  jää  tasainen,  matalampi  jännite. 
Pulssisuhdetta  muuttamalla  voidaan 
vaikuttaa  ulostulojännitteeseen.  Hak- 
kuriregulaattorin  hyötysuhde  on  oi¬ 
kein  käytettynä  erittäin  hyvä,  mutta 
useimmat  mallit  vaativat  ympärilleen 
muutamia  muita  komponentteja. 

Piirikaavio 

Jos  projektissa  on  enemmän  kuin 
muutama  komponentti,  voi  leipäle- 
vylle  syntyä  melkoinen  sotku,  josta  ei 
enää  helposti  näe  mihin  mikäkin  on 
kytketty.  Tilannetta  selkeyttää  piiri- 
kaavion  (käytetään  myös  termiä  kyt¬ 
kentäkaavio)  piirtäminen.  Siinä  eri 
komponentit  on  kuvattu  symboleilla 
ja  niiden  väliset  kytkennät  viivoilla. 
Oheisessa  kuvassa  on  esitetty  tavalli¬ 
simpien  komponenttien  symbolit. 

Symbolin  yhteyteen  merkitään  kom¬ 
ponentin  tunniste,  joka  koostuu  kom¬ 

Kuvakaappaus  KiCad-piirilevysuunnitteluohjelmasta. 


ponentin  tyypin  mukaisesta  kirjai¬ 
mesta  ja  juoksevasta  numerosta.  Myös 
komponentin  arvo  tai  malli  merkitään 
yleensä  piirikaavio  on.  Kytkentäviivat 
piirretään  pysty-  tai  vaakasuuntaan,  ei 
vinottain.  Jos  kytkentä  haarautuu  use¬ 
amman  kuin  kahden  komponentin  vä¬ 
lille,  haarautumispisteeseen  piirretään 
pieni  ympyrä.  Ilman  ympyrää  risteävät 
kytkentäviivat  eivät  ole  sähköisessä  yh¬ 
teydessä  toisiinsa. 

Yleensä  piirikaavion  komponentit 
järjestetään  siten,  että  valtaosa  signaa¬ 
leista  etenee  vasemmalta  oikealle.  Kor¬ 
keampi  jännitetaso  on  pääsääntöisesti 
ylempänä.  Jos  laitteessa  on  useampi 
erillinen  osakokonaisuus,  esimerkik¬ 
si  virransyöttö  ja  näyttöpaneeli,  myös 
piirikaavio  on  hyvä  ryhmitellä  niiden 
mukaisesti. 

Yksinkertaisen  piirikaavion  voi 
piirtää  millä  tahansa  vektoripiirto - 
ohjelmalla,  mutta  vakavampaan  suun¬ 
nitteluun  on  suositeltavaa  käyttää 
tarkoitukseen  tehtyä  ohjelmaa.  Niitä 
on  tarjolla  sekä  kaupallisia  että  ilmai¬ 
sia.  Kehittynein  ilmainen  ohjelma  on 
KiCad,  kaupallisista  taas  harrastajien 
suosiossa  on  Eagle.  Eaglesta  on  saa¬ 
tavilla  myös  ilmainen  kokeiluversio, 
mutta  siinä  käytössä  olevia  ominai¬ 
suuksia  on  rajoitettu. 

Suunnitteluohjelmien  mukana  tulee 
komponenttikirjastoja  peruskompo¬ 
nenteille  sekä  yleisimmille  piireille, 
mutta  jokaista  erikoisempaa  piiriä 
niistä  ei  löydy.  Osa  valmistajista  julkai¬ 


see  kirjastot  omille  komponenteilleen 
ja  myös  harrastajien  tekemiä  kirjas¬ 
toja  on  tarjolla.  Harkitsemisen  arvoi¬ 
nen  vaihtoehto  on  myös  luoda  tarvit¬ 
semansa  komponentit  itse.  Silloin  ne 
varmasti  noudattavat  yhtenäistä  tyyliä 
ja  käytäntöjä. 

Jos  projektilleen  haluaa  suunnitella 
myös  piirilevyn,  sekin  onnistuu  sa¬ 
moilla  ohjelmilla.  Kun  piirikaavio  on 
tuotu  piirilevyn  suunnitteluun,  edessä 
on  melkoinen  palapeli.  Komponentit 
ja  niiden  väliset  kytkennät  on  järjes¬ 
tettävä  siten,  ettei  oikosulkuja  tule. 
Sijoittelussa  on  huomioitava  myös  val¬ 
mistustekniikan  vaatimat  minimietäi¬ 
syydet  ja  muut  rajoitukset. 

Pari  vuosikymmentä  sitten  oli  yleistä 
syövyttää  omat  piirilevynsä  itse.  Nyky¬ 
ään  kuitenkin  kiinasta  saa  tilattua  pie¬ 
niä  eriä  tehdasvalmisteisia  piirilevyjä 
niin  halvalla,  ettei  kemikaalien  kanssa 
läträäminen  juuri  houkuta.  Tehdasval¬ 
misteisesta  piirilevystä  saa  helpommin 
myös  kaksipuolisen,  mikä  helpottaa 
kytkentöjen  sijoittelua. 

Tärkeä  informaatiolähde  elektro- 
niikkaprojektin  suunnittelussa  ovat 
komponenttivalmistajien  julkaisemat 
tietosivut  ( datasheet ).  Niissä  on  kuvat¬ 
tu  komponentista  kaikki  tarpeellinen, 
kuten  jännitteen-  ja  virrankesto  sekä 
fyysiset  mitat.  Mikropiirien  datashee- 
teissä  on  usein  myös  kytkentäesimerk¬ 
kejä  ja  suosituksia  siitä,  millaisia  mui¬ 
ta  komponentteja  piirin  kanssa  tulisi 
käyttää.  & 

KULTTUURI 


Tietokoneharrastaja  muistelee 

Spectrumista  Scrumiin 


Muistan  sen  kuin  eilisen. 

Istuin  10-vuotiaana  laivahy- 
tin  yläpunkalla  ja  tarkastelin 
Saksasta  juuri  hankittua 
ZX  Spectrumia.  Maailmani 
muuttui,  ja  harrastuksesta  ke¬ 
hittyi  myöhemmin  ammatti. 

Teksti  ja  kuvat:  Lare  Lekman 

1980-luvun  alku  oli  pelikonsoleiden 
kulta- aikaa.  Meillekin  hankittiin  käy¬ 
tettynä  Philips  Videopac  (ks.  Skrolli 
2018.4),  joka  oli  ahkerassa  käytössä, 
vaikka  haaveilin  salaa  tehokkaammas¬ 
ta  Atari  2600  -pelikonsolista.  Konsolit 
olivat  kuitenkin  rajoittuneet  pelaami¬ 
seen,  kun  taas  kotitietokoneella  saattoi 
tehdä  muutakin  hyödyllistä,  kuten  ra¬ 
kentaa  Rooman  yhdessä  päivässä.  Näin 
ainakin  Commodore  VIC-20  -kotitie¬ 
tokonetta  televisiossa  mainostettiin... 

Kun  sitten  pääsin  testaamaan  luok¬ 
kakaverini  Mikken  VIC-20-konetta, 
olivat  odotukset  huipussaan.  Rooman 
rakentelun  sijaan  päädyimme  kuiten¬ 
kin  pelaamaan  Jupiter  Landeria ,  joka 
oli  sekin  huikea  kokemus  ja  erosi  sel¬ 
västi  konsolipeleistä.  Tietokone  mah¬ 
dollisti  avoimen  sovellusalustan  -  oh¬ 


jelmia  pystyi  hankkimaan  C -kaseteilla 
tai  koodaamaan  itse. 

Aloinkin  pohtia,  kuinka  Rooman  tai 
Jupiterin  kuut  voisi  oikeasti  rakentaa 
tietokoneen  sisään.  Digitaalisen  luo¬ 
vuuden  siemen  oli  kylvetty. 

Commodore  vai  Spectrum? 

Kotitietokoneen  hankkimisesta  kehit¬ 
tyi  itselleni  lähes  pakkomielle.  Aloin 
leikellä  Helsingin  Sanomista  tietoko¬ 
neiden  mainoksia,  joita  teippasin  pik¬ 
kuveljeni  riemuksi  huoneemme  seinil¬ 
le.  Koulussa  lähes  kaikki  äidinkielen 
aineeni  käsittelivät  tietokoneita,  opet¬ 
tajan  antamasta  aiheesta  riippumat¬ 
ta.  Haastattelin  innostuneesti  kaikkia 
luokkakavereita,  joilla  oli  tietokone,  ja 
usein  pääsin  myös  kokeilemaan  niitä. 


VIC-20:n  Rakenna  Rooma  -TV-mainos  1980-luvun 
alussa  jäi  vahvasti  mieleeni. 


Parilla  kaverilla  ja  sukulaisella  oli 
upouusi  Commodore  64,  josta  varsin¬ 
kin  Save  New  York  -pelin  nähtyäni  haa¬ 
veilin.  Commodore  64  oli  kuitenkin 
arvokas.  Kasettiasemineen  se  maksoi 
Suomessa  tuolloin  noin  3  950  mark¬ 
kaa  (nykyrahassa  noin  1  400  €),  joka 
oli  liian  kallis  budjettiini.  Isäni  ja  äitini 
tukivat  harrastustani,  mutta  eivät  olleet 
valmiita  sijoittamaan  reilua  opettajan 
kuukausipalkkaansa  laitteeseen,  jolla 
harva  lapsi  teki  muuta  kuin  pelasi.  Oli¬ 
han  meillä  jo  Videopac. 

Samoihin  aikoihin  tutustuin  parilla 
sukulaisella  ja  naapurilla  ZX  Spect- 
rumiin.  Jokin  pienessä  mustassa  laa¬ 
tikossa  ja  sen  siniharmaissa  kumi- 
näppäimissä  viehätti.  Kone  oli  kuin 
ylisuuri  taskulaskin,  ja  sen  peleissä 
oli  luovaa  hulluutta,  jota  C64:n  astetta 
edustavammista  peleistä  osin  puuttui. 
Kun  sitten  kuulin,  että  48  kilotavun 
Spectrumin  saisi  Saksasta  noin  1  500 
Suomen  markalla  (noin  530  €),  olin 
päätökseni  tehnyt. 

Näin  jälkikäteen  ajateltuna  Spec- 
cyn  brittimäistä  luovaa  hulluutta  ku¬ 
vaa  osuvasti  tuore  Ne tflix- elokuva, 
1980-luvulle  sijoittuva  Bandersnatch. 
Suosittelen  katsomaan,  vaikka  pelä¬ 
täkseen  vuorovaikutteisen  leffan  ”läpi” 

Alakoulussa  lähes  kaikki  äidinkielen  aineeni  käsittelivät  tietokoneita  -  ai¬ 
heesta  riippumatta. 


jARieVM  ■ 


joutuu  tekemään  aika  groteskeja  valin¬ 
toja. 

Spectrum  Saksasta 

Kesällä  1984  jaoin  kahdesti  viikossa 
lähiöidemme  mainokset  ostaakseni 
Spectrumin.  Samana  kesänä  vanhem¬ 
pamme  erosivat  ja  jäimme  asumaan 
äidin  ja  pikkuveljen  kanssa.  Isä  ja  äiti 
olivat  seuranneet  säästämistäni  ja  tuki¬ 
vat  nyt  mielellään  tietokoneen  hankin¬ 
taa,  ehkä  osin  eroaan  hyvitelläkseen. 
Siispä  suuntasimme  äitini  ja  veljeni 
kanssa  Ruotsinlaivalla  kohti  Euroop¬ 
paa.  Lentopelkoisena  lapsena  olin  eri¬ 
tyisesti  toivonut  laiva-  ja  bussimatkaa, 
joka  olikin  seikkailu. 

Loputa  päädyimme  Saksan  Kieliin, 
jossa  muistan  riemuni  Hertie -tavara¬ 
talon  elektroniikkaosastolla:  Avarassa 
hallissa  ruskealla  kokolattiamatolla 
seisovien  vaaleiden  pöytien  päällä  le- 
päsi  eri  valmistajien  uusimpia  laitteita, 
kuten  Apple  Storeissa  2010-luvulla. 
Mukaamme  tarttuivat  48  kilotavun 
Spectrum,  Sharpin  laadukas  kasettisoi¬ 
tin,  Kempston-j  oystick-laaj  ennusport- 
ti,  Quickshot-peliohjain  ja  pari  peliä. 
Tax  free  -lomakkeet  täytettyämme  ja 
erityiseen  toimistoon  ne  satamassa 
kuskattuamme  saimme  osan  hinnasta 
takaisin. 

Kotiinpaluu  Suomeen  olikin  sitten 
antikliimaksi.  Saimme  Spectrumin  vi¬ 
ritettyä  olohuoneen  Salora-telkkariin, 
minkä  jälkeen  meni  sormi  suuhun  ja 
itku  puseroon.  Mitenkäs  pelejä  oikein 
ladattiin?  Lähettiinkö  kaksihaarainen 
9  mm  EAR/MIC-piuha  kasettimankan 
molempiin  reikiin,  vai  vain  toiseen? 


Saksankielisen  ma¬ 
nuaalin  tavaaminen 
ei  oikein  onnistunut. 

Pettyneenä  menin 
nukkumaan  miettien, 
tuliko  tehtyä  virhe- 
hankinta. 

Aamulla  minua 
pari  vuotta  vanhem¬ 
pi  naapurin  poika 
Mikko  tuli  käymään. 

Mikolla  oli  myös 
Spectrum  ja  hän  oli 
lahjakas  tietokone-  ja 
elektroniikkaharras- 
taja,  minkä  vuoksi 
hän  oli  ansainnut 
naapurustossamme 
kunnioitetun  lisäni¬ 
men  Proffa.  Maail¬ 
mani  pelastui,  kun 
Mikko  neuvoi,  kuin¬ 
ka  pelit  ladataan  ja  C-kasettimankkaa 
käytetään.  Lisäksi  hän  toi  minulle 
lahjaksi  C-kasetin,  jolla  oli  lähes  pa¬ 
rikymmentä  peliä.  Paikalle  kerääntyi 
muitakin  naapuruston  lapsia  hartaa¬ 
seen  kesäloman  hetkeen,  kun  Spect¬ 
rum  heräsi  eloon. 

MikroBitti  ja  Kalle 
Kotipsykiatri 

Pari  kuukautta  ennen  Spectrumin 
hankintaa,  vuoden  1984  toukokuus¬ 
sa,  tapahtui  myös  jotain  ikimuistoista: 
MikroBitti-lehti  ilmestyi  ensimmäistä 
kertaa.  Aiemmin  olin  tutkaillut  Tie¬ 
tokone -lehteä,  jonka  ammattilaisille 
suunnatut  jutut  olivat  lapsen  näkökul¬ 
masta  tylsää  luettavaa.  Prosessori-lehti 


oli  mielenkiintoisempi,  mutta  panosti 
tee-se-itse-elektroniikkaan.  Itse  en  kos¬ 
kaan  innostunut  elektroniikasta,  vaan 
ohjelmistoista,  joilla  tietokoneen  sai 
tekemään  mitä  haluaa.  Siksi  oli  upeaa 
uppoutua  MikroBitin  maailmaan,  joka 
oli  nuorelle  bittinikkarille  kuin  keidas 
aavikolla. 

Kotitietokoneiden  vertailut  tarjosi¬ 
vat  neutraalia  näkökulmaa  1980-luvun 
konesotiin,  ohjelmalis taukset  kannus¬ 
tivat  harjoittelemaan  ohjelmointia  ja 
peliarvostelut  olivat  lehden  lopussa 
kuin  sarjakuvat  sanomalehdessä.  Li¬ 
säksi  muun  muassa  Nordicin  Peliluo¬ 
la  ja  Aki  Korhosen  Jenkkilä  tarjosivat 
uniikkia  tietoa  ja  asennetta  aikaan  en¬ 
nen  internetiä.  MikroBitti  nosti  tieto¬ 
koneharrastukseni  uudelle  tasolle. 

Ensimmäisestä  R-kioskin  luukulta 
ostamastani  MikroBitin  numeros¬ 
ta  mieleeni  jäi  erityisesti  Kalle  Ko¬ 
tipsykiatri  -ohjelmalistaus.  Koodi  oli 
C64:lle,  mutta  se  kannusti  minua  tutus¬ 
tumaan  Spectrumin  mukana  tulevaan 
Basic-ohj elmointioppaaseen.  Saksan¬ 
kielinen  manuaali  tosin  hidasti  har¬ 
joitteluani,  kunnes  Proffa  ystävällisesti 
antoi  minulle  vanhan  suomenkielisen 
Spectrum-manuaalinsa  ja  englannin¬ 
kielisen  Basic-peliohj  elmointikirj  an. 
Kiitos  Mikko! 

Pelejä  koodaamaan 

Proffan  lahjoittamia  manuaaleja  luki¬ 
essani  aloin  hahmottaa  Basic-kielen 
perusteet.  Isän  ja  äitipuolen  kanssa 
mökkeillessämme  kirjoitin  sähkön  ja 


Tutkimassa  Saksasta  juuri  hankittua  ZX  Spectrumia  laivahytin  yläpunkalla. 

Naapurusto  tutustumassa  Spectrumiin  kesällä  1984. 

television  puuttuessa  Basic-ohjelmia 
ruutupaperille  ja  testasin  ne  kaupun¬ 
kiin  palattuamme.  Kuten  monet  ystä¬ 
väni,  aloitin  tekstiseikkailuista,  joita 
pystyi  ohjelmoimaan  vain  kolmella  ko¬ 
mennolla:  PRINT,  INPUT  ja  IF. 

Olin  naapuruston  onnellisin  lapsi, 
kun  esittelin  ystävilleni  Rumppaa.  Se 
oli  koodaamani  Rambo- leffaa  mu¬ 
kaileva  humoristinen  tekstiseikkailu. 
Liikkuva  kuva  oli  kuitenkin  tekstiä 
näyttävämpää,  joten  pian  koodasin 
Space  Invaders  -kloonin  nimeltä  Zap- 
man  ja  Jupiter  Landeria  mukailevan 
Lagelanderin.  Ohjelmoin  myös  Net- 
hack- tyyppisen  luolaseikkailun  ja 
kymmeniä  erilaisia  pelien  ja  hyötyoh¬ 
jelmien  prototyyppejä,  kaikki  Basicilla. 

Suurin  saavutukseni  oli  Scorch-tank- 
kipelistä  vaikutteensa  saanut  sivulta 
kuvattu  ballistinen  Nukestorm- tankki- 
sota,  jossa  oli  muun  muassa  kranaat¬ 
tien  osumista  sortuva  maasto,  erilaisia 
ammuksia  ja  liikuteltavat  tankit.  Ohjel¬ 
mointi  vaikutti  opettajavanhempieni 
silmissä  ilmeisen  hyödylliseltä,  joskin 
harmittomalta.  Taitekohta  oli  äitini 
tarve  asetella  ja  tulostaa  yhdistyksen 
jäsenten  osoitteet  kirjekuoriin  liimat¬ 
taviksi. 

Minulla  taisi  kulua  puuhassa  puoli¬ 
sen  tuntia,  kun  matriisitulostin  puk¬ 
sutti  siistit  osoiterivit  paperille.  Tuol¬ 
loin  ei  vielä  ollut  edullisia  tulostimen 
liima-arkkeja  valmisohjelmineen.  Äi¬ 
tini  taisi  ensimmäisen  kerran  yllättyä 
ohjelmointitaitojen  hyödyllisyydestä, 
kun  satoja  osoitteita  ei  tarvinnut  kir¬ 
joittaa  käsin. 


Tietokoneella  työelämään 

Vuonna  1990  Spectrum  alkoi  8 -bit¬ 
tisenä  käydä  vanhaksi.  Tein  kesätöitä 
hankkiakseni  16-bittisen  Atari  STe:n, 
joka  puhutteli  minua  Commodore 
Amigaa  enemmän.  Ohjelmointi  jatkui 
Atarilla,  ja  mukaan  tuli  BBS:t  ( Bulletin 
Board  System)  eli  purkit,  joiden  puhe¬ 
linnumeroon  soitettiin  modeemilla. 
Linnanmäen  tuloillani  hankin  myös 
SupraModem  2400  -modeemin,  jol¬ 
la  "chattailin”  ja  viestittelin  tuttujen  ja 
tuntemattomien  kanssa  eri  purkeissa. 

IT-ammattilaisena  työskennellyt 
isäpuoleni  Hannu  lainasi  myös  töistä 
käyttööni  vanhoja  CP/M-tietokoneita  ja 
päätteitä,  joilla  sain  arvokasta  kokemusta 
tuon  ajan  ammattikoneista.  Pian  Hannu 
toikin  meille  PC-kloonin,  joka  melkein 
pilasi  ylioppilaskirjoitukseni:  Kokeisiin 
pänttäämisen  sijaan  pelasin  silmät  kii¬ 
luen  Sid  Meyerin  Civilizationia.  Lopulta 
kirjoitukset  sujuivat  kohtuullisesti,  mutta 
PC-harrastus  oli  tullut  jäädäkseen. 

1990-luvun  alussa  päädyin  opiske¬ 
lemaan  maanmittaustekniikkaa,  jossa 
viehätti  romanttinen  ulkotyö  ja  siistit 
sisähommat.  Samaan  aikaan  GPS  mul¬ 
listi  maanmittausta  ja  ihmisten  arkea 
luoden  kokonaan  uuden  teollisuuden 
alan,  paikkatietotekniikan.  Vaikka  olin 
pärjännyt  koulun  tietoteknisissä  kurs¬ 
seissa  hyvin,  ymmärsin  vasta  opin¬ 
tojen  lopulla  panostaa  paikkatietoon 
tekemällä  insinöörityökseni  internet- 
pohjaisen  Maanmittaustekniikan  inte¬ 
raktiivisen  opetusohjelman. 

Satsaus  kannatti,  ja  pian  koodasin 
Meridian  Systems  Oy:ssä  internet- 
karttasovelluksia  Suomen  Keltaisille 


Sivuille,  Kauppalehdelle  ja  Alkolle.  IT- 
alan  kuumentuessa  päädyin  hommiin 
Mato  Valtosen  Wapitille  ja  komean 
konkurssimme  myötä  sisätilapaikan- 
nusta  sekä  Wi-Fi-verkon  suunnitte¬ 
luohjelmistoja  edelleen  kehittävälle 
Ekahau  Oy:lle. 

SpeCtRUMista  Scrumiin 

Ekahaulla  aloimme  Suomen  ensim¬ 
mäisten  firmojen  joukossa  hyödyn¬ 
tää  ketteriä  ohjelmistokehitysmene- 
telmiä.  Vuosi  taisi  olla  2002,  jolloin 
useimmat  eivät  vielä  tunteneet  ket¬ 
terää  kehitystä  tai  pitivät  sitä  epä¬ 
määräisenä  puuhasteluna.  Moni  yri¬ 
tysvierailua,  kuten  amerikkalainen 
ISO-auditoija,  ällistyikin  nähdessään 
täysin  automaattisen  käännös-  ja  tes¬ 
tausympäristömme,  joka  esitti  kul¬ 
loinkin  käännettävät  ja  testattavat 
ohjelmistot  keltaisella,  onnistuneet 
buildit  vihreällä  ja  testissä  hylätyt  oh¬ 
jelmistot  punaisella. 

Tuolloin  ymmärsin,  että  "tulevaisuus 
on  jo  täällä  -  se  on  vain  epätasaisesti 
jakautunut”  (William  Gibson).  Olim¬ 
me  aikaamme  edellä.  Kokemuksistani 
viisastuneena  aloin  pohtia,  että  kah¬ 
den  opettajan  poikana  ja  innokkaana 
agz/e-harrastajana  voisin  auttaa  mui¬ 
takin.  Näin  päädyin  ketterään  ohjel¬ 
mistokehitykseen  suunnatun  Scrum- 
viitekehyksen  kouluttajaksi.  Tätä  teen 
edelleen,  muun  muassa  Scrum-oppaan 
muodossa  (lekman.fi/scrumguide). 

Vaikka  tutut  kirjaimet  ovatkin  ar- 
jessani  saaneet  uuden  merkityksen, 
Spectrum  ei  ole  unohtunut.  Hiljattain 
askartelin  ilokseni  muun  muassa  ju¬ 
listeen,  jossa  komeilevat  peräkkäin 
Spectrumin  hittipelien  latauskuvat 
ja  kuvaruutukaappaukset.  Jos  samat 
kuvat  herättävät  sinussakin  muistoja, 
löydät  latauslinkin  Skrollin  verkkojat- 
koilta:  skrolli.fi/numerot. 


Tutustuin  Scrumin  toiseen  isään  Ken  Schvvaberiin 
(vas.)  suomentaessani  The  Scrum  Guidea  vuonna 
2009. 

KIRJAT 


ATARUN 


Matka  68000:een  ulottuvuuteen 


Teksti:  Jukka  O.  Kauppinen 

Kuvat:  Jukka  O.  Kauppinen,  Marco  A.  Breddin 


HEY  GUYS  !  IT  IS  DONE  ! 


Marco  A.  Breddin  analysoi  saksalaista  ja  euroop¬ 
palaista  Atari-harrastajien  maailmaa  kolmiosai¬ 
sella  kirjasarjallaan.  Trilogian  kolmas  osa  julkais¬ 
taan  myöhemmin  tänä  vuonna. 


Atari  ST  -demoskeneharrastajien  perustama  Thalion  ehti  luoda  vuosina  1988-1993  kokonaiset 
22  kaupallisesti  julkaistua  peliä.  Demoskenetaitajien  perinteiseen  tapaan  kaverit  olivat  taita¬ 
via  koodinvääntäjiä  ja  graafikkoja,  mutta  bisnesosaaminen  ja  pelisuunnittelu  eivät  ehkä  olleet 
aivan  samaa  tasoa. 

Motorola  MC68000  -prosessori  oli  aikoinaan  avain  moneen  ihmeelliseen  asiaan.  Se  avasi  ovia 
moniin  ennestään  tuntemattomiin  ulottuvuuksiin,  joista  kaksi  oli  yhtä  aikaa  niin  lähellä  ja 
kaukana  toisiaan:  Atariii!  ja  Amigaaa! 


Atari  oli  1980-luvulla  vahva  eh¬ 
dokas  toiseksi  suosituimpien 
kotimikrojen  kehittäjäksi  ja 
valmistajaksi.  Atarin  8 -bittiset  koneet 
olivat  erittäin  hyviä  kotimikroja,  joi¬ 
ta  myytiin  miljoonamäärin.  Niissä  oli 
myös  monia  ratkaisuja,  joista  muu¬ 
tamat  on  commodoristinkin  pakko 
tunnustaa  oivallisiksi.  Mutta  8 -bittisen 
ajan  jälkeen  alkoi  16  bitin  vyörytys, 
jolloin  tilanne  oli  paljon  tasaväkisem- 
pi.  Atari  vaihtoi  omistajaa  Jack  Tra- 
mielin  käsiin  ja  toi  markkinoille  Ami- 
gan  haastajaksi  Atari  ST:n. 

Ja  kova  haastaja  se  olikin.  Digisota- 
veteraanit  muistelevat  sitä  aikaa  pai¬ 
koin  ihmeissäänkin:  miten  kaksi  niin 
samankaltaista,  osittain  samaan  tek¬ 
niikkaan  pohjaavaa  saman  aikakauden 
laitetta  saattoikin  kaikesta  yhteisestä 
huolimatta  kaivautua  niin  vastakkai¬ 
siin  poteroihin. 

Tämä  on  sitäkin  omituisempaa, 
kun  perehtyy  aiheeseen  hieman  tar¬ 
kemmin.  Nämä  kaksi  vihamikroa  kun 
olivat  lopulta  niin  kovin  samanlaisia. 
Ehkä  tekniikassa  oli  joitain  eroja,  mut¬ 
ta  käyttäjissä  ei.  Atari  ST: n  maailma 
pursusi  samanlaista  räjähtävää  luo¬ 
vuutta,  valvottuja  öitä  ja  intohimoisella 
rakkauden  palolla  luotua  sisältöä  kuin 
muillakin  alustoilla. 

Saksalaisen  Marco  A.  Breddinin 
kirjoittamat  ja  Microzeit-kustantajan 
julkaisemat,  Atari  ST:n  luovuuden 
ydintä  pursuavat  historiikit  avaavat 
kotimikro  sotien  ja  luovuuden  tsuna- 
mien  puolta  kiistämättömän  upeasti  ja 
vastaanpanemattomasti.  Näin  vanha¬ 
na  amigistina  en  voi  sanoa,  kuin  että 
hehän  olivat  kuin  me.  Veljiämme  ja 
sisariamme  16-bittisen  harrastamisen 
kirkkaimmassa  supernovassa. 

Demoja  ja  pelejä 
saksalaiseen  malliin 

Breddin  on  julkaissut  kirjoitushetkellä 
kaksi  osaa  The  Atari  ST  and  the  Cre¬ 
ative  People  -kirjasarjastaan.  Volume 
1:  Breakin  the  Borders  (1984-1990)  ja 
Volume  2:  Beyond  the  Borders  (1991— 
1993)  avaavat  kirjoittajansa  omakoh¬ 
taisiin  kokemuksiin  ja  näkökulmiin 
nojaten  Atari  ST:n  nousua,  kasvua  ja 
yhteisöjä  Saksassa.  Niitä  vuosia,  kun 
Atari  saapuu,  ST  innoittaa  ensimmäi¬ 


siä  luojia  ja  sekä  demo-  että  peliskene 
nousevat  kultaisten  vuosiensa  kukois¬ 
tukseen.  Ja  kuinka  maailma  sitten  lop¬ 
puu,  ei  paukahtaen  vaan  hissukseen. 

Tarina  on  kumpuileva,  vauhdikas  ja 
täynnä  elämää.  Se  myös  kuulostaa  ko¬ 
vin  monella  tapaa  tutulta.  Nuoret  tieto- 
koneharrastajat  löytävät  kavereita  ja  te¬ 
kevät  bittijuttuja  yhdessä.  Osasta  tulee 
demontekijöitä,  toisista  pelinkehittäjiä. 
Tai  ainakin  pelintekemisen  yrittäjiä. 
Vinkkejä  vaihdetaan,  kisataan  hirveäs¬ 
ti  teknisistä  saavutuksista  ja  oluttakin 
juodaan.  Välillä  käydään  demopartyil- 
lä,  juorutaan  skenetovereista  ja  tracke- 
roidaan  musiikkia  taikka  pikselöidään 
grafiikkaa.  Sitten  hypätään  kynnyksen 
yli  harrastajien  perustamien  pelitalo¬ 
jen  sisälle  ja  ihmetellään,  että  koskas  se 
peli  oikein  valmistuisi,  jotta  voitaisiin 
vaikka  maksaa  palkkaakin? 

Tarinaan  tuodaan  mahtavaa  lisäsy- 
vyyttä  lennättämällä  sitä  myös  muilla 
tasoilla.  On  jätkien  biletystä,  demon- 
tekoa  ja  uusien  efektien  ja  koodikik- 
kojen  luomista.  On  vierailuja  Atarin 
päämajassa  keskustelemassa  tulevista 
tietokoneista  ja  niiden  pelitarjonnasta. 
Kertomukset  kulkevat  ruohonjuuri¬ 
tasolta  aivan  korkeimmalle  huipulle. 
Perspektiiviä  ja  henkilökohtaisia  muis¬ 
telmia  riittää.  Samoin  haaveita,  toiveita 
ja  muisteloja  niin  onnistumisista  kuin 
huonommistakin  hetkistä.  Kaikki  on 
kovin  tutun  oloista,  mutta  samalla 
siinä  on  outo  saksalainen  Atari- sävel. 
Atari- skenevelj  et  varmasti  tunnistavat 
ihmisiä,  demoryhmiä  ja  demoja,  mutta 
minulle  tuon  maailman  hahmot  ovat 
täysin  tuntemattomia,  minkä  takia  kir¬ 
joja  onkin  niin  upeaa  lukea. 

Breddin  on  rakentanut  teoksiinsa 
ainutlaatuisen,  uskomattoman  maitta¬ 
van  kerronnan,  joka  etenee  pääpiirteit¬ 
täin  selkeällä  aikajanalla  ja  luo  kuvaa 


kehittyvistä  yhteisöistä  ja  yrityksistä. 
Yksi  kantavista  pääteemoista  on  ske- 
neihmisten  perustama  pelistudio  Tha- 
lion,  joka  on  loistava  aikansa  kuva.  Mi¬ 
ten  harrastaminen  ja  ammattimainen 
pelinteko  voidaan  yhdistää?  Miten  käy, 
kun  se  ei  onnistu?  Täydentävätkö  bis¬ 
nes  ja  intohimo  toisiaan  vai  ovatko  ne 
täydellisiä  vastakohtia?  Suomikin  on 
mainittu,  monta  kertaa.  Torille! 

Ilo  lukea 

Eikä  voi  kuin  kehua  teosten  ulkoasua. 
Sivut  pursuavat  värejä,  valokuvia,  ku¬ 
vakaappauksia  ja  taidetta.  Millaisia  pe¬ 
lejä  ja  demoja  saksalaiset  ataristit  ke¬ 
hittivät?  Millainen  maailma  ylipäätään 
oli  68000:n  tuolla  puolen,  planeetta 
Atarilla?  Ehkä  nämä  teokset  eivät  ker¬ 
ro  kaikkea,  mutta  ainakin  paljon. 

Veikeästi  kirjat  eivät  ole  sen  enem¬ 
pää  demoskenehistoriikkeja  kuin  pe- 
lialan  syväanalyysejäkään,  vaan  vah¬ 
vaa  sekä-ettää.  Atar ismiä  käsitellään 
sekä  koko  harrastamisen  skaalan  että 
ammattilaismaailman  kautta,  minkä  li¬ 
säksi  tekijä  haastattelee  suurta  määrää 
aikakauden  pelikehittäjiä,  demottajia 
ja  muuten  vain  aktiiveja,  jotka  tuovat 
tuon  menneen  aikakauden  kuvaan 
oman  makoisan  lisäannoksensa. 

Nämä  teokset  eivät  ole  pelkästään 
Ataria.  Ne  ovat  myös  verrattoman  ri¬ 
kas  ja  värikäs  sukellus  digitaalikulttuu- 
rin  historiaan  avaten  ovia  maailmaan, 
josta  moni  meistä  Suomessa  ei  ole  kos¬ 
kaan  kuullut.  10/10. 

Teokset  ovat  tilattavissa  sekä  kirjoina 
(lämmin  suositus)  että  e-kirjoina.  Kir- 
jatrilogian  kolmas  osa  Return  of  the  Bor¬ 
ders  julkaistaan  vuonna  2019.  Kolmas 
osa  keskittyy  Atari-yhteisön  myöhem¬ 
piin  aikoihin,  homebrew-skenen  nou¬ 
suun,  demoskenen  nykyaikaan,  Atari 
Falconiin  sekä  Jaguar-konsoliin.  & 


Volume  1:  Breakin'  the  Borders  -  35  euroa 

"16-bittisyyden  nousu,  makkarikoodareista  pelialan  ammattilaisiksi." 

Kovakantinen,  230x170  mm,  400  sivua,  420  kuvaa,  500+  kuvakaappausta  ja  40+  demoa 

Volume  2:  Beyond  the  Borders  -  41,90  euroa 

"Atarin  dramaattinen  huipennus  ja  romahdus,  Mega  STE  ja  Falcon." 

Kovakantinen,  230x170  mm,  432  sivua,  satoja  kuvia,  500+  kuvakaappausta,  80+  demoa 
Volume  3:  Return  of  the  Borders  -  tulossa  2019 
Lisätietoja:  www.microzeit.com 

SYVÄ  PÄÄTY 


Teksti  ja  kuvat:  Joseph  Watson 
Käännös:  Mikko  Heinonen 

Ien  73-vuotias,  eläkkeellä 
oleva  ohjelmistosuunnitteli¬ 
ja,  jolla  on  yli  43  vuotta  ko¬ 
kemusta  ohjelmoijan  ammatista.  Olen 
vanhentunut,  partani  on  harmaa  ja 
hiukseni  harvenevat  hiljalleen. 

Jotta  päästään  tietokonekokemuste- 
ni  alkulähteille,  on  palattava  ajassa  yli 
puoli  vuosisataa  taaksepäin.  Tuolloin, 
teini-ikäisenä  ja  pelkän  high  Schoo¬ 
lin  käyneenä  sekä  armeijassa  hieman 
teknistä  opetusta  saaneena,  päätin  ra¬ 
kentaa  ensimmäisen  tietokoneeni,  jol¬ 
le  kirjoittaisin  ensimmäiset  ohjelmani. 
Tämä  on  tarina  tuosta  tietokoneesta  ja 
tärkeästä  osasta  elämääni. 

Tähän  aikaan  ei  vielä  ollut  Byte- leh¬ 
teä,  ei  Dr.  Dobbs  Journalia ,  ei  Peoples 
Computer  Companyä  eikä  edes  mikro¬ 

prosessoria.  Projekti  alkoi  jopa  ennen 
kuin  ensimmäiset  7400-sarjan  TTL- 
IC:t  julkaistiin. 

Kuten  voi  kuvitella,  kone  oli  nyky¬ 
päivän  mittapuulla  hyvin  erikoinen. 
Paitsi  että  se  oli  hidas,  sen  arkkitehtuu¬ 
ri  oli  hyvin  rajoittunut  ja  käskykanta 
varsin  omituinen.  Se  käytti  vuosikym¬ 
meniä  sitten  hävinnyttä  muistitekniik¬ 
kaa  ja  syöttö-  ja  tulostustavat  olivat 
poikkeuksellisia. 

Tämän  varhaisen  kotimikron  pala¬ 
set  ovat  aikojen  saatossa  hajaantuneet 
eri  puolille.  Joitakin  niistä  on  käytetty 
uudelleen  myöhemmissä  projekteissa, 
osa  meni  toisille  vaihtokaupassa,  osa 
hylättiin  ja  osa  on  edelleen  elektroniik¬ 
kaosien  kokoelmassamme. 

Minulla  on  tapana  säilöä  kaiken- 


Joseph  Watson  liittyi  Skrolli-kir- 
joittajien  joukkoon  kansainvälisen 
Skrolli  International  Edition  -leh- 
tiprojektimme  yhteydessä.  Tarina 
hänen  myöhemmästä  mikropro¬ 
sessoria  käyttäneestä  mikrotietoko¬ 
neestaan  on  julkaistu  Skrollin  nu¬ 
merossa  2016.4  (pdf-lehti:  skrolli. 
fi/numerot). 

laista,  ja  73  vuodessa  sitä  kertyy  aika 
paljon.  Yksi  ongelma  onkin,  että  jotkin 
tämän  vanhan  koneen  osat  ovat  yhä 
omistuksessani,  mutta  en  tiedä  missä 
ne  ovat.  Olen  onnistunut  löytämään 
ja  valokuvaamaan  tiettyjä  koneen  osia, 


Kuinka 
tietokoneen  1960-luvulla 

Skrollin  uudessa  juttusarjassa  ohjelmistosuunnittelija  Joseph 
Watson  kertoo,  millaista  oli  rakentaa  oma  tietokone  aikana 
ennen  mikroprosessoria. 


mutta  suurimmaksi  osaksi  artikkeli¬ 
sarjan  kuvituksena  tulee  olemaan  tie¬ 
tokoneella  tehtyjä  luonnoksia.  Ehkä 
epäonnisinta  on  kuitenkin  se,  että 
vaikka  tiedän  tietokoneen  rakennet¬ 
ta  kuvaavien  logiikkakaavioiden  vielä 
olevan  jossain,  en  ole  löytänyt  niitä. 

Sähköaivojen  aikakausi 

Kun  vietin  nuoruuttani  pienessä,  noin 
tuhannen  ihmisen  kylässä,  ainoat  nä¬ 
kemämme  tietokoneet  olivat  lehtikuvia 
valtavista,  erityisiin  huoneisiin  raken¬ 
netuista  ”sähköaivoista”.  Niiden  ympä¬ 
rillä  näkyi  aina  valkotakkisia  miehiä, 
suuria  nauha-asemia  sekä  muita  erilais¬ 
ten  merkkivalojen  peittämiä  laitteita. 
En  ollut  tavannut  ketään,  joka  oli  oi¬ 
keasti  nähnyt  tietokoneen.  Lehtiartik¬ 
keleissa  kerrottiin  valtavista  teknisistä 
ongelmista,  joita  tietokoneet  auttoivat 
ratkaisemaan,  mutta  tämä  kaikki  kuu¬ 
losti  kovin  etäiseltä  arkipäivän  näkökul¬ 
masta. 

Armeijan 

elektroniikkakoulutus 

Valmistuessani  high  schoolista  vuonna 
1963  olin  17-vuotias  ja  painoin  vai¬ 
vaiset  51  kg.  Värväydyin  Yhdysvaltain 
ilmavoimiin  ja  minulle  luvattiin  elekt¬ 
roniikkaan  liittyvä  työ. 

Vaikka  olinkin  näperrellyt  elekt¬ 
roniikan  parissa  harrastuksena  aina 
12-vuotiaasta  alkaen,  hyödyin  valta¬ 
vasti  ilmavoimissa  ensimmäisen  vuo¬ 
den  aikana  annetusta  elektroniikka- 
koulutuksesta.  Sanonkin  usein,  että 
armeijaan  meno  oli  paras  päätökseni. 

Viiden  kuukauden  elektroniikan  pe¬ 
ruskurssin  jälkeen  seurasi  viisi  kuukaut¬ 
ta  lisää  opiskelua  liittyen  laitteistoon, 
jota  huoltaisin  loppuaikanani  ilmavoi¬ 
missa.  Minulle  määrättiin  työkohteeksi 
SAC:n  (Strategic  Air  Command)  uusi 
digitaalinen  viestintäjärjestelmä.  Kos¬ 
ka  laitteisto  oli  digitaalinen,  me  saim¬ 
me  peruselektroniikkakurssin  jälkeen, 
ennen  laitteistokohtaista  koulutusta, 
kuuden  viikon  kurssin  digitaalielektro¬ 
niikan  perusteista.  Siellä  saimme  tietoa 
logiikkapiireistä  (porteista,  kiikuista, 
rekistereistä,  summaimista  jne.). 

Innostus  syttyy 

Kuuden  viikon  digitaalisen  elektronii¬ 
kan  peruskurssin  viimeinen  viikko  oli 
nimeltään  Ohjelmoinnin  käsite.  Koska 
viestintälaitteisto,  jonka  parissa  minun 
piti  työskennellä,  ei  tarvinnut  ohjel¬ 


mointia,  olisin  voinut  olla  menemättä- 
kin,  mutta  tuosta  viikosta  tuli  minulle 
mullistava  kokemus. 

Opittuani  eri  logiikkapiireistä  ja  re¬ 
kistereistä  jne.  saatoin  kuvitella,  mi¬ 
ten  lähes  mihin  tahansa  tehtävään 
suunniteltaisiin  piiri,  mutta  en  vielä 
oikein  käsittänyt,  miten  niin  sanotun 
tietokoneen  avulla  voitaisiin  suorittaa 
melkein  mikä  tahansa  tehtävä  ilman 
johdotusten  muuttamista. 

Oikean  tietokoneen  hankkiminen 
ohjelmoinnin  opettamista  varten  oli 
ilmeisesti  liian  suuri  kustannus  ilma¬ 
voimille.  Sen  sijaan  Ohjelmoinnin 
käsite  -viikon  opettaja  opetti  meille, 
millainen  yksinkertainen,  hypoteetti¬ 
nen  tietokone  voisi  olla.  Hän  kuvasi 
yksinkertaisen  käskykannan  ja  esitteli 
lyhyitä  ohjelmaesimerkkejä  kirjoitta¬ 
malla  vaiheet  liitutaululle. 

Noin  keskiviikon  tienoilla  tuolla 
helmikuun  viikolla  vuonna  1964  näin 
yhtäkkiä  valon:  ymmärsin,  mikä  tieto¬ 
kone  on  ja  miten  se  toimii.  Siinä  missä 
muut  kokevat  dramaattisia  uskonnolli¬ 
sia  herätyksiä,  minä  koin  dramaattisen 
tietokoneherätyksen.  Muutamassa  mi¬ 
nuutissa  olin  ymmärtänyt,  millainen 
tietokoneen  sisäinen  rakenne  on  ja 
mikä  on  sen  ohjelman  tarkoitus.  Ha¬ 
lusin  myös  välittömästi  sellaisen  itsel¬ 
leni,  vaikka  se  varmasti  tuntui  tuolloin 
naurettavalta.  Minuun  tuolloin  iskenyt 
impulssi  on  vaikuttanut  elämääni  mer¬ 
kittävästi  siitä  lähtien. 

Oli  selvää,  että  en  voinut  tyydyttää 
tietokoneenhimoani  ostamalla  sellais¬ 
ta.  Niitä  ei  vain  ollut  saatavana,  eten¬ 
kään  henkilökohtaiseen  käyttöön.  Tu¬ 
lin  pian  siihen  tulokseen,  että  minun 
pitäisi  rakentaa  sellainen  itse. 

Alkua  pidemmälle 

Ensiaskeleena  kohti  oman  tietokoneen 
rakentamista  minun  piti  rakentaa  yk¬ 
sinkertaisia  digitaalisia  piirejä,  jotta 
saisin  kokemusta.  Ensimmäinen  pro¬ 
jektini  pystyi  valitsemaan  puhelinnu¬ 
meron  simuloimalla  valintakiekkoa 
releellä  synnytetyllä  pulssilla.  Yhdistin 
sen  kerran  puhelinlinjaan  todistaak¬ 
seni  sen  toimivuuden  (mikä  oli  tuol¬ 
loin  täysin  kiellettyä)  ja  jatkoin  sitten 
toiseen  projektiin.  Se  otti  vastaan 
10-bittisen  binääriluvun  ja  esitti  sen 
4-numeroisena  oktaalilukuna  käyttä¬ 
en  7-segmenttisiä  merkkejä.  Näytöksi 
muokkasin  kannettavan  television. 

Sain  tämän  TV-näyttöprojektin  val¬ 


miiksi  kesällä  1964  juuri  kun  koulu¬ 
tukseni  ilmavoimissa  päättyi.  Minut 
siirrettiin  Kalifornian  Sacramenton 
lähellä  sijainneeseen  tukikohtaan  yllä¬ 
pitämään  siellä  olleita  viestintälaitteita. 
Tällöin  ryhdyin  myös  vakavissani  ra¬ 
kentamaan  omaa  tietokonettani. 

Hypoteettisen 
tietokoneen  rakenne 

Tuolloin  oli  vaikeaa  löytää  tarkkaa  tie¬ 
toa  siitä,  mitä  tietokoneet  tekivät.  Aino¬ 
at  tietoni  siitä,  miltä  tietokoneen  käsky- 
kannan  pitäisi  näyttää,  olivat  peräisin 
Ohjelmoinnin  käsite  -kurssin  hypo¬ 
teettisesta  tietokoneesta.  (Myöhemmin 
opin,  miten  surkeasti  suunniteltu  tämä 
hypoteettinen  tietokone  oli,  mutta  se 
sopi  hyvin  esittelemään,  mikä  tietoko¬ 
neohjelma  on.)  Tein  suunnitelmiin  vain 
muutaman  muutoksen  ja  aloin  raken¬ 
taa  hypoteettista  tietokonetta.  Se  veikin 
suuren  osan  valveillaoloajastani  seuraa- 
vien  kolmen  vuoden  aikana. 

Se  käytti  10-bittisiä  sanoja  ja  jokai¬ 
nen  käsky  vei  yhden  sanan.  Käsky 
koostui  3  bitin  käskykoodista  ja  7  bi¬ 
tin  osoitekentästä.  Muistikapasiteetti 
oli  yhteensä  128  10-bittistä  sanaa.  (En 
ollut  kuullut  vielä  tavun  käsitteestä.) 
Huomaa,  että  10-bittinen  sana  voi  saa¬ 
da  minkä  tahansa  arvon  väliltä  0-1023 
(desimaalina). 


Kirjoittaja  Yhdysvaltain  ilmavoimissa,  1963. 

Kaikki  luvut  esitettiin  joko  binääri- 
nä  (esim.  valoilla)  tai  oktaalimuodossa 
käyttäen  vain  numeroita  0-7.  Desi¬ 
maalia  tai  heksadesimaalia  ei  käytetty. 

Koneen  rakenteeseen  kuuluivat  seu- 
raavat  rekisterit: 

PC  -  7-bittinen  Program  Counter  -rekisteri 
AC  -  10-bittinen  ACcumulator-rekisteri 
MD  -  10-bittinen  Memory  Data  -rekisteri 
PH  -  10-bittinen  Product  High  -rekisteri 
(Lisäsin  tämän  rekisterin  itse.  Se  ei  kuulunut 
ilmavoimien  hypoteettiseen  tietokoneeseen.) 

Koneen  käskykanta  oli  varsin  pieni, 
koska  se  käytti  käskykoodille  vain  3 
bittiä  kustakin  10  bitin  käskystä.  Ope¬ 
randin  vaativissa  käskyissä  7-bittinen 
osoitekenttä  ilmaisi  muistiosoitetta, 
josta  operandi  löytyisi.  Käskyt  olivat 
seuraavat: 

LOAD  -  Lataa  operandi  AC:hen. 

ADD  -  Lisää  operandi  AC:hen. 

SUB  -  Vähennä  operandi  AC:stä. 

MUL  -  Kerro  AC  operandilla. 

STO  -  Tallenna  AC:n  sisältö  osoitekentässä 
ilmoitettuun  muistiosoitteeseen. 

JMP  -  Hyppää  7-bittisessä  osoitekentässä 
olevaan  osoitteeseen. 

JPC  -  Hyppää  7-bittisessä  osoitekentässä 
olevaan  osoitteeseen,  jos  testattu  ehto  on 
tosi. 

INPUT  -  Pyydä  käyttäjältä  luku  ja  tallenna 
se  AC:hen 

TYPE  -  Tulosta  AC:n  sisältö  4-numeroisena 
oktaalilukuna. 

Koska  kolmesta  bitistä  saa  kahdek¬ 
san  eri  yhdistelmää,  herää  kysymys, 
miksi  luettelossa  on  yhdeksän  käsky- 
koodia.  Vastaus  on,  että  sekä  INPUT 
että  TYPE  käyttävät  samaa  3 -bittistä 
käskykoodia.  Koska  INPUT  tai  TYPE 
ei  käytä  7-bittistä  osoitekenttää,  osaa 
siitä  käytettiin  ilmaisemaan,  onko  ky¬ 
seessä  INPUT-  vai  TYPE-käsky. 

Ilmavoimien  hypoteettinen  tieto¬ 
kone  käytti  yhtä  yleiskäyttöistä  akku- 
rekisteriä  (AC).  Kertolaskun  aikana 
AC:n  nykyinen  10-bittinen  arvo  ja 
10 -bittisen  operandin  tulo  jätettiin 
10-bittiseen  AC:hen.  Kahden  10-bit- 
tisen  kokonaisluvun  tulo  on  kuiten¬ 
kin  20-bittinen,  joten  hypoteettinen 
kone  jätti  merkitsevämmän  osan  tu¬ 
losta  huomiotta  ja  tallensi  vähemmän 
merkitsevän  puolikkaan  AC:hen.  En 
pitänyt  tästä  tavasta,  joten  selvitin, 
miten  voisin  lisätä  toisen  10-bittisen 


Moduulin  liitinten  vastakappaleet. 

rekisterin,  jonka  tarkoitus  oli  säilyttää 
kertolaskun  tuloksen  merkitsevämpi 
puolikas.  Kuvaan  jäljempänä  tarkem¬ 
min  PH  (Product  High)  -rekisteriä  ja 
sen  toimintaa. 

Tämä  tietokone  eroaa  monilla  tavoin 
moderneista  vastineistaan.  Kun  suun¬ 
nittelu!  ja  rakensin  sen,  en  esimerkiksi 
tiennyt,  miten  tietokone  osaisi  tulostaa 
muita  merkkejä  kuin  numeroita.  Tämä 
tietokone  ei  osannut  tulostaa  mitään 
yhden  merkin  tulosta.  TYPE-toimin- 
non  tuloksena  oli  aina  nelinumeroinen 
oktaaliluku. 

Tietokoneessa  ei  ollut  pinoa,  eikä 
alirutiinien  kutsumiseen  ollut  olemas¬ 
sa  komentoja,  mutta  alirutiineja  oli 
kuitenkin  mahdollista  käyttää  hieman 
karkealla  tavalla. 

En  ollut  vielä  kuullut  kahden 
komplementin  aritmetiikasta.  Käs- 
kykannassa  ei  ollut  käskyjä  liittyen 
komplementtiin  tai  inkrementoin- 
tiin  (mikä  olisi  itse  asiassa  kahden 
komplementin  negaatio),  mutta  sii¬ 
nä  oli  vähennyskomento.  Minulle  oli 
opetettu,  miten  summaimella  tehdään 
yhteenlaskua,  mutta  vähennyslaskua 
binääriluvuilla  ei  ollut  tässä  yhteydes¬ 
sä  mainittu.  Jouduin  keksimään  oman 
menetelmän  binäärilukujen  vähentä¬ 
miseen,  joten  kehitin  vähentimen  ja 
yhdistin  sen  koneen  summaimeen, 


jolloin  tuloksena  oli  summain/vähen- 
nin. 

Osien  etsintää 

Ryhtyessäni  rakentamaan  tietokonetta 
ostin  pienen  skootterin  ja  aloin  kier¬ 
rellä  etsimässä  osia  komennuspaikkani 
lähellä  Kaliforniassa  sijaitsevista  elekt¬ 
roniikan  ylijäämämyymälöistä. 

Oli  onnekas  sattuma,  että  vierail¬ 
lessani  Valley  Surplus  -liikkeessä  Sac- 
ramentossa  tapasin  sen  omistajan 
Charles  ”Bud”  Cokerin.  Tavatessam¬ 
me  olin  18-vuotias,  Bud  taas  52.  Hän 
oli  työskennellyt  sähköinsinöörinä 
puolijohdeyrityksessä  ja  lähdettyään 
sieltä  hankkinut  ylijäämämyymälän, 
jota  pyöritti  vaimonsa  kanssa.  Bud  ei 
tiennyt  tietokoneista  mitään,  mutta  oli 
innoissaan  siitä,  että  yritin  rakentaa 
sellaista.  Sain  häneltä  monia  tarvitse¬ 
miani  osia  erittäin  edullisesti. 

Koska  integroituja  piirejä  ei  ollut 
vielä  saatavana,  etenkään  ylijäämä- 
elektroniikkaa  myyvissä  liikkeissä, 
minun  piti  rakentaa  tietokoneeni 
kokonaan  erillisistä  piireistä  -  siis 
yksittäisistä  transistoreista,  diodeis¬ 
ta,  vastuksista  ja  kondensaattoreista. 
Pian  kävi  selväksi,  että  koneesta  tulisi 
varsin  isokokoinen. 

Bud  myi  minulle  koteloksi  kaksi 
metriä  korkean  sähkölaiteräkin  ja  jopa 

Joitakin  käyttämiäni  logiikkamoduuleita. 

toimitti  sen  ilmavoimien  kasarmille, 
jossa  asuin.  Räkki  oli  suunniteltu  pal¬ 
jon  lämpöä  tuottavien  sähkölaittei¬ 
den  koteloksi,  joten  sen  takaosassa  oli 
omiin  tarkoituksiini  jopa  liian  tehokas 
j  äähdytyspuhallin. 

Bud  näytti  minulle  useita  tarjolla 
olevia  piirilevyjä,  joista  havaitsin  yh¬ 
den  moduulivalikoiman  sopivimmaksi 
tähän  projektiin.  Ostin  häneltä  koko 
varaston  niitä. 


Jokainen  moduuli  oli  samankokoi¬ 
nen  ja  koostui  111  mm  x  127  mm  pii¬ 
rilevystä  sekä  25  metallinastalla  varus¬ 
tetuista,  valetuista  muoviliittimistä. 

Moduulisarjan  mukana  tuli  myös 
kaksi  alumiinikehikkoa,  joissa  kum¬ 
massakin  oli  moduuleissa  olevien 
25-nastaisten  liittimien  vastakappa¬ 
leet. 

Vastakappaleiden  takana  oli  rivi  pis¬ 
tokkeita,  joihin  sai  kytkettyä  kaksi  joh¬ 


dinta  jokaista  liittimen  nastaa  kohti. 
Kahden  johtimen  ansiosta  oli  helppoa 
ketjuttaa  signaaleita,  joiden  piti  päätyä 
useampaan  paikkaan. 

Omaa  kytkentääni  varten  tarvitsin 
vielä  valtavan  määrän  johtoja,  joiden 
päähän  oli  puristettu  liittimet.  Niiden 
kytkemisestä  kerron  seuraavassa  nu¬ 
merossa.  & 

Tarina  jatkuu  Skrollissa  2019.2. 

Alivoltituksella  autuaaksi 

Erään  tietokoneen 
kuumottava  tarina 


Teksti  ja  kuvat:  Sakari  Eskelinen 

Jos  tietokoneesi  käy  säännölli¬ 
sesti  liian  kuumana  tai  peräti 
tahmaa  lämpöhalvauksen 
kourissa,  prosessorin  tai  gra- 
fiikkasuorittimen  alivoltitus 
voi  auttaa. 

Vuonna  2009  ostin  NetAnt- 
tilasta  elämäni  ensimmäi¬ 
sen  kannettavan  tietoko¬ 
neen,  jonka  kuvaus  kuului:  ”HP 
Pavilion  DV7-2123  17.3”  -viihdekan- 
nettava.  Hp.  999,90  €.  Luksusluokan 
viihdekannettava  BluRay- as  emalia  ja 
digiT Viliä!”  Olin  tuolloin  köyhä  opis¬ 
kelija,  joten  rahat  sain  luonnollisesti 
sijoittamalla  lukukauden  opintolainan. 
Se  oli  ensimmäinen  ja  viimeinen  kerta, 
kun  olen  jälkeenpäin  katunut  tietoko¬ 
neostostani. 

Kuvittelin  läppärien  kehittyneen  jo 
niin  pitkälle,  että  voisin  sekä  korvata 
pöytäkoneen  sellaisella  että  kuljettaa 
laitetta  aina  mukanani.  Sain  laitteen, 
jonka  suorituskyky  ylitti  vuoden  2005 
tehokoneeni  vain  niukasti  ja  jonka 
näyttö  oli  kovin  pieni  videoeditointiin. 
Samalla  se  osoittautui  liian  isoksi  ja 
painavaksi  jokapäiväiseen  kanteluun. 
Pahinta  oli  kuitenkin  lämpö. 

Sylimikro  hornasta 

Mikäli  asetin  läppärini  virta-asetukset 
maksimaaliselle  suorituskyvylle,  jo  uu¬ 


tena  kone  tapasi  kuumentua  tarpeetto¬ 
man  paljon.  Oivalsin  pian,  että  koneen 
lämpösuunnittelu  oli  surkea.  Koneen 
tuuletusaukot  ovat  laitteen  pohjassa, 
jolloin  ilmastointi  tukahtui  jo  siitä,  että 
kone  seisoi  pöydällä  omilla  jaloillaan. 
Puhuminen  ”sylimikrosta”  tässä  yh¬ 
teydessä  oli  monella  asteella  absurdi 
ajatus. 

Ratkaisin  asian  aikoinaan  siten,  että 
pidin  konetta  lähes  aina  virta- asetuk¬ 
sissa  tasapainotettu,  ja  ”leijutin”  konet¬ 
ta  joko  korokkeilla  tai  pöydän  reunan 
yli.  Valitettavasti  tasapainotettu  virtati- 
la  samalla  rajoitti  suoraan  suoritusky¬ 
kyä,  jolloin  pelikäytössä  uusi  kone  jäi 
ajoittain  jopa  vanhaa  pöytäkonettani 
hitaammaksi.  Leijutukset  puolestaan 
heikensivät  käyttöergonomiaa.  Myö¬ 
hemmin  aloin  käyttää  korokkeina 
kylmäkalleja,  joita  kierrätin  pakasti¬ 
men  kautta  noin  puolen  tunnin  välein 
(toim.  huom.  samaa  kikkaa  käytettiin 
Skrollissa  2018.2  vr-pelattaessa  kan¬ 
nettavalla). 

Vuodet  ovat  kuluneet  ja  elämään 
on  tullut  uusia  tarpeita.  Taloudessam¬ 
me  asustavalle  pienelle  ihmiselle  voisi 
järjestää  tietokoneen  käytettäväkseen. 
Olisiko  eläkkeelle  lasketusta  HP  Pavi- 
lionista  vielä  varteenotettavaksi  otteli¬ 
jaksi  vai  jäisikö  tämä  kehäraakiksi? 

Uskoin,  että  lämpöongelmat  ratkeai¬ 
sivat,  kunhan  käyttäisin  tuulettimella 
varustettua  jäähdytysalustaa  ja  huol¬ 


taisin  laitteen  sisukset.  HP:n  designiin 
kuuluu,  että  päästäkseen  kunnolla 
pyyhkimään  pölyt  koneen  tuulettimes¬ 
ta,  täytyy  kone  purkaa  lähes  kokonaan. 
En  tämän  takia  ollut  tehnyt  yhtä  perus¬ 
teellista  puhdistusta  aiemmin.  Samalla 
voisin  vaihtaa  jäähdytystahnat. 

Alkuun  kevätsiivouksella 

Pölyä  löytyi  odottamaani  vähemmän, 
mutta  ytimen  piitahnat  olivat  muut¬ 
tuneet  sedimenttikerrokseksi.  Oli  siis 
korkea  aika  kuvitella  itsensä  ham- 
maskiveä  rap  suttele  vaksi  hoitajaksi 
prosessorin  ja  näytönohjaimen  edus¬ 
taessa  suuta.  Konkreettiset  muutokset 
herättivät  toivoa  merkittävästä  paran¬ 
nuksesta,  vaikka  jäähdytysrakenteen 
sulkeutuneisuus  tuntuikin  tyhmältä. 
Toisaalta  omaa  tyhmyyttä  oli  se,  etten 
tajunnut  varautua  jäähdytystyynyjen 
uusimiseen  -  osa  niistä  oli  jo  kehnossa 
kunnossa,  joten  lähinnä  toivoin,  ettei 
lämmönsiirto  lisäpiireistä  olisi  niin 
kriittistä. 

Urakan  jälkeen  ajattelin,  että  kone 
olisi  vihdoin  käyttövalmis,  kunhan 
vain  ajaisin  tarvittavat  päivitykset  ja 
poistaisin  omat  vanhat  tiedot.  Ulkoi¬ 
nen  näppäimistö  ja  hiiri  vain  kiinni,  ja 
siinä  seisoisi  jäähdytysalustalle  ylväästi 
korotettu  kevytpöytäkone.  Ensikokei¬ 
lu  oli  fiasko:  Yritettäessä  vastata  en¬ 
simmäiseen  oikeaan  Skype -puheluun, 
kone  ei  millään  tahtonut  jaksaa  pyö¬ 
rittää  näköpuhelua  ennen  kuin  nostin 
tilan  täydelle  suorituskyvylle.  Tästä 
seurasi,  että  tuuletin  huusi  kuin  vihai¬ 
nen  sopuli  ja  ennen  pitkää  kuumuus 
romahdutti  koneen  suorituskyvyn  ja 
puhelu  katkesi.  Nolostutti.  Takaisin 
sorvin  ääreen. 

Totesin,  että  käyttöjärjestelmässä 
oli  aika  lailla  tarpeettomia  prosesseja, 
jotka  pitivät  läppäriparan  prosesso¬ 
rin  korkeilla  kierroksilla  näennäisessä 
lepotilassakin.  Ei  siis  ollut  ihme,  jos 
uusin  Skype  kaatoi  veneen.  Mennä 
saivat  muun  muassa  käyttöjärjestel¬ 
män  ehosteet  ja  Windows  Storen  jat¬ 
kuva  päivitystarkastelu.  Myös  pitkään 
palvellut  Avast  sai  huutia,  sillä  totesin 
Windowsin  Defenderin  pyörivän  vä¬ 
hemmillä  resursseilla,  ja  Windows 
10:n  omasuojan  väitetään  olevan  ver¬ 
rattain  pätevä. 

Prosesseja  vähentämällä  sovellukset 
alkoivat  pyöriä  jouhevammin,  mutta 
kone  lämpeni  edelleen  tarpeettoman 
paljon.  Tarkastelin  Open  Hardware 

Monitor  -ohjelmalla  koneen  lämpöti¬ 
loja.  Ilman  mainittavaa  sovelluskuor- 
mitusta  ytimen  mittarista  sai  päälle  80 
celsiusasteen  lukemia  tasapainotetussa 
virtatilassa  ja  täydellä  suorituskyvyllä 
lämpötila  hyppäsi  lähes  välittömästi 
reilusti  yli  90  asteeseen.  95  °C  on  ko¬ 
neessa  olevan  AMD  Turion  X2  -pro¬ 
sessorin  ilmoitettu  maksimilämpötila, 
mikä  saavutettaessa  koneen  pitäisi 
sammua  itsestään  ytimen  sulamisen 
estämiseksi. 

Huomioni  kiinnittyi  jäähdytysalus¬ 
taan  ja  tuulettimiin,  sillä  alustan  jääh- 
dytysteho  tuntui  kutakuinkin  samal¬ 
ta,  oli  siinä  virta  päällä  tai  ei.  Koneen 
omat  tuulettimet  puhaltavat  ilmaa 
sisältä,  kun  jäähdytysalusta  puhaltaa 
ilmaa  kohti  konetta.  Ei  ihme,  jos  alus¬ 
tan  tuuletin  ei  juuri  auttanut,  sillä  täl¬ 
laisella  asetelmalla  ilma  lähinnä  seisoo 
virtaamisen  sijaan. 


Modattu  viilennysalusta  ja  läppärin  pohja 
ylhäältä  päin.  Pohjalevy  on  otettu  pois  ilmas¬ 
tointia  ajatellen. 


Sisuksista  ulkopuolelle  käännetty  tuuletin. 


Palava  jäähdytysalusta 

Päätin  modata  jäähdytysalustan.  En¬ 
sinnäkin  lisäsin  alustaan  puutapit, 
joiden  avulla  läppäri  pystyisi  ”roik- 
kumaan”  tyhjästä  akkuko  telostaan. 
Akku  oli  toki  kuollut  jo  aikaa  sitten, 
eikä  ylimääräistä  kokkaretta  tarvittu 
varastoimaan  lämpöä.  Alusta  itsessään 
oli  tarkoitettu  pienemmälle  koneelle, 
ja  sen  tukijalakset  olivat  vähän  turhan 
piskuiset  Pavilionille. 

Tuulettimen  osalta  tarvittiin  enem¬ 
män  töitä.  Ruuvasin  alustarakenteen 
auki,  jotta  saatoin  kääntää  tuulettimen 
ympäri.  Tuuletin  ei  käännettynä  mah- 


Kuva  Pavilionin  ruumiinavauksesta.  Prosessorit 
ovat  melkein  jo  puhtaat.  En  tuolloin  ajatellut 
vielä  dokumentointia,  joten  kuivuneet  tahnat 
jäivät  kuvaamatta.  Taustalla  näkyy  tuuletin. 


Lähikuva  pohjatapeista,  jotka  menevät  taus¬ 
talla  näkyvään  akkukoloon. 

tunut  alustan  kehikon  sisään,  joten 
otin  tuulettimen  ulos  kuin  laivan  pro- 
pelliksi  ikään.  Nyt  kun  sekä  sisäinen 
että  ulkoinen  tuuletin  virtautti  ilmaa 
samaan  suuntaan,  toimi  jäähdytys  jo 
paljon  paremmin! 

Harmikseni  lämpötila  edelleen 
kohosi  yli  90  asteen  korkean  suori¬ 
tuskyvyn  tilassa,  mikäli  järjestelmää 
kuormitettiin,  vaikka  välitöntä  ylikuu- 
menemisriskiä  ei  enää  esiintynytkään. 
Kirosin  mielessäni  huolettomuutta 
lämpötyynyjen  osalta.  Toisaalta  harkit¬ 
sin  leikkaavani  pohjan  auki,  sillä  val¬ 
taosa  prosessorin  ja  näytönohjaimen 
yhteisestä  jäähdytyslevystä  jäi  edelleen 
aukottoman  pohjamuovin  sisään  kyte¬ 
mään.  Vai  pitäisikö  vain  luovuttaa  ja 
hankkia  tilalle  jokin  toinen  kone? 

Sitten  tapahtui  jotain,  mikä  tuntui 
miltei  kuin  itse  Gandalf  olisi  ratsastanut 
luokseni  ja  opettanut  minulle  uuden 
mahtiloitsun.  Päädyin  nimittäin  gan- 
dalfoimaan  eikun  googlailemaan  pro- 
sessoriasioita.  Eksyin  lukemaan  ilmiös¬ 
tä,  jota  voi  kutsua  alivoltittamiseksi,  ja 
että  tätä  voisi  tehdä  ohjelmallisesti.  Ai¬ 
heesta  löytyy  runsaasti  sekalaisia  verk- 
koartikkeleja  syöttämällä  hakukenttään 
esimerkiksi:  ”undervolting  cpu”. 

Tehdään  alivoltti 

Prosessorien  ylikellottaminen  on  suo¬ 
rastaan  perinteikäs  kotikonsti  tietoko  - 


Tuuletin  toiminnassa. 


Laajempi  kuva  koneesta  käyttöasetelmas- 
saan.  Kokonaisuus  vie  läppäriksi  aika  paljon 
pöytätilaa. 

neen  suorituskyvyn  lisäämiseksi,  min¬ 
kä  tuntenevat  ilmiönä  yleensä  nekin 
tietokoneharrastajat,  jotka  eivät  sitä 
välitä  itse  tehdä.  Alivoltittaminen  on 
osittain  samoista  taustasyistä  mahdol¬ 
linen  eräänlainen  asian  kääntöpuoli, 
jossa  tavoitteena  on  suoran  suoritus¬ 
kyvyn  lisäämisen  sijaan  laskea  käynti- 
lämpötilaa. 

Fysiikastahan  tunnemme,  että  teho 
voidaan  laskea  jännite  kerrottuna  vir¬ 
ralla  eli  wattimäärä  on  voltit  kertaa 
ampeerit.  Mitä  enemmän  watteja,  sitä 
enemmän  syntyy  lämpöä,  joten  koska 
volttimäärä  kasvattaa  watteja,  volttien 
vähentäminen  vähentää  myös  lämpöä. 
Prosessorin  toiminnan  kannalta  jänni¬ 
te  ei  suoraan  vaikuta  nopeuteen,  mutta 
jos  voltteja  on  liian  vähän,  prosessori 
alkaa  käydä  epävakaasti.  Liian  suuri 
volttimäärä  voi  puolestaan  kärventää 

Open  Hardware  Monitor 
View  Options  Help 

Value 

Q  SAKARIAAN  IA 
3064 

S  |  AMD  Turion  X2  Dual... 
i  JUUl  Clocks 

BusSpeed  147  MHz 

CPU  Core  #1  2199  MHz 

CPU  Core  #2  2199  MHz 

0  /  Temperatures 

Core  #1- #2  84,5  -C 

-  g  Load 

CPUTotal  78,9% 

CPU  Core  #1  82,8% 

CPU  Core  #2  75,0% 

E)  5!  Generic  Memory 

-  g  Load 

Memory  73,5% 

!  B  g  Data 

Used  Memory  2,9  GB 

Available  Memory  1,1GB 
-  0  ATI  Mobility  Radeon... 

B  £  Voltages 

GPU  Core  0,950  V 

Hl  Clocks 

GPU  Core  275  MHz 

GPU  Memory  330  MHz 

3  g  Load 

GPU  Core  77,0% 

B  S  ST9500325AS 
B  f  Temperatures 

Temperature  38,0  "C 


Lord  of  the  Rings  Online  on  jo  ihan  käyttökelpoisessa  tilassa  -  peli  kuormittaa  konetta  tuntuvasti,  mutta  järjestelmä  ei  silti  mene  tukkoon  tai 
liian  kuumaksi.  FPS  pyörii  jopa  välillä  25-30. 


komponentit. 

Massatuotettujen  prosessorien 
volttitoleransseissa  on  jonkin  verran 
yksilöllistä  vaihtelua,  ja  valmistajan 
kannalta  olisi  ajanhukkaa  koettaa  sel¬ 
vittää  optimaalista  lukemaa  jokaiselle 
prosessoriyksikölle  erikseen.  Niinpä 
tehdasasetuksilla  prosessorit  käyvät 
tyypillisesti  varman  päälle  ehkä  5-15  % 
korkeammilla  volttiarvoilla  kuin  olisi 
tarpeen  -  hiukan  samaan  tapaan  kuin 
kellotaajuus  yleensä  jätetään  oletusar¬ 
voisesti  selvästi  alle  maksimin. 

Käytännössä  alivoltittamisen  keskei¬ 
sin  ongelma  onkin  se,  että  kone  kaatuu 
ennemmin  tai  myöhemmin,  mikäli 
volttimäärä  on  liian  alhainen.  Tämän 
vuoksi  tempun  ideana  on  löytää  alhai¬ 
sin  mahdollinen  jännite,  jossa  järjes¬ 
telmä  pyörii  yhä  vakaasti  kovassakin 
kuormituksessa. 

Oman  HP  Pavilionin  prosessorien 
volttien  määrittämiseen  sopivana  työ¬ 
kaluna  löytyy  jo  vanhahko  Windows- 
sovellus  nimeltä  K 1  Ostat.  Ohjelman 
nimen  K10  viittaa  AMD:n  mikroark- 
kitehtuuriperheeseen,  ja  tämä  sovellus 
on  tehty  nimenomaan  kyseisen  sarjan 
prosessoreja  varten.  Koneen  AMD  Tu¬ 
rion  X2  64  näkyy  mahtuvan  joukkoon, 
vaikka  se  ymmärtääkseni  pohjautuu- 
kin  vanhempaan  K8 -arkkitehtuuriin. 

Oletusasetuksilla  prosessori  näyttää 
lukemia  1.125V  KlOstatissa.  Kokeilen 
ensikäyttäjän  huolettomuudella  tiputus¬ 
ta  arvoon  1.00V  saakka,  mistä  seuraa 
sekuntia  myöhemmin  näytölleni  läväh- 
tävät  Windowsin  siniset  kalmon  kasvot. 
Yksinkertaisen  käyttöliittymän  sovelluk¬ 


sessa  ei  ole  minkäänlaisia  turvakaiteita 
eli  varmistelua,  ja  arvon  valitseminen 
pudotuslistasta  johtaa  prosessoriasetus- 
ten  välittömään  muuttumiseen. 

Tämä  oli  toki  tiedossa  ennalta,  mut¬ 
ta  hätäännyn  pieneksi  hetkeksi,  sillä 
kone  ei  vastoin  odotuksia  nousekaan 
pystyyn  automaattisen  uudelleenkäyn¬ 
nistyksen  yhteydessä,  vaan  järjestelmä 
jää  loputtomaan  kaatumiskierteeseen, 
kunnes  sammutan  virran  kytkimestä. 
Onneksi  kaikki  on  taas  kunnossa,  kun 
käynnistän  virran  uudelleen.  Ainakin 
ohjelma  todistetusti  toimii! 

Ruuvailua  testipenkissä 

Ensikokeilun  jälkeen  alan  systemaat¬ 
tisen  testaamisen.  Sovelluksessa  voi 
muuttaa  prosessorin  jännitearvoja 
0.0125  voltin  tarkkuudella  kolmessa 


eri  kuormitustilassa  (P-state).  Niinpä 
alan  vähentää  voltteja  pykälä  kerral¬ 
laan,  minkä  jälkeen  kokeilen  sitten 
PerformanceTest  9.0  -benchmark- työ¬ 
kalulla,  pysyykö  järjestelmä  pystyssä. 
Pikatestaukseni  ei  sinänsä  lie  luotetta¬ 
va,  sillä  enemmän  tehneiden  kommen¬ 
teissa  verkkopalstoilla  tuumaillaan, 
että  vasta  useamman  tunnin  kuormi¬ 
tetun  käymisen  jälkeen  voi  oikeasti 
todeta  järjestelmän  olevan  vakaa.  En 
tästä  kuitenkaan  välitä  nyt,  vaan  haen 
vain  jotain  pohjaa. 

Päädyn  tiputtamaan  maksimijän- 
nitettä  aina  1.0375  volttiin  saakka, 
minkä  oletan  olevan  vähintään  ääri¬ 
rajoilla,  vaikka  kone  ei  vaikutakaan 
kaatuvan  testissäni.  Myöhemmin  saan 
bluescreenin  Skype-puhelun  aikana, 
joten  palautan  voltit  lukemaan  1.05. 


Kooste  käytetyistä  ohjelmista  vasemmasta  yläkulmasta  myötäpäivään:  MSI  Afterburner,  K1  Os¬ 
tat,  Lotro  launcher,  Open  Hardware  Monitor,  Task  Manager  ja  omia  muistiinpanoja.  Prosessori 
on  kohtalaisessa  kuormituksessa,  mutta  ydin  ei  silti  ole  kuuma. 

Ohjelmat  ja  linkit 


Vasemmalla  K1  Ostat  ja  P-tilojen  säätö,  keskellä  omia  P-tilojen  muistiinpanoja  ja  oikealla  Open 
Hardware  Monitor  (esimerkkitila  kevyen  kuormituksen  käyntitilasta). 


CPU  Tomi  12.5%  100.0% 


Kuvasta  näkee,  kuinka  kuumottavaa  on  ollut  pelkästään  Chrome-selaimen  avaaminen,  kun  ali- 
voltitusprosesseja  ei  ole  käynnissä. 


Entä  miten  6.7  %:n  jännitteen  pudotus 
vaikuttaa  lämpötiloihin?  Tyypillinen 
käyntilämpötila  on  tippunut  jopa  tois¬ 
takymmentä  astetta  noin  80  asteesta 
60-70  asteen  väliin,  eikä  kuormituk¬ 
sen  älläkään  kone  enää  välttämättä 
hyökkää  yli  90  asteen  kuumuuteen. 
Olen  ällistynyt  vaikutuksesta  ja  olo  on 
melkein  kuin  kultaa  luovalla  alkemis¬ 
tilla. 

Kokeilen  Lord  of  the  Rings  Onlinea, 
joka  on  alunperin  kutakuinkin  samaa 
aikakautta  kuin  tietokonekin,  joten  se 
tuntuu  sopivalta  yhdistelmältä.  Oikoo - 
kin,  että  vuosien  mittaan  kasautunei¬ 
den  päivitysten  myötä  laitevaatimukset 
ovat  varmasti  kasvaneet.  Harmikseni 
heti  pelin  alkuvalikossa  lämpötila  nou¬ 
see  jälleen  yli  90  asteen. 

Koska  prosessorin  kuormitusaste 
ei  näyttäydy  järin  korkeana,  järkeilen, 
että  tällä  kertaa  ytimen  kuumenemisen 


täytyy  johtua  näytönohjaimen  kuor¬ 
mittumisesta.  Open  Hardware  Moni¬ 
tor  ei  osaa  näyttää  integroidun  näytön¬ 
ohjaimen  erillistä  lämpötilaa,  mutta 
aiemman  ruumiinavauksen  myötä  tie¬ 
dän,  että  GPU  ja  CPU  ovat  fyysisesti 
aika  läheisiä  naapureita.  Nopeasti  sel¬ 
viää  myös,  että  näytönohjaimen  alivol- 
tittaminen  on  pitkälti  samankaltainen 
ja  kutakuinkin  yhtä  helposti  toteutet¬ 
tava  ohjelmallinen  operaatio  kuin  pro¬ 
sessorinkin  manipulointi. 

Jälkipoltin  pienemmälle 

Teen  näytönohjaimen  alivoltituksen 
MSI  Afterburnerilla.  Pavilionin  integ¬ 
roitu  ATI  Mobility  Radeon  HD  4650 
ei  tue  Afterburnerin  GeForce- sarjalla 
toimivaa  graafista  taajuuskäyrää,  jolla 
voisi  määrittää  jännitekaaren  eri  te¬ 
hoille  tarkemmin,  mutta  en  sellaista 
hienoutta  oikeastaan  tarvitsekaan  mi- 


•  K1  Ostat  by  OpenLibSys.org.  2009 

•  MSI  Afterburner  v4.5.0.12819  by 
Micro-Star  International  2018 

•  Open  Hardware  Monitor  0.8.0 
Beta  by  Michael  Möller  2016 

•  PerformanceTest  9.0  by  PassMark 
Software  2018 

Yleistä  alivoltituksesta,  esimerkiksi: 

forum.notebookreview.com/threads/ 

the-undervolting-guide.235824 

K1  Ostat-ohjeet: 

aspiregemstone.blogspot.com/2009/06/ 

k10stat-amd-griffin-processor.html 

MSI  Afterburner  -ohjeita,  esimerkiksi: 
www.anandtech.com/show/8589/ 
anandtech-guide-to-video-card-over- 
clocking-software/6 

hinkään.  Riittää,  että  asetan  kiinteän 
jännitekaton  0.95  volttiin  aiemman  1.1 
voltin  maksimin  sijaan. 

Haluan  vielä  saada  alivoltitukset 
käynnistymään  automaattisesti  käyt¬ 
töjärjestelmän  ladattua.  MSI  Afterbur¬ 
ner  osaa  tehdä  tämän  nappia  paina¬ 
malla,  mutta  KlOstatia  varten  joudun 
luomaan  itse  uuden  ajoitetun  tehtävän 
(scheduled  task)  Windowsiin. 

Lopulta  olen  saanut  koneen  pyö¬ 
rimään  vähintään  toistakymmentä 
astetta  viileämpänä  kuormituksenkin 
alla.  Myös  suorituskyky  on  käytän¬ 
nössä  hiukan  noussut,  sillä  ylikuu- 
metessaan  kone  alkaa  hyytyä.  Pelime- 
kaniikaltaan  kohtalaisen  rauhallinen 
Lord  of  the  Rings  Online  pyörii  nyt 
mielestäni  täysin  pelattavana  saavu¬ 
tetulla  10-30  FPS:n  nopeudella,  eikä 
kone  enää  ylikuumene  hetkessä.  Kai¬ 
ken  lisäksi  peli  on  herättänyt  pienen 
ihmisen  kiinnostuksen,  vaikka  se  on¬ 
kin  vielä  vähän  haasteellinen  6-vuoti- 
aalle  lapselle. 

Latausajat  ovat  tietysti  pitkiä,  ja 
muutoinkin  Windows  10  on  ehkä 
vähän  liikaa  tälle  koneelle,  mutta 
yleisesti  ottaen  olen  aika  tyytyväinen 
saavutukseeni.  Olin  kuitenkin  välil¬ 
lä  suorastaan  harkinnut  heittäväni 
mokomalla  murheenkryynisellä  häk- 
kyrällä  vesilintua.  Kunpa  vain  olisin 
tiennyt  kahdeksan  vuotta  sitten  sen, 
mitä  tiedän  nyt!  & 

Äskettäin  Suomen  pelimuseolla  järjestämäni  ta¬ 
pahtuma  palautti  mieleen  menneisyyden  teknisiä 
kaikuja  turhankin  elävästi.  Eipä  ole  nykynuorisolla 
käsitystä  miten  hyvin  heidän  asiansa  tänään  ovat, 
mutta  ei  se  mitään,  annetaan  sedän  narista. 


Yksi  kasarin  teknisistä  haasteis¬ 
ta  oli  videosignaalin  saaminen 
tietokoneelta  ja  pelikonsolilta 
televisioon.  Tähän  aikaanhan  tieto¬ 
koneet  ja  konsolit  liitettiin  tavalliseen 
telkkariin,  sillä  varsinaisia  näyttöjä  ei 
ollut  kellään  ennen  1980-luvun  lop¬ 
pua.  Tai  ehkä  jollain  ylivarakkaalla 
supertyypillä  oli,  mutta  ei  meillä  ta¬ 
vallisilla  harrastajilla.  Ja  nyt  se  raju 
lööppiotsikko:  tiesitkö  miten  hankalaa 
vanhan  koneen  liittäminen  telkkaan 
oli,  katso  kuva! 

Homma  kun  oli  niin  pirskatin  vaike¬ 
aa,  ettei  sitä  aikaa  kaipaa.  Niin  vaikeaa, 
etten  saanut  Suomen  pelimuseon  Ata- 
ri  2600  -pelipäivässä  kuvaa  näkymään 
vanhimmasta  konsolistamme.  Siinä 
kun  oli  vain  se  vanhin  antenniliitäntä, 
jonka  katoamista  uudemmista  laitteis¬ 
ta  ja  televisioista  siunaan  hallelujaa 
laulamalla  joka  kerta,  kun  käpellän 
muinaiskoneita. 

Antenniliitäntä.  Anteeksi  kiroilu¬ 
ni.  Ei  ollut  HDMLtä,  ei  S- videota,  ei 
VGA: ta  tai  edes  komposiittiliitäntää. 
Voi  kun  olisikin  ollut  komposiitti.  Oli 
vain  se  pyöreä  antenniliitäntä,  johon 
kulki  johto  seinässä  olevasta  vastaavasta 
liitännästä  tai  omakotitaloissa  todennä¬ 
köisemmin  ikkunanpieleen  poratusta 
reiästä.  Talojen  sisäinen  antenniverk- 
ko  löytyi  ehkä  kerrostaloista,  mutta 


laajempia  kaapeliverkkoja  ei  ollut  ole¬ 
massakaan,  joten  käytännössä  kaikissa 
taloissa  oli  katolla  oma  tv-antenni,  jota 
käänneltiin  mahdollisimman  tarkoin 
kohti  lähintä  ja  vahvinta  signaalia  anta¬ 
vaa  tv-mastoa.  Siitä  sitten  vedettiin  kaa¬ 
peli  olohuoneeseen  ja  vot,  johan  kelpasi 
katsoa  elävää  kuvaa.  Voin  muuten  ker¬ 
toa,  että  ei  ollut  hauskaa.  Jos  olette  näh¬ 
neet  vanhoissa  elokuvissa  kohtauksia, 
joissa  joku  vääntelee  antennia  ja  ihmis- 
ketju  huutaa  ”NYT  NÄKYY”  telkkarilta 
katolle,  niin  se  oli  just  tätä. 

Sitten  rontit  keksivät,  että  televisiolla 
voi  tehdä  muutakin  kuin  vain  katsoa 
lähetyksiä.  Tv-pelikoneet  ja  tietoko¬ 
neet  rynnistivät  markkinoille  nope¬ 
ammin  kuin  valmistajat  ehtivät  reagoi¬ 
maan,  joten  televisioissa  oli  edelleen 
vain  se  yksi  ainoa  antenniliitin,  johon 
nyt  tungettiin  kotitietokonetta,  peli- 
konsolia,  tv-peliä  ja  sitten  piti  vielä 
iltauutisetkin  nähdä.  Miten  Helena 
Takalolle  oikein  kävi  kisoissa? 

Tämähän  oli  rassaavaa,  sillä  arvat- 
kaas,  missä  se  antenniliitin  oli?  Tele¬ 


vision  takana  tietenkin,  yleensä  mah¬ 
dollisimman  vaikeasti  saavutettavassa 
kulmassa.  Siinäpä  sitten  kääntelet  te¬ 
levisiota  ja  oho,  sen  päällä  ollut  kuk¬ 
karuukku  kaatui  ja  vesi  meni  tollon 
sisään.  Tuota  noin. . . 

Säätöä  säädön  päälle 

Kun  kotimikro  oli  liitetty  televisioon 
ja  molemmissa  saatu  virrat  päälle,  ei 
elämä  vieläkään  ollut  silkkaa  auvoisaa 
näpyttelyä.  Kuva  piti  saada  näkymään¬ 
kin.  Antenniliitäntä  ei  ollut  mikään 
HDMI,  josta  kuva  näkyy  heti.  Ehei,  tv 
piti  virittää  liitetyn  laitteen  taajuudelle. 
Televisiosta  riippuen  se  saattoi  vaatia 
kovaa  taajuusruuvin  pyöritystä,  har¬ 
vassa  laitteessa  näet  oli  automaattista 
kanavahakua.  Taajuusruuvin  pyöritys 
-termi  on  luettava  kirjaimellisesti  -  se 
oli  oikeasti  yleensä  pikku  ruuvi,  jota 
pyöritettiin  telkkarin  mukana  tulleella 
pienen  meisselin  näköisellä  vempeleel¬ 
lä.  Toki  muitakin  ratkaisuja  oli,  mutta 
yhteistä  niille  oli  se,  että  siinäpä  istuit 
hankalasti  jakkaralla  tai  lattialla  telk- 

Lumisade  töllössä  oli  vanhan  dataajan  kirous. 

karin  edessä  ja  pyöritit  pienenpientä 
säätöruuvia  odottaen,  että  kohinaan 
ilmestyisi  tunnistettavia  kuvioita  tai 
lopulta  jopa  selkeä  kuva.  Siihen  saattoi 
mennä  pitkäkin  aika. 

Älkääkä  kuvitelko,  että  tällä  on 
mitään  tekemistä  nykytelkkarien  ja 
digiboksien  kanavahaun  kanssa.  Nii¬ 
den  automatiikka  etsii  ja  tallentaa 
automaattisesti  vaikka  tuhat  kanavaa 
putkeen.  Vanhassa  kanavahaussa  pai¬ 
nettiin  ensin  haluttua  kanavanappia, 
vaikkapa  ykköstä.  Sitten  pyöritettiin 
meisselillä  koko  juupelin  taajuusalue 
läpi,  kunnes  ykköseen  saatiin  näky¬ 
mään  oikea  kanava. 

Entäs  kun  taloudessa  oli  useampia 
liitettäviä  laitteita?  Jokaiselle  piti  etsiä 
vastaavasti  oma  kanavansa.  Onnek¬ 
si  telkkareissa  oli  sentään  riittämiin 
kanavapaikkoja:  kun  tv-kanavia  oli 
vain  kaksi  tai  kolme,  etupaneelin  pai¬ 
nonapit  riittivät  yleensä  muillekin  lait¬ 
teille.  Ja  taas  sai  ruuvi  kyytiä. 

Tämä  ruljanssi  helpottui  vasta  myö¬ 
hemmin,  kun  komposiittia  jakavat  ja 
syövät  laitteet  yleistyivät.  Eihän  ku¬ 
vanlaatu  herkkua  ollut,  mutta  eipä  ol¬ 
lut  RF-antennisignaalikaan.  Ainakin 
kuvan  sai  näkyviin  heti.  SCARTin  ja 
RGB-SCARTin  yleistyessä  elämä  alkoi 
olla  jo  silkkaa  juhlaa,  mutta  sitä  saatiin 
odottaa  oma  aikansa. 

Niinpä  pelikoneiden  lainaaminen 
kavereille  sisälsi  aina  oman  lisähaas¬ 
teensa.  Kauanko  kestää,  että  kuvan  saa 
näkyviin?  Voi  sitä  juhlaa,  kun  ensim¬ 
mäisellä  kerralla  kanavapaikkoja  läpi 
naputellessaan  jokin  niistä  olikin  niin 


lähellä  oikeaa,  että  koneen  alkukuvan 
haamu  ilmestyi  ruudulle. 

Toki  säätämiseen  tuli  helpotusta 
myös  ennen  komposiitin  ja  SCARTin 
yleistymistä.  Mekaaniset  RF- signaalin 
jakajat  helpottivat  arkea,  vaikkeivät 
aina  kuvanlaatua  parantaneetkaan. 
Mutta  olkaa  tyytyväisiä  te,  joilla  oli 
kasarilla  automaattiviritteinen,  kau¬ 
kosäätimellä  varustettu  tv.  Teillä  meni 
hyvin. 

Ja  kun  kuva  lopulta  näkyi  ruudulla, 
sitten  piti  vielä  ladata  peli.  Se  ei  on¬ 
nistunut  konsolityyliin  vain  koneen 
käynnistämällä,  vaan  konetta  piti  osa¬ 
ta  käyttääkin.  Ei  muuta  kuin  ohjekirja 
auki,  etenkin  levyasemaa  käytettäessä. 
Onneksi  erilaiset  moduulit  ja  lataus- 
ohjelmat  toivat  tähän  pian  helpotusta, 
mutta  LOAD  ,8,1,  $  ja  RUN  tulivat 
silti  tutuksi. 

Menneisyyden  haamut 

Vaan  eihän  säätäminen  1980-luvulle 
jäänyt.  Atari  2600  -pelipäivänä  toim¬ 
me  pelimuseolle  koko  liudan  uutta  ja 
vanhaa  Atari-tekniikkaa.  Emulaattorit 
tietokoneella  ja  emulaattorikonsolit 
olivat  helppoja,  piuha  kiinni  ja  menok¬ 
si.  Atari  XEGS  -pelikonsoli  oli  lysti  ja 
nirso  vekotin,  se  kun  toimi  vain  sillä 


ihan  ikiomalla  piuhallaan.  Mutta  kuva 
näkyi.  Mikko  Heinosen  modattu  Ata¬ 
ri  2600  antoi  niin  nätin  RGB -kuvan, 
että  aijai.  Bonuksena  muistikortille 
tallennetut  2600 -pelit  olivat  kerras¬ 
saan  käteviä. 

Vaan  sitten  se  modaamaton,  viritte- 
lemätön  Atari  2600.  Kiitos  Cosmolle 
sen  lainasta.  Alkuperäinen  ajatus  oli, 
että  meillä  olisi  myös  yksi  ihan  alku¬ 
peräisessä  kunnossa  oleva  konsoli 
vanhassa  televisiossa,  mutta  emmehän 
me  saaneet  siitä  kuvaa  näkymään  edes 
kolmea  eri  televisiota  kokeilemalla. 

Ensimmäisestä  puuttui  kanavien 
manuaaliseen  veivaamiseen  tarvittava 
taikaruuvi.  Toisessa  oli  automaattiha- 
ku,  joka  ei  löytänyt  mitään.  Kolman¬ 
nessa  oli  varmasti  kaikki  krumeluurit, 
mutta  kanavien  hakupa  olikin  kauko- 
säätimessä,  jota  museon  lahjatelkka- 
rissa  ei  ollut.  Ei  sitten.  No,  koneen  mu¬ 
kana  tullutta  pelivalikoimaa  sentään 
kelpasi  esitellä. 

Seuraavassa  JOKstoriassa  tutustu¬ 
taan  29  vuotta  ja  1 1  kuukautta  perhet¬ 
täni  palvelleeseen  televisioveteraaniin 
ja  hiivitään  1980-luvun  aloittelevan 
journalistin  maailmaan.  Älkää  hukat¬ 
ko  tätä  kanavaa!  & 


Jukka  0.  Kauppinen  alias  Grendel/Byterapers  on  pitkän  linjan  toimittaja,  joka  kirjoitti 
ensimmäisiä  tekstejään  mekaanisella  kirjoituskoneella.  JOKin  ensimmäinen  peliarvostelu 
julkaistiin  1986,  mistä  lähtien  hän  on  ahkeroinut  tauotta  kirjoittaen  juttuja  muun  muassa 
videopeleistä,  tietotekniikasta,  viihteestä,  ilmailusta  ja  burleskista.  JOKstoriaa-sarjassa 
pureskellaan  niin  kotimikroilun  kuin  peli- ja  digijournalismin  maailmaa  grennulasien  läpi 
nähtynä,  jukka@skrolli.fi 

RAUTA 


Ei  näin! 

Klassisia  virheitä 

Vanhojen  koneiden  uusioversioita  toivotaan  ja  odotetaan 
kieli  pitkällä.  Ne  epäonnistuvat  lähes  aina. 


Teksti:  Mikko  Heinonen 


Kuvat:  Nintendo,  SNK,  Sega 


En  ole  mikään  Nintendo -fani, 
tulkoon  se  sanotuksi  nyt  heti 
kärkeen.  Arvostan  yhtiön  työtä 
pelaamisen  saralla  ja  tunnustan  monet 
sen  tuotteet  alansa  klassikoiksi,  mutta 
minusta  vain  Gamecube  oli  niin  kiin¬ 
nostava  Nintendo -konsoli,  että  ostin 
sen  julkaisupäivänä.  Se  myi  melko 
huonosti,  mikä  ehkä  kertoo  tarvitta¬ 
van  makuni  yhteensopivuudesta  kau¬ 
pallisen  suosion  kanssa. 

Mutta  se,  minkä  Nintendo  osaa  hy¬ 
vin,  on  historiansa  kunnioittaminen. 
Kaikki  tietävät,  että  Nintendo  on  sul¬ 
kenut  lukemattomia  romz-  sivustoja  la- 
kimiesarmeijansa  turvin.  Pelihistorian 
säilyttämisen  näkökulmasta  pidän  tätä 
pikkumaisena,  mutta  Nintendolla  on 
asialle  perustelut.  Se  tekee  jatkuvas¬ 
ti  rahaa  julkaisemalla  klassikoitaan 
uudelleen,  viimeksi  Switchille,  ja  on 
tehnyt  näin  jo  vuosikymmenten  ajan. 
Kuvaavaa  on,  etten  muista  koskaan 
pelanneeni  varsinaisesti  huonoa  Nin¬ 
tendon  nimeä  kantavaa  uusioversiota. 

Kun  Nintendo  julkisti  NES  Classic 
Minin  kesällä  2016,  ihmiset  tuntuivat 
sekoavan  täysin.  Aiheesta  V2.fi-sivus- 
tolle  kirjoitettu  uutinen  on  yksi  koko 
saitin  historian  luetuimpia  juttuja. 
Tunnettua  on  myös  se,  millainen  skal- 
peerauskulttuuri  sen  ensimmäisen, 
pienen  valmistuserän  ympärille  muo¬ 
dostui.  Internetissä  maksettiin  konso¬ 
lista  jopa  tuplahintaa,  kunnes  Ninten¬ 
do  lopulta  taipui  tekemään  niitä  uuden 


Nintendo  nT 


erän.  Tätä  kirjoittaessani  NES 
Classic  Mini  on  poistunut 
kauppojen  hyllyiltä  täl¬ 
lä  tietoa  viimeistä  kertaa, 
yhdessä  samaan  rautaan 
pohjautuvan  SNES-va- 
riantin  kanssa.  Ajankohta 
lienee  otollinen,  ja  suurin  osa 
kohderyhmästä  on  saanut  laitteen 
hankittua. 

Nintendon  keinotekoisen  niukkuu¬ 
den  politiikka  ja  yleinen  ylimielisyys 
ansaitsisivat  oman  einäininsä,  mutta 
tässä  jutussa  se  pääsee  hyviksen  ase¬ 
maan.  Nintendon  klassikkotuotteet 
ovat  haluttuja,  koska  ne  ovat  hyviä  ja 
huolellisesti  tehtyjä. 

Segavaa  touhua 

Shovelware  oli  alkujaan  pilkallinen  ter¬ 
mi  ilmaisohjelmistolle,  jota  lapioitiin” 
CD-ROM-levyille  1990-luvun  alussa. 
Määrä  korvasi  laadun.  Virallinen  ety¬ 
mologia  ei  ainakaan  tunnusta,  että  asi¬ 
aan  liittyisivät  Atarin  1980-luvun  alun 
toilailut,  joiden  jäljiltä  softaa  myös 
fyysisesti  lapioitiin  maakuoppiin. 

Pelikonsolipuolella  lapioinnistaan 
tunnetaan  parhaiten  Sega,  joka  ei  ole 
missään  vaiheessa  jättänyt  käyttämättä 
tilaisuutta  julkaista  klassikoitaan  uu¬ 
sille  alustoille.  Ja  kun  sanon  klassikoi¬ 
ta,  tarkoitan  juuri  niitä  samoja  pelejä, 
jotka  suuri  osa  tämän  lukijoista  omis¬ 
taa  -  osa  todennäköisesti  tietämättään: 
Sonic ,  Columns ,  Golden  Axe  ja  niin 
edelleen.  Jos  yrittäisin  laskea,  montako 
kertaa  olen  itse  nämä  ostanut  jossain 
paketissa,  tulos  olisi  varmasti  alakant¬ 
tiin. 

Toisin  kuin  perinteinen  shovel- 
|  ware,  Segan  pelit  ovat  oikeasti 
kiistattomia  klassikoita:  omasta 
mielestäni  Sonic  the  Hedgehog  2 
on  maailman  parhaita  tasohyp- 
pelyitä.  Ongelmana  onkin  se, 
että  Sega  on  holtittomalla 


julkaisupolitiikallaan  laskenut  oman 
brändinsä  arvoa  merkittävästi.  Mark¬ 
kinoilla  on  Segan  logolla  varustettuja 
laitteita,  joilla  Sonic  tökkii  miltei  epä- 
pelattavasti.  Tämä  ei  tunnu  haittaavan 
ketään. 

Segan  ”classic  minejä”  oli  mark¬ 
kinoilla  jo  kauan  ennen  Nintendon 
vastaavia.  Ne  tosin  olivat  alkujaan 
komposiittivideota  ulostavia,  melko 
kökköiseen  emulaatioon  pohjaavia 
halpisvirityksiä,  joissa  sisäänrakennet¬ 
tujen  pelien  lisäksi  saattoi  joskus  toi¬ 
mia  joku  oikea  pelikasettikin.  Huonos¬ 
ti.  Niiden,  samoin  kuin  tällä  hetkellä 
kaupattavan  Mega  Drive  Flashbackin, 
taustalla  on  AtGames-niminen  yritys, 
joka  tuntuu  saavan  melko  vapaas¬ 
ti  tyriä  laitteen  toisensa  jälkeen  -  tai 
ainakin  tuntui  aiemmin  saavan,  sillä 
Sega  ilmoitti  taannoin  viivästyttävänsä 
tulevan  Mega  Drive  Minin  julkaisua 
keskittyäkseen  tuotannon  laatuun.  Sig¬ 
naali  on  positiivinen,  mutta  uskon  kun 
näen. 

Siis  Nyt  Kuulkaas 

Segan  lisäksi  toinen  menneellä  mai¬ 
neellaan  mieluusti  rahastava  taho  on 
SNK.  Sen  pelihallitekniikkaan  perus¬ 
tuva  Neo  Geo  -konsoli  oli  aikoinaan 
hintavaa  harvojen  herkkua  (ks.  Skrol- 
li  2015.2),  jolla  kuitenkin  sai  alkunsa 
moni  kuuluisa  pelisarja,  kuten  Metal 
Slug ,  King  of  Fighters  ja  Samurai  Sho- 
down.  Ne  saivat  jatkoa  eri  konsoleilla 
ja  nousivat  sen  kautta  yleisempäänkin 

tietoisuuteen.  Retron  nälkäiset  voivat 
tälläkin  hetkellä  ostaa  SNK:n  maineik- 
kaimmat  pelit  erilaisissa  paketeissa  di¬ 
gitaalisilta  kauppapaikoilta. 

Ensimmäinen  Neo  Geo  -kertaus, 
Neo  Geo  X  Gold,  julkaistiin  vuon¬ 
na  2012.  Esikuvansa  tapaan  se  myös 
maksoi  huomattavan  paljon:  noin  200 
euroa  oli  aikamoinen  hinta  emulaatto¬ 
rista.  No,  retrofanit  (minä  mukaan  lu¬ 
ettuna)  maksoivat  sen  kuitenkin.  Lait¬ 
teen  design  oh  kekseliäs:  käsikonsolin 
saattoi  asettaa  alkuperäiseltä  Neo  Geo 
AES  -konsolilta  näyttävään  telakkaan, 
jolla  se  kytkeytyi  televisioon.  Tuke¬ 
van  tuntuinen  konsoli,  hyvä  sisään¬ 
rakennettu  näyttö  ja  Neo  Geo  CD:n 
mainiolle  suuntaohjaimelle  kunniaa 
tehnyt  joystick  nostivat  houkutusker- 
rointa. 

Valitettavasti  laitteen  ohjelmisto 
jätti  toivomisen  varaa.  Emulaatios- 
sa  oli  varsinkin  äänien  kohdalla  isoja 
ongelmia:  ei  luonut  kovin  laadukasta 
vaikutelmaa,  että  jo  pelin  käynnistys - 
melodia  särki  ja  rutisi  rumasti.  Lisäk¬ 
si  ulkoisen  näytön  kuva  oli  aika  rujon 
näköinen.  SNKdta  valmistuslisenssin 
laitteelle  saanut  Tommo  laati  konee¬ 
seen  korjauspäivityksen,  mutta  suun¬ 
nittelussa  tehtyjen  ratkaisujen  vuoksi 
sen  sai  asennettua  ainoastaan  Rocket 
Cable  -kaapelin  kautta.  Sitä  taas  myy¬ 
tiin  vain  huomattavan  kalliin  pelipake- 
tin  mukana.  Jätin  sen  ostamatta,  kuten 
teki  moni  muukin,  ja  SNK  irtisanoi 
sopimuksen  Tommon  kanssa  vedoten 
tuotteiden  heikkolaatuisuuteen.  Loput 
laitteet,  pelit  ja  tarvikkeet  oli  määrä  hä¬ 
vittää,  mutta  ne  "hävitettiin”  jonnekin 
päin  Kiinaa,  josta  niitä  voi  ostaa  tänä¬ 
kin  päivänä  murto-osalla  alkuperäi¬ 
sestä  hinnasta.  Viimeisimmällä  laite- 
ohjelmistolla  varustettuna  Neo  Geo  X 
Gold  on  ihan  asiallinen,  vaikkakaan  ei 
ongelmaton  tai  alkuperäisen  korkean 
hintansa  arvoinen  emulaattorikonsoli. 
Laitteelle  on  myös  olemassa  epäviralli¬ 
nen  hakkeri-firnrvvare. 

Ja  vielä  kerran 

Vuonna  2018  alkoi  taas  kuhista,  sil¬ 
lä  classic  mini  -vimma  oli  huomattu 
myös  SNKdla.  Lirman  täyttäessä  so¬ 
pivasti  40  vuotta  päätettiin  Neo  Geo 
kaivaa  jälleen  haudastaan.  Tällä  kertaa 
Neo  Geo  mini  -nimellä  tunnettu  laite 
näytti  kotikonsolin  sijaan  peliauto¬ 
maatilta  pienine  näyttöineen.  Mukana 
oli  osin  samoja  ja  osin  eri  pelejä  kuin 


kuusi  vuotta  aiemmin,  mutta  tämän¬ 
kin  konsolin  sai  liitettyä  ulkoiseen 
näyttöön.  Nyt  tarjolla  oli  peräti  720p- 
tarkkuus  entisen  480p:n  sijaan.  Isolla 
näytöllä  pelaamista  varten  laitteeseen 
kaupattiin  lisäohj äimiä,  jotka  näyttivät 
täsmälleen  Neo  Geo  CD:n  padeilta. 

Totuus  oli  jälleen  markkinointia  ka¬ 
rumpaa.  Laitteen  sisäinen  näyttö  oli 
asiallinen  ja  emulaatio  hyötyi  vuosien 
mittaan  lisääntyneestä  suoritintehos- 
ta,  mutta  mukana  oli  myös  käsittä¬ 
mättömiä  lapsuksia.  Laite  toimi  vain 
USB -virtalähteellä,  vaikka  sen  ison 
kotelon  sisään  olisi  mahtunut  akku, 
joka  olisi  tehnyt  siitä  aivan  eri  taval¬ 
la  kannettavan.  Peliohjaimen  napit 
olivat  eri  järjestyksessä  kuin  oikeassa 
Neo  Geossa,  mikä  aiheutti  aivan  tur¬ 
haa  sekaannusta.  Lisäksi  kolikkopelin 
mikrokytkimiin  perustuva  ohjainsau- 
va  oli  korvattu  nykypelikonsoleista 
tutulla  analogitatilla.  Lähes  rikoksen 
asteelle  tämä  eteni  lisäohj  äimissä,  sillä 
analogitattien  tuntuma  ei  ollut  likikään 
samanlainen  kuin  jo  kulttimaineeseen 
nousseiden  NGCD -kapuloiden,  joita 
SNK  itsekin  oli  jo  aiemmin  tuottanut 
muille  pelikoneille.  Etenkin  tappelu- 
peleissä  oleellisia  väli- ilmansuuntia  oli 
liki  mahdoton  saada  tuotettua  tarkasti, 
mistä  internet  tietenkin  pillastui.  Neo 
Geo  mini  tipahti  hyvin  nopeasti  alen¬ 
nukseen  niissäkin  harvoissa  kaupoissa, 
jotka  sitä  edes  ottivat  myyntiin. 


Toistuva  tarina 

Mainitsematta  ei  voi  jättää  myöskään 
Sony  Playstation  Classicia,  joka  säh¬ 
lättiin  valitsemalla  rauta  niin  alakant¬ 
tiin,  ettei  se  jaksa  pyörittää  kaikkia 
sisäänrakennettuja  pelejä  täydellä  no¬ 
peudella,  paketoimalla  mukaan  pelien 
hitaampia  PAL- versioita  sekä  jättämäl¬ 
lä  Dual  Shock  -ohjaimet  pois.  Peuka¬ 
loni  oli  jo  onnistunut  unohtamaan, 
miten  hirveää  alkuperäisellä  suunta- 
ohjaimella  pelaaminen  olikaan.  Alen¬ 
nusmyynnit  ovat  jo  käynnissä,  ja  pel¬ 
kään  pahoin,  että  Sony  ei  palaa  näille 
markkinoille  lähiaikoina. 

THEC64  Mini  julkaistiin  sekin  pa¬ 
hasti  keskeneräisenä:  joystick- tuessa 
oli  pahoja  puutteita  ja  ulkoisen  näp¬ 
päimistön  sekä  USB-hubien  kanssa 
sählääminen  tuntui  kummalliselta, 
niin  suloiselta  kuin  pikkunepa  aluksi 
kädessä  näyttikin.  Ohjelmistopäivitys 
korjasi  osan  puutteista,  ja  kauppa¬ 
kin  tuntuu  käyneen  jotenkin,  mutta 
tämänkin  laitteen  kanssa  ollaan  kau¬ 
kana  siitä  pieteetistä,  jolla  minikon- 
solien  kultastandardit  eli  Nintendon 
laitteet  on  tehty.  Pelikorttifirmaa  on 
usein  syytetty  ahneudesta,  toisinaan 
syystäkin,  mutta  Classic  Minit  olivat 
pikemminkin  osoitus  historian  kun¬ 
nioittamisesta  pikaisen  rahastuskier- 
roksen  sijaan.  Harmi,  että  käytännössä 
kukaan  kilpailija  ei  yltänyt  tällä  kertaa 
samaan.  & 

12.6.  nuori  mikro-niilo  Nivalassa  laitto  f  ensin  virran  koneeseen., 


TAIKAUSKOA  & 

urbaanilegendoja 

JOISSAIN  PIRAToi/msSANI  AMlöA  -PELEISSÄ,  KUTEN 
MONKEY  ISlanD  1:«ä  (JoNKa  SITTEMMIN  KfLLÄ 

ostin)  Tuli  Helposti  read/write  erroreita 

DISKETTIÄ  VAIHTAESSA... 

li  as  a  read/wn 


AMIGA  S00:N  VIRTALÄHTEEN  KUUMENEMINEN 
AIHEUTTI  GRAFIIKAN  BUGAILUA,  JOTEN  VIILEÄ/- 

ISIN  SITÄ  Kylmillä  Jalkapohjillani... 


...tai  Pidin  sitä 
talvella  ikkuna¬ 
laudalla. 


SE  TEPSI. 


/  0 
t 


SE  kÄYTÄNNÖN  VfM- 
kEisrÄ.  sitten 

TAIKAuSKOH+IN: 

NessIn  pelien  KORJAAMI¬ 
NEN  OTTAMALLA  P ELI 
UCOS,  puhaltamalla 
LIITTI  ME£V,  ja  laitta¬ 
malla  takaisi  ti  o  N 
USK0MVSKLASS\  KKO. 


..JA  Jos  SA/V\M uttaa  Pc: N,  NIIN  sitä  51  JAA  KÄYNNISTÄÄ 
Heti  UUDESTAAN,  VAAN  PITÄÄ  ODOTTAA,  että  kovalevy 
LAKKAA  Pyörimästä,  ENNEN  K  UIN  SAA  STARTATA . 


Ai  SffS  El  TARVITSE 
ODOTTAA"^ 


El.  Tai  EN 
Ti  EDA  YBTÄÄM 
TAPAUSTA,  ETTÄ 
SE  OLtSi  (UKKoMuT 
JOTA!  N. 


LAAJASALOSSA  1932  AI  E  LL  LA  OLI  OPETTAJA, 
JO  Ka  JATKUVASTI  KYTTÄSI,  että  kova¬ 
levy  Pidetään  niin  tyhjänä  kuiN 
mahdollista,  hän  uskoi,  että 
tietokoneen  saa  toimimaan 

RAJATTOMASTI  nopeammin 
TYHJENTÄMÄLLÄ  KOVALEVYÄ. 


•  ' 


VUOSITUHANNEN  VAIHTEESSA 
PosTlSSAOLI  TÄDEILLÄ 
MONENLAISIA  "Pitää 
tehdä  Näin  TAI 

kONESUUTTUU" 
-USKOMUKSIA, 
esim.  joku  softa 
PlTi  AVATA  Ennen 
Toista,  Tai  ei  s  aa- 
mut  avata  MUITA 

ENNEN  KUIN  YKSI 
OLI  LATAUTUNUT.  //  il  NinNi 


Tosin  softat 

f  OLI  TAATTUA 
TIETO -LAATUA 
JA  ATK  VANHaN- 
L  AI  STA,  JOTEN 


' 


COMfAOoORE  FiNLAND  -RYHMÄN  KETJUISTA  POIMITTUA: 


'KOOlUPOIKIEIU  keskuudessa 
Kulki  huhu,  että  Kasi¬ 
bittisten  Pelit  toimivat 
ristiin  toistensa  kAMSSA." 


Tj 


z 


_r  Ho» 


(O  en  O) 


3«ir 

PELIT 


Päivitys: 

Rescue  on  Fractalus! 

Lucasfilm- 

veteraani 

muistelee 


Kirjoitimme  Skrolleissa  2018.1 
ja  2018.3  fraktaalimaise- 
manluonnin  pioneeripelis- 
tä  Rescue  on  Fractalus!  (1984)  ja  sen 
uustuotetusta  faniversiosta  Fractalus 
(lue  artikkelit  verkkojatkoilta:  skrolli. 
fi/numerot).  Artikkelit  saivat  vuoden¬ 
vaihteessa  hetken  kansainvälistä  jul¬ 
kisuutta,  kun  yksi  alkuperäisen  pelin 
tekijöistä,  David  Fox,  suositteli  niitä 
Twitter- seuraajilleen  Googlen  neuro¬ 
verkkojen  kääntämänä.  David  Fox  oli 
myös  yhteydessä  Skrolliin  ja  kiitteli 
osuvista  jutuista. 

Mikä  parasta,  Fox  intoutui  muiste¬ 
lemaan.  Kyseessä  on  siis  sama  kaveri, 
joka  juoksee  pelin  kansikuvassa  moot- 
toripyöräkypärä  päässään  -  hänen  kä¬ 
tensä  ja  jalkansa  näkyvät  myös  samassa 
kuvassa  etualalla  aluksen  ohjaimissa. 
Fox  kertoi  esiintyvänsä  lisäksi  pelin  ta¬ 
kakannessa  ja  ohjekirjassa  vastaavassa 
asussa.  Spraymaalatun  kypärän  kylkiin 
oli  liimattu  pienoismallitankit,  jotka 
kauempaa  näyttävät  futuristisilta  radi¬ 
oantenneilta. 

Kansikuvan  ohjaamon  sekä  vihol¬ 
lisen  tykkitornin  ja  lentävän  lautasen 
pienoismallit  toteutti  Lucasfilmin 
kuuluisa  Industrial  Light  and  Magic 
-osasto.  Ohjaamoon  mahtui  ihminen 
oikeasti  sisään,  joskin  se  oli  vyötärön 
alapuolelta  avonainen.  Samainen  oh¬ 
jaamo  esiintyy  myös  pelin  takakan¬ 
nessa,  Foxin  mukaan  oikeasti  tulessa. 
Hän  arvelikin,  että  kyseessä  oli  yksi  ai¬ 
kakauden  kalleimmista  pelin  kansista. 

Fox  paljasti  myös  easter  egg  -yllä¬ 
tyksiä.  Niiden  innoittajana  oli  pelin 
alkuperäinen  julkaisija  Atari,  jolla  ei 
ollut  tapana  esitellä  pelien  tekijöitä 
tuotteissaan.  Tekijät  kuitenkin  halusivat 
nimensä  mukaan.  Niinpä  kirjoittamal¬ 
la  Atari-version  tasonvalintaruudus- 
sa  AUTHOR,  saa  pelin  päätekijöiden 
nimet  esiin.  Tekijöiden  nimikirjaimet 
esiintyvät  myös  itse  peligrafiikoissa, 


Keikautettu  Jaggi  paljastaa  pelin  tekijät:  LC  (Lo¬ 
ren  Carpenter),  DF  (David  Fox),  CK  (Charlie  Kell- 
ner)  ja  PL  (Peter  Langston).  Kuva  Atari-versiosta. 


RESCUE  on  FRACTALUS ! 

<S>±335  LUCaSFILIl  LTO  . 


h?as  5E8R1 E 


s 


□flCK  L.  THORflTOn 


Huomasimme  myös,  että  kirjoittamalla  Com¬ 
modore  64  -versiossa  tuplana  AUTHORAUT- 
HOR  saa  esiin  käännöksen  tekijän. 


Jaggi-vihulaisen  haalareissa.  Kirjaimet 
keikautettiin  kyljelleen,  joten  ne  näyt¬ 
tivät  avaruusolentojen  raapustuksilta. . . 

Myös  Rescue  on  Fractaluksen  alkua 
koristavan  laukaisuanimaation  tausta 
paljastui.  Ennen  Lucasfilmille  tuloaan 
Fox  oli  kirjoittanut  kirjan  Computer 
Animation  Primer  (1984),  minkä  an¬ 
siosta  hän  saikin  työpaikan  yhtiössä. 
Yksi  kirjan  esimerkeistä  oli  Kalei- 
doscope ,  Atari  800:n  värirekistereitä 
pyörittämällä  luotu  tunnelianimaatio. 
Toteuttaessaan  aluksen  lentoonlähtöä 
Rescue  on  Fractalukseen  Fox  lainasi 
tätä  ideaa  itseltään. 

Varhaiset  Lucasfilm-pelit  olivatkin 
melkoisia  tekniikkademoja.  Rescue  on 
Fractaluksen  fraktaalien  ja  tunneliani- 
maation  lisäksi  samaan  aikaan  julkaistu 
Ballblazer  (1984)  kunnostautui  tässä. 
Fox  kertoi  Ballblazerin  saaneen  alkun¬ 
sa  pohdinnasta,  voisiko  peligrafiikassa 
käyttää  antialiasing-pehmennystek- 
niikkaa.  Syntyi  Ballblazerin  pehmen¬ 
netty  3D-ruudukko,  ja  vasta  jälkikäteen 
päälle  keksittiin  pallopeli.  Ballblazer  oli 
myös  algoritmimusiikin  pioneeri. 


Foxin  Tvvitter-ketjut  kannattaa  käydä  luke¬ 
massa  kokonaisuudessaan,  linkit  verkkojat- 
koilla:  skrolli.fi/numerot 


Skrolli-lehti  ©skrollilehti 

Lucasfilmin  Rescue  on  Fractalus!  oli  varhainen  fraktaalien 
innoittama  tietokonepeli.  Vuosikymmeniä  myöhemmin 
maisemanluonti  kohinalla  inspiroi  modernin  imitaation: 
Fractalus.  Artikkeli  peleistä  ja  niiden  kehityksestä... 


13.46-  27.  jouluk.  2018 

64  uudelleentwiittausta  147  tykkäystä 

b,i,Q  |  ©©^  ©• 

O  4  tl  64  Q?  147 


Kiitoksena  lähetimme  ky¬ 
seessä  olleet  paperi- Skrollit  sekä 
englanninkielisiä  Skrolli  International 
Edition  -lehtiä  Foxille  Kaliforniaan.  & 


Janne  Siren 


Rescue  on  Fractaluksen  faniversiosta 
Fractalus  julkaistaan  tämän  Skrollin  il¬ 
mestymisen  aikoihin  numerossa  2018.3 
ennakkoesitelty  päivitetty  0.9-versio: 
www.lsdwa.com/ proj  ects/ fractalus 


fP  David  Fox,  in  an 

@  David  BFox 


Good  article  about  #RescueOnFractalus, 
one  of  the  first  two  games  we  created  at 
#LucasfilmGames,  and  efforts  for  a  fan- 
created  modern  version.  In  Finnish,  but 
open  in  Chrome  and  ask  for  a 
translation.  Mostly  accurate  telling  of  the 
game's  history. 

Päivitys:  Teslan  Atari-pelit  ^ 

Auton  ratti  peliohjaimena 


Testasimme  Skrollissa  2018.4 
Tesla  Model  3-  ja  Model  X 
-sähköautojen  tuoreen  Atari- 
emulaattorin.  Teslan  neljä  ensimmäis¬ 
tä  Atari-klassikkopeliä  saivat  kehuja 
ideasta  ja  maksuttomuudesta,  mutta 
pyyhkeitä  epäergonomisista  rattinap- 
pi-  ja  näyttökontrolleista  -  uuden  Mo¬ 
del  3:n  ohjaimet  olivat  sentään  Model 
X:ää  paremmat.  Kutkuttelemaan  jäi 
peleissä  vilahdellut  mahdollisuus  ohja¬ 
ta  niitä  myös  auton  rattia  kääntämällä. 

Ensimmäisistä  peleistä  Asteroidsissa 
ja  Lunar  Landerissa  ratti  pyöritti  pe- 
lialusta.  Centipedessä  ja  Missile  Com- 
mandissa  ratilla  pystyi  liikuttamaan 
pelaajan  hahmoa  vaakasuunnassa. 
Valitettavasti  rattiohjaus  ei  päässyt 
oikeuksiinsa:  Centipede  ja  Missile 
Command  vaativat  liikuttelua  myös 
pystysuunnassa,  mikä  jäi  hankalasti 
rattinappien  varaan.  Asteroids  ja  Lu¬ 
nar  Lander  taas  kärsivät  rattiohjauksen 
keskialueen  tunnottomuudesta,  jolloin 
pieni  alus  pyöri  helposti  liikaa.  (Pro- 
vinkki:  rattilukko  päällä  ohjaus  jäykis¬ 
tyy,  mutta  myös  tarkentuu.) 


Pole  Position  (Mars  Madness  -versio). 


Rattiohjauksen  tarkkuus  riitti  silti  le- 
veämpään  vaakasuuntaiseen  liikutteluun 
Centipedessä  ja  Missile  Commandissa. 
Sekään,  että  ratti  kääntää  myös  pyöriä 
tarpeeksi  väännettäessä,  ei  ollut  näillä  lii¬ 
keradoilla  ongelma.  Kun  vain  saisi  pelin, 
jolle  hieman  summittaiset  ohjausliikkeet 
kahteen  suuntaan  riittävät. . . 

Tesla  vastasi  huutoon  julkaisemalla 
vuodenvaihteessa  autoillensa  ohjelmis¬ 
topäivityksen,  joka  lisäsi  Atari-emu- 
laattoriin  muun  muassa  kilpa-ajopeli¬ 
en  klassikon,  Pole  Positionin  (1982). 

Pole  Position 

Toisin  kuin  neljä  edellä  mainittua, 
Pole  Position  ei  ole  amerikkalaisen 
Atarin  oma  peli  vaan  japanilaisen 
Namcon  (nykyisin  Bandai  Namco). 
Moni  kotitietokoneilija  muistaa  sen 
heikot  käännökset  -  kova  pelihalli- 
versio  oli  kääntäjille  liian  paha  vastus. 
Kyseessä  oli  ensimmäinen  16-bitti- 
nen  kolikkopeli  ja  ansaitusti  monen 
autopelin  esikuva.  Tesla-versio  on 
kuorrutettu  Tesla-autoilla  ja  Mars- 
grafiikoilla,  mutta  jo  alkuperäinen 
Fuji-formularata  näytti  hyvältä. 

Myös  Teslan  Pole  Positionin  ohjaus 
vaikutti  hyvältä:  auton  ratin  kääntämi¬ 
nen  ohjaa  peliautoa,  ratin  mediaohjai- 
met  vaihtavat  vaihdetta  ja  kirsikkana 
kakussa  kaasuna  toimii  oikeasti  Teslan 
poljin.  Jarrupoljin  tosin,  mutta  tyyli¬ 
virheen  voinee  turvallisuussyistä  antaa 
anteeksi.  Ohjaimet  ovat  melkein  kuin 
pelihallin  pystyversiossa  eli  ratti  ja 
poljin,  ainoastaan  vaihdevivun  korvaa 
sorminappi. 

Ja  toimiihan  se!  En  vieläkään  kehui¬ 
si  ohjaustuntumaa  hyväksi,  sillä  ratin 


Asteroids -Tesla  lisäsi  päivityksessä  peleihin¬ 
sä  myös  "Too  much"  -varoituksen.  Se  ilmes¬ 
tyy,  kun  rattia  kääntää  pelatessa  niin  paljon, 
että  auton  renkaatkin  kääntyvät. 

aktiivinen  alue  on  kapoinen  -  ohjaus 
tapahtuu  muutaman  sentin  alueella  - 
mutta  eipä  se  kolikkopelikään  nykypäi¬ 
vänä  täysiä  pisteitä  saisi.  Vaikka  ratin 
nylkyttämisellä  ei  normaalin  ajamisen 
tuntumaan  pääsekään,  ensimmäisen 
kerran  pidin  Teslalla  pelaamisesta. 
(Pro-vinkki:  Pole  Positionin  ohjaustun- 
tuma  on  parempi  ilman  rattilukkoa.) 

Pole  Position  on  saatavilla  maksut¬ 
tomana  päivityksenä  uudemmalla  In¬ 
tel  Gordon  Peak  -mediatietokoneella 
(Atom  A3950  Apollo  Lake)  varus¬ 
tettuihin  Tesla-sähköautoihin.  Näitä 
ovat  Model  3  sekä  noin  keväästä  2018 
alkaen  toimitetut  Model  X  ja  Model  S. 
Emulaattorilla  voi  nyt  pelata  myös  au¬ 
toon  liitetyllä  USB-peliohjaimella. 

Pole  Positionin  Tesla-version  tie¬ 
dostoista  löytyi  muuten  kommentti, 
jonka  perusteella  äänet  olivat  jossain 
vaiheessa  kytkettyinä  pois  suoritusky- 
kysyistä  -  lopullisessa  julkaisussa  ne 
toimivat.  Pole  Position  haastaa  ”port- 
taajia”  edelleen.  & 

Janne  Siren 

JOKin 

BELIPALSTVS 


fr 


Teksti:  Jukka  O.  Kauppinen 
Kuvat:  Rockstar  Games,  Mobygames 


Villi  länsi  on  aina  kova  aihe  pelille,  mutta  sitä  kuvataan  ruuduilla  omituisen  harvoin  -  ja  vie¬ 
lä  harvemmin  onnistuneesti.  Red  Dead  Redemption  2:n  myötä  luvassa  on  varmaankin  remp- 
seähkö  länkkärirahastuspelitulvahdus,  joten  tiirataanpa  hetken  verran  muutamia  menneiden 
vuosien  länkkäriklassikoita. 


The  Oregon  Trail 

Don  Ravvitsch,  Bill  Heinemann  ja  Paul  Dillen- 
berger  /  MECC  - 1971 

Mainframe-tietokonepeli,  julkaistiin  sittem¬ 
min  kotimikroille  ja  muille  alustoille 

Oregon  Trail  on  peli,  josta  ei  tunnu 
pääsevän  eroon.  Se  tehtiin  ensimmäi¬ 
sen  kerran  jo  vuonna  1971  pienen 
amerikkalaiskoulun  opetusvälineeksi, 
minkä  jälkeen  Amerikan  villiä  länttä 
asuttavien  uudisasukkaiden  taipaleesta 
luotu  peli  on  ollut  kiinteä  osa  pelaa¬ 
misen  historiaa,  kun  se  on  matkannut 
laitteelta  ja  käyttöjärjestelmältä  toiselle. 
Vankkureilla  vaeltavien  maahanmuut¬ 
tajien  matka  on  täynnä  nälkää,  kylmää 
ja  kuolemaa.  Karu  strategiaseikkailu 
on  julmuudessaan  lähes  roguemainen 
kokemus,  josta  vain  ei  pääse  irti  -  ja 
siitähän  julkaistiin  vuosi  sitten  taskus¬ 
sa  kulkeva  nostalgiaversiointikin. 


Western  Gun  /  Gun  Fight 

Atari-  1976 /Taito -1975 

Kolikkopeli,  Atari  2600  /  Kolikkopeli,  Astroca- 

de,  Atari  8-bit,  Commodore  64 

Villi  länsi  saapui  videopelien  maail¬ 
maan  maukkaiden  stereotypioiden 
kera.  Sillä  mitäs  muutakaan  siellä  voisi 
olla  kuin  pyssyjen  pauketta  ja  despera- 
doja?  Taiton  ja  Atarin  pelit  loivat  ker¬ 
talaakista  mainion  peruskaavan,  jota 
moni  alkuvuosien  länkkäripeli  nou¬ 
datti,  toki  hiljalleen  monipuolistuen. 
Kaksintaistelut  sopivat  oikein  hyvin 
kaksinpeleiksi,  etenkin  kun  kentälle 
viskattiin  suojaavia  ja  liikkuvia  esteitä. 
Sitä  paitsi,  Midwayn  USA:an  tekemä 
Western  Gun  -lokalisointi  Gun  Figh- 
tista  on  väitetysti  kaikkien  aikojen  en¬ 
simmäinen  mikroprosessorilla  toteu¬ 
tettu  videopeli.  Hienoa  historiaa. 


Six  Gun  Shootout 

SSI-1985 

Apple  II,  Atari  8-bit,  Commodore  64 

Mieltähän  voi  olla  monta,  mutta  fakto¬ 
ja  ei  ole  kiistäminen:  SSI:n  strategiapeli 
villin  lännen  pyssysankareista  on  ehkä 
paras  länkkäripeli  ikinä.  Eihän  se  ole 
kaunis  tai  vauhdikas,  mutta  sitäkin 
syvällisempi  ja  monipuolisempi.  Ja  on¬ 
neksi  mielikuvitus  korjaa  aina  visuaali¬ 
sen  puolen  puutteet!  Intiaanien,  uudis¬ 
asukkaiden,  rosvojen,  viranomaisten 
ja  muiden  tahojen  väliset  ammuskelut 
lainaavat  niin  villin  lännen  legendoista 
kuin  elokuvien  ja  todellisen  historian 
tapahtumista.  Monipuolisessa  pelijär¬ 
jestelmässä  huomioidaan  pyssymiesten 
ja  -naisten  haavoittumiset  eri  ruumiin¬ 
osiin  sekä  suojautuminen,  ja  aseitakin 
on  valtavasti.  Niin  se  kuulkaa  on,  että 
realistisin  ja  monipuolisin  länkkäri- 
räiskintä  onkin  vuoropohjainen  stra¬ 
tegiapeli. 

Rails  West 

Martin  Campion  /  SSI  - 1984 
Commodore  64,  Atari  8-bit 


Mad  Dog  McCree 

American  Laser  Disc  Games  - 1990 
Kolikkopeli,  Sega  CD,  CDi,  3DO,  PC,  Wii,  3DS, 
iOS,  Playstation  3 


Outlavvs 

LucasArts  - 1 997 
PC 


Villin  lännen  sivistymisen  vuodet  ei¬ 
vät  olleet  helppoa  aikaa,  minkä  ny- 
kypelaajat  voivat  kokea  ainakin  Red 
Dead  Redemption  -peleissä.  Sivistyk¬ 
sen  höyryjunajyrä  eteni  myös  kiskoil¬ 
la,  mitä  historioitsija-pelinkehittäjä 
Martin  Campion  kuvasi  oivallisessa 
rautatie-strategiapelissään.  Se  oli  myös 
ehkä  ensimmäinen  logistiikkasimu- 
laattori,  joskin  vasta  Sid  Meier  nosti 
genren  kukoistukseen  Railroad  Tycoo- 
nillaan.  Railsissä  rautatieimperiumeja 
kuvattiin  hyvin  omalaatuisesti  mas- 
simiehen  näkökulmasta,  sillä  oman 
rautatien  perustamisen  ohella  pelaaja 
pystyi  myös  kaappaamaan  muita  yh¬ 
tiöitä.  Siinä  sivussa  rakennettiin  ra- 
taverkostoa  ja  yritettiin  luoda  äärim¬ 
mäinen  kiskoimperiumi.  Tätä  aihetta 
on  muuten  sivuttu  viime  vuosina 
viihteellisissä  lautapeleissä,  joista 
etenkin  Menolippu  ( Ticket  to  Ride ) 
ja  Paris  Connection  ovat  nauttineet 
melkoista  suosiota. 


Kuvalevysoittimeen  perustuvat  kolik¬ 
kopelit  ovat  tunnettuja  siitä,  että  pelaa¬ 
jan  vaikutusmahdollisuudet  pelitapah¬ 
tumiin  ovat  rajalliset.  Dragons  Lair  on 
melko  harvalukuisen  lajityypin  tunne¬ 
tuin  edustaja,  mutta  tässäkin  genressä 
oli  mukana  länkkäriräiskettä.  Interak¬ 
tiivista  elokuvaa,  Laserdisc-leffailua  ja 
valopyssypauketta  yhdistänyt  peli  oli 
lajissaan  varsin  laadukas  ja  jopa  hie¬ 
man  Hollyvvood-henkinen  jännitys- 
näytelmä.  Tarinakin  polveili  pelaajan 
tekemien  päätösten  mukaan.  Ainutlaa¬ 
tuinen  peli  western-genressä  ja  hauska 
siksikin,  että  kolikkopelin  uumenissa 
piili  Amiga  500:aan  pohjautuvaa  tek¬ 
niikkaa. 


Outlaws-nimisiä  pelejä  on  tehty  muu¬ 
tamakin,  mutta  puhutaan  nyt  vaih¬ 
teeksi  ystävästämme  Lucas Artsista  ja 
siitä,  kuinka  hän  käyttikään  kuudes - 
tilaukeavaansa.  Tai  no,  mitäpä  tässä 
kiusaamaan,  hyvinhän  hän  sitä  käytti! 
Lucasin  peli  saapui  sillä  jännittävällä 
hetkellä,  kun  tietokonepelien  tekniik¬ 
ka  kehittyi  eteenpäin  aivan  huikeaa 
kiitolaukkaa.  3 D -näytönohjaimet  tulla 
rymisivät,  samoin  kuin  nettipelaami- 
nen.  Outlaws  ehti  näyttää  hetken  aikaa 
varsin  hyvälle,  vaikka  sen  pelimootto¬ 
ria  käytetyinkin  vain  kahdessa  pelissä. 
Nettiräiskintänäkin  se  oli  oiva,  vaikka 
verkkopeliin  täytyikin  käyttää  ulkoi¬ 
sia  virittimiä.  Olikohan  Kali,  TEN  vai 
mikä,  jolla  kavereita  löytyi.  Sen  haus¬ 
kempaa  moninpelilänkkäröintiä  ei 
olekaan  tullut  sittemmin  vastaan.  Täy¬ 
tyy  sanoa,  että  se  Gatling-konekivääri 
oli  mahdottoman  lysti  peli,  kun  sillä 
pääsi  yllättämään  vastustajat.  Pitäkää 
kuudestilaukeavanne,  minulla  kuulia 


piisaa. 

Oli  siellä  yksinpelitarinakin,  mutta 
jotenkin  se  jäi  moninpelikokemuksen 
varjoon.  Muutenkin  koko  peli  on  myö¬ 
hemmin  aika  lailla  ohitettu,  eikä  se  ole 
kuin  pikku  kappale  Lucas Artsin  laajas¬ 
sa  historiassa.  Harmi,  sillä  olihan  se 
silti  hieno  peli.  & 


Lue  lisää 


länkkäripeleistä 
Skrollin  numerosta 


2015.4.  Lehti-pdf 
ja  verkkoartikkeli 
löytyvät  myös 
Skrollin  verkko- 


jatkoilta  osoitteesta: 
skrolli.fi/numerot 

PONGIN  HISTORIA 

Moni  meistä  on  varmasti  törmännyt  Pong- tv -peleihin,  mutta 
moniko  meistä  tiesi ,  mistä  ne  tulivat  ja  että  lähes  jokainen 
sisältää  saman  piirin?  Pongien  toteutukset  seurasivat  tiiviisti 
kehitystä  putkiteknologiasta  aina  integroituihin  piireihin . 

Teksti:  Jari  Jaanto 

Kuvat:  Jari  Jaanto,  Kimmo  Rinta-Pollari,  Manu  Pärssinen, 

VVikimedia  Commons/Evan-Amos,  Olimar  ja  Chris  Rand 


P  ongin  ja  ylipäätään  pelikon¬ 
solien  alkuperäisen  idean  voi¬ 
daan  katsoa  alkaneen  kehittyä 
jo  1950-  ja  60-luvuilla.  Yhdysvaltalai¬ 
nen  televisio-insinööri  Ralph  Baer  sai 
vuonna  1951  tehtäväkseen  kehittää 
työnantajalleen  Lorarille  maailman 
parhaan  television.  Televisiota  suun¬ 
nitellessaan  hän  sai  ajatuksen:  mitä  jos 
televisiolla  voisi  pelata  interaktiivisia 
pelejä?  Baer  ehdotti  ideaansa  työnan¬ 
tajalleen,  mutta  reaktio  oli  jäätävä:  ka¬ 
saa  vain  se  televisio! 

Hän  ei  kuitenkaan  unohtanut  ideoi¬ 
taan  ja  palasi  niihin  vuonna  1966  ol¬ 
lessaan  Sanders  Associatesilla  osaston¬ 
johtajana.  Hän  keskusteli  ajatuksistaan 
erään  toisen  insinöörin  kanssa  bussia 
odottaessaan.  Keskustelusta  innostu¬ 
neena  Baer  kehitti  ideoitaan  pidemmäl¬ 
le.  Ensimmäinen  Baerin  suunnittelema 
peli  koostuisi  kahdesta  pisteestä  tele¬ 
visioruudulla.  Nämä  jahtaisivat  toinen 
toistaan  pelaajien  ohjaamana.  Ensim¬ 
mäinen  prototyyppi  kehitettiin  putki- 
teknologiaa  käyttäen,  sillä  se  oli  Baerille 
tutumpaa  ja  transistorit  olivat  vasta 


yleistymässä.  Prototyypissä  voitiin  lii¬ 
kutella  yhtä  pikseliä  vapaasti,  mutta 
varsinaista  peliä  siinä  ei  vielä  ollut. 

Ruskean  laatikon  taika 

Baerin  johdolla  Sandersilla  suun¬ 
niteltiin  useita  erilaisia  pelejä  ja  ra¬ 
kennettiin  toimivia  prototyyppejä. 
Valopistoolikin  (tai  tarkkaan  ottaen 
kivääri)  keksittiin,  ja  pakopelissä  kiin¬ 
ni  saatu  pikseli  sammui.  Kolmannen 
prototyypin  valmistuessa  1967  uusia 
ideoita  kuitenkin  tarvittiin  kipeästi, 
koska  yrityksen  johto  ei  ollut  tyyty¬ 
väinen.  Yrityksen  kaupallinen  johta¬ 
ja  Herb  Campman  ehdotti,  että  hän 
voisi  lainata  projektiin  idearikasta  ja 
luovaa  Bill  Rushia.  Bill  keksikin  pa¬ 
rissa  viikossa  mullistavan  idean:  lisä¬ 
tään  ruudulle  koneen  ohjaama  pikseli, 
joka  toimii  kuin  pallo  ja  jota  voidaan 
liikuttaa  kahden  pikselin  välissä  kuin 
Ping-Pong  -pelissä  eli  pingiksessä  kon¬ 
sanaan,  mailojen  välissä.  Neljänteen 
prototyyppiin  lisättiin  palloa  liikut¬ 
tavat  komponentit.  Yrityksen  johto 
oli  tyytyväinen  edistykseen  ja  uskoi, 


että  tässä  alkaa  olla  jotain.  Projektille 
myönnettiin  jatkorahoitus. 

Vuonna  1968  valmistui  seitsemäs 
prototyyppi,  sisällään  kahdeksan  pe¬ 
liä.  Pelit  valittiin  erillisestä  kytkimes¬ 
tä.  Baer  päällysti  alumiinisen  laatikon 
puukuvioisella  (woodgrain)  päällys- 
tyspaperilla,  jota  hän  oli  käyttänyt 
kuudennen  prototyypin  peliohjaimis¬ 
sa.  Prototyyppiä  alettiin  kutsua  Brown 
Boxiksi  (ruskea  laatikko),  joka  on  jää¬ 
nyt  nimenä  myös  videopelien  histori¬ 
ankirjoihin. 

Valmistuneelle  tuotteelle  tarvittiin 
julkaisija.  Baer  kierteli  esittelemässä 
Brown  Boxia  eri  televisiovalmistajille. 
Nämä  eivät  kuitenkaan  täysin  ymmär¬ 
täneet  uutta  tuotetta  ja  mitä  se  voisi 
tarjota  asiakkaille.  RCA  osoitti  pientä 
kiinnostusta  ja  lisenssistä  käytiin  neu¬ 
votteluja,  jotka  kariutuivat.  Ratkaiseva 
hetki  oli  Magnavoxille  pidetyssä  esitte¬ 
lytilaisuudessa.  Sali  oli  täynnä  kahden 
pelaajan  ping-pong-peliä  ihmetteleviä 
ihmisiä,  kun  Magnavoxin  markkinoin¬ 
tijohtaja  tajusi,  että  tästähän  voisi  tulla 
kokonaan  uusi  tuotealue  yritykselle  ja 
potentiaalisesti  iso  hitti. 


Ralph  Baerin  Brown  Box  -prototyyppi. 

Magnavox  Odyssey 

Magnavoxilla  Brown  Boxin  kehitystä  jat¬ 
kettiin.  Tuotteen  nimeksi  tuli  Magnavox 
Odyssey  Värejä  tuottavat  komponentit 
poistettiin  kustannussyistä,  ja  mukaan 
laitettiin  television  päälle  liimattavia  vä¬ 
rillisiä  ja  kuvioituja  muovikalvoja.  Siinä 
missä  Brown  Boxissa  kaikki  komponen¬ 
tit  olivat  samalla  piirilevyllä,  niin  Odys- 
seyssa  jokainen  ruudulle  asioita  tuottava 
komponenttisarja  oli  omalla  pienellä  pii¬ 
rilevyllään,  joita  Odysseyn  sisuskaluissa 
oli  pystyssä  useampi. 

Peli  valittiin  syöttämällä  koneeseen 
vaihdettava  ohjauslevy,  joka  sääti  pro¬ 
totyypin  piirit  tiettyyn  asetustilaan. 
Pelit  olivat  siis  käytännössä  sisään¬ 
rakennettuja,  mutta  niitä  vaihdettiin 
pelilevyä  ja  siten  komponenttien  kyt¬ 
kentöjä  muuttamalla.  Tämän  tarkoi¬ 
tuksena  oli  mahdollistaa  joidenkin 
pelien  myyminen  erikseen  jälkikäteen. 
Osa  kytkentälevyistä  tuli  konsolin 
mukana,  kuten  peli  numero  1,  Table 
Tennis ,  jossa  pallo  liikkui  kahden  ison 
mailapikselin  välissä.  Prototyypin  ta¬ 
paan  Odysseyn  mailapikseleitä  pystyi 
liikuttamaan  neljään  suuntaan  pallo  - 
pikselin  eteenpäin  lyömiseksi. 


Teknisesti  Odyssey  on  hyvin  yk¬ 
sinkertainen  laite.  Se  ei  sisällä  yhtään 
mikropiiriä,  vaan  pelkästään  vastuk¬ 
sia,  kondensaattoreita  ja  transistoreja. 
Odysseyn  myynti  aloitettiin  syyskuus¬ 
sa  1972,  jolloin  ihmiset  pääsivät  pelaa¬ 
maan  ensimmäistä  kertaa  kotonaan 
Pong-tyyppistä  peliä! 

Atari 

Saman  vuoden  toukokuussa  Mag¬ 
navox  esitteli  konsoliaan  eri  puolilla 
Yhdysvaltoja.  Eräs  Nolan  Bushnell 
sattui  käymään  yhdessä  esittelyssä  ja 
näki  Table  Tennis  -pelin.  Hän  oli  juuri 
edellisenä  vuonna  julkaissut  ensim¬ 
mäisen  kolikoilla  toimivan  videopelin, 
Computer  Spacen ,  ystävänsä  Ted  Dab- 


Atari  Pong  -kolikkopeli. 


neyn  kanssa.  Vuonna  1972  he  perusti¬ 
vat  Atari-peliyrityksen  ja  paikkasivat 
insinööri  AI  Acornin.  Bushnell  antoi 
Acornille  ensimmäiseksi  tehtäväksi 
suunnitella  Pong-pelU  jossa  pallo  liik¬ 
kuu  kahden  mailan  välissä.  Tarina  ei 
kerro,  kopioiko  Bushnell  idean  suo¬ 
raan  Magnavox  Odysseysta,  mutta 
todistettavasti  hän  näki  pelin  samana 
vuonna  ennen  oman  versionsa  kehittä¬ 
misen  aloittamista. 

Acorn  lisäsi  peliin  monia  omia  ideoi¬ 
taan,  kuten  pisteytyksen,  pystysuun¬ 
nassa  pitkät  mailat  ja  pelin  nimikko - 
äänen.  Pong- nimi  tulee  nimittäin  siitä 
äänestä,  kun  pallo  osuu  mailaan.  Laite 
rakennettiin  TTL-piireillä,  joiden  hin¬ 
ta  oli  juuri  laskenut  sopivalle  tasolle. 

Laite  oli  liian  kallis  kotikäyttäjille 
myytäväksi,  joten  Atari  teki  siitä  kolik¬ 
kopelin,  joka  sijoitettaisiin  baareihin. 
Yksi  suunnittelun  lähtökohdista  oli 
myös  yksinkertaisuus:  pelaamisen  on 
oltava  niin  helppoa,  ettei  siihen  tarvita 
ohjeiden  lukemista.  Tämä  periytyi  flip¬ 
pereistä,  joita  ihmiset  osasivat  pelata 
saman  tien.  Lisäoppia  saatiin  Compu¬ 
ter  Spacesta ,  joka  oli  liian  vaikea  suu¬ 
relle  yleisölle.  Tämä  suunnitteluläh¬ 
tökohta  inspiroi  myöhemmin  erästä 
Atarin  työntekijää,  Steve  Jobsia. 

Laitteesta  tuli  todella  hyvä.  Acorn  oli 
todistanut  osaamisensa  Atarille.  Bush¬ 
nell  ja  Acorn  asensivat  demolaitteen 
paikalliseen  Andy  Capps  Tavern  -baa¬ 
riin  ja  jäivät  odottamaan  ensimmäisiä 
pelaajia.  Parin  oluen  jälkeen  ihmiset 


olivat  jo  löytäneet  koneen,  lyöden  si¬ 
sään  neljännesdollareitaan.  Tarina  ker¬ 
too,  että  baarista  soitettiin  Bushnelille 
muutaman  päivän  päästä  ja  valitettiin 
koneen  rikkoutuneen.  Ilmeni,  että 
kone  oli  niin  täynnä  kolikoita,  ettei  sitä 
voinut  enää  pelata.  Tätä  myyttiä  ei  ole 
kuitenkaan  osoitettu  toteen.  Laitteen 
peliohjaimet  kylläkin  rikkoutuivat, 
sillä  mailoja  ohjattiin  pyöritettävällä 
kytkimellä,  jota  ei  ollut  suunniteltu 
näin  kovaan  käyttöön.  Acorn  laski,  että 
kytkimiä  pyöritettäisiin  100  000  kertaa 
kuussa,  joten  hän  päätti  korvata  ne  ar¬ 
meijan  käyttöön  suunnitelluilla  osilla. 

Kasvu  alkaa 

P ongista  tuli  iso  hitti,  ja  sitä  valmis¬ 
tettiin  kaiken  kaikkiaan  38  000  kap¬ 
paletta.  Magnavox  kuitenkin  huomasi 
jo  vuonna  1973,  että  heidän  pelinsä 
on  kopioitu.  Ralph  Baer  tuli  itse  teke¬ 
mään  salaa  muistiinpanoja  samankal¬ 
taisuuksista  erääseen  Pong-esittelyyn. 
1974  Magnavox  haastoi  Atarin  oikeu¬ 
teen  pelin  kopioimisesta.  Atari  päätyi 
maksamaan  1  500  000  dollarin  lisens¬ 
simaksun  Magnavoxille  jo  ennen  oi¬ 
keuden  päätöstä.  Magnavox  haastoi 
myöhemminkin  eri  Pong- valmistajia 
oikeuteen  ja  voitti  joka  kerta,  mikä 
tuotti  firmalle  noin  sata  miljoonaa 
dollaria  lisenssimaksuja.  Tämä  kaikki 
kuitenkin  tehtiin  Ralph  Baerin  selän 
takana,  ja  hän  sai  tietää  asiasta  vasta 
vuonna  2002. 

Pong-klooneja  kehitettiin  välittö¬ 
mästi  joka  suunnalla,  ja  niitä  tulvi 
markkinoille  seuraavina  vuosina.  Ko- 
likkopeliversioita  alkoi  tulla  markki¬ 
noille  1973,  muun  muassa  Universal 
Research  Labsin  Allied  Leisurelle 
kehittelemä  VA-I.  Euroopassa  ensim¬ 
mäinen  Odyssey-klooni  OVERKAL 
julkaistiin  jo  1973.  Vuonna  1974  en¬ 
simmäiset  varsinaiset  Pong-tv-ipelit 
saapuivat  Euroopan  markkinoille:  The 
Videomaster  Home  T.V.  Game  model 
VM  577,  Seleco/Zanussi  Ping-O-Tro- 
nic,  Henrys  Videosport  MKII.  Nämä 
perustuivat  TTL-piireihin  /  erillisiin 
transistoreihin  ja  muutamissa  nähtiin  - 
kin  mielenkiintoisia  ratkaisuja. 

Integroidut  piirit 

Ralph  Baer  jatkoi  Odysseyn  kehitystä 
ja  pohti  josko  koko  Odyssey  voitai¬ 
siin  tehdä  uudella  teknologialla,  yk¬ 
sittäisellä  tai  useamman  integroidulla 
piirillä.  Hän  otti  yhteyttä  moneen  pii- 

rivalmistajaan  selvitellen  ideansa  mah¬ 
dollisuuksia.  General  Instruments  ja 
MOS  Technology  jäivät  rannalle,  kun 
Magnavox  teki  sopimuksen  piirisuun¬ 
nittelusta  Texas  Instrumentsin  kanssa 
vuonna  1974.  Samaan  aikaan  myös 
National  Semiconductor  lupaili  yhden 
piirin  ratkaisua  tammi-helmikuulle, 
mutta  projektin  viivästyessä  Magnavox 
jatkoi  yhteistyötä  Texas  Instrument¬ 
sin  kanssa.  Magnavox  Odyssey  100 
julkaistiin  1975.  Siinä  oli  neljä  Texas 
Instrumentsin  piiriä,  jotka  hoitivat  jo¬ 
kainen  eri  tehtävää: 

SN  94025N 

Regulator,  Sync  and  Wall  Generator 
SN  94026N 
Player  Generator 
SN  94027N 

Ball  and  Wall  Generator 
SN  94028N 

Video  Summer  and  Logic 

Texas  Instrumentsin  suunnittelemat 
piirit  olivat  oikeastaan  vain  integroi¬ 
tuja  versioita  vuoden  1972  Magnavox 
Odysseyn  transistoripiirikorttien  toi¬ 
minnallisuuksista.  Mutta  pian  Texas 
Instruments  julkaisi  kaksi  uutta  pii¬ 
riä:  pelin  pistetilanteen  näyttävän  SN 
94029N:n  ja  merkkigeneraattori  SN 
94192N:n.  Ensimmäistä  käytettiin  sa¬ 
mana  vuonna  julkaistussa  Magnavox 
Odyssey  200:ssa.  Odyssey  200:ssa  oli 
lisäksi  kuudes  piiri,  joka  teki  mahdolli¬ 
seksi  Smas/z-pelin.  Merkkigeneraattori 
puolestaan  mahdollisti  monipuolisem¬ 
man  grafiikan  ja  pelityyppien  laajenta¬ 
misen  Pong-pallottelujen  ulkopuolelle. 
Tätä  käytettiin  Odyssey  500:ssa. 

Samaan  aikaan  Atarilla  kehitettiin 
Fougista  kotiversiota.  Projekti  Dar- 
lene  käynnistyi  Atarin  sisällä  vuon¬ 
na  1974.  Harold  Lee,  Alan  Alcorn  ja 
Bob  Brown  miettivät  miten  kalliilla 


Suomalainen  Salora  julkaisi  vuonna  1977 
Playmaster-television  sisäänrakennetulla 
Pongilla.  Tehtaan  työntekijät  kyhäsivät  myös 
erillisversion  nimeltään  Pip-peli. 


TTL-siruilla 
toteuteutun  ko- 
likkopeliversion 
voisi  muuttaa 
tv-peliksi  mah¬ 
dollisimman 
edullisesti,  mah¬ 
dollisimman 
yksinkertaisilla 
komponenteilla. 

Lopulta  hekin 
päätyivät  integ¬ 
roituun  piiriin. 

Atari  Pong  oli 
valmis  markki¬ 
noille  1975.  Se 
oli  ensimmäi¬ 
nen  Pong ,  joka  oli  kutistettu  yhdelle  ai¬ 
noalle  integroidulle  piirille.  Laite  sisäl¬ 
si  vain  yhden  Pong-v ariaation,  mutta 
enempää  ei  tarvittukaan. 

Muita  vuonna  1975  julkaistuja  kloo¬ 
neja  olivat  Executive  Games  Television 
Tennis ,  First  Dimension  FD3000  ja  Al- 
lied  VA-II.  Nämä  perustuivat  vielä  eril¬ 
lisiin  komponentteihin/TTL-piireihin. 

Pong  on  a  chip 

General  Instruments  valmisti  kaiken¬ 
laisia  elektronisia  komponentteja  radi¬ 
oita,  televisioita  ja  laskimia  varten.  Ge¬ 
neral  Instrumentsin  insinöörit  olivat 
tunnettuja  70-luvulla  laajamittaisesti 
integroiduista  piireistä  (Large  Sca- 
le  Integration  /  LSI).  He  loivat  myös 
AY-3-8910-äänipiirin,  jota  käytettiin 
myöhemmin  lukemattomissa  kotitie¬ 
tokoneissa. 

Nämä  insinöörit  saivat  myös  mullis¬ 
tavan  idean:  mitä  jos  kehitettäisiin  yksi 
halpa  integroitu  piiri,  jolla  olisi  use¬ 
ampi  maila-pallo -peli,  ja  se  olisi  jokai¬ 
sen  laite-  ja  pelivalmistajan  saatavilla? 
Emoyhtiö  ei  idealle  lämmennyt,  mutta 
skotlantilainen  insinööri  Gilbert  Dun¬ 
can  Harrower  innostui  projektista  niin 
paljon,  että  kehitti  piirin  omalla  ajallaan 
yhdessä  assistenttinsa  Dave  Couttsin 
kanssa.  Näin  vuonna  1976  syntyi  noin 
1000  transistoria  sisällään  pitävä  AY-3- 
8500.  Piiri  sisälsi  neljä  Pong- varianttia 
(Tennis,  Jääkiekko/ Jalkapallo,  Squash, 
Yksinpeli)  ja  kaksi  valopistoolipeliä 
(Maalitaulu  1,  Maalitaulu  2).  Harrower 
toimi  pari  vuotta  myöhemmin  Mat¬ 
tel  Intellivisionin  CP1610-prosessorin 
pääsuunnittelij  ana. 

Ralph  Baer  sai  vihiä  projektista  ja 
vieraili  General  Instrumentsilla  tutus¬ 
tumassa  AY-3-8500:aan.  Hän  vakuut¬ 


tui  piiristä,  siitä  kuinka  se  mahdollisti 
useamman  pelin  pelaamisen,  eikä  vä¬ 
hiten  sen  yksinkertaisuudesta.  Nyt  ko¬ 
konainen  tv-peli  voitiin  rakentaa  vain 
muutamalla  komponentilla. 

Samalla  Baer  muisti,  että  hänen  tutta¬ 
vansa,  Colecon  johtaja  Arnold  Green- 
berg,  etsi  uusia  tuotteita.  Baer  suositteli 
tälle  uutta  piiriä,  minkä  seurauksena 
General  Instrumentsin  johtaja  Ed  Saks 
demonstroi  AY-3-8500:ttä  Baerille  ja 
Greenbergille  Long  Islandissa,  jonne 
hän  oli  siirtänyt  Harrowerin  ja  Coutsin 
työskentelemään  projektin  parissa.  Co- 
lecosta  tuli  ensimmäinen  asiakas  joka 
osti  AY-3-8500:ttä.  Tulos  oli  Coleco 
Telstar  (1976),  josta  tuli  todellinen  me¬ 
nestys:  yli  miljoona  myytyä  laitetta! 

AY-3-8500  muutti  vuoden  1976  ai¬ 
kana  koko  videopeliteollisuuden.  Jopa 
Magnavox  käytti  piiriä  seuraavassa 
Odyssey  300  -konsolissaan.  Yli  sata 
eri  valmistajaa  rakensi  AY-3-8500:n 
ympärille  oman  tv-pelinsä.  Fougien 
myynti  käynnistyi  toden  teolla,  sillä 
laitteet  olivat  niin  halpoja,  että  kaikki 
halusivat  sellaisen  kotiinsa.  General 
Instruments  myi  pelkästään  vuoden 
1976  aikana  15  miljoonaa  AY-3-8500- 
piiriä.  Ei  ihme,  että  Pong- tv-pelit  jätti¬ 
vät  70-luvun  populaarikulttuuriin  läh¬ 
temättömän  jälkensä. 

General  Instruments  valmisti  AY- 
3-8500-piiristä  useampia  variantteja, 
jotka  sisälsivät  eri  pelejä:  tarjolla  oli 
tankkitaistelua,  autopelejä  ja  mui¬ 
ta  varhaisia  videopelejä.  Myös  muut 
valmistajat,  kuten  Mitsubishi,  MOS, 
National  semiconductor,  Signetics  ja 
Texas  Instruments,  valmistivat  yh¬ 
den  piirin  Pong- versioita,  joita  oli  eri 
valmistajien  tv-peleissä.  Aasiassa  eräs 
tuntematon  pelikorttiyritys  nimeltään 


76  5KRDLLI  2019  1 


Fairchild  Channel  F  ja  ohjelmallinen  Pong. 


Nintendo  julkaisi  ensimmäisen  video- 
pelinsä  Color  TV-Game,  joka  pohjau¬ 
tui  Mitsubishin  M58816P-piiriin. 

Pong-tv-pelit  hiipuivat  vasta  kun 
markkinoille  tuli  1970-  ja  1980-luvun 
vaihteessa  mikroprosessorin  sisältä¬ 
viä  oikeita  pelikonsoleita,  kuten  Ata- 
ri  2600  ja  Intellivision.  Niiden  pelit 
myytiin  erillisinä  moduuleina,  joten 
samalla  koneella  voitiin  pelata  mitä 
erilaisimpia  pelejä. 

Hauska  silta  seuraavan  sukupolven 
konsolien  ja  Pong-tv -pelien  välillä  oli 
se,  että  ensimmäinen  mikroproses- 
soripelikonsoli,  Fairchild  Channel  F 
(1976),  sisälsi  ohjelmoidun  version 
Poneista.  Miten  monipuolinen  versio 
se  olikaan,  mailoja  pystyi  liikuttamaan 
neljään  suuntaan  ja  jopa  kääntämään 
ympäri! 

Euroopassa  Pong-tv-pelit  myivät  pi¬ 
dempään,  sillä  Atari  2600:tta  ja  mui¬ 
ta  uuden  sukupolven  pelikonsoleita 
jouduttiin  odottamaan  pidempään. 
Eräänä  outoutena  mainittakoon  vain 
Euroopassa  julkaistu  SD-050-järjes- 
telmä,  jolla  oli  useampi  valmistaja. 
SD-050-konsolit  olivat  oikeastaan  vain 
kuoria  jotka  sisälsivät  pelivalikot,  oh¬ 
jaimet  ja  moduuliportin.  Syötettävät 
moduulit  sisälsivät  AY-3-8500-sarjan 
eri  piirejä,  eli  koko  ”konsoli”  olikin  pe- 
limoduulin  sisällä.  SD-050:n  valmista¬ 
jia  olivat  Creatronic,  Hanimex,  ITMC, 
Rollet,  Secam  and  Soundic.  Pelejä  jul¬ 
kaistiin  kahdeksan  kappaletta,  jokai¬ 
nen  omalla  piirillään. 

Valtaosa  Suomessa  liikkuvista  Pong- 
pelikoneista  pohjautuu  AY-3-8500-pii- 
riin.  Ehkä  rakennan  joskus  omankin 
pelikonsolini  sellaisen  ympärille.  & 


BinatoneTV  Master  MK  IV:  suosittu  AY-3-8500  pohjainen  Pong-tv-peli. 


Soundic  SD-050:  vaihdettavia  AY-sarjan  piirejä  moduuleilla  käyttävä  konsoli. 

PELIT 


Teksti:  Jukka  O.  Kauppinen 
Kuvat:  Jukka  O.  Kauppinen 
ja  Free  League  Publishing 


Piipahdus  paperille 

Ruotsalainen  roolipeli-invaasio 

Ruotsalainen  Free  League  Publishing  on  hieno  esimerkki  uudemman  sukupolven  pelikustan- 
nusyhtiöstä  ja  etenkin  roolipelien  suosion  kasvusta  viime  vuosien  aikana.  Yhtiö  on  onnistunut 
luomaan  täysin  uusia  hittipelejä  ja  uudistamaan  myös  vanhoja  pelisarjoja. 


Fria  Ligan  osui  silmiini  viime 
vuonna  Mutant:  YearZero  -roo¬ 
lipelin  kautta.  Luin  ihmeissäni 
todella  kiinnostavalta  vaikuttavasta 
pelistä,  jonka  Machinarium- laajennus 
puhutteli  minua  syvästi  roboteillaan, 
koneolennoillaan  ja  niiden  turnauk¬ 
sella.  Sehän  tuntui  aivan  skrollimaisel- 
ta  -  vaikka  kyseessä  on  siis  ”paperipe- 
li”,  ei  tietokonepeli. 

Seuraavaksi  Free  League  täräytti 
vielä  kovemmin.  Mikä  ihme  on  Tales 
from  the  Loop ?  Kuvakirja,  tie¬ 
teisromaani  vai  roolipeli?  Miten 
se  liittyy  siihen  Amazonin  tv- 
sarjaan?  Hiljalleen  selkeni, 
että  on,  on,  on  ja  liittyy. 

Firman  kasvu  sekä  koti¬ 
maassa  että  ulkomailla  osui 
hyvään  saumaan.  Filmaat- 
tisten  ja  ideoita  pursuavi¬ 
en  pelien  esiinmarssi  osui 
juuri  ruotsalaisen  rooli- 
pelaamiskulttuurin  uuteen 


nousuun.  Vai  kääntyikö  genre  nou- 
sukaartoon  siksi,  että  Free  Leaguen 
kaltaiset  uudet  tekijät  loivat  niin  hyviä 
uusia  pelejä? 

Miten  mainio 
maailmanloppu 

Mutant:  Year  Zero  ei  ole  aivan  uusi 
peli,  sillä  alkujaan  se  nojaa  vuonna 
1984  julkaistuun  ruotsinkieliseen  Mu- 
tantiin.  Se  oli  Ruotsinmaalla  kovassa 
suosiossa,  sillä  pelistä  julkaistiin  vuo¬ 
sien  1984-2002  välillä  kaikkiaan 
kuusi  painosta.  Niiden  mittaan  al¬ 
kuperäistä  ydinsodan  jälkeisen  sel- 
viytymistarinan  rakennelmaa  vie¬ 
tiin  moniin  uusiin  suuntiin,  jopa 
kyberpunkiin. 

Myös  GURPSin ,  Call  ofCt- 
hulhun  ja  RuneQuestin  käyt¬ 
tämään  Basic  Role-Playing 
-pelijärjestelmään  (BRP) 
pohjaava  Mutant  oli  jo  alusta 
alkaen  erilainen.  Sen  pelime- 


kaniikka  on  helpohko  ja  selkeä,  mutta 
täynnä  omia  jippojaan.  Selviytymis- 
seikkailuna  se  ei  nojaa  mättämiseen, 
vaan  ongelmien  ratkontaan  ja  ajatte¬ 
luun.  Pelaajien  on  luotava  alussa  oman 
hahmonsa  lisäksi  kaksi  sivuhahmoa, 
joista  toista  oma  hahmo  inhoaa,  toista 
rakastaa.  Hahmo  saa  kokemuspisteitä 
tehdessään  kivalle  tyypille  kivoja  juttu¬ 
ja  ja  kieroja  kikkoja  inhokille.  Raunio- 
maailmankin  asukeilla  on  unelmia  ja 
toiveita,  joita  nämä  yrittävät  toteuttaa 
matkansa  aikana. 

Mutantin  klassikko  status  johdatti 
Free  Leaguen  tekemän  siitä  uudistetun 
painoksen  koviin  kansiin,  modernilla 
ulkoasulla  ja  englanninkielisellä  kään¬ 
nöksellä.  Lopputulos  oli  täräyttävä. 
Mutant:  Year  Zero  keräsi  palkintoja 
roppakaupalla,  ja  sitä  on  kehuttu  jopa 
kaikkien  aikojen  parhaaksi  postapo- 
kalyptiseksi  roolipeliksi.  Kokeilemani 
perusteella  voin  uskoa  väitteen.  Tuhon 
jäänteillä  eläminen  on  kannustavan 

niukkaa  ja  ahdistavaa,  tarinat  tuhoa 
edeltävästä  ajasta  elävät  ympärillä  -  ja 
maailma  uudistuu  ja  luo  uutta  elämää. 

Uuden  lanseerauksen  jälkeinen  me¬ 
nestys  on  johtanut  uuden  Mutantin 
laajentumiseen  sekä  perinteisillä  rooli- 
pelilisäreillä  että  tietokonepelien  maa¬ 
ilmaan.  Mutant:  Year  Zero  -  Road  to 
Eden  -taktiikkaroolipeli  toi  sarjan  mo¬ 
nien  aivan  uusien  pelaajien  ulottuville 
ja  rohkenen  väittää,  että  viimeistään 
tällä  Free  League  iski  napakymppiin. 
Mutantin  ainutkertainen  maailma  ja 
harvinaisen  vehreä,  jopa  raikas,  maa¬ 
ilmanlopun  meininki  sai  näin  lisää  vi¬ 
suaalista  lihaa  tarinoidensa  ympärille. 
Tässä  maailmanlopussa  kun  on  muu¬ 
takin  kuin  hiekka- aavikoita  ja  sotaa 
öljykentistä. 

Kasarinuoret  ja 
hiukkaskiihdyttimet 

Lisää  Free  Leaguen  maukasta  Topelius¬ 
ta  löytyy  Tales  from  the  Loopista ,  joka 
on  monimuotoisuudessaan  suorastaan 
herkullinen.  Ruotsalaistaiteilija  Simon 
Stälenhagin  luoma  science  fiction 
-maailma  on  näet  sekä  ihastuttavaa 
vintagea  että  kutkuttavaa  uuskummaa. 

Tales  on  tarina  maailmasta,  jonka 
kehitys  suuntasi  1940-luvulta  alkaen 


Mutant-roolipelin  Mechatron-laajennus 
loikkaa  aivan  uuteen  suuntaan,  sillä  se  ku¬ 
vaa  tuhonjälkeistä  maailmaa  villiintyneiden 
robottien  näkökulmasta.  Miten  robotti- 
reppanoiden  rakentama  yhteiskunta  kestää 
mutanttien  ja  ihmiskunnan  jäänteiden  pai¬ 
neessa? 


hieman  eri  suuntaan  kuin  omamme. 
Ensimmäinen  visuaalinen  romaani  ja 
siihen  pohjautuva  roolipeli  kertovat 
tutunkuuloisesta  1980-luvusta,  jossa 
Pet  Shop  Boys  ja  Madonna  hallitse¬ 
vat  hittilistoja,  Commodore  64  ja  NES 
ovat  kovinta  digiä  ja  valtavat  magneet- 
tilaivat  lipuvat  taivaalla. 

Tekoälyjärjestelmät  ja  robotit  ovat 
arkipäivää,  joskin  Neuvostoliitosta  ka¬ 
ranneita  laittomalla  Ahlia  varustettuja 
roboja  ei  toivoisi  kohtaavansa  yksin 
metsässä.  Ja  mitä  ihmeen  olentoja  koti¬ 
kunnan  valtavan  hiukkaskiihdyttimen 
tekemistä  -  tai  siis  siihen  huhuissa  yh¬ 
distetyistä  -  ulottuvuusrefistä  oikein 
onkaan  lipsahtanut  meidän  hoodeil- 
lemme? 

Tales  from  the  Loop  on  niin  hienos¬ 
ti  rakennettu  ja  oivallisesti  kirjoitettu 
maailma  täynnä  arkipäiväistä  elämää 
ja  pieniä,  jännittäviä  mysteerejä,  että 
en  voi  kuin  ihailla.  Minusta  tuli  täys- 
fani  Stälenhagin  Totesin  ja  sen  jatko - 
osan  Thingsfrom  the  Floodin  luettuani, 
ja  odotan  siksi  valtavalla  innolla  Ama¬ 
zonin  parhaillaan  työstämää  tv- sarjaa. 
Kunpa  se  tavoittaisi  osan  tämän  maa¬ 
ilman  lumoavasta  kasarista  ja  sense  of 
wonderista. 

Sitten  on  vielä  se  roolipeli. 


Tales  from  the  Loop  -roolipelin  materiaalit 
on  koottu  kestäviin  ja  selkeisiin  kovakantisiin 
kirjoihin. 


Ta/es-roolipeli  ja  sen  laajennus  Our 
Friends  The  Machines  &  Other  Myste- 
ries  rakentavat  herkullisesti  antoisan 
alkuasetelman  päälle,  mutta  panos¬ 
tavat  perinteisestä  roolipelaamisesta 
poikkeavaan  kokemukseen.  Pelin  ra¬ 
kenne  muistuttaa  enemmänkin  tv- sar¬ 
jaa,  jossa  leikataan  tilanteesta  ja  koh¬ 
tauksesta  toiseen.  Lisäksi  pelaaminen 
nojaa  nimenomaan  tarinankerron¬ 
taan,  ei  pelimekaniikkojen  opetteluun 
ja  sotanoppien  viskontaan.  Esimer¬ 
kiksi  pelinjohtajan  ohjeet  muistuttavat 
tätä  ennen  kaikkea  tarinan  rakentees¬ 
ta,  draaman  rakentamisesta  ja  kykyjen 
monipuolisesta  hyödyntämisestä. 

Hyvä  näin,  sillä  hahmothan  ovat 
kasarin  nuoria  ja  lapsia,  jotka  näkevät 
ympäröivän  maailman  seikkailuna  ja 
täynnä  tutkittavaa.  Mitään  lopullises¬ 
ti  pahaa  ei  voi  tapahtua,  eikä  kukaan 
saa  kuolla.  Seikkailuiden  ytimessä 
ovat  mysteerit,  joita  voidaan  selvittää 
hyvin  vapaamuotoisesti.  Pelaaminen 
on  kuitenkin  myös  haastavaa,  sillä 
mysteerit  on  kirjoitettu  hyvin  löyhästi. 
Ohjekirjakin  lähinnä  neuvoo  pelinjoh¬ 
tajaa,  eikä  tapahtumia  ja  suositeltuja 
etenemistapoja  väännetä  rautalangas¬ 
ta.  Kohtauksiin  pohjautuva  kerronta 
taasen  etenee  vaiheittain  niin,  että  pe¬ 
laajat  ja  pelinjohtaja  lavastavat  vuoron 
perään  verbaalisesti  uuden  kohtauksen 
-  missä  ollaan,  millaista  siellä  on  ja  vas¬ 
ta  sitten  mitä  tehdään. 

Tämä  keskinäinen  tarinankerronta 
ja  vuorovaikutus  tekee  Taksista  enem¬ 
mänkin  nuotiopiirin  kuin  perinteisen 
roolipelin.  Samalla  sen  tieteis-  ja  jopa 
kauhuvivahteilla  sävytetty  todelliseen 
maailmaan  sijoitettu  asetelma  rakentaa 
ympärille  herkullisen  ja  ainutlaatuisen 
seikkailuympäristön.  Kunhan  poruk¬ 
kaan  vain  saadaan  tarpeeksi  suulaita 
tarinanviskojia,  niin  luvassa  on  hyviä 
pelisessioita,  joiden  suurin  haaste  on 
menneeseen  aikakauteen  hyppäämi¬ 
nen.  Millaista  teinin  elämä  oli  oikeasti 
vuonna  1985,  ja  millaiseksi  pelaajat  ra¬ 
kentavat  sen  pelissä? 

Juuri  Skrollin  valmistuessa  Free  Lea¬ 
gue  kertoi  tekevänsä  myös  Thingsfrom 
the  Flood  -kirjasta  roolipelin.  Ysäri- 
retrofuturistinen  roolipeli  julkaistaan 
vuoden  2019  kesällä. 

Elämme  oivallisia  roolipeli -aikoja, 
ystävät  hyvät.  & 

Lisätietoja:  wwwfrialigan.se/en/startpage/ 

llluminatus  30  v. 

Illuminatus  täyttää  huhtikuussa  30 
vuotta!  Toivotamme  pelille  epätodel 
lisen  hyvää  syntymäpäivää  julkaise 
maila  suomeksi  Skrollin  kansainvälisen 
numeron  201 6.1  E  artikkelin  Illumina¬ 
tus  -The  greatest  game  that  never 
was  kansilevykedemoineen.  X-Copy- 
kopio  Skrolli  201 6.1  E:n  virtuaalisesta 
kansilevykkeestä  yllä  (kansilevykkeen 
kyselemä  salasana:  hauling). 

Paras  p 


Siitä  piti  tulla 
vuosikymmenen 
avaruusooppera  - 
ei  enää  peli ,  vaan 
elämäntapa.  Sen 
sijaan  siitä  tulikin 
meemi. 


ikinä 


Teksti:  Janne  Siren 


Alkuvuodesta  1989  koti- 
tietokonelehti  MikroBitti 
nappasi  3 5 -vuotisen  his¬ 
toriansa  kovimman  skuu- 
pin:  kansainvälisen  yksinoikeusjutun 
megapelistä  Illuminatus ,  jota  kehitti 
tuiki  tuntematon  saksalainen  ohjel¬ 
mistotalo. 

Jopa  aikana  ennen  webiä,  Illumina- 
tuksen  tarina  levisi  kulovalkean  tavoin 
ympäri  Euroopan.  Julkaisijat  ja  lehdis¬ 
tö  tukkivat  pian  MikroBitin  puhelin¬ 
linjat.  MikroBitti  hehkutti  Illuminatuk- 
sen  olevan  täydellinen  peli,  joka  tulisi 
jäämään  aikakirjoihin  -  ja  oli  tavallaan 
oikeassa. 

Suuresta  julkisuudesta  huolimat¬ 
ta  kestäisi  kuitenkin  27  vuotta  ennen 
kuin  yleisö  pääsisi  pelaamaan  Illumi- 
natusta. 


Unohtumaton  matka 

Illuminatuksen  konseptissa  ei  ollut  mi¬ 
tään  erityisen  ihmeellistä  edes  vuonna 
1989.  MicroProse  hallitsi  markkinoita 
toinen  toistaan  kunnianhimoisemmilla 
lentosimulaattoreilla,  joten  viiden  levyk¬ 
keen  vektoripohjainen  avaruuslentely 
Atari  ST:lle  200-sivuisella  ohjekirjalla 
sekä  läjällä  karttoja  ja  näppäinkaavioi- 
ta  kuulosti  suorastaan  tavanomaiselta. 
Itse  asiassa  Illuminatus  vakuutti  nimen¬ 
omaan  suhteellisella  teknisellä  vaatimat¬ 
tomuudellaan.  Se  yksinkertaisesti  yhdis¬ 
täisi  useita  aikansa  hittipelityyppejä  ja 
tekisi  sen  hyvin. 

Aikalaisten  Eliten  ja  Starflightin  ta¬ 
paan  Illuminatus  käyttäisi  proseduraa¬ 
lista  sisällönluontia  laajan  universumin 
tuottamiseen  -  paljon  suuremman,  kuin 
tallennuskapasiteetti  mahdollistaisi.  Täs- 


sä  maailmankaikkeudessa  pelaajalla  olisi 
sitten  täysi  vapaus  kulkea  omia  teitään. 
Matka  alkaisi  yhdellä  Cod  Mk.I  -ava¬ 
ruusaluksella  rahtia  rahdaten,  mutta  ajan 
mittaan  pelaajalle  kertyisi  rahaa  kehitty¬ 
neempiä  aluksia  ja  tehtäviä  varten. 

Jo  tässä  tutussa  perusasetelmassa 
oli  kuitenkin  merkkejä  suuruudesta: 
Planeetat  eivät  olisi  pelkästään  ava¬ 
ruusmatkojen  päätepisteitä,  vaan  niille 
voisi  laskeutua  Galileo  MK- 7  -sukku¬ 
lalla.  Planeetoilta  löytyisi  Virus- pelin 
kaltaisia  tasankoja,  fraktaalivuoristo- 
ja  ja  siirtokuntia.  Illuminatuksesta  oli 
kuoriutumassa  upea  yksinpeli. 

Keisari  Kasvi 

Se  millä  Illuminatus  todella  erottuisi 
joukosta  oli  kuitenkin  pelin  jatko.  Pro- 
seduraalisesti  tuotettu  universumi  olisi 
paitsi  äärimmäisen  laaja  myös  erittäin 
eläväinen  paikka.  Tekoäly  pyörittäi¬ 
si  niin  avaruuspiraatteja,  siirtokuntia 
kuin  keisarikunnan  laivastoakin.  Pe¬ 
laajan  valinnat  vaikuttaisivat  ympäröi¬ 
vään  maailmaan,  ja  universumi  kehit¬ 
tyisi  myös  itsekseen. 


Pelaajan  kerättyä  riittävästi  valtaa  ja 
asemaa  peli  vaihtaisi  avaruuslento  si¬ 
mulaattorista  taktiselle  ja  lopulta  stra¬ 
tegiselle  tasolle.  Tällä  tasolla  pelaaja 
pääsisi  ohjastamaan  kokonaisia  armei¬ 
joita  ja  laivastoja,  valtioita  ja  maailmo¬ 
ja.  Kuvaan  astuisivat  taloudenpito,  dip¬ 
lomatia  ja  jopa  poliittiset  salamurhat. 

Aikakauden  laitteistorajoitusten 
vuoksi  Illuminatuksen  kuvakulma 
vaihtuisi  tässä  vaiheessa  Empire- tyy¬ 
liseksi  strategiapeliksi.  Massiivisia 
planeettojen  pinnalla  ja  avaruudessa 
käytäviä  taisteluita,  joihin  osallistuisi 
tuhansia  aluksia,  käytäisiin  sekä  tieto - 
konevastustajien  että  korkeintaan  nel¬ 
jän  modeemiyhteyden  päässä  olevan 
ihmispelaajan  kesken. 

Yksi  tähti  liikaa 

Tätä  siis  luvattiin.  MikroBitti-lehti 
haastatteli  pelin  kehittäjiä,  Enterprise 
Gamesin  Jiirgen  Sternreiseä  ja  Erik 
Dorfia,  joiden  kerrottiin  kiinnittäneen 
talonsa  ja  autonsa  pelin  rahoittamisek¬ 
si.  MikroBitti  julkaisi  myös  muutamia 
ruutukaappauksia.  Artikkeli  poiki  ko¬ 


solti  kiinnostusta  ja  useat  pelijakelijat 
ottivat  lehteen  yhteyttä,  esimerkiksi 
brittiläinen  CRL,  joka  oli  vaikuttunut. 
Illuminatus  ilmestyi  nopeasti  myös 
postimyyntiliikkeiden  mainoksiin. 

Mutta  kuten  oli  monen  1980-luvun 
megapelin  kohtalona,  hype  osoittautui 
totuutta  suuremmaksi  ja  syksyyn  1989 
mennessä  Illuminatuksen  kaupalliset 
haaveet  oli  kuopattu.  Sitkeät  huhut 
kertoivat  Jiirgenin  myöhemmin  vali¬ 
telleen,  ettei  internet-joukkorahoitusta 
ollut  vielä  keksitty.  Maailmalla  Illumi¬ 
natus  ei  täten  jättänyt  pysyvää  jälkeä, 
mutta  meillä  Suomessa  runsas  paikal¬ 
linen  julkisuus  nosti  sen  kultti- ilmiön 
asemaan. 

Ei  siis  ihme,  että  myöhemmät  yri¬ 
tykset  herätellä  Illuminatusta  henkiin 
ovat  saaneet  alkunsa  nimenomaan 
Suomesta.  Ensimmäisenä  Illumina¬ 
tusta  yritti  elvyttää  demoryhmä  Fu¬ 
ture  Crew  (Futuremarkin  ja  Remedyn 
takana  olevaa  porukkaa),  joka  aloitti 
1990-luvulla  kehittämään  Illumina¬ 
tuksesta  Windows-versiota.  Siitäkään 
ei  tullut  mitään. 


-ei  enaa 


peli,  vaan  elämäntapa 


kuin  murto-osan  verrattuna  lase- 
reihin  ja  keräävät  itse  polttoai¬ 
neensa  tähtienvälisistä  vetvpil- 
vistä,  mutta  toisaalta  Morita-iase- 
rit  repivät  aluksia  kappaleiksi  no¬ 
peammin  kuin  silmä  tajuaa.  Ro- 
bottiohjainkortin  omistajien  ei 
tarvitse  antaa  kuin  tulituslupa. 

Ja  tämä  yksinäinen  lentely  on 
vasta  alkua.  Rahavarojen  ja  vaiku¬ 
tusvallan  kasvaessa  pelaaja  voi 
palkata  mukaansa  palkkasoturei¬ 
ta  saattueeksi.  Pahinkin  piraatti- 
laivue  tai  enerrealainen  laivasto- 
osasto  harkitsee  kaksi  kertaa  en¬ 
nen  kuin  hyökkää  kymmenen  ro- 
boitilasereilla  ja  partikkelitykeil- 
lä  varustetun  Khartan-aluksen 
kimppuun,  joita  suojelevat  par¬ 
haat  Havden-generaattorit  joita 
rahalla  voi  ostaa. 

Pelaaja  voi  yrittää  kasvattaa  vai¬ 
kutusvaltaansa  kaupparuhtinaa- 
na.  poliitikkona  tai  yksinkertai¬ 
sesti  avaruushunnina.  Viimeksi 
mainittu  vaihtoehto  saattaa  tosin 
päättyä  ikävästi,  kun  Imperiumin 
laivasto  päättää  päästä  keltano¬ 
kasta  eroon. 

Keisari  Kasvi 

Kun  valta  alkaa  kasvaa,  ei  pelaaja 
enää  lentelekään  yksin  avaruu¬ 
dessa,  vaan  ohjailee  kasvavaa 
kauppa/sotalaivastoaan  muka¬ 
vasti  toimistostaan  erinomaisella 
ikoniohjatulla  näytöllä.  Hän  voi 
palkata  salamurhaajia  eliminoi¬ 
maan  epämiellyttäviä  vastustajia, 
perustaa  salaisia  kaivoksia  tunte¬ 
mattomille  planeetoille,  kiristää 
kehittymättömiä  aurinkokuntia 
Novapommeilla  varoen  kuiten¬ 
kin  Imperiumin  poliisia  ja  salais¬ 
ta  palvelua.  Muutama  lipsahdus 


ja  entinen  huippupoliitikko  le 
tää  lainsuojattomana  etsien  uui 
planeettaa  mistä  aloittaa  univt 
sumin  valloitus.  Kannattaa  siis  i 
havarojen  salliessa  varustaa  alu 
sensa  kaikella  mahdollisella 
siirtää  tarpeeksi  alkupääom 
Alflofolin  pimeille  tileille. 

Minua  viehätti  suuresti  ma 
dollisuus  leikkiä  toisella  kädel 
hyväntahtoista  poliitikkoa  ja  te 
sella  kädellä  armotonta  Maf: 
päällikköä.  Just  like  real  life. 

Eivätkä  Universumin  ihme 
tähän  lopu.  Edellä  mainittujt 
osioiden  lisäksi  peliin  kuuluv 
niin  strategiset  kuin  taktiset  ta 
telut  niin  planeettojen  pinnal 
kuin  avaruudessakin.  Kun  omit 
alusten  määrä  kasvaa  niin  su 
reksi,  ettei  ST:n  kapasiteetti  en 
riitä  sitä  käsittelemään,  siirrytä: 
taktiseen  taisteluun  (yleen 
noin  30  taisteluun  osallistuv: 
aluksen  kohdalla)  ja  myöhet 
min,  kun  puhutaan  ehkä  jopa  t 
hansista  aluksista,  siirrytään  str 
tegiseen  taisteluun. 

Planeettojen  pinnalla  kävtäv 
sodat  muistuttavat  paljon  Intet 
telin  Empireä,  mikä  on  suu 
plussa.  Planeetalle  voi  laskea  \i 
rniin  armeijan,  tai  pikku  armeija 
la  ottaa  haltuun  kaupunkeja  ja  £ 
kaa  tuottaa  sotatarvikkeita. 

Toteutus 

Huomaa  että  Illuminatuksen  b 
hittelvyn  ja  ohjelmointiin  on  ki 
tetty  niin  aikaa  kuin  rakkauttak: 
Pelin  saa  siirrettyä  kovalevylle 
se  toimii  mustavalkomonitor 
sakin.  Nopea  täytetty'  vektorigi 
Hikka  sinänsä  on  tutun  näköis 
Elitestä  ja  muista  vastaavis 


•  •  Utiohtakaa  KAIKKI 
etinen  julkaistut  pelit! 
Illuminatus  on  tullut, 
ja  ensi  ajatus  on:  ”Ei 
täUäistä  voi  ollakaan!” 
Lukekaa  mahtavim- 
masta  pelistä  kautta 
aikojen  ja  itkekää  it¬ 
senne  uneen. 


99Tlluminatus?  Mikä  himskatin 
M. Illuminatus?"  Näin  ajatteli 
allekirjoittanut  raukka  ja  erehtyi 
avaamaan  tanakan  paketin.  Kun 
kannessa  luki  "Atari  ST",  ja  pake¬ 
tista  löytyi  liki  parisataa  sivuinen 
"Guide  of  the  Universe”,  valtava 
tähtikartta,  neljä  erilaista  näp- 
päinkaaviota  ja  viisi  diskettiä, 
unohtuivat  työt  ja  juoksu  kotiin 
alkoi.  Tämä  maailma  häipyi,  uusi 
astui  tilalle. 

Ulumi-Elitekö? 

Alku  tuntuu  tutulta.  Pelaaja  saa 
heikon  avaruusaluksen  ja  hiukan 


nen  planeetan  keisariksi.  Valin¬ 
nanvaraa  riittää,  sillä  maailman¬ 
kaikkeus  koostuu  7  miljoonasta 
planeetasta,  ja  jokaisella  voi  käy  ¬ 
dä.  Planeetoista  noin  tuhannella 
on  eriasteista  elämää,  ja  parilla 
sadalla  sivilisaatio. 

Pelaaja  aloittaa  Cod  Mk.I-aluk- 
sella,  joka  on  nippa  nappa  rah¬ 
dinkuljetukseen  sopiva  kevyesti 
aseistettu  ja  suojattu  alus.  Tar¬ 
peeksi  rahaa  ja  rassi  muuttuu 
Constellation-luokan  taisteluris- 
teilijäksi,  Khartan-kauppa-aluk- 
seksi  tai  muuksi  noin  kolmesta¬ 
kymmenestä  vaihtoehdosta. 

Laskeutumista  ei  suinkaan  hoi- 


rolloimat  alukset  taistelevat  toi- 
siaankin  vastaan,  esimerkiksi 
kun  pelaaja  pakenee  kahta  polii¬ 
sin  Terminatoria  ja  yhtäkkiä  ylia- 
varuudesta  pomppaa  esiin  viisi 
piraatti-Excaliburia.  Ja  muut 
alukset  tosiaan  tuntuvat  älyllisen 
olennon  ohjaamilta,  varsinkin 
kun  ne  ymmärtävät  ansibelilla  lä¬ 
hetetyt  "SURRENDER  OR  DIE"  - 
viestit.  Eipä  ihme  että  Jurgen  ke¬ 
huskeli  tekoälyrutiiniaan. 

Niin  itse  alusta  kuin  sukkulaa¬ 
kin  voi  aseistaa  kuin  varustaa  eri¬ 
laisilla  moottoreilla,  aseilla,  ja  li¬ 
sälaitteilla,  joita  löytyy  vaatimat¬ 
tomat  viisi  ruudullista.  Halvoista 


Taistelun  tuiskeessa.  Valmis  tearpp 


MikroBitti  julkaisi  ensimmäisen  katsauksen  llluminatukseen  yksinoikeudella  vuonna  1 989.  Jopa  aikana  ennen  vvebiä  ja  kielimuurista  huolimatta 
tarina  levisi  ympäri  Eurooppaa. 


81 


Posterior 


Freelll  2.4  J9* 0.0  (+5.00)  60.0  (+10.0)  ^60.0  (+10.0)  /lO.O  £>22  5  ^25.0(0.00)  [SitRepJ  [Research]  [Productionj  [Design  Meny 

_ _ i  7  ^  _  «  Typl 


/iO/f 

30.0  10.0  22.5  10.0  15.0 

Typhon  / 

d 

* 

**25.0  30.0 

./30.0  022.5  $15.0 

^2.00  *0.00  PfO.OO 

|y| _ 

« 

Typhon  II 

Human  Fleets  AtTycho 

a 

V5.0  s:  60 


Typhon 

e 


Mikelats  Scout 

20  ys.o  1  i.o  Aio  .*o.o  ;:öo 


Typhon  IV 


Freellluminatus  -  myöhemmältä  nimeltään  Freelll  -  on  yksi  kahdesta  avoimen  lähdekoodin  llluminatus-kloonista,  joiden  vihanpidon  Skrolli 
paljasti  vuonna  2014. 


Lisäkäänteenä  tämä  puuhastelu  vai¬ 
kutti  kuitenkin  poikineen  avoimen 
lähdekoodin  projekteja.  Skrolli-lehti 
kertoi  vuonna  2014  Future  Crew’n 
sekä  yhteisöversioiden  Freelllumina¬ 
tus  ja  Openlll  välisestä  vihanpidosta. 
Skrollin  mukaan  Future  Crew  oli  luo¬ 
punut  kaavailemastaan  Illuminatuksen 
kaupallisesta  versiosta  yhteisöprojek¬ 
tista  kantautuneiden  tappouhkausten 
vuoksi. 

Haluamme  uskoa 

Erityisesti  yksi  tosiasia  on  tietenkin 
vaikeuttanut  Illuminatuksen  julkaisua: 
koko  homma  oli  MikroBitin  aprilli- 
pila  lehden  numerossa  4/1989.  Myös 
Skrollin  raportti  pelin  yhteisöver¬ 
oista  1.  huhtikuuta  2014  oli  fiktiota  ja 
silkka  kunnianosoitus  MikroBitin  on¬ 
nistuneelle  jekutukselle.  Pilojen  takana 
olivat  MikroBitin  peliarvostelija  Niko 
Nirvi  vuonna  1989  ja  Skrollin  päätoi¬ 
mittaja  Ville-Matias  Heikkilä  vuonna 
2014  työryhmineen. 

Harva  tuntui  tietävän  tulleensa  hui¬ 
jatuksi  huhtikuussa  1989.  Tietoverkko¬ 
jen  harvinaisuus  ja  tiedonkulun  hitaus 
johtivat  siihen,  että  Illuminatus  oikeasti 
tuntui  olevan  olemassa  useiden  viikko¬ 
jen  ajan.  Joillekin  asian  todellinen  laita 
paljastui  vasta,  kun  MikroBitti  tun¬ 
nusti  pilan  syysnumerossaan  9/1989. 


Kaupallinen  mielenkiinto  oli  siis  aika¬ 
naan  hyvinkin  todellista  ja  mukapelin 
kulttimaine  Suomessa  elää  ansaitusti 
edelleen.  Illuminatus  on  merkittävä 
nettimeemien  edeltäjä,  ainakin  paikal¬ 
lisesti. 

Pilan  suuresta  suosiosta  innostu¬ 
neena  Future  Crew  todella  myös  yritti 
toteuttaa  Illuminatusta  1990-luvulla, 
joskin  yritys  jäi  kesken.  Ne  tappouh¬ 
kaukset  tosin  olivat  Skrollin  toimituk¬ 
sen  keksintöä.  Valitettavasti  myöskään 
Freellluminatus-  tai  Open7//-projekteja 
ei  ole  olemassa,  mutta  monet  pelit  ovat 
toki  sittemmin  toteuttaneet  Illumina¬ 
tuksen  ominaisuuksia  ja  pistäneet  pa¬ 
remmaksikin. 

Viimeinen  nauru 

Hullunkurisinta  kyllä,  tällä  vitsillä  to¬ 
siaan  on  tapana  toteuttaa  itse  itseään. 
Vuonna  1989  MikroBitin  Petri  Teitti¬ 
nen  tekaisi  ensimmäiset  ruutukaappa¬ 
ukset  Illuminatuksesta  Deluxe  Paint  II 
-piirto-ohjelmalla.  Skrolli  jatkoi  tästä 
25  vuotta  myöhemmin  ja  loi  näiden 
grafiikoiden  pohjalta  mahdollisimman 
uskollisen  videon  Illuminatuksesta 
vuoden  2014  aprillipilaansa. 

Videota  varten  Skrolli  kehitti  pe¬ 
lattavan  PC-demon  Illuminatuksen 
avaruuslentelytilasta,  alkujaan  vain 
sisäiseen  käyttöön.  Osana  Skrollin 


kansainvälisen  version  Skrolli  Interna¬ 
tional  Editionin  julkaisua  huhtikuussa 
2016,  tämän  pelattavan  demon  web- 
versio  laitettiin  kuitenkin  myös  jul¬ 
kiseen  jakeluun  lehden  virtuaalisella 
kansilevykkeellä.  Demo  toimii  edel¬ 
leen:  Skannaa  QR-koodi,  vastaa  sala- 
sanakysymykseen  (ks.  pallo  artikkelin 
alussa)  ja  nauti  Illuminatuksesta ! 

Vuonna  1989  Illuminatus  julkaistiin 
-  vaikkakin  Aktiivisesti  -  vain  Atari 
ST:lle,  mikä  herätti  ristiriitaisia  tun¬ 
temuksia.  Ironista  kyllä,  se  vähä  mitä 
pelistä  on  oikeasti  olemassa,  suunnitel¬ 
tiin  kuitenkin  Amigalla  ja  toteutettiin 
lopulta  PC:lle.  Taitaakin  olla  niin,  että 
konesodat  ja  Illuminatus  elävät  ikui¬ 
sesti.  & 

Skrollin  vuoden  2014  aprillipilan  voit 
lukea  osoitteesta:  skrolli.fi/illuminatus 

Postipalsta 

Hei  Skrollin  Gurut! 

Olen  todella  kiitollinen  ja  iloinen 
Skrollin  löytämisestä  vuonna  2018  -  ja 
heti  myös  kestotilaamisesta.  Jutut  ovat 
todella  kiinnostavia  ja  yhdistelevät  hy¬ 
vin  retroa,  nykyisyyttä,  tulevaisuutta 
sekä  myös  peli-  ja  ohjelmointimaail- 
maa.  Unohtamatta  laitteita  sekä  ajan 
ilmiöitä.  Olette  ihan  huippuja! 

Muistan,  kun  noin  9-vuotiaana  ostin 
R-kioskilta  ensimmäisen  MikroBitin  ir¬ 
tonumeron.  Se  muutti  maailmani,  kun 
sitten  hankin  ZX  Spectrumin  (messe- 
vällä  48  kilotavun  muistilla)  ja  aloin 
harrastamaan  Basic-ohjelmointia. 

Vaikka  MikroBitti  on  noussut  ko¬ 
measti  tuhkasta,  on  Skrolli  mielestäni 
sen  henkinen  perijä  -  tai  perinnön  uu¬ 
distaja.  Retro-henkiset  juttunne  ovat 
itselleni  todella  rakkaita.  Ne  yhdistä¬ 
vät  upeasti  historiaa  nykyiseen.  Teslan 
Atari-pelijuttu  oli  upea  osoitus  tästä. 

Työskentelen  nykyään  IT-alalla  ket¬ 
terien  ohj  elmistokehitysmenetelmien 
kouluttajana,  josta  voin  pitkälti  kiittää 
1980-luvun  Spectrum-harjoituksia.  Päi- 
vitinpä  myös  Speccyni  muutama  vuosi 
sitten  nykytelkkariin  sopivaksi. 

Hyviä  Skrolleja  myös  vuonna  2019! 

Lare  Lehman 

Kiitos  Lare  lämpimistä  sanoista!  Skrol¬ 
lin  toimitukseen  voi  jatkossakin  lähettää 
postia  osoitteeseen  toimitus@skrolli.fi. 
Perinteitä  kunnioittaen  julkaisemme  osan 
terveisistä  ja  kysymyksistä  myös  paperi- 
lehdessä. 

Janne  Siren 

P.S.  Voitte  lukea  Laren  tarinan  Spect- 
rum-harrast ajasta  IT-alan  ammattilai¬ 
seksi  sivulta  51. 


Skrollin  suuri 
sisällysluettelo 

Skrolli  on  dokumentoinut  tietokonekult- 
tuuria  vuodesta  2012  -  nyt  siis  seitse¬ 
mättä  vuotta.  Olemme  julkaisseet  jo  30 
lehtemme  numeroa  ja  erikois-/näytenu- 
meroa  (yhden  enemmän  kuin  esimer¬ 
kiksi  legendaarinen  C-lehti)  sekä  koko 
joukon  verkkoartikkeleita  ja  -jatkoja. 

Koska  Skrolli  ei  juurikaan  kirjoita 
lyhytikäisistä  päivän  trendituotteista, 
vaan  aikaa  kestävästi  ja  aika-agnosti- 
sesti  tietotekniikan  kokonaiskuvasta, 
juttuihimme  kannattaa  palata  myö¬ 
hemminkin.  Toinen  hyvä  syy  on,  että 
pidämme  lehtemme  saatavilla:  kaikki 
vanhat  Skrollit  ovat  ladattavissa  mak¬ 
sutta  pdf-tiedostoina  skrolli.fi: stä  (täl¬ 
lä  hetkellä  numeroon  2018.2  asti),  ja 
useimmat  lehdet  ovat  edelleen  myyn¬ 
nissä  verkkokaupassamme  paperileh- 
tinä  ja  Skrolli- sovelluksessa  luettavina 
digilehtinä. 

Jotta  sisältömme  löytäminen  olisi 
vieläkin  helpompaa,  olemme  päivittä¬ 
neet  kotisivujemme  sisällysluetteloon 
kaikki  lehti-  ja  web- artikkelimme, 
mukaan  lukien  erikoisnumerot.  Skrol¬ 
lin  suuri  sisällysluettelo  kattaa  peräti 
632  lehtiartikkelia  ja  64  (sattumalta!) 
verkkoartikkelia.  Luvut  ovat  edellisen 
Skrollin  jäljiltä  helmikuulta  2019  -  si¬ 
sällysluettelo  toki  kasvaa  taas  uuden 
lehden  myötä. 

Kaikkien  Skrollien  sisällysluettelo  on 
jaoteltu  kategorioittain,  ja  se  sisältää 
myös  sivunumerot  sekä  linkit  lehtiin 
ja  verkossa  julkaistuihin  artikkeleihin. 
Lukuiloa! 

Janne  Siren 

Skrollin  sisällysluettelo: 

skrolli.fi/sisallysluettelo 

Kaikki  Skrollin  numerot: 

skrolli.fi/numerot 

Skrolli-kauppa: 

tilaaskrolli.fi 


Kaikkien  Skrollien  sisällysluettelo 

Skrollilehdenja  Skrollin  verkkoartikkeleiden  sisällysluettelo,  numerot 2012.0  -  2018.4 


Haksorointi  o 

.  Hidden  bursts  <20te  if,  s.  32) 

•  -.5.48) 

•  salattuja  purskeita  (lansattorran  näppäimistön  nakkerainti)  (2013  2.  s.  12) 

•  SQL-InJektlo  -  miten  se  tehdään  (a  miten  siltä  suojaudutaan  (2013  z.  s.  28) 

•  Varmuuden  hinta  (sertifikaatit)  (2015.2,  s.  57) 


•  Historv  of  Soviet  and  Eastern  Bloc  Computers  (2016 .ie,  s.  14) 

•  lejorobottien  historia  (2017  n,  s  3) 


Oikaisuja 
ja  huomioita 

Skrolli  2018.1 

Fractalus-artikkelissa  (s.  34-39)  mai¬ 
nitaan  Lucasfilm  Gamesin  ensim¬ 
mäisiksi  työntekijöiksi  David  Fox  ja 
Loren  Carpenter.  Fox  otti  artikkelin 
käännöksen  luettuaan  yhteyttä  Twitte- 
rissä  ja  tarkensi,  että  Loren  Carpenter 
oli  itse  asiassa  pelipuolella  vain  osa- 
aikalainassa  työnantajaltaan  Lucasfilm 
Computer  Divisionilta. 

Skrolli  2018.4 

Kansainväliset  tietotekniikkaolympia- 
laiset  -artikkelin  laatikossa  Tehtävä 
vuoden  2018  kisasta  (s.  9)  mainittiin 
check_validity- funktio  ja  C- syntaksi. 
Tarkkaan  ottaen  kyseessä  oli  kuitenkin 
Java-syntaksi,  joka  on  toki  C-syntaksin 
tapainen. 

Striimeissä  on  eroja  -jutussa  (s. 
10-14)  viitattiin  MOBA-pelien  iso¬ 
metriseen  kuvakulmaan.  Isometristä 
projektiota  ja  muita  yhdensuuntais¬ 
projektioita  käytettiin  paljon  1980-  ja 
1990-luvuilla  niiden  teknisen  yksinker¬ 
taisuuden  vuoksi.  Nykyään  kuitenkin 
lähes  kaikki  pelit  käyttävät  perspektii- 
viprojektiota,  jossa  kauempana  olevat 
esineet  näyttävät  pienemmiltä.  Moder¬ 
nien  MOBA-pelien  kuvakulmaa  voisi 
kutsua  lintuperspektiiviksi. 

Lego-robottien  kapinan  viimeisen 
sivun  (s.  21)  ylin  kuvateksti  kirvoitti 
kiitokset  lehteen  pääsystä  Tiina  Virta¬ 
selta,  mutta  myös  tarkennuksen:  ”Tii- 
min  nimi  oli  oikeasti  tiede (”opet”)” 
eivätkä  he  Tiinan  mukaan  myöskään 
teipanneet  rataa.  ”Meidän  robo  kulkee 
kuvassa  viivaa,  mutta  Pythonilla  koo¬ 
datulla  kauko-ohjauksella  Playstation 
2  -ohjaimella.  :)”  Sijoitus  oli  kisassa  10. 
Kiitos  Tiina! 

Pelimoottori  harrastusprojektina  -ar¬ 
tikkelin  git-komentovinkeistä  (s.  30) 
olivat  tuplaviivat  tippuneet  pois: 

1  Komentovinkki :  git  stash 
— keep-index 

2  Komentovinkki:  git  checkout 
master  &&  git  merge  — no-ff  de- 
velop  &&  git  push  github 

Moottorinrassaajan  niksit  -laatikon 
ensimmäinen  komentovinkki:  git 
checkout  coverity_scan  &&  git 
merge  — no-ff  master 

Janne  Siren 

•  Neuvostoliiton  ja  itäblokin  tietokoneiden  historiaa  (2013.1.  s.  40) 

Hörhö  3 

•  Buildlnga  computer  In  the  past(?  '3  1-.  s  50) 

•  Oebussaa  itsesi  (erään  ohjelmoijan  tarina)  (2018.1,  s.  4) 

5KRDLLIKALEMTERI 


Mika  Hyvönen,  Janne  Siren 


Tervetuloa  uuteen  Skrolli-kalenteriin!  Viime  numerossa  aloittamamme  palsta  kartoittaa  tietokonekulttuurin  kokonaiskuvaa  jatkossa  säännöllisesti  päivämäärien 
ja  tapahtumapaikkojen  kautta.  Tässä  toinen  kattaus  Suomessa  ja  suomalaisittain  kiinnostavissa  maailmankolkissa  järjestettäviä  tietokone-,  peli-  ja  demoskeneta- 
pahtumia  sekä  huomionarvoisia  yhteisötapahtumia.  Kenties  jotain  tapahtuu  sinunkin  paikkakunnallasi? 


PVM 

TAPAHTUMA 

Yhteisölliset  työtilat 

Helsinki  Hacklab 

avoimet  ovet  tiistaisin,  kurssipäivät  torstaisin 

Tampere  Hacklab 

avoimet  ovet  tiistaisin,  vvorkshopit  torstaisin 

Hacklabit  ja  yleisemmin  yhteisölliset  työtilat  tai 

— 

Vaasa  Hacklab 

avoimet  ovet  keskiviikkoisin,  kurssipäivät  tiistaisin 

hackerspacet  ovat  paikkoja,  joissa  voi  rakentaa  ja  to- 

Turku  Hacklab 

avoimet  ovet  tiistaisin,  kuun  1 .  tiistai  show  &  teli  -ilta 

teuttaa  kiinnostuksensa  kohteena  olevia  asioita.  Ne 

— 

Kouvola  Hacklab 

avoimet  ovet  tiistaisin 

ovat  yhteisön  ylläpitämiä  verstaita.  Niistä  voi  löytyä 
esimerkiksi  metallipaja  elektroniikan  knrjaushunne 

Hacklab  Jyväskylä 

avoimet  ovet  tiistaisin,  kerhoilta  lauantaisin 

puuverstas  tai  luokkahuone  koulutuksiin  sekä  väli- 

Hacklab  Mikkeli 

avoimet  ovet  torstaisin 

neitä,  kuten  3D-tulostimia,  oskilloskooppeja  tai  vaik- 

— 

Hacklab  Lahti 

avoimet  ovet  keskiviikkoisin 

ka  ompelukoneita. 

TechClub  Joensuu 

avoimet  ovet  keskiviikkoisin 

Peliala 

26.3.2019 

IGDA  Jyväskylä  Hub  March  Gathering 

3.4.2019 

IGDA  Kuopio  Hub  Gameskiviikko  Gathering 

9.4.2019 

IGDA  Helsinki  Hub  April  Gathering 

16.4.2019 

IGDA  Turku  Hub  April  Gathering 

23.4.2019 

IGDA  Jyväskylä  Hub  April  Gathering 

1.5.2019 

IGDA  Kuopio  Hub  Gameskiviikko  Gathering 

7.5.2019 

IGDA  Turku  Hub  May  Gathering 

14.5.2019 

IGDA  Helsinki  Hub  May  Gathering 

5.6.2019 

IGDA  Kuopio  Hub  Gameskiviikko  Gathering 

5.6.2019 

IGDA  Satakunta  &  Turku  Joined  June  Gathering  in  Rauma 

Kulttuuri  &  yhteisöt 

20.-24.3.2019 

Tampere  Kuplii,  Tampere-talo.  Tampere  Kuplii  on  hyvän  mielen  sarjakuvafestivaali,  joka  on  tarkoitettu  kaikille  sarjakuvista  kiinnostuneille. 

11.-12.5.2019 

Popcult  Helsinki,  Marina  Congress  Center,  Helsinki.  Neljättä  kertaa  järjestettävän  tapahtuman  pääosassa  ovat  elokuvat,  pelit,  sarjaku¬ 
vat,  kirjat,  cosplay  ja  tv-sarjat. 

30.3.2019 

Suomen  pelimuseo,  Massiivista  moninpelaamista,  Museokeskus  Vapriikki, Tampere.  Kuinka  monta  pelaajaa  saa  samalle  konsolille?  Aika 
monta!  Pelimuseon  teemapäivässä  pelataan  jopa  8-10  hengen  moninpelejä  mm.  Sega  Saturnilla  ja  Sony  PlayStationilla. 

13.4.2019 

Suomen  pelimuseo,  Pelataan  kuusnelosella,  Museokeskus  Vapriikki,  Tampere.  Suosittu  Commodore  64  -pelipäivä  tekee  jälleen  paluun: 
tarjolla  on  kuusnepan  yksin-,  kaksin-  ja  nelinpelejä  Jukka  O.  Kauppisen  johdolla. 

13.4.2019 

ATK  Market  -kirpputoritapahtuma,  ZBase,  Finlayson,  Tampere.  1980-  ja  1990-lukujen  tietokoneita,  pelikonsoleita,  pelejä  ja  oheistarvik¬ 
keita.  Paikalla  myyjinä  on  alan  harrastajia,  joten  löytöjä  kokoelmiin  tai  harrastuksen  aloittamiseen  on  tarjolla. 

8.6.2019 

Hypecon  2019,  Hyvinkään  kaupungintalo  &  Takomo,  Hyvinkää.  Hypecon  on  hyvinkääläinen  anime-  ja  pelitapahtuma,  jossa  pääset  tutus¬ 
tumaan  niin  puheohjelmiin,  VVarhammeriin,  myyntipöytiin  kuin  upeisiin  esityksiin  lavalla -ja  vaikka  mihin  muuhun! 

14.-16.6.2019 

Desucon  2019,  Sibeliustalo,  Lahti.  Desuconin  painopiste  on  laadukkaassa  anime- ja  manga-aiheisessa  puheohjelmassa.  Lisäksi  Desuco- 
nissa  nähdään  myös  japanilaisia  alan  kunniavieraita,  cosplaykilpailuja,  keskustelupiirejä,  työpajoja  ja  muuta  oheisohjelmaa. 

5.-7.7.2019 

Finncon  201 9,  Jyväskylä.  Suomen  suurin  science  fiction-  ja  fantasiakirjallisuustapahtuma  järjestetään  tänä  vuonna  Jyväskylän  yliopiston 
Seminaarinmäen  kampuksella.  Finncon  201 9:n  kunniavieraita  ovat  kääntäjä  Kersti  Juva,  professori  Raine  Koskimaa,  kustantaja  Cheryl 
Morgan  ja  kirjailija  Charles  Stross. 

Demoscene 

13.4.2019 

Zbase,  Finlayson,  Tampere  (21:00-02:00).  Zooklubi  järjestetään  ATK  Marketin  jälkeen  samaisessa  ZBasessa,  jossa  illan  pääpaino  on 
Commodore  64  -demoissa  ja  -musiikissa.  Zooklubilla  lanseerataan  myös  suomalaista  Commodore  64  -musiikkia  sisältävä  FINNSIDS  LP/ 
MC.  DJ:den  lisäksi  live-esiintyjänä  8  Bits  High,  joka  käyttää  instrumentteinaan  Commodore  64  -tietokoneita. 

17.-21.4.2019 

The  Gathering  2019,  Hamar,  Norja.  90-luvun  alussa  perustettu  demoskenetapahtuma  on  nykyään  kasvanut  Assemblyjen  kaltaiseksi 
e-urheilu/LAN-jättiläiseksi.  Demoskenellä  on  enää  pienenpieni  osuus,  mutta  onpahan  kuitenkin. 

19.-22.4.2019 

Revision  201 9,  Saarbriicken,  Saksa.  Vuodesta  201 1  alkaen  vuosittain  järjestetty,  Breakpoint-partyn  jättämän  pääsiäisen  kokoisen  aukon 
tilalle  perustettu  Revision  on  edelleen  noin  1000  vierailijansa  voimin  maailman  suurin  vain  demoskeneen  keskittyvä  tapahtuma.  Skrolli 
suosittelee  vahvasti  vierailemista. 

Esports  &  Lanit 

5.4.-7.4.2019 

GIGAblt  2019,  Novida  Myllykylä,  Loimaa 

19.4.-21.4.2019 

ComBounD  2019,  Salon  loT  Campus,  Salo 

19.4.-21.4.2019 

OUTLOAD19,  JAMI,  Alajärvi 

19.4.-21.4.2019 

HelmiLAN  kevät  '19,  Perho  Liiketalousopisto,  Helsinki 

6.6.-9.6.2019 

Vectorama  2019,  jäähalli,  Oulu.  Myös  Suomen  Amiga-käyttäjät  ry  eli  Amigaaa!  huutava  "Saku"  vahvisti  Skrollille  olevansa  mukana 
Vectoramassa  tuttuine  retropelipisteineen. 

Tapahtumajärjestäjä  tai  -kävijä,  vinkkaa  meille  tapahtumistasi  -  myös  pienempien  paikkakuntien  tilaisuudet  ovat  tervetulleita:  kalenteri@skrolli.fi 

Queries  over  last  24  hours 


Pi-holen  hallintapaneeli  näyttää  tietoa  edellisen  vuorokauden 
nimipyynnöistä.  Satunnaisesti  valittuna  päivänä  noin  neljän- 
nesosa  pyynnöistä  estettiin. 


Pi-hole 

Verkkoliikenne 

siistiksi 

Asensin  hiljattain  Pi-holen  (pi-hole.net)  kotiverkos¬ 
sani  olevalle  Raspberry  Piile.  Ohjelma  toimii  verkon 
nimipalvelimena  ja  osoittaa  noin  113  000  seuran¬ 
taan,  mainontaan,  mahvareen  tai  "kotiinsoitteluun" 
liittyvää  osoitetta  ystävällisesti  /dev/nulliin. 

Käytännössä  se  siis  suojelee  yksityisyyttäni  ja  lait¬ 
teistoani,  pitäen  automaattisesti  ilman  erillisiä  mai- 
nosblokkereita  lähes  kaikki  mainokset  poissa  koti¬ 
verkostani.  Se  myös  estää  käyttöjärjestelmiä,  someja 
ja  vastaavia  soittelemasta  kotiin  tekemisistäni. 

Tyypillisesti  Pi-hole  estää  vuorokauden  tarkkailu- 
jakson  aikana  noin  15-30  prosenttia  kaikista  nimi¬ 
hauista,  joita  verkossani  olevat  laitteet  tekevät.  Toisin 
sanoen  ennen  sen  käyttöönottoa  noin  neljännes  kai¬ 
kista  kotiverkossani  tapahtuvista  osoitepyynnöistä 
kohdistui  sellaisiin  verkko-osoitteisiin,  joiden  kanssa 
en  halua  ikinä  olla  tekemisissä. 

Pi-hole  itsessään  on  ilmainen,  ja  sen  voi  pystyttää 
esimerkiksi  parinkympin  hintaiselle  Pi  Zerolle,  tai 
mille  tahansa  muulle  Linux-palvelimelle  minuuteis¬ 
sa.  Asennuksessa  saa  valita  mitä  listoja  haluaa  estää, 
ja  estettyjä  osoitteita  voi  helposti  muokata  hallinta- 
paneelista.  Vielä  kun  vaihtaa  kotiverkon  reitittimen 
hallintapaneelista  dns -palvelimeksi  Pi-hole-palveli- 
men  ip-osoitteen,  niin  homma  on  valmis. 

Vahva  suositus. 

Tapio  Berschewsky 

1  jos  mietit  sellaisia  kysymyksiä,  kuten: 

X.  =zP|  y/ . 

=  .  Miten  voin  tehdä  tieto- 

=  pyynnön,  koskien  omia 

;==  tietojani? 

p  .Miltä  tulevaisuus  näyttää 

^  tietoyhteisölle? 


Ilmoittaudu  nyt! . 

KULTTUURI 


Kun  PC:stä  tuli 

DEMOKONE 


Suomalaisen  demoskenen  synnyssä  on  monta  vaihetta  ja  kulmakiveä ,  kilpailuakin 
PC:n  nousu  varteenotettavaksi  haastajaksi  on  tarina,  jossa  riittää  kerrottavaa. 
Keskitytään  tällä  kertaa  vain  yhteen  niistä  -  ehkä  siihen  tärkeimpään. 

Teksti:  Jukka  O.  Kauppinen 
Kuvakaappaukset:  Manu  Pärssinen 


Suomalainen  demoskene  oli 
1980-luvulla  innokkaiden  ja 
jopa  ylienergisten  nuorten  mies¬ 
ten  leikkikenttä,  jossa  oli  tärkeää  olla 
ykkönen,  paras  kaikista.  Kisaa  käytiin 
väkevästi  henkilöiden  ja  ryhmien  välil¬ 
lä,  mutta  myös  laitealustoilla  oli  väliä. 
Etenkin  Amigan  ja  PC:n  vastakkain¬ 
asettelu  oli  rajua,  vaikka  demoskenessä 
oli  jo  totuttu  siihen,  että  ryhmät  saat¬ 
toivat  toimia  monella  eri  laitealustalla. 
Demoryhmillä  saattoi  olla  edustusta 
sekä  Commodore  64:llä  että  Amigalla, 
mutta  PC:tä  lähinnä  pilkattiin. 

Pitkään  syystäkin,  sillä  se  oli  demo- 
koneena  romu.  PC  ei  juhlinut  grafii¬ 
koilla  tai  äänentoistolla.  Lukemattomat 
erilaiset  näytönohjaimet  ajureineen  ja 
monimutkaiset  kokoonpanot  vaikeut¬ 
tivat  hyvän  skenekoodin  vääntämistä. 
Kunnon  koneet  olivat  myös  järkyttä¬ 
vän  kalliita.  Mutta  yksi  valtti  alustalla 
oli:  prosessoritehosta  ei  ollut  puutetta. 

Ja  olihan  PC:llä  käyttäjiä.  Hinnatkin 
tulivat  hiljalleen  alas,  äänet  ja  grafiikat 
kehittyivät  ja  avoin  arkkitehtuuri  mah¬ 
dollisti  kokoonpanojen  monipuolisen 
kustomoinnin  sekä  tehon  että  budjetin 
suhteen.  Taulukkolaskennan  ja  pelaa¬ 
misen  lisäksi  PC-koneille  ryhdyttiin 
tekemään  myös  demoja. 

Vaan  ei  se  helppoa  ollut.  Vanhoille, 
vakiintuneille  alustoille  kehittynyt  luo¬ 
vuuden  kulttuuri  oli  PC-harrastajille 
kova  haaste,  mutta  myös  kannustin. 
Jonain  päivänä  vielä  mekin! 


^JMRElRL 


Tosikovat  demovääntäjät 

Samuli  Syvähuoko  oli  innokas  tieto- 
koneharrastaja,  joka  oli  kiinnostunut 
tietokoneista  jo  nuorena.  Hän  loikkasi 
kuusneloselta  suoraan  PC:lle  harjoit¬ 
taessaan  äidin  työpaikan  tietokonee¬ 
seen  pura  ja  kokoa  -menetelmää.  Oppi 
meni  perille  ja  myöhemmin  Samuli  jo 
kokosi  ja  kauppasi  omia  PC-kokoon- 
panojaan. 

Jossain  välissä  Samuli  kuuli  myös 
demoskenestä  ja  meni  kaverilleen  ot¬ 
tamaan  selvää,  mitä  ne  demot  oikein 
ovat.  Vastaus  johti  välittömään  kiin¬ 
nostuksen  roihahtamiseen.  Mutta 
onko  demoja  myös  PC:llä? 

Äidillä  oli  myös  modeemi,  mikä 
johti  BBS-purkkimaailman  uumeniin. 
Purkeista  löytyi  varhaisia  PC-demoja 
ja  -introja,  kotosuomalaiseksi  osoittau¬ 
tuneelta  Future  Crew’ltä. 

"Ensimmäinen  niistä  vei  viisi  kilota¬ 
vua  ja  sisälsi  kaikkea  siistiä,  efektejä  ja 
musiikkia.  En  voinut  käsittää,  miten  se 
on  mahdollista.  Demojen  ohjelmoijat 
tuntuivat  taikureilta”,  Syvähuoko  muis¬ 
teli  vuonna  2018. 

Samulista  tuli  Future  Crew  n  Silicon 
Dragon  BBS:n  aktiivinen  käyttäjä  ja 
keskustelija.  Hän  myös  halusi  mukaan 
demoskeneen,  mutta  miten?  Hän  ei 
osannut  ohjelmoida  tai  varsinaisesti 
luoda  demokasta  sisältöä.  Mutta  de- 
montekeminen  ja  skenettäminen  on 
ryhmätyötä,  joten  sieltähän  se  oma 
rooli  löytyi. 


"Huomasin,  että  koodarit  ovat  usein 
erikoisia  ihmisiä,  jotka  tarvitsevat  tul¬ 
kin  koodauksen  ja  reaalimaailman  vä¬ 
liin.  Tämä  tulkkaaminen  oli  kuin  tehty 
minulle.  Koin,  että  nämä  kaverit  voivat 
tehdä  vaikka  mitä  ihmeitä,  kun  vain 
joku  ohjastaa  ja  aidosti  välittää  heistä.” 

Yrittäjähenkinen,  toimelias  ja  jo  täs¬ 
sä  vaiheessa  primus  motor  -henkeä 
puhkunut  BBS-hangaround  rohkeni 
tiedustella,  jotta  voisiko  hän  liittyä  Fu¬ 
ture  Crew’hun  organizeriksi,  jämäköit- 
tämään  ryhmän  meininkiä.  "Tervetu¬ 
loa”,  vastattiin. 

Uusi  organizer  -  GORE  -  pisti  tuu¬ 
lemaan.  Roikkujat  tuulettuivat  FC:n 
jäsenlistalta  ja  tilalle  värvättiin  aikaan¬ 
saavia,  aktiivisia  osaajia.  Skenen  tule¬ 
vat  supertähdet,  kuten  Purple  Motion, 
Trug,  Wildfire,  Pixel  ja  Skaven  liittyi¬ 
vät  Psin  rinnalle  uudistuneen  Future 
Crew’n  riveihin.  Silicon  Dragon  BBS 
jäi  pois,  tilalle  tuli  Abyssin  pyörittämä 
Starport. 

Uusi  kokoonpano  ryhtyi  tekemään 
ensimmäistä  demoaan. 

PC:stä  skenekone 

Näin  jälkikäteen  on  kiva  kuvitella,  mil¬ 
laista  Future  Crew’n  jäsenillä  oli  Kau¬ 
niaisissa  Assembly  1992  -demopartyil- 
lä,  etenkin  PC-demokompon  aikana. 
Mic  drop?  Valtakoneiden  C64:n  ja 
Amigan  demokisojen  voittajat  ovat 
vaipuneet  unohdukseen,  mutta  Unreal 
nousi  osaksi  demoskenen  historiaa. 

Sen  ensiesitys  teki  PC:stä  oikean  de- 
moskenealustan,  joka  horjutti  ensim¬ 
mäistä  kertaa  Amigan  asemaa  skene- 
kunkkuna. 

Voittajien  oli  helppo  hymyillä,  ja 
demonteko  jatkui  rajulla  tahdilla.  Seu- 
raava  demo  valmistui  jo  joulukuussa 
Tanskan  The  Partyyn,  jonka  PC-de- 
mokisan  crewläiset  myös  järjestivät. 
Panic  ylsi  maailman  kovimmassa  de- 
mohaasteessa  toiselle  sijalle  ja  pudot¬ 
ti  yleisön  tuoleiltaan.  PC-demossako 
näin  rajut  efektit  ja  hyvää  rave-mättöä? 
Pokaalia  tärkeämpää  oli  Amiga-de- 
moskenehuippujen  suitsuttama  ylistys, 
kun  nämä  tulivat  ylistämään  Panicia 
Future  Crew  n  jäsenille. 

”Hiton  siisti  demo!  Me  emme  tien¬ 
neet,  että  PCdläkin  voi  olla  hyviä  de¬ 
moja!” 

”Ohhan  Amigan  kanssa  haastavaa 
kisata”,  GORE  muistelee.  Haaste  ja  yl¬ 
peys  omista  aikaansaannoksista  kui¬ 
tenkin  kannustivat  tehokkaasti.  Samal¬ 
la  skenejen  vastakkainasettelu  alkoi 
hiljalleen  sulaa,  kun  suomalaistaikurit 
loitsivat  raudastaan  näyttäviä  efektejä 
ja  sulavaa  showmeininkiä. 

PC  oli  nyt  todistanut  tasavertaisuu¬ 
tensa.  Vielä  se  lopullinen  niitti. 

Second  Reality  julkaistiin  Keravalla 
Assembly  1993:ssa.  Sen  audiovisuaa¬ 
linen  jyrä  upeine  pikseli-  ja  3D-gra- 


fiikoineen,  innovatiivisine  efekteineen 
ja  sulavalla  kerronnalla  yhdistyi  ai¬ 
nutlaatuisen  upeasti  Purple  Motionin 
soundtrackiin,  jonka  jokainen  nuotti 
ja  ynähdys  olivat  täyttä  digitaalisen 
kulttuurin  historiaa.  Second  oh  demo, 
jota  katsottiin  ja  kuunneltiin  kerta  toi¬ 
sensa  jälkeen  äimistyneenä.  Se  myös 
iski  rajusti  Amiga- skeneen,  joka  otti 
jatkossa  mallia  myös  PC-demoista  eikä 
vain  toisinpäin.  Future  Crew’n  taitajat 
olivat  lopulta  löytäneet  ne  taidot,  tyy¬ 
likeinot  ja  tekniikat,  joilla  PC-raudalla 
osattiin  tehdä  efektejä,  joissa  koneiden 
2D-  ja  3D-grafiikkaominaisuudet  sekä 
raaka  prosessorivääntö  pääsivät  esiin 
parhaalla  mahdollisella  tavalla. 

Loppu  on  legendaa  ja  historiaa.  Fu¬ 
ture  Crewn  tähti  loisti  supernovana 
kahden  vuoden  ja  kolmen  demon  ajan. 
Olihan  ryhmä  luonut  demoja  ja  intro¬ 
ja  aiemminkin,  samoin  pieniä  juttuja 
myöhemminkin,  mutta  Unreal ,  Panic 
ja  Second  Reality  jäivät  mieliin.  Niillä 
Future  Crew  lunasti  paikkansa  digitaa¬ 
lisen  kulttuurin  marmoritaululle,  nosti 
PC:n  demoskenerintaman  huipulle  ja 
viitoitti  tietä  PC-demoskenen  tuleville 
Suomi-tähdille. 

Future  Crew  jatkoi  sittemmin  yhä 
toimintaansa,  mutta  eri  tavoin.  Ryh¬ 
mäläisten  taidoille  riitti  kysyntää,  joten 
ryhmän  tavallista  ammattimaisempi 
demontekoprosessi  siirtyi  luontevasti 
kaupalliselle  sektorille.  Näytönohjain- 
valmistajat  ja  pelijulkaisijat  olivat  jo 
erittäin  kiinnostuneita,  ja  ryhmä  teki¬ 
kin  näille  pieniä  kaupallisia  projekteja 
jo  vuonna  1994. 

”Epic  Gamesin  Mark  Rein  halusi 
meiltä  pelin.  Pinball  Dreams  oli  juuri 
tullut  Amigalle.  Psi  koodasi  huvik¬ 


seen  paremman  pelin  viikonlopussa, 
ja  näytettiin  se  Markille  ihan  vittuillak- 
semme,  että  tämmöistä  syntyisi,  mutta 
ei  me  viitsitä  tehdä”,  GORE  muistelee 
digihippien  kapinallisuutta. 

Ryhmä  viritti  myös  Illuminatusta  (s. 
80),  mutta  sekin  jäi  kesken.  Lopulta 
pato  kuitenkin  murtui:  Future  Crew  n 
pohjalta  syntyivät  muun  muassa  Re- 
medy  Entertainment,  Bitboys,  Futu- 
remark,  Fathammer  ja  monta  muuta 
suomalaisen  peli-  ja  teknologia- alan 
edelleen  toimivaa  yritystä.  Legenda 
elää.  tä 

Future  Crewh  demot  löytyvät  videoversi- 
oina  Youtubesta  sekä  ladattavana  muun 
muassa  Pouet.net-sivustolta.  Future 
Crew’tä  on  käsitelty  kiitollisen  perusteel¬ 
lisesti  Ylen  Demoscene- dokumenttiohjel¬ 
massa.  Linkit:  skrolli.fi/numerot 

